
Oli parhaillaan vuoden suurin sotajoukkojen kat- 
selmus. 

Pienellä kummulla kentän yläpäässä seisoi esikunta- 
upseerien loistoautojen parvi ja siitä pisti esiin ylipääl- 
likön auto teräsharmaana, solakkana — aivankuin lau- 
kaisuvalmis, jättiläismäinen torpeedo, joka ahnaasti 
kuroittaa terävän kärkensä vihollislaivaa kohden ... 
Ja tämän editse marssi sotajoukkojen loppumaton kul- 
kue — kuni kohiseva, vastustamaton virta... 

Mutta laajan kentän keskellä seisoi suunnattomaan 
neliöön järjestyneenä kolmesataa sotilaslentokonetta. Ja 
näiden takana kaksikymmentä tavattoman suurta, oudon- 
näköistä konetta, jotka muistuttivat joitakin sadun hir- 
viöitä — siinä seisoivat äskettäin keksityt, maailman 
nopeimmat lentokoneet. 

Tämän rivin toisessa päässä, äärimmäisen koneen 
vieressä seisoi niiden keksijä, sotilasinsinööri Marcus, 
joka kaksi viikkoa takaperin oli nimitetty lento-osaston 
harjoituspäälliköksi; häntä pidettiin myöskin valtakun- 
nan taitavimpana ja rohkeimpana ilmailijana. 

Hän oli vasta kolmenkymmenenvuotias, solakka 
ja jäntevävartaloinen;s kulmikkaat, terävät kasvot oli- 
vat ennemmin rumat kuin kauniit, mutta niissä kuvas- 

tui sellainen tarmo, päättäväisyys ja voima, ettei niitä, 
kerran nähtyään voinut unohtaa. Hänen sileäksi ajellut, 
jäntevät kasvonsa näyttivät nytkin kylmiltä ja sule- 
tuilta katsellessaan ohivyöryvää ihmisten ja koneiden 
virtaa. 

Marcuksen katse vilkastui hiukan, nähdessään kaar- 
tinjoukkojen hiekanvärisine pukuineen lähenevän. Nämä 
joukot oli asestettu uudella tavalla: joka toisella mie- 
hellä oli pieni, miltei leikkikapinetta muistuttava kuula- 
ruisku, toisella kevyt kilpi ja pieni laukku patruuna- 
vöineen — ja komppanian jälessä tuli panssaroitu am- 
pumatarve-auto, josta pisti esiin pieni konetykki. Jokai- 
sen pataljoonan jälessä jyrisi kokonainen jono panssari- 
autoja konetykkeineen, suurempine kuularuiskuineen ja 
ampumatarpeineen. Välillä marssi taas kivääreillä ases- 
tettua jalkaväkeä, sitten sapööriautoja kummallisine 
koneineen — ja taas ampumatarveautoja, sairasautoja, 
ruokatavara- ja muita kuormastoautoja loppumattomiin; 
tuli kolmipyöräisiä moottoripyöriä, joissa oli pieni kone- 
tykki tai kuularuisku; sitten tiedustelijat ja lähetit taval- 
lisilla moottoripyörillä, autoilla ja ratsuilla. 

Marcusta alkoi väsyttää tuo lakkaamaton mootto- 
rien ja pyörien jyrinä; hän alkoi katsella toisaalle: kau- 
kana kentän laidalla näytti ylipäällikkö liikkumattomana 
tarkastavan ohimarssivia kiikarillaan. 

Marcus katsahti vierustoverinsa Antoniuksen kas- 
voihin ja hämmästyi: tämäkin katsoi kunnaalle, mutta 
hänen laihoilla, kalpeilla kasvoillaan oli niin kylmä, 
pelottava ilme, ettei Marcus ollut koskaan nähnyt ystä- 
väänsä sellaisena, 

— Antonius, mikä sinun on? — kysyi hän hiljaa. 

Puhuteltu näytti hiukan .hätkähtävän, aivankuin 
olisi herännyt unesta; hän käännähti ja sanoi väkinäi- 
sesti hymyillen: 

— EFi mikään, miksi niin luulet? 

Marcuksen tuli paha olla: noissa kasvoissa kuvastui 
jokin salainen tuska; hänen suuret, mustat silmänsä 
näyttivät vajonneen entistäänkin syvemmälle, ohimoilla 


näytti tukka entistä harmaammalta — ja hän oli vasta 
35- vuotias! 

— Minusta vain tuntui... ja sinähän olet laih- 
tunutkin vilmeaikoina! — sanoi Marcus. 


— Olenko? Fn ole kai oikein terve... 

Marcus muisti taas, että Antoniuksen molemmat 
veljet oli viime maailmansodan jälkeen ammuttu sotaa 
vastustavaan salaliittoon kuulumisesta. Kun Marcus 
taas muisti, että hänen oma isänsä oli samaan aikaan 
surmattu kadulla, tunsi hän karvasta katkeruutta ja 
hänen mieleensä lennähti epämääräinen aavistus, että 
veljiensä tähden Antoniuskin kärsi... 

Hänen ajatuksensa keskeytyivät, sillä tuulispäänä 
syöksyi kevyt tykistö lujissa autoissa esiin. Niissä oli 
edessä lumiauran näköinen panssari ja tavattoman voi- 
makkaat koneet, joiden jyske täytti ilman huumaavalla 
pauhulla; jonon loppupuoli peittyi pölypilveen. 

Kun nämä olivat ehtineet :ohi, kuului kumeata 
jytinää, ja suunnattoman suurissa autoissa lähenivät 
siellä 30—35 cm haubitsit ja kenttätykit. Kallioksi 
kovetettu kenttä vapisi niiden alla, ja Marcuksesta tun- 
tui ikäänkuin muinaisajan hirviöt olisivat siinä raskaasti 

ähkyen ja huohottaen kömpineet ohiise. Mutta vielä 
valtavampana häämöitti kentän toisella puolella rivi 
48—50 cm mörssäreitä — niinkuin siellä olisi istunut 
parvi jurakauden jättiläisliskoja — mustat, ammotta- 
vat kidat kohotettuna taivasta kohti kuin uhkaavaan 
irvistykseen ... 

Raskaan tykistön jälkeen läheni vuoristoväki. Ensin 
tuli joukko ratsastajia, satulassa nuo pienet kuularuis- 
kut; sitten toisia, joilla varahevosen selässä oli keveitä 
konetykkejä, jalustoja ja kilpiä; senjälkeen ampuma- 
tarveosastot, sitten jalkaväkeä... 

Marcusta alkoi taas kyllästyttää; hän tarttui kiika- 
riinsa ja ojensi sen kaupunkia kohden. 


Nyt hän vasta huomasi, että miltei kaikki kentän- 
puoleiset parvekkeet olivat väkeä täynnä. Eniten näkyi 
naisten vaaleita pukuja, ja monet vilkuttivat innok- 
kaasti nenäliinojaan ... 

Ensin hän ei käsittänyt, mutta sitten hän yht 
äkkiä ymmärsi — nehän ovat täälläolevien morsiamia 
tahi nuoria rouvia, jotka tahtovat näin ilmaista, että 
he nytkin ajattelevat vain rakastettujaan... Tosin 
eivät nämä voi vastata, mutta lienee ainakin suloista 
nähdä noiden valkoliinojen liehuvan... 

Marcus tunsi taas rinnassaan sen oudon, selittä- 
mättömän kaipauksen: jospa hänkin, Aurelia, liehut- 
taisi jossakin valkeata liinaa, katselisi omituisilla silmil- 
lään kun hän kohoaa ilmaan... 

Fi — mitäpä Aurelia minua katselisi! — ajatteli 
Marcus. katkerana. 

Ja sama epätietoisuus, joka monta viikkoa oli häntä 
kiduttanut, alkoi taasen kalvaa rinnassa. Hän muisti 
yksityiskohtia myöten ne muutamat kohtaukset, jotka 
hänellä oli ollut tytön kanssa, punnitsi mielessään hänen 


sanojaan, silmäyksiään... Miten hän kerrankin... 
Jospa hän sittenkin... ehkä hän nytkin on tuolla 
väkijoukossa ... 
— Mitä sinä niin onnellisena katselet? ... kuuli 


hän äkkiä Antoniuksen äänen. 

Marcus säpsähti kuin yllätetty pahantekijä, mutta 
nähdessään toverinsa veljellisen katseen, änkytti hän 
hiukan punastuen; 

— Katsos veli... ajattelin sitä samaa asiaa, josta 
sinulle toissailtana puhuin... 

Antonius katsoi häntä hetken, ja sanoi sitten miltei 
surumielisesti: 


— Alä vain veli, luota liiaksi onneen... Koeta 
ajatella myöskin pettymystä — sitten on helpompi, 
jos ... jos se sattuisi tulemaan... 

ih 


Äkkiä kuului vihlova vihellys — ja kolmesataa 
moottoria alkoi yhtaikaa surista, kolmesataa ilmailijaa 
tarttui ohjauslaitteeseen .. . 

Kajahti terävä kiväärinlaukaus — ja aivankuin 
sitä säikähtänyt lintuparvi, kohosi kolmesataa konetta 
valtavana, tiheänä parvena ilmaan. Vasta siellä kor- 
kealla ne silmää hivelevän säännöllisesti järjestyivät 

yhteen ainoaan ympyrään, joka alkoi hurjasti vonkuen 
pyöriä kentän kohdalla — aivankuin maailman suurin 
vauhtiratas .. . 

Mutta tätä mahtavaa näkyä ei tällä hetkellä kat- 
sottu. Katsojain joukko, paikoillaan seisovat sotajoukot, 
esikuntaupseerit, ylipäällikkö — kaikki tuijottivat hen- 
keä pidättäen noita oudonnäköisiä koneita, jotka nyt 
ensikerran lähtivät lentoon julkisesti... 

Marcus tunsi myöskin omituista jännitystä, odot- 
taessaan koneensa vieressä — sillä hänen piti lähteä 
etumaisena. 

Kajahti terävä kiväärinlaukaus; hän hypähti not 
keasti paikallensa, sanoi jotain apulaiselleen ja pani 
moottorit käymään. * 

Kone alkoi ankarasti täristä, surina oli ihan korvia- 
särkevä; mutta kun hän väänsi äänensammuttajat pai- 
koilleen, vaimeni se omituiseksi huminaksi — ja sitten 
hän lisäsi moottoreihin täyden vauhdin... 

Kun lähtölaukaus oli pamahtanut, kuului tuhan- 
sista kurkuista ihastuksen ja hämmästyksen huuto — 
sillä niinkuin suunnattoman suuri, ammuttu projektiili 
syöksähti ilmaan ensimmäinen kone; sitä seurasi kolmen- 
kymmenen sekunnin kuluttua toinen, kolmas: aina kolmen- 
kymmenen sekunnin kuluttua uusi — aivankuin ihmisjär- 
jelle käsittämätön jättiläismörssäri olisi niitä nopeasti 
sylkenyt kidastaan ... Ja viimeiset kaksi oli sidottu 
yhteen rinnakkain — se näytti vielä kummallisemmalta! 

Huuto oli ehtinyt jo hiukan vaimeta. Mutta sil- 
loin saapui ensimmäinen lentäjä tuon mahtavan, vin- 
hasti pyörivän ympyrän ulkolaidalle — ja lukematto- 

mat ylöspäin kohotetut kasvot kalpenivat oudosta hur- 
mauksesta, huuto kiihtyi, se muuttui puolittain kauhun- 
huudoksi; epäselvästi eroitti sen joukosta muutamia 
naisten kirkaisuja: 

— Kauheata! 

— Jumala auttakoon häntä! 

— Tuo on hirveätä! 


Kun Marcus päästi propellit pyörimään ja kone 
syöksyi viistoon ylöspäin, valtasi hänet omituinen rie- 
mun ja voiman tunne. Hän ohjasi yhä jyrkemmin 
ylöspäin, ja hänen koneensa kohosi miltei kohtisuo- 
raan! Hän antoi sen nousta vieläkin noin viisisataa 
metriä — ja sitten... 

Kylmät väreet syöksyivät hänen ruumiinsa lävitse, 
kun hän ensin antoi koneen pudota miltei kohtisuoraan 
alaspäin, sitten vähitellen viistompaan ja vihdoin äkkiä 
vaakasuoraan eteenpäin. Tällä tempulla saavutti hän 
heti tavattoman vauhdin. Samalla hän aukaisi erään 
laitteen, joka lisäsi vauhtia vaakasuoraan lentäessä, ja 
hetken kuluttua näytti mittari korkeinta, neljänsadan 
kilometrin tuntinopeutta. 

Lentäessään toisten ohi hän vasta oikein huomasi, 
miten hirveä hänen vauhtinsa oli. Hänen koneestaan 
kuului vain hillitty humina, mutta ilma ulvoi ja von- 
kui — niinkuin hänen ympärillään olisi lennellyt luke- 
maton parvi näkymättömiä, ulvovia pahojahenkiä... 

Marcus oli kuulevinaan jotain muutakin. Hän ei 
ensin käsittänyt, mutta se alkoi kuulua kovemmin, ja 


Ylös hel vetistä 


EN E 


vilkaistuaan alas näki hän jotain epämääräistä, värise- 
vää niinkuin paikallaan tanssivia lumihiutaleita... 

— Ahaa! Ne ovat vilkkuvia nenäliinoja — väki- 
joukot huutavat — ne huutavat hänelle. Oo — 
hän olisi tahtonut lentää vielä hurjemmin! 

Mutta kyllä hän kiitikin! Kuni myrskylinnut varis- 
ten ympärillä kiersivät hänen koneensa vanhojen ympy- 
rää. Ja kolmannen kierroksen jälkeen alkoi Marcus 
suunnitelman mukaisesti kohota ylöspäin... 


Armeijan ylipäällikkö käännähti ilmailuosaston pääl- 
likön puoleen ja kuiskasi jännittyneenä: 

— No kenraali, saavutammeko me tänään korkeus- 
lento-ennätyksen? 

— Toivon parasta, teidän ylhäisyytenne! = Ilma 
on kaunis, ja hän on sen miltei varmasti luvannut ... 
Nopeusennätys nyt on kiistämättä meillä! 

Ylipäällikkö hieraisi tyytyväisenä käsiään ja sanoi 
armollisesti: 

— Se on hyvä! Jos nyt vielä samana päivänä 
tulisi korkeusennätys, niin minä kyllä tulen teidät muis- 
tamaan ... Se tulee olemaan kirpeä uutinen naapuri- 
maassamme, joka jo liian kauan on tässä suhteessa kul- 
kenut etunenässä! 


— Niin, teidän ylhäisyytenne, — lausui kenraali 
kumartaen. — Tulen olemaan sangen kiitollinen, teidän 
ylhäisyytenne ... 


Ylipäällikkö kohotti taas kiikarinsa ja sanoi hetken 
kuluttua iloisesti: 

— Hän on todellakin jo sangen korkealla... 
Niinkuin oudonnäköinen, ylpeä lintu, kohoaa yksi- 
näinen lentokone yhä ylemmäksi, muuttuu kierros kier- 


rokselta yhä pienemmäksi... Nyt näkyy se sinistä 

taivasta vasten vain pienenä pilkkuna... Mutta se 

ei tyydy, ei taukoa — se kohoaa yhä... Toisinaan 

se katoaa katselijoiden näkyvistä, niinkuin aineeton 

varjo; taas näkyy, taas katoaa — niinkuin varjo... 
IIN. 


Marcus nousi ensin viistoon mahdollisimman suo- 
raan ylöspäin, sitten vastakkaiseen suuntaan — vasta 
sitten alkoi hän kohota kierrellen. 

Nyt kun ei ohjaaminen enää vaatinut sellaista äärim- 
mäistä huomiota, katsoi hän alas huimaavaan syvyyteen. 

Kaikki oli muuttunut omituisen epämääräiseksi, 
vähäpätöiseksi. Kenttä oli vain pieni ruskea läiskä, jossa 
ei joukkoja enää eroittanut: vain vaivoin näkyi toisella 
laidalla muurahaisen kokoisten panssariautojen rivi, joka 
hiljaa mateli eteenpäin. Kentän toisella laidalla hää- 
möitti jokin pitkulainen, himmeä täplä, jonka hyvällä 
tahdolla voi selittää katsojajoukoksi. = Ja lentokoneet 
hänen = alapuolellaan = näyttivät hyönteisiltä, suurilta 
sudenkorennoilta, jotka parveilevat lammikkojen koh- 
dalla ... 


Yhä korkeammalle kohoaa Marcus — ja hurja 
riemu täyttää hänen rintansa. Hän on nuori ja voima- 

kas, hän on keksinyt tämän hurmaavan koneen, joka 
nousee nopeana kuin ajatus. Hänellä on mukanaan 
tarvittavat laitteet ja hän on varma, että voi kohota 
korkeammalle kuin toiset... 

Jo alkoi kylmätä, mutta hän kiinnitti ohjauslait- 
teen ja puki nahkatakin päälle vielä lämpimän turkin. 
Ja vilkaistuaan korkeusmittariin, huomasi hän jo ole- 
vansa korkeammalla kuin koskaan ennen. 

Ilman ohenemisen vuoksi nousi kone hitaammin 
kuin ennen, vaikka moottorit kävivät täyttä vauhtia — 
mutta hän kohosi! 

Ilma muuttui yhä kylmemmäksi, hän alkoi turkista 
huolimatta väristä vilusta — mutta mitäpä siitä — hän 
kohosi sittenkin, yhtämittaa! 

— Voitto! — lausui hän hetken kuluttua apulai- 
selleen. 

— Hyvä! — vastasi tämä yhtä niukkasanaisesti, 
aivankuin täällä ei sopisi lainkaan puhua. Ja he huo- 
masivat kumpikin, että täällä avaruudessa ei ääni kajah- 
tanut vähääkään — se kuului kummallisen kuolleelta .. . 

Hänen apulaisensa kiinnitti pienen lyijypainon pit- 


kään, punanauhaiseen pyrstöön — ja pudotti sen alas. 
Se oli sovittu merkki korkeusennätyksestä. 
— Korkeammalle! — lausui Marcus. Hän päätti 


kohota nyt niin korkealle, ettei heti tarvitse tulla paran- 
telemaan ennätystään. —Apulainen nyökkäsi, he olivat 
jo ennen sopineet kaikesta. 

Koneen vauhti hiljeni yhä, mutta se nousi vieläkin 
verrattain nopeasti. Marcus värisi vilusta, hän alkoi 
hengittää lyhyesti ja kuuluvasti, ohimoissa jyskytti 

ankarasti... Mutta kun he sitoivat suulleen hengitys- 
naamarin ja aukaisivat happisäiliön, tuntui heti parem- 
malta. 

Marcus katsahti alas, ja sanoin selittämätön, juhlal- 
linen tunne täytti hänen rintansa: hän tunsi olevansa 
niin äärettömän kaukana elämästä, omasta maailmas- 
taan... Kaikki oli pienentynyt, kaikki ihmisten luoma 
oli täällä hävinnyt näkymättömiin. Tänne häämöitti- 
vät vain vuoret, suuret metsät, kaukaiset järvet — hie- 
non, siniharmaan autereen lävitse. Koko maanpinta 
siellä alapuolella näytti jättiläissuurelta korkokartalta — 
joka on peitetty salaperäisellä, läpinäkyvällä verholla... 
Sitä katsellessaan tunsi hän itsensä kovin pieneksi. Ja 
entäpäs jos nyt kone joutuisi epäkuntoon. .? Oh — 
lapsellisuuksia! = Ylöspäin! 

Mutta nyt nousi kone yhä hitaammin. Muutenkin 
alkoi taas tuntua vaikealta. Uudestaan tuntui tuo epä- 
määräinen tuskallinen ahdistus... Ja koska hän oli 
jo 800 metriä korkeammalla entistä maailmanennätystä, 
TILL Ja 

— Eikö jo laskeuduta... — änkytti hänen apulai- 
sensa, ja hänen kasvoissaan kuvastui kauhu. 

Sanaa sanomatta pysäytti Marcus moottorin, ja 
kone alkoi kierrellen liukua alaspäin... 


IV. 


— Ei kai teidän suosikkinne vain lähde suoraa 
päätä taivaaseen! — virkkoi ylipäällikkö kuivan leikilli- 

sesti ilmailupäällikölle. — Se olisi vahinko, sillä hän 
näyttää olevan etevä ilmailija... 

— En luule sitä, teidän ylhäisyytenne! — vastasi 
tämä kumartaen. — Hän on myöskin varova; ei ole 
vielä koskaan pudonnut eikä vahingoittanut konetta. 

— No toivokaamme siis, että hän vielä palaa... 

Ilmailupäällikkö oli tuskin ehtinyt katsahtaa ylös- 
päin, kun hän äkkiä kiihkeästi huudahti: 

— Tuossa tulee sanoma! Minulla on kunnia ilmoit- 
taa teidän ylhäisyydellenne, että korkeusennätys on 
meillä! 

Viime lauseen edellä oli hän ponnahtanut kalpeana 
seisoalleen. = Ylipäällikkö änkytti hämmästyneenä: 

— Miten tiedätte..? 

— Tuo on sovittu merkki! ilmoitti ilmailupääl- 
likkö ja viittasi punaiseen viestiin, jota eräs täyttä lauk- 
kaa lähenevä ratsastaja heilutti kädessään ja toi suoraan 


ilmailupäällikölle. 
— Siinä tapauksessa saan vilpittömästi onnitella 
teitä, herra kenraali! — lausui ylipäällikkö, ojentaen 


armollisesti kätensä kenraalille; sitten lisäsi iloisesti: 

— Pian ovat kaikki jo marssineet! Palkkajoukot 
vielä — niin päästään loppuosaan! 

Samassa tulivatkin palkkajoukot suurissa, äskettäin 
parannetuissa panssariautoissa, ja jokainoalla miehellä 
oli vaunun asestuksen lisäksi vielä pikku kuularuisku. 

Jos asestus oli ensiluokkainen, niin oli miehistö 
sensijaan sangen kirjavaa. Siinä näkyi villinnäköisiä 
alusmaalaisia ja jättiläiskokoisia maaseuduilta koottuja 
miehiä; näiden tylsäin härännaamain rinnalla näkyi 

ovelia suurkaupungin kasvattien kasvoja: veijareita, 
taskuvarkaita, epäonnistuneita liikemiehiä, rappeutuneita 
ylioppilaita. Nämä joukot oli perustettu viime maail- 
mansodan jälkeen sotilaskapinan aikana ja hallitus oli 
jatkuvasti = ponnistellut sen miesluvun lisäämiseksi. 
Sen avulla oli jo monta kertaa tukahutettu pienem- 
piä sotilaslevottomuuksia, ja uhkaavia lakkoja, ja halli- 
tus oli siihen erittäin tyytyväinen. Kansan valtava 
enemmistö vihasi sitä katkerasti, nytkin kuului väki- 
joukosta vihaisia, uhkaavia huutoja... 


Kukaan ei huomannut Marcuksen laskeutumista, 
ei sitäkään, että hän oli laskeutunut kentän sivuun, jonne 
Antoniuksenkin kone ilmestyi. 

Antonius nousi ystävänsä koneeseen ja tarttui 
hänen käteensä onnitellakseen, mutta huomasi, että 
Marcus oli kalpea ja nääntyneen näköinen. 

— Marcus, oletko sairas? — kysyi hän huolestuneena. 

— En, olen vain väsynyt. Mutta sanohan, mitä 
tuolla tapahtuu? 

He katsoivat jännittyneinä, miten palkkajoukon 
ohiajettua poliisiparvi riehui väkijoukossa; kuului epä- 
selviä kirouksia, tuskanhuutoja — peittyen pian seka- 
vaan hälinään ja väentungokseen... 

— Siellä nähtävästi vain vangitaan röyhkeitä ihmi- 


siä, jotka ovat ehkä kutsuneet pyöveleitä — pyöve- 
leiksi! — puhui Antonius katkerasti. 
— Kuulehan ystäväni! — kysyi Marcus vilkastuen. 


— Onko siinä perää, että palkkajoukoissa on vankilasta 
otettuja murhaajia? 

— Totta se on. Muutetaan vain mahdollisimman 
kauas kotipaikoiltaan, annetaan uusi nimi, värjätään 


tukka — ja urhoollinen palkkasoturi on valmis... 
— Se on inhoittavaa! — kuohahti Marcus ja hänen 
kasvoissaan kuvastui taas entinen tarmo. 
— Miksi niin? — puhui Antonius karmivan ival- 
lisesti. — Nehän ovat heti ammattitaitoisia! Tämän 


lisäksi, nämä tulevat helpommiksi — ne saavat vain hiu- 
kan tupakkarahaa ylläpidon lisäksi, kun sensijaan monet 
vapaaehtoisesti joukkoon yhtyneet murhaajat saavat 
kerrassaan suuria palkkoja. Minäkin tiedän erään enti- 
sen maalaisrengin, joka saa viisituhatta vuodessa — 
hän on näet parhaimpia konetykin vohjaajia» koko jou- 
kossa! 

— Mutta minä kuulin, että miehistössä on kaikilla 
sama palkka! — virkkoi Marcus hämmästyen. 

— Vain muodon vuoksi! (Jokainen saa suljetun 
kotelon eikä kukaan todellisuudessa tiedä toisensa pal- 
kasta. Kas niin! Nyt ne ovat näyttäneet itsensä — 
ja pian saamme nähdä teatteritirehtöörimme tämänvuo- 
tisen näytännön! 

— Sanotko sinäkin hänestä niin? — kysyi Marcus. 

— Ylipäällikkömme on luonne, joka tahtoisi häi- 
käistä kaikki omituisuuksilla! Ja sentähden... 

Hänen sanansa katkaisi yksinäinen tykinlaukaus. 

— Nyt ne alkaa! Katso itse! 

Heti ohimarssin jälkeen ahtautuivat kaikki jalka- 
väkijoukot kentän keskikohdalle tiheäksi pyöriöksi, jonka 
etuosan muodosti viidestäkymmenestä sotilassoittokun- 
nasta yhdistetty soittokunta. Tämän ihmiskeskuksen 
ympärille oli sotakoneitten suunnaton paljous järjes- 
tetty säteettäiseksi, satakertaiseksi panssariksi siten, että 
ihmisiä lähinnä oli raskas tykistö, sitten sapöörikoneet, 
suuret projektiiliautot, senjälkeen muut ampumatarve- 
autojen rivit; seuraavina renkaina seisoi kevyt tykistö, 
näiden jälkeen, kulkunopeuden mukaan, eri panssari- 
autojen monilukuiset rivit — ja äärimmäisinä lähettien 
pienet torpeedoautot ja suuret moottoripyörät... 

Kun tykinlaukaus oli kajahtanut, tapahtui jotain 
tavatonta: soittokunta alkoi pärryttää hurjaa sotamars- 
sia, 70-tuhantinen miesjoukko huutaa hurraata käskyn 
mukaan — ja tuo suunnaton koneympyrä alkoi p y ö- 
riä! 

Ensin se pyöri hitaammin, mutta vauhti kiihtyi 
vähitellen yhä vinhemmäksi. Ihmisjoukkoa lähimpänä 
olevat autot kulkivat tosin hiljalleen, mutta kun kes- 
kuksesta lähtevät säteet oli pidettävä mahdollisimman 
suorina, täytyi uloimpien syöksyä eteenpäin suorastaan 
hirvittävää vauhtia... Ja lisäksi oli kolmesatainen 
lentokoneparvi laskeutunut noin 100 metrin korkeu- 
teen ja pyöri ilmassa tuon jättiläispyörän kohdalla — 
samanlaisena säteikkönä. 

— Jospa tuolla keskipaikoilla särkyisi pyörä . .? — 
lennähti Marcuksen mieleen, mutta hän ei uskaltanut 

ajatella loppuun. — Vauhti oli kiihtynyt vimmatuksi, 
mielettömäksi . .. Tuhannet moottorit paukkuivat ja 
surisivat, kymmenettuhannet pyörät jymisivät kivi- 
kovalla kentällä, irroittaen siitäkin sakean pölypilven — 
ja noiden lukemattomien pyörien alla tuntui maa tus- 
kasta värisevän... 

Marcus käännähti äkkiä, sillä meteliin yhtyi kone- 
tykkien terävä jyrinä. Se kuului kentän toiselta lai- 
dalta, missä tykkihirviötkin olivat. 

Konetykit näyttivät olevan lähempänä ja niiden 
parvessa näkyi muutamia 28 cm haubitseja. Tähän 
asti olivat viimemainitut olleet vaiti — istuneet vain 
paikoillaan kuin suuret koirat, jotka antavat pienempien 
rähistä ja haukkua mielensä mukaan. Mutta aivan- 
kuin tästä nalkutuksesta lopulta raivostuen, eräs niistä 
tulta ja savua sylkäisten ärjähti kerran — niinkuin yli- 
luonnollinen helvetinkoira ... Siihen yhtyivät toi- 
setkin — ja jokaisesta jymähdyksestä vavahti maa, 
koko avaruus tuntui olevan täynnä pauhua, jylinää, 
mahtavampaa kuin ankarin ukkonen; lähimmät len- 
tokoneetkin alkoivat heilua, näyttivät olevan putoamai- 
sillaan — kuni haavoitetut linnut... 

Mutta tuossa mielettömästi pyörivässä, kaaosmai- 
sessa konepaljoudessa on sittenkin yhtenäisyyttä, 
ajatteli Marcus. — Se näytti yhdeltä ainoalta: koneelta 
— niin suurelta, ettei sille enää löydy vertauskuvaa, 
niin vastustamattomalta, ettei sitä enää ihmisvoimin 
voi pysähdyttää eikä kukistaa — joka armotta rusen- 
taa alleen kaiken, mikä sen tielle asettuu... 

Ihmistä ei enää näkynyt, ihminen oli luomansa 

voiman rinnalla liian pieni ja voimaton — ihminen 
näytti sen rinnalla halveksitulta, mitättömältä kää- 
piöltä ... 

Ja ihmisyys! 

Niin — se näytti vieläkin mitättömämmältä, vielä 
halveksitummalta .. 


Ystävykset olivat kaiken aikaa äänettöminä katsel- 
leet, mutta nyt tapahtui sellaista, joka saattoi Antoniuk- 
sen suunniltaan. 

Sattui parin sekunnin väliaika, jolloin tykinlaukauk- 
sia ei kuulunut, ja silloin kuului läpinäkymättömästä 
tomupilvestä 70-tuhantisen miesjoukon huuto. 

Antonius oli äärimmäisen kiihtynyt, ja tuo tuntui 
hänestä heikolta hätähuudolta — niinkuin kadotetut 
olisivat helvetin sakeimman savun keskellä huutaneet 
apua... Hänen kalpeat kasvonsa vääristyivät vihasta 
ja tuskasta; hän tarttui aivankuin rautakourin Mar- 
cuksen käsivarteen, ja huusi hurjasti: 

— Kuulitko miesten huudon? Eikö se ollut ikään- 
kuin ihmisyyden viimeinen hätähuuto raakalaisuuden 
helvetistä ..? 

Marcus ei koskaan ollut nähnyt ystäväänsä kiihty- 
neenä — hän oli aina ollut niin kylmä... 

Silloin molemmat hypähtivät seisoalleen — he 
näkivät miten pyörteen ulkolaidalla eräs lähettiauto ajoi 
moottoripyörän yli... 

Moottoripyörä — paiskautui uskomattoman = kauas 
eteenpäin — ja niinkuin raivokas villieläin hypähtää 

pakenevan uhrin jälkeen syöksyi auto salamannopeana 
uudelleen moottoripyörän yli... Se rusentui siruiksi, 
auto lennähti nurinniskoin, ja samalla kohdalla eräs 
toinen lähettiauto hypähti pystyyn, aivankuin kuolet- 
tavasti haavoittunut hevonen . .. Kaikki tapahtui yhdessä 
rusahduksessa — ja sitten tomupilvi peitti kaiken.... 

Ystävykset tuijottivat sinne kuin jähmettyneinä — 
he olivat vieläkin kuulevinaan tuon tuskin kuuluvan 
rusahduksen. 

Kun pyörre vihdoin seisahtui ja tomupilvi häl- 
veni, näkyi hääriviä sairashoitosoiilaita, ja heti senjäl- 
keen kannettiin kentältä kahdella paarilla jotain muodo- 
tonta, liikkumatonta... 

Marcus kalpeni, puri hammastaan, ja Antonius 
muisti miten hän vielä tänä aamuna oli puhutellut tuota 
nuorta tiedustelijaa — luutnanttia, jonka jäännökset 
tuossa vietiin. Hänellä oli ollut kirkkaat, tummanrus- 
keat silmät pitkine ripsineen, ylähuulessa untuvaiset 
viikset, ja hän oli hymyillyt niin iloisesti ja avomieli- 
SES 


VI. 


Ystävykset asuivat samalla suunnalla ja päättivät 
mennä jalkaisin kotiin. 

Kun he olivat kulkeneet hetkisen äänettöminä, 
sanoi Antonius kuin anteeksi pyytäen: 

— Alä välitä siitä, vaikka tänään olin hieman her- 
mostunut — olen valvonut liiaksi viime aikoina... 

— Ei veli! — huudahti Marcus mielenliikutuk- 
sesta vapisevalla äänellä. — Minä olen ajatellut tuota 
asiaa kaiken aikaa! Ja sinä puhuit totta, veli! Sen tä y- 
tyy olla totta, mitä äsken sanoit — tuo on liian 
mieletöntä ... 

— Tahtoisitko tehdä sellaista mikä heikentäisi 
sitä? — kysyi Antonius taas hetken kuluttua. 

Silloin Marcus seisahtui katukäytävälle, tarttui 
lujasti ystävänsä käteen; hänen harmaissa, terävissä sil- 
missään ja hillityssä äänessään kuvastui sisäinen innos- 
tus ja voima aivankuin hän olisi lausunut kalliin valan: 

— Tahdon. 

— Koeta siis saada keksintösi valmiiksi — sanoi 
Antonius hiljaa, painokkaasti. — Jos onnistut, niin 
ilmoita ensin minulle — neuvotellaan sitten, mitä on 
tehtävä. 

— Minä lupaan sen! — vakuutti Marcus juhlalli- 
sesti. — Sitten hän puristi lujasti ystävänsä kättä ja lähti 
yksin asuntoansa kohden. 

Mutta ajatukset pysyivät itsepäisesti kaikessa mitä 
hän oli tänään kokenut; sitten hän tietämättään mutisi 
hiljaa: 

— Minä olen ollut sokea... 

RAKKAUS. 


Marcus ei voinut ajatellakaan päivällistä. Hetken 
istuttuaankin tunsi hän vielä tuon oudon väsymyksen. 
Sentähden hän riisui takkinsa ja laskeutui pitkäkseen 
sohvalle. 

Päivän moninaiset tapaukset palautuivat hänen mie- 
leensä selvinä, elävinä... Ennätysten saavuttaminen 
ei häntä paljoa liikuttanut, sillä todellisuudessa ne oli- 
vat saavutetut samalla kuin keksintö valmistui. Mutta 
tunnelmat siellä ylhäällä — ja hornanpyörteen ääressä 
— Antonius .. 

Niin, Antoniuksen sanat koskivat kummallisesti, ne 
pakottivat tuntemaan juuri sillä tavalla kuin hänkin. 

Ja mitä enemmän hän ajatteli, sitä selvemmin hän 
tunsi, että Antonius oli oikeassa — että hän on suuri, 
voimakas ihminen. 

Hän tunsi lämmintä kiitollisuutta, muistellessaan, 
mitä kaikkea Antonius oli tehnyt hänen hyväkseen — 
ia samalla syvää sääliä. Miten paljon hän lieneekään 
kärsinyt elämässä, kun hiuksensakin jo olivat harmaat 

ja hänen veljensä... 

Marcuksen mieleen palasi taas entistä voimakkaam- 
pana isä — hänen elämänsä ja kauhea kuolemansa... 

Hän hypähti sohvalta kuin käärmeen puremana 
ja alkoi kävellä kiivaasti edestakaisin. — Niin tehtiin 
isälle — ja hän, hän laittelee lentokoneita isänsä mur- 
haajille ... Uskollinen, rakastava poika! 

— Omituista, että Antonius viitsii edes puhua 
kanssani! — ajatteli Marcus, ja kuten kiihkeät luonteet 
yleensä, veti hänkin johtopäätökset ihan äärimmäisyy- 
teen asti; hän tunsi julmaa nautintoa ruoskiessaan ja 
pilkatessaan itseänsä — ajattelemattomuudestaan, tyh- 
myydestään ... 

Ja kuitenkin Antonius oli hänelle kuin veli! Niin, 
Antonius hänelle esitti Aureliankin ... 

Niin, Aurelia! 

Marcus muisti taas elävästi heidän ensi tapaami- 
sensa. Ja tuo suloinen muisto työnsi tieltään kaikki 
toiset ajatukset: hän miltei eli uudelleen tuon illan... 


Se oli hieno perhejuhla. Hän oli Antoniuksen 
kanssa tullut sinne myöhempään. Ilo oli siellä ylimmil- 
lään, mutta hän ei voinut ottaa siihen osaa; hän vain 
istui yksin, katsellen toisten iloa — ja Antonius oli hä- 
vinnyt jonnekin sisähuoneisiin. 

Silloin Marcuksen huomio äkkiä kiintyi siihen, että 
näki talon emännän taluttavan erään mustapukuisen 
tytön flyygelin ääreen. 

Marcus odotti jännittyneenä ja hämmästyi kuul- 
lessaan alkuakordit: Se oli jotain outoa, tavatonta, kapi- 
nallista: Chopin'in surumarssi — iloisessa perhejuh- 
lassa! 


Rakkaus BT 

Marcus oli useasti kuullut tuon kappaleen — mutta 
ei vielä koskaan tuollaisena! Siinä kuvastui niin omi- 
tuisen masentava, suuri suru — niinkuin se olisi 
lähtenyt suoraan miljoonista haavoitetuista ihmissydä- 
mistä. Niinkuin kokonainen kansa olisi seissut äänet- 
tömänä, jokaisen kasvoilla jäykistynyt epätoivo ja 
murhe... 

Marcus oli miltei sivulla ja seurasi tytön soittoa, 
koko hänen olemustaan ikäänkuin lumottuna. Fi hän 
keikaillut liikkeillään niinkuin konserttien antajat, vain 
hiukan liikahti toisinaan hänen solakka vartalonsa — 
ja hennot valkeat sormet liikkuivat koskettimilla kevyesti 
kuin hyväillen ... 

Hänen kasvoistaan näkyi vain hieno profiili, ja 
Marcus näki, miten lopussa kyynel vieri kalvennutta 
poskea myöten... 

Suuressa salissa oli syntynyt kuolemanhiljaisuus — 
eikä kukaan enää muistanut, minkä sopimattoman teon 
tyttö oli tehnyt; kaikki kiittivät häntä imartelevin sanoin. 
Mutta hän meni heti erääseen kulmaukseen puolittain 
kukkien taakse ja istuutui toisen samannäköisen tytön 
viereen. 

Marcus meni heti Antoniuksen luokse ja sai tietää, 
että nämä olivat erään rikkaan kenraalin ainoat tyttäret. 
Vanhempi, joka äsken soitti, oli hiljattain karkoitettu 
kotoaan vallankumouksellisten mielipiteittensä tähden — 
ja nyt antoi soittotunteja. Antonius lupasi esittää tytöt 
hänelle. 

Nyt vasta Marcus oli huomannut, miten tavatto- 
man yhdennäköisiä nämä sisarukset olivat: samat kas- 

vonpiirteet, sama tukka ja mustat silmät hiukan surul- 
lisine katseineen ... Ainoa ero oli siinä, että nuorem- 
man, 18-vuotiaan Julian kasvoissa oli vielä nuoruuden 
verevyyttä ja pyöreyttä — kun taas Aurelian hiukan 
laihtuneet kasvot näyttivät miltei läpikuultavilta ja kat- 
seesta näkyi, että hän oli jo ehtinyt paljon kärsiä. Ja 
tuota surullista katsetta ei Marcus senjälkeen voinut 
unohtaa... 


Marcus heräsi muistoistaan aivankuin olisi saanut 
tuskallisen veitsenpiston rintaansa... 

Aureliahan oli pari kertaa puhunut samoista 
asioista kuin Antonius tänään! Ja hän oli kuunnel- 
lut miltei puolella korvalla, kohteliaasti myöntänyt 
kaikki todeksi — kaiken aikaa ihaillen hänen kauneut- 
taan, huomaamatta hänen sielunsa kauneinta puolta. 
Hän oli siis menetellyt tyhjän lörppöluutnantin tavoin, 
huokaillut itsekseen, uskaltamatta edes tunnustaa rak- 
kauttaan — hän, työmiehen poika! 

— Mutta nyt sen pitää loppua! — huudahti hän 
ääneen. Sitten puki takin ylleen ja syöksyi ulos. 

Hän otti ensimmäisen, vastaantulevan auton, il- 
moitti osoitteen ja käski ajaa nopeinta vauhtia. 

Hän katsahti kelloonsa, se läheni jo kahdeksaa. 
Mutta hän ei olisi kääntynyt, vaikka kello olisi ollut 
kaksitoista! 


Marcuksen posket hehkuivat, hänen kasvoissaan 
kuvastui kiihtymys, kun hän soitti Aurelian ovikelloa 
ja astui nopeasti sisään. 

Aurelia kalpeni ja sopersi pelästyneenä: 


— Onko... onko teille tapahtunut jokin onnet- 
tomuus ..? 
— Fi, ei mitään tapaturmaa... tai sellaista... — 


änkytti Marcus; sitten katsahti hän tytön silmiin ja sanoi 
rohkeammin. 
— Minun täytyi tulla pyytämään teiltä anteeksi... 


kaikkea... En ole ymmärtänyt teitä... olen ollut 
tyhmä ja epärehellinen ... 
— Epärehellinen? — keskeytti tyttö hymyillen; 


hän oli kokonaan tointunut pelästyksestään, eikä hän 
näyttänyt oikein uskovan Marcuksen epärehellisyyteen. 

— Niin, minun täytyy se tunnustaa... 

— Mutta tulkaa nyt toki istumaan! — huudahti 
tyttö, ja lisäsi miltei äidillisen lempeästi: 

— Ja sitten pyydän, että kerrotte, mihin perus- 
tatte nuo omituiset väitteenne. Mutta kertokaa ihan 
kaikki, jos teillä vain on aikaa, sillä minulla on aikaa 
vaikka kuinka paljon — teitä varten! 

Marcus kertoi viime viikkojen ankarasta työstä, 
miten hän toisinaan oli yöt päivät tehtaalla valvomassa 
keksimänsä koneen valmistusta; kertoi tänään koke- 
mansa tunnelmat alusta loppuun. Ja mitä pitemmälle 
hänen kertomuksensa edistyi, sitä enemmän kirkastui- 
vat hänen kuulijattarensa kasvot. Mutta Marcus sen- 
sijaan tunsi masentuvansa ja hän katseli lattiaan, lopet- 
taessaan seuraavin sanoin: 

— Kun monen vuoden aikana olen ponnistanut 
kaiken voimani, keksiäkseni mahdollisimman tehok- 

kaan . .. murhakoneen — niin ymmärrätte kai, miten 
häpeän itseäni... 

— Te ette saa sanoa noin! — huudahti tyttö miltei 
ankarasti. — Teidät on kasvatettu siihen työhön, se on 
teidän ammattinne — ettehän te voi nyt jättää työ- 
tänne... tulevaisuuttanne... 

— Voi, te ette ymmärrä minua, — mutisi Marcus 
katsomatta Aureliaa silmiin. — Jospa vain tietäisitte, 
minkälainen elämäni on, niin ymmärtäisitte, miten vää- 
rin olen tehnyt... 

Tytön kasvoilla kuvastui ensin epämääräinen kär- 
simättömyys, mutta sitten hän äkkiä huudahti vilk- 
kaasti: 

— No niin! Kertokaa siis minulle minkälainen 
teidän elämänne on ollut — ihan lapsuudesta alkaen! 

— Fn minä oikein sitä tarkoittanut... — mutisi 
Marcus neuvottoman näköisenä. 

— Mutta tietysti te kerrotte, kun kerran ilmoi- 
titte, että sitten ymmärtäisin totuuden... Vai ettekö 
voi luottaa minuun sen vertaa, että uskaltaisitte kertoa? 

— Oi älkää sanoko niin! — änkytti Marcus, muut- 
tuen tulipunaiseksi kasvoiltaan. 

Ja sitten hän lyhyesti kertoi ilottomasta lapsuudes- 
taan, miten äiti oli aina sairas ja pikkusiskot kuolivat 
kaikki pieninä. Kymmenen vuotiaasta täytyi hänenkin 
käydä isän kanssa kivääritehtaalla työssä, sillä äidin 
sairauden tähden oli aina puutetta. Hän oli niin vai- 
punut muistoihinsa että puhui kuin itsekseen: 

— Muistan vielä senkin, miten toisinaan, kun oli 
kovin paljon lokaa tai lunta, isä kantoi minut selässään 

tehtaalle . .. Isä piti minusta paljon, ja kun huomat- 
tiin, että minulla oli hiukan lahjoja, tahtoi hän saada 
minut kouluun... 

— Olitteko iloinen sinne päästessänne? 


— No enpä tiedä — se oli yhtämittaista taistelua 
puutetta vastaan; kun isä joutui työttömäksi, menin 
minä työhön — ja kun hän sai työtä, luin yöt päivät 


ja pääsin vielä toisten ohikin, ja niin lopulta tulin sota- 
akatemiaan ... 

— Entä sitten..? — kysyi tyttö mielenliikutuk- 
sesta vapisevalla äänellä, ja hänen silmänsä olivat kosteat. 

— Samanlaista sielläkin, välillä täytyi keskeyttää 
luvut ja ruveta työhön, kun isä joutui työttömäksi; ker- 
ran hän loukkasi itsensä tapaturmaisesti ja sairasti puoli 
vuotta. — Sitten tuli maailmansota, tarjouduin sinne 
isän puolesta, mutta minäkin olin sillä kerralla sairas — 
enkä kelvannut. Äiti oli myöskin sairas siihen aikaan. 
Isän täytyi mennä, ja hän palasi vasta sodan loputtua 
toinen käsi ja jalka katkaistuna. 

— Kauheata! — mutisi Aurelia hiljaa. 

Marcus vetäisi syvään henkeään kuin olisi hänen 
kurkussaan ollut jotain tukehuttavaa ja kuiskasi käheästi: 

— Ja kadulla isä sitten ammuttiin . .. hiukan jäl- 
keenpäin .. 

Aurelia peitti käsillään kasvonsa. 

Vallitsi pitkä, painostava äänettömyys. Marcus ei 
uskaltanut kohottaa katsettaan peläten näkevänsä hal- 
veksumista tytön kasvoilla. 

Mutta jos hän olisi äkkiä kohottanut päänsä, olisi 
hän tytön katseessa nähnyt vain hellyyttä, rakkautta... 

Aurelian teki mieli polvistua tuon miehen eteen ja suu- 
della noita päähän nojaavia käsiä — jotka olivat niin 
paljon työtä tehneet... 

— Ymmärrättekö te nyt, että minun täytyy hävetä? 
— kuului Marcuksen tuskallinen kysymys. Minä olen täl- 
lainen, ja te, te teette toista työtä, — minä arvaan sen... 


— Minä voin tehdä niin kovin vähän... — puhui 
Aurelia vapisevin äänin. — Enkä minä muuta voi ym- 
märtää, kuin että te olette paljon kärsinyt... Ja nyt 
koetatte tehdä itseänne syylliseksi johonkin — ettekä 


onnistu! Mitä teidän siis olisi pitänyt tehdä? 

— Kostaal — iski Marcus peitetyllä vihalla. 

— Hyvä! — kuiskasi tyttö katsoen häntä läpitun- 
kevasti. — Kenelle teidän pitäisi kostaa? 

— En tuota... minä... — mutisi Marcus. 

— Kun se selviytyy teille, niin ehkä teillä silloin 
on tilaisuuskin siihen! 

Nuo salaperäiset sanat saivat Marcuksen hämil- 
leen, hän änkytti hiljaa: 

— Mutta lentokone... se minua... 

— Tiesikö Antonius teidän keksinnöstänne? — 
kysyi tyttö kiihkeästi keskeyttäen. 

— Tiesi... hän auttoikin minua jonkunverran ... 

— Jos hän kerran sen tietää — niin silloin ei ole 
tapahtunut edes pienintä erehdystä! Kaikki 
on hyvin. 

Tuo salaperäinen varmuus tarttui Marcukseenkin, 
ja tytön omituinen, loistava katse vaikutti häneen kuin 
väkevä viini... Hän nousi seisoalleen, ja hänen äänensä 
kuului kiihkeältä kuiskaukselta: 

— Ehkä se onkin niin! Ja... ja te annatte siis 
minulle anteeksi ..? 

Tyttö katsahti Marcuksen silmiin, hänen. miltei 
läpikuultavat poskensa alkoivat hohtaa kuin sisäisestä 
tulesta, ja vieno ääni kuiskasi hellästi ja tulisesti: 

— Teille minä antaisin anteeksi... vaikka olisitte 
syyllinenkin — vaikka rikokseen... 

Kun Marcus tarttui tytön pieniin vapiseviin käsiin 
ja näki loistavat mustat silmät, alkoi hänen sydämensä 
lyödä aivankuin rinnassa olisi vasaralla jyskyttänyt; 
hän tunsi ensi kerran varmuuden: Aurelia rakasti häntä! 
Se antoi hänelle hurjan voiman... 

Tuo voima kuvastui hänen jäntevissä, kalvenneissa 
kasvoissaankin — ja se hurmasi ja huumasi Aurelian 
ennen tuntemattomalla tavalla. Hän unohti kaikki 
tavat, kaikki opetetut sopivaisuuskäsitteet: hän näki 
vain edessään rakastamansa miehen ja kuiskasi hiljaa, 
värähtäen: 

— Minä tahtoisin kuolla sinun kanssasi... 

Marcus puristi hänet rajusti rintaansa vastaan, 
kuiskaten omituisen liikutuksen vallassa: 

— Fi Aurelia — me elämme yhdessä! 

Marcus ei ollut koskaan ennen rakastanut — eikä 
vielä puhunut sanaakaan rakkaudestaan Aurelialle. 
Mutta eivät he nytkään puhuneet tai kysyneet mitään — 
he tiesivät kysymättäkin sen mikä täytti heidän sydä- 
mensä sanomattomalla onnella. 

Pitkän äänettömyyden jälkeen sanci Marcus kuin 
uneksien: 

— Tämä on kummallinen päivä... Tuntuu siltä 
kuin olisin herännyt pitkästä unesta... 


Kun Marcus tuli kadulle, oli hän kuin juopunut. 
Hetkisen tuntui siltä kuin olisi hän valvonut kokonai- 
sen viikon, kokien tällöin lukemattomia tunnelmia. Sit- 
ten taas tuntui kaikki unelta — koko maailmahan oli 
muuttunut toisenlaiseksi, hän itse oli muuttunut. Ja 
Aurelia rakasti häntä... 

Tämä on liian onnellista — voiko se lainkaan jatkua... 

Silloin hän taas muisti keksintönsä ja Antoniuksen... 

— Niin, minä en voi kuitenkaan nukkua — ajatteli 
Marcus itsekseen. Ja hän lähti suoraan kokeiluverstaa- 
seensa — vaikka oli heti puoliyö. 


Kun hän seuraavana aamuna palasi jalkaisin asun- 
toonsa, hehkuivat hänen silmänsä kuin kuumeesta. Hän 
hymyili kummallisesti, mutisten ääneen: 

— Vielä pari yötä kokeilen — niin sitten... 

: Kun hän oli riisunut vaatteensa ja laskeutunut 
pehmeälle vuoteelle, raukaisi häntä suloisesti ja hänen 
silmänsä painuivat umpeen. Sitten hän muisti Aurelian ja 
hymyili onnellisena. Huomenillalla oli määrä mennä hänen 
luokseen . .. Miten ihanaa onkaan taas tavata häntä ... 

— Ehkä onnistun jo ensi yönä, — ajatteli hän 
hiukan sekavasti. — Silloin menen heti aamulla hänen 
luokseen ... ja sitten... 

Marcus oli kuulevinaan jotain suhinaa — aivan- 
kuin lehtipuiden suhinaa vienossa tuulessa. Ja sitten 
sekin taukosi ... 


KOTITARKASTUS. 


Kun Marcuksen askelten ääni oli lakannut kuulu- 
masta, alkoi Aurelia kävellä edestakaisin lattialla ilon ja 
mielenliikutuksen valtaamana. 

Sitten hän äkkiä puki pienen päällystakkinsa ylleen 
ja lähti ulos. 

Hän poikkesi läheiseen kahvilaan ja pyysi puhelimitse 
sisarensa tulemaan heti luokseen. Sitten palasi asun- 
toonsa ja asetti teeveden kiehumaan sähkökeittiöön. 

Hetken kuluttua kuului kadulta pyörien jyrinää, 
ja heti senjälkeen astui Julia reippaasti sisään ja kysyi 
liikutettuna: 

— Onko jotain ikävää tapahtunut ..? 

— Ei, ei ikävää — lapsi kulta... mutta... 

Julia katsoi häntä tarkemmin ja huudahti kiih- 
keällä, hiukan vapisevalla äänellä: 


— Aah... nyt tiedän, Aurelia! Hän on ollut 
sinun luonasi... ja hän on sanonut sen... Fikö 
niin Aurelia? 

— Niin, — myönsi Aurelia; hän näytti syytetyltä, 


joka tunnustaa rikoksensa. 
— Rakas sisareni, tule oikein onnelliseksi... ja, ja... 

Aurelia syleili sisartaan, ja tuntiessaan tämän hen- 
non ruumiin vapisevan pisti hänen rinnassaan tuskalli- 
sesti — niinkuin olisi tehnyt raskaan rikoksen sisar- 
tansa vastaan. 

— Lapsiraukka, — kuiskasi hän hiljaa, arastellen. 
— Sinä siis rakastat häntä yhtä paljon kuin ennen 
Kt aNt 

Julia puristautui lujasti häntä vastaan ja sopersi 
nyyhkyttäen: 

— Vielä enemmän... Aurelia! Huomasin 
sen tänään, siellä . .. kun hän putosi siten. Olen vavis- 
sut tähän asti... Mutta älä vain ole vihainen . .. anna 
anteeksi... Minä koetan unohtaa... 

Hän kohotti lapselliset, tuskan kalventamat kas- 
vonsa, ja Aurelian sydämessä läikähti kiihkeä hellyys 
ja sääli; hän pyyhki sisarensa kyyneleet kuni äiti lap- 
sensa, puhuen värisevällä äänellä: 

— Rakas, rakas lapsi... kuinka voit ajatellakaan, 
että olisin sinulle vihainen! Julia... minä en voi 
sallia, että sinä kärsit... Minä sanon, etten minä... 

— Fi Aurelia! — keskeytti Julia kiihkeästi. — Et 
saa puhuakaan noin! Teidän molempien täytyy tulla 
onnellisiksi... Ja katsos Aurelia... en minä sen- 
tähden itke... On vain vähän ikävä... 

Hänen puheensa katkesi rajuun itkuun. 

— Voi rakas, pieni sisareni... Ei kukaan voi 
olla noin hyvä kuin sinä . .. et yhtään ajattele itseäsi . . 
aina vain... 

Mutta nyt ei Aureliakaan voinut hillitä itkuaan. 
Ja niin he sylitysten itkivät kauan — niinkuin metsään 


a — 

eksyneet lapset, kun alkaa hämärtyä ja tuuli suhisee 
salaperäisesti puissa 


— He olivat juoneet teensä ja istuivat vaieten, 
kun Aurelia kysyi omituisesti epäröiden: 

— No, miten kotona..? Onko äiti kirjoittanut 
sinulle? En muistanut päivällä kysyä... 

— Ajatteles, minkälainen minä olen! — huudahti 
Julia eloisasti. — Juuri tänään sain häneltä kirjeen — 
enkä muistanut ottaa mukaan! 

— Mitä äiti kirjoitti? 

— Hän kirjoitti ikävöivänsä meitä kovasti ja sure- 
vansa isän menettelyä sinun subteesi. Ja ajatteles: 
hän pyysi meitä siitä huolimatta rakastamaan isää! 

— Oi miten hyvä meidän äitiraukkamme sentään 


voi olla! — puhui Aurelia värisevin äänin. — Isä on 
tuottanut hänelle niin paljon surua... ja siitä huoli- 
matta hän ... Niin Julia: äiti ja sinä olette samanlaisia! 


— Mitä sinä puhut, Aurelia... kuinka sinä — 
sopersi Julia lievästi moittien ja hänen kasvonsa karah- 
tivat punaisiksi. Aurelia katsahti hellästi sisareensa ja 
puhui hetken kuluttua kuin itsekseen: 

— Kyllä äitiparan elämä siellä mahtaa olla kovin 
surullista, kun ennen olimme molemmat hänen luo- 
naan — ja nyt sinäkin vielä jouduit lähtemään ... Ei, 
kyllä minä jätän lukuni kesken ja menen maalle! 

— Minä sinne lähden! — innostui Julia hypähtäen 
seisoalleen. — Minun lukuni eivät ole vielä juuri alul- 
lakaan — ja äiti on tärkeämpi kuin tuollaiset luvut! 
Mutta sinulla on täällä tehtävä... jota ei voi jättää! 

Aurelian kasvot synkistyivät ja hetken kuluttua 
hän kysyi arastellen: 

— Entä isä ... onko hän nyt puhunut mitään... 

Julia loi katseensa alas ja vastasi tuskallisesti: 

— Minä en voi enää ymmärtää isää... hän on, 
hanoni "7. 

Hän vaikeni, tarttuen sisarensa käteen ja sitten 
lisäsi kiihkeästi, paheksuen: 

— Niin, minä luin hänelle äidin kirjeen ja pyysin, 
että sinä saisit taas tulla kotiin, ja hän ... hän vas- 
tasi tuimasti, että hänen talonsa ei saa olla kapinallisten 
pesäpaikka! Hän ei ole mikään isä! 

Julia alkoi taas katkerasti itkeä. 

Isän kylmät sanat sattuivat Aurelian sydämeen 
kuni kovat, terävät jääpuikot, ja hän veti henkeään 
aivankuin ankarain ponnistusten jälkeen. Mutta hän 
pakotti itsensä ulkonaisesti tyyneksi ja sanoi hitaasti: 

— Katsos Julia, on kasvatus ja yhteiskunnallinen 
asema, se tekee hänet sellaiseksi ... En minä usko, 
että hän muuten niin menettelisi . 

Silloin Julia lakkasi äkkiä itkemästä ja tarttui sisa- 
rensa käteen sanoen päättävästi: 

— Aurelia. Minä tahdon myöskin ryhtyä siihen 
työhön! Toimita sinä minut heti... 

— Kyllä minä muuten... mutta kun se on niin 
vaarallista... ja. 

— Hän vaikeni ja Julia kysyi levottomasti: 

— Mitä nyt Aurelia? Sinä muutuit niin omituisen 
näköiseksi . .. (Onko jotain tapahtunut? 

— EFi, mutta... minä vähän epäilen... Ja nyt 
sanon siltä varalta, että joutuisin vankilaan: älä vain 
tule sinne katsomaan! Silloin vangitseisivat sinutkin. 

— Vankilaan..? — änkytti Julia velästyen. — 
Mistä epäilet ..? 

Aurelia tarttui Julian käteen ja puhui tyynesti, 
rauhoittaen: 

— Katsos, nyt kun olin jakamassa viimeisen lento- 
lehtisen piirini luottohenkilöille, katsoi eräs sotilas minua 
niin omituisesti — ikäänkuin säälien. — Vaikka 
hän on luottohenkilö, tuntui minusta, ettei hän ollut 
rehellinen. Ja viime viikolla, kun kävelin Marcuksen 
kanssa tällä kadulla, seurasi meitä pimeässä joku mies. 
Marcus lähti äkkiä sinnepäin, ja silloin tuo musta varjo 
pakeni kuin henkensä edestä. 

— Mitä nyt on tehtävä..? — hätäili Julia. — 
Sinun pitäisi lähteä pois kaupungista... 

— Fi se auta — jos minua kerran pidetään sil- 
mällä. Parasta siis on olla aivan rauhallinen ja valmis- 
tautua kaikkeen. Älä sinä vain ole levoton, Julia... 
Minun on aina hyvä olla silloin kun olen tehnyt vel- 
vollisuuteni ... i 

— Aurelia! —— huudahti Julia tulisesti, ponnahtaen 
seisoalleen ja hänen mustat silmänsä leimahtivat. — 
Jos sellainen tapahtuu, niin sinun paikkasi ei saa het- 
keksikään jäädä tyhjäksi! Pubu jo huomenna siellä 
ja anna minulle pieni kirje, että tietävät... 

— Niin minä kirjoitan sinulle kirjeen. 

Aurelia lausui nuo yksinkertaiset sanat salaperäisen 
painavasti. Ja kun he seisoivat vastakkain, innostu- 

neina, päättäväisinä, näyttivät he yhdennäköisiltä kuin 
kaksi nuorta puuta. 
Aurelia meni kirjoituspöydän ääreen. 


Kello löi kaksitoista. 

Julian poskia myöten vieri kyyneleitä, ja hän piteli 
kädessään tavattoman pientä kirjekuorta. Hänen toista 
kättään puristi Aurelia, puhuen hellästi: 


— Jos siis joutuisin kokonaan pois... niin 
anna tuo hänelle. Ja luota... rakasta häntä — 
tee hänet onnelliseksi... Rakas lapsi... muista nyt 
tarkkaan mitä sanoin... 

— Ei, ei, Aurelia... — nyyhkytti Julia. — Et 
saa kuolla... ei. 

— Älä itke, pikku Julia! — lohdutti Aurelia. — 
Kaikki käy hyvin... ehkei mitään tapahdu... minä 


vain siltä varalta... 

Julia puki päällystakin ylleen, tarttui Aurelian 
käteen ja sanoi hiljaa, sydämellisesti: 

— Näkemiin rakas Aurelia! Tule jo huo... 

Sana katkesi kesken, hän hätkähti kuin surmaa- 
vasta sähköiskusta — sillä eteisen ulko-oveen iskettiin 
kolme harvaa lyöntiä. Hän alkoi vavista ja kysyi kähe- 
ällä äänellä: 

— Niitäkö...? 

— Niin... — kuului Aurelian matala kuiskaus; 
hän katsahti ovellepäin tuskaisella jännityksellä. Taas 
vavahti Julia; hänen lumivalkoisilla kasvoillaan kuvas- 
tui niin hirveä hätä ja kauhu — kuin ihmisen, joka herää 

tainnostilastaan ratakiskoille sidottuna ja näkee pika- 
junan tulisilmien lähenevän, suurenevan... Hän oli 
huutamaisillaan, mutta silloin Aurelia peitti hänen 
suunsa ja kuiskasi hätääntyneenä: 

— Julia rakas... tyynny, ei mitään vaarallista... 
ei mitään! Aa — nyt tiedän — tule! 

Hän tarttui sisaren käsivarteen ja veti hänet emän- 
nän huoneeseen. 

Kun he ehtivät sinne, tuntui koko talo tärisevän 
iskuista ja emäntä, uskomattoman lihava, vanha leski 
ponnahti kirkaisten istualleen... 

Aurelia juoksi hänen luokseen ja puhui kuumeisen 


nopeasti: 

— Tuolla on poliisi... Ottakaa sisareni taak- 
senne... korvaan teille... 

— Ei ei, Jumalan tähden! Minä en uskalla polii- 
sia — vastustaa... — sopotti emäntä pelosta vavisten. 
— Herra siunatkoon ei, ei! 

— Hän on viaton lapsi . .. Saatte tuhannen mark- 
kaa! 

— No Jumalan nimeen siis... Tulkaa tänne... 


Aurelia näki sisarensa katoavan emännän leveän 
selän taakse, ja vaikka poliisit jyskyttivät entistä vim- 
matummin, ei hän enää pelännyt. Hän hiipi omaan 
huoneeseensa, sieltä eteiseen ja kysyi hiukan vapisevalla 
äänellä: 

— Kuka siellä on? 

— Poliisi! — rähähti ulkopuolelta aivankuin kiuk- 
kuisen koiran haukahdus. — Te joudutte vielä tästäkin 
edesvastuuseen! 

Aurelia tunsi vihaavansa tuota röyhkeätä ääntä, 
noita kaikkia, jotka odottaen vahtivat ulkopuolella kuni 
koiralauma pienen, loppuunajetun otuksen luolan suulla. 
Tuo viha antoi senverran voimaa, ettei hän enää vavis- 
sut, kun hän aukaisi oven ja kysyi kylmästi: 

— Mitä asiaa teillä on minulle — näin myöhään? 

Aurelian varma käytös hänen kaunis, hieno ole- 
muksensa vaikutti santarmiupseeriin niin; että hän 
aivan tahtomattaan kumarsi ja änkytti hiukan häm- 
mentyen: 

— Hyvä neiti... velvollisuus... Ja tiedättehän 
te neiti, että meillä on oikeus tulla milloin tahansa... 

— Väkivallan oikeus on maantienrosvollakin. 
Tehkää siis vain mielenne mukaan. 

Aurelia lausui nämä sanat hillityllä äänellä, mutta 
hänen silmänsä säihkyivät vihasta. Sitten hän istuutui 
sivuttain korituoliinsa ja alkoi katsella seinällä riippu- 
vaa pientä jäljennöstä Munkäcsy'n taulusta: »Kristus 
Pilatuksen edessä. 

Ja poliisit alottivat työnsä... 


Aurelia ei tietänyt miten kauan kotitarkastusta oli 
kestänyt. Kaikki tuntui sekavalta, epätodenmukai- 
selta — pitkältä, inhottavalta unelta... 

Silloin kuului omituinen, ritisevä ääni; Aurelia 
käännähti ja näki erään mustapartaisen miehen terävällä 
veitsellä viiltävän halki nojatuolin plyyshipäällystä ja 
sitten alkavan tottuneesti penkoa täytettä ... 

Aurelia kuuli oman, tuskanvoihketta muistuttavan 

huokauksensa; hän heräsi kuin unesta, muistaen taas 
kaikki ... 

Tämä on siis totta. 

Kirjat, käsikirjoitukset, liinavaatteet, taulut, hal- 
kaistut tyynyt — kaikki oli viskottu lattialle. Eräs pitkä, 
laiha mies oli hyökännyt toisenkin nojatuolin kimp- 
puun, repien ja kaivellen sen sisuksia silmät ahnaasti 
kiiltäen. Aurelia alkoi väristä inhosta ja tuskasta: niin- 
kuin nuo miehet olisivat jollakin julmalla tavalla raadel- 
leet hänen lemmikkiratsvaan ... 

Aurelia oli valmistautunut vangitsemiseen, koti- 
tarkastuksiin, mutta hän oli kuvitellut siinä olevan jotain 
juhlallista, sankarillista. —Ja tämä: inhoittavaa, rumaa, 
pitkää kidutusta... 

Säälimättömänä, nälkäisenä varisparvena hyökkä- 
sivät tosiasiat ja muistot hänen päällensä, yksi toisensa 
jälkeen, ja jokainen iski paksulla nokallaan hänen sydän- 
tään: hän oli äsken täällä — hän istui samalla tuolilla, 
joka nyt on revitty ... Asken oli elämän onnellisin 
hetki — ja nyt tämä... 

Silloin tuntui Aureliasta kuin olisi terävä nokka 
iskeytynyt ihan sydämen lävitse ja sitten kuiskannut 
hiljaa, sähisevästi: 

— Loppu... 

Aurslia oli vaistomaisesti tuntenut jotain tuol- 
laista, mutta nyt se varmeni: hän muisti, että lento- 
lehtien levittäjiä oli tuomittu elinkautiseen vankeuteen, 
vieläpä teloitettukin. Hän katsahti tuskallisesti ympä- 
rilleen, niinkuin olisi tahtonut paeta — ja ymmärsi, 
että kaikki on turhaa... 

Täytyykö todellakin jättää kaikki? — ajatteli Aurelia 
epätoivoisena. Aiti, Julia, Marcus — kaikki. Vain 
kolme tuntia täysin onnellinen — ja sitten loppu... 

Uhma häipyi vähitellen Aurelian mielestä; hän tunsi 
vain viiltävää tuskaa, surua ja masennusta — ne pai- 
noivat hänen rintaansa raskaina kivilohkareina. 

Pitkän aikaa oli hän istunut syvään kumartuneena 
tuolissaan, käsin peittäen kasvojaan. Silloin hän alkoi 
hengittää raskaasti kuin kuolemansairas: hän muisti 
viime päivien ihanat haaveilut ja suunnitelmat... 

Mutta hän oli nuori, jumaloi rakastettuaan, ja 
hänellä oli voimakas mielikuvitus — sentähden nuo 
haaveet valtasivat hänet uudelleen. = Vähitellen hän 
unohti nykyisyyden, tuon inhottavan toimituksen, 
ei kuullut sen toimeenpanijain salaperäisiä kuiskauksia. 
Nuo ihanat haaveet valtasivat hänen mielensä — hän 
eli taas tulevaisuudessa... He tekevät yhdessä työtä 
valoisamman tulevaisuuden eteen ja sen ohessa heidän 
pienen, tulevan kotinsa hyväksi. Ja sitten... 


Marcus on juuri palannut puhujamatkalta, ja 
he kävelevät käsikädessä pienessä puutarhassaan; kum- 
pikaan ei puhu mitään — mutta hän näkee Marcuksen 
silmäin loistavan hellyydestä. Lahden toisella rannalla 
olevan metsäisen kukkulan verhoavat auringon viime 
säteet ihanaan purppuravaippaan; vain honkien jyke- 
vät rungot hohtavat kuin solakat, punagraniittiset pyl- 
väät. = Aurelia tahtoisi itkeä ilosta... 


yen 

«.. Ovi on hiukan raollaan. Hän näkee Marcuksen 
polvillaan pikku vuoteen vieressä, jossa heidän pieni 
poikansa potkiskelee, välillä nauraen vienolla lapsen- 
äänellään. Marcuksen kulmikkaat kasvot näyttävät niin 
lempeiltä, ettei Aurelia ole niitä koskaan sellaisina näh- 
nyt. Hän hiipii varpaillaan Marcuksen taakse ja suutelee 
häntä tulisesti, sitten kumartuu pienokaisen vuoteen 
yli... ja tuntee miten pikkuiset, sametinhienot sormet 
sivelevät hänen poskiaan, tarttuvat korviin, ja.. 


— Olkaa hyvä ja valmistautukaa lähtemään! 

Aurelia hypähti pelästyneenä seisoalleen ja hänen 
ruumiinsa alkoi ankarasti väristä... : 

Samassa kuului jostakin matala, hillitty röhönauru 
— niin kylmä ja raaka, että se karkoitti viimeisenkin 
toivonkipinän Aurelian sydämestä. Aärimmäisellä tah- 
donponnistuksella hillitsi hän nyyhkytyksensä, joka nousi 
kurkkuun katkerana, kirvelevänä ... 

Aurelia tunsi vaistomaisesti jotain epämiellyttävää 
läheisyydessään. Hän kääntyi ja vavahti, kuin olisi 
kylmä sammakko hypähtänyt hänen paljaalle iholleen — 
nuo pienet silmät kiiluivat oudosti ja paksut huulet 
hohtivat inhoittavan punaisina punertavien viiksien 
takaa... 

Kapteeni huomasi tekemänsä vaikutuksen ja kään- 
tyi poispäin, kysyen röyhkeästi apuriltaan: 

— Onko kaikki kunnossa? 

Saatuaan myöntävän vastauksen, kääntyi hän uudel- 
leen Aurelian puoleen ja lausui teennäisen kohteliaasti: 

— Hyvä neiti! Saisinko vaivata teitä lähtemään? 

Mitään vastaamatta puki Aurelia päällystakin ylleen. 
Hänen käsikirjoituksensa ja eräitä kirjoja oli sullottu 
suureen matkalaukkuun, ja mustapartainen mies lähti 
kantamaan sitä alas. Kapteeni seisoi ovella kuin odot- 
taen. 

Aurelia astui jo muutaman askeleen ovea kohden, 
mutta sitten hän vielä kerran kääntyi... 

Nyt vasta Aurelia huomasi, miten paljon oli rikottu: 
kirjojen kannet oli miltei kaikki halkaistu, seinäpaperit 
ja taulut revitty — Kristus oli irroitettu kehyksestä ja 
paiskattu nurkkaan... 

Tuo tahallinen hävitys koski kummallisen kipeästi 
Aureliaan, sillä pienemmät esineet oli hän ostanut omilla 
niukoilla säästöillään; nojatuolit ja useimmat taide-esi- 
neet oli Julia yksin kulettanut heidän yhteisestä vastaan- 
ottohuoneestaan. = Tässä pienessä huoneessa oli hän 
elänyt elämänsä rikkaimman osan, se oli kuin vanha, 
uskollinen ystävä, joka tietää ja ymmärtää kaikki — 
ja nyt se täytyy jättää tänne avuttomana, raadeltuna ... 
Tarkastuksen perinpohjaisuudesta aavisti Aurelia, ettei 


enää näkisi tätä huonetta... Ja Julia... ooh! Hän 
peitti kädellään kasvonsa — niinkuin olisi äänettömästi 
rukoillut ... 

Aurelian valtasi niin kamala tuska ja ahdistus, että 
hän luuli tukehtuvansa... Kaikki ajatukset sekaan- 


tuivat: hän tunsi vain vaipuvansa polvilleen, kuuli tus- 

kallisen parahduksen, tukehtunutta nyyhkytystä... 
Ja sitten kuuli hän epäselvästi joitakin käheitä 

sanoja, kuuma, hikinen käsi tarttui hänen ranteeseensa... 

Hän vvavahti, riuhtaisten irti kätensä, aivankuin 
Jokin inhottava, saastainen eläin olisi kiertynyt sen 
ympärille, ja ponnahti viimeisillä voimillaan seisoal- 
KES Nis. 

Samassa sattui hänen katseensa särettyyn Kristus- 
tauluun. Nurkkaan heitettynäkin seisoi Hän vihollis- 
tensa keskellä uljaana, miehekkäänä, pelottomana... 

Aurelia tunsi saavansa salaperäistä voimaa ja tau- 
kosi nyyhkyttämästä; syvään hengähtäen suoristi hän 
vartalonsa aivankuin heittäen hartioiltaan raskaan, näky- 
mättömän taakan. Kalpeana lähti hän ovelle, aukaisi 
sen astuen pimeään porraskäytävään — joka oli täynnä 
liikkumattomia, mustia olentoja... 


JOUKKOHAUTA. 


Marcus heräsi vasta puolenpäivän aikana ja lähti 
kiireesti lentokentälle. 

Siellä sai hän kuulla hirveän uutisen. 

Varhain aamulla oli kaupungissa taas vangittu 
paljon ihmisiä: upseereita, sotilaita, siviilihenkilöitä ja 
naisia — ja näiden joukossa oli Aurelia. 

Marcus muisti Aurelian puheet, ja kauhistui: jos 
hän on puhunut toisillekin samoin, ja se tulee tietoon, 
niin .. 

Hän otti auton ja ajoi hurjinta vauhtia ystävänsä 
luokse. Kiihkeästi tarttui hän Antoniuksen käteen kysyen 
tiesikö tämä mitään yksityisseikkoja ja mitä pitäisi tehdä 
Aurelian vapauttamiseksi... 

Antonius ajatteli hetkisen ja sanoi hiljaa: 

— Fi mitään — nyt vielä. 

— EFi mitään! Mutta sehän on kamalaa! — huu- 
dahti Marcus kiihtyen yhä enemmän. 

Antonius kertoi, että sotadepartementin urkkija- 
laitos kyllä aavisti sotilassalaliiton olemassaolon; mutta 
ne eivät ainakaan vielä ole päässeet siitä selville, koska 
nytkin on vangittu vain muutamia apulaisia — loput 
sivullisia. Aurelia oli myöskin apulainen, mutta häneltä 
ei löydetty mitään. 

— Mitä ne mahtavat tehdä hänelle? — kysyi Mar- 
cus käheästi. 

— Älä ole levoton, ystäväni, — puhui Antonius 
lohduttaen. — Se on kyllä totta, että paljon viattomia 
on nykyisen taantumuksen aikana tuomittu elinkauti- 
seen pakkotyöhön, jopa mestattukin. Mutta hän on nuori 
nainen, jota ei pidetä kovin vaarallisena. Kun häntä 
vastaan ei ole mitään todisteita, niin hän luultavasti 
pääsee jonkun viikon tai kuukauden kuluttua vapaaksi. 

— Mutta miksi hänet on vangittu? 

— Oletko sinä esiintynyt hänen kanssaan ulkona 
kaupungilla? — kysyi Antonius. 

— Vain muutaman kerran, ja silloinkin aina illalla. 

— Siinähän syy sitten onkin! — huudahti Antonius. 
— Urkkijat ovat seuranneet teitä. Juuri tuollaisesta syystä 
on vangittu viime yönä paljon nuoria naisia ja heidän 
seuralaisiaan. Ole siis valmis — sinut vangitaan myöskin. 


— Siitä en välitä — kunhan vain päästäisivät 
hänet vapaaksi... 
— Miten työsi on edistynyt? — kysyi Antonius 


äkkiä jännittyen. 

— Jospa olisin saanut rauhassa työskennellä, niin 
luulisin onnistuvani. Mutta minä en voi ajatella mitään, 
kun hänet vangittiin. 

— Älä menetä toivoasi Marcus, kaikki saattaa 
muuttua kokonaan toiseksi! — lohdutti Antonius sala- 
peräisesti. * 

— Oi ystäväni — nyt minä alan aavistaa! — huu- 
dahti Marcus kuin heräten. — Sinä puhuit salaliitos- 
takin . .. oletko sinä..? 

— Veljeni! — keskeytti Antonius nopeasti. — Sinä 
saat kyllä pian tietää, paljonkin! Mene nyt kotiin, ja 
jos sinulla on valokuvia tai jotain muuta häneltä, niin 
polta kaikki heti. 

Marcus kalpeni ja sanoi hätäisesti: 

— Voi minua aasia, kun en ole hävittänyt! 

Hän hyökkäsi ulos. 


Kaksi päivää odotti Marcus kuumeisella jännityk- 
sellä jotain tietoa tai vangitsemista — mutta ei mitään. 

Silloin hänelle selveni koko juttu. : 

Antonius tuli eräänä yönä salaa hänen luoksensa 
ja kertoi, että yksi vangituista, eräs sapööri-insinööri 
oli päässyt vapaaksi, kun oli voinut todistaa olleensa 
kokonaan toisessa kaupungissa. Upseeri oli kertonut, 
että tutkintohuoneeseen tuotiin kaunis, nuori nainen 
ja kysyttiin, tunsiko hän tätä. Tämä upseeri oli hyvin 
samannäköinen kuin Marcus — urkkija oli siis erehty- 
nyt! Antonius luuli että Marcus kuitenkin vangitaan ... 

Se tapahtuikin seuraavana yönä. Hänet kuletet- 
tiin päävahdin sotavankilaan ... 


Kaksi ensimmäistä päivää oli Marcus verrattain 
tyyni. 

Aurelian kohtalo häntä eniten vaivasi. Mutta hän 
oli varma siitä, että pääsee muutaman päivän kuluttua 
vapaaksi, ja silloin hän pelastaa myöskin Aurelian vaikka 
miten! 


Joukkohauta 55 





Marcus suunnitteli yksityiskohtia myöten menet- 
telytapansa; ensin hän menee ilmailuosaston päällikön 
luokse ja pyytää tämän käymään sisäministerin puheilla 

ja sitten on Aurelia vapaa! 

Mutia päivät kuluivat ilman pienintäkään muu- 
tosta, ja ennen tuntemattomat viholliset: yksinäisyys 
ja toimettomuus alkoivat ahdistaa Marcusta. Hän oli 
jo monta vuotta ollut yhtämittaä kuumeentapaisessa 
työssä ja hyörinässä — aina liikettä, elämää... Ja nyt 
ei päässyt mihinkään, ei nähnyt ketään, ei kuullut kenen- 
kään ääntä... Vartija oli ainoa elävä olento, mutta 
Marcuksesta tuntui useimmiten niinkuin tämä olisi 
kuollut kone — vartija ei vielä kertaakaan ollut sano- 
nut sanaakaan; jos Marcus jotain pyysi tai tarvitsi, täytti 
vartija hänen käskynsä jurolla kuuromykän äänettö- 
myydellä. 

Tämä äänettömyys kiusasi hänen kiihkeätä miel- 
tään siihen määrään, että hänen täytyi toisinaan lausua 
itsekseen joitakin sanoja — edes kuullakseen ihmis- 
äänen ... 

Mutta hän lohdutti itseään kerran toisensa jälkeen 
sillä, että pian saa nähdä Aurelian! Hän sanoo suo- 
raan, että tämä on hänen morsiamensa ja he pääsevät 
heti vapaiksi! 


Kolmantena päivänä hänet vihdoin vietiin mustaan, 
umpinaiseen autoon, ovi sulettiin ja se lähti liikkeelle. 
Kun ovi aukeni, huomasi hän olevansa santarmi- 
laitoksen kolkon rakennuksen edessä, jossa myös sijaitsi 
tämän laitoksen uusi, maailmankuulu vankila rautakop- 

peineen; ne olivat rakennetut siten, ettei sieltä kuulu- 
nut vihlovinkaan ääni — eikä niistä ihminen milloin- 
kaan voinut paeta... 

Marcus tunsi lievää väristystä astuessaan suureen 
tutkintohuoneeseen. Nyt hän muisti, miten toissa vuonna 
laitoksen valmistuessa hallituksen lehdet ihastuneina 
kirjoittivat, että tämä huone ilman tutkintotuomariakin 
masentaa röyhkeimmänkin terroristin! 

Se oli tavattoman pitkä ja korkea. Lattia, jossa ei 
askeleita kuulunut, ja alastomat, ikkunattomat seinät 
olivat himmeän mustat. Katto oli kokonaan ikkunana, 
mutta lasi oli maalattu sellaiseksi, että ihmiskasvot 
näyttivät siellä harmaan kellertäviltä, kuin kuolleen 
kasvot. Musta, pitkulainen kirjoituspöytä oli ainoa 
huonekalu, eikä ainoatakaan ovea eroittanut seinästä. 
Juuri tuo avara tyhjyys ja aavemainen valo vaikutti, 
että siellä tunsi itsensä oudon avuttomaksi, eristetyksi. 
Marcuksestakin tuntui siltä, kuin olisi hän seissut suun- 
nattoman suuren joukkohaudan pohjalla; 

Äkkiä alkoi hänen rinnassaan omituisesti ahdistaa: 
tämähän on joukkohauta... Juuri tämän huo- 
neen kautta ovat lukemattomat ihmiset kadonneet elä- 
mästä yhtä jäljettömästi kuin joukkohautaan... Ja 
nyt on Aurelia täällä... Hänen täytyi purra hammas- 
taan, voidakseen säilyttää ulkonaisen tyyneytensä. 

Marcus huomasi takanaan erään santarmikaptee- 
nin — ja tämä yksin erottui huoneen yleisvaikutuk- 
sesta; hän oli kookas ja lihava, hänen kasvonsa olivat 
pulleat, punakat, ja tuuheitten punertavien viiksien 
alta näkyi inhottavan paksut, punaiset huulet... 

Vastenmielisin tuntein kääntyi Marcus uudelleen 
pöydän ääressä istuvan tutkintotuomarin puoleen... 

Huoneen kaameassa valossa näyttivät nuo liikku- 
mattomat kasvot kuolleilta tahi tunteettomalta naama- 
rilta, ja kylmä, tutkiva katse oli kohdistettu Marcukseen. 
Ääni vain oli soiniuva ja kohtelias, kun hän pitkän äänet- 
tömyyden jälkeen lausui: 

— Olkaa ystävällinen ja sanokaa nimenne. 

Marcus vastasi, ja tutkintoa jatkui; tuomari kyseli 
aivan pikkuasioita ja Marcus vastaili lyhyesti, miltei 
ajattelematta, hän odotti vain milloin... 

Silloin avautui mustaan seinään aukko, ja siihen 
ilmestyi Aurelia — yhtä kauniina ja hienopiirteisenä 
* kuin ennenkin. 

Äänettömästi hän asteli keskilattialle, hänen var- 
tijansa jäi seinän viereen — ja nyt näki Marcus rakas- 
tettunsa kasvoilla tuskallisen levottomuuden 

Marcuksen sydämeen syöksyi jälleennäkemisen ilo, 
rakkaus ja epämääräinen tuska — hän luuli miltei kuu- 
levansa sen rajun sykinnän. 

Silloin kuuli hän Aurelian hiukan värisevän äänen, 
jota hän koetti saada teennäisen väsyneeksi: 

— Pitäiskö minun tämäkin herra taas tuntea? 


— Vaiti! — ärjähti tutkintotuomari. — Odottakaa 
kunnes kysytään! 
— Mistä minä sen tiesin...? — mutisi Aurelia 


hiljaa, ja hänen kasvoillaan häilähti ikäänkuin salainen 
ilo siitä, että oli onnistunut. 

Minkä erehdyksen olikaan Aurelia nyt tehnyti — 
ajatteli Marcus tuskaisena. Jospa kumminkin saadaan 

selville? Jos hän nyt ilmaisisi, joutuisi Aurelia valehteli- 
jaksi, epäluulon alaiseksi . .. ei pääsisi lainkaan vapaaksi... 

Hänen täytyy nyt myöskin kieltää... 

— Tunteeko herra kapteeni tämän neidin? — kuu- 
lui terävä kysymys. 

Marcus kääntyi .hiukan ikäänkuin tarkastaakseen, 
ja tuo ristiriita repeli häntä vielä ankarammin; hänestä 
tuntui kauhealta valehdella tällä tavoin... Mutta näh- 
dessään tytön ankaran, rukoilevan katseen, tiesi hän, 
ettei voi tehdä hänen tahtoansa vastaan. Hän katsoi 
siis yhä Aureliaa, muka tunteakseen ja sanoi hiukan 
epävarmasti: 

— Fi... en luule... Tuntuu siltä, kuin olisin 
hänet nähnyt, mutta en muista varmasti... 

Hän luki kiitollisuutta tytön silmistä, ja taas kysyi 
tuomari ääntään venyttäen: 

— Vai niin. Te ette siis tunne häntä varmasti? 

— Sanoinhan jo! — vastasi Marcus terävästi ja 
punastui hiukan. 

Senjälkeen hän tuskin kuuli, mitä tutkintotuomari 
kyseli, mutta hän oli tämän äänessä huomaavinaan 
jonkunlaista epäluuloa, ja kylmä hiki pusertui hänen 
otsalleen. Hänen katseessaan kuvastui kalvava tuska, 
kun Aurelia kuletettiin ulos. 

Ja neljännestunnin kuluttua oli Marcus taas omassa 
kopissaan. 


Nyt Marcuksen viimeinenkin rauha oli mennyt. 
Hän kertasi mielessään jokaisen tilaisuuden, mil- 
loin he olivat olleet yhdessä... 

Omituista kyllä, olivat he aina tavanneet toisensa 
kahdenkesken tuon muutaman viikon aikana — paitsi 
ensikerran tavatessaan. Tosin siellä oli paljon ihmisiä 
ja heidän tutustumisensa tapahtui vasta myöhään yöllä, 
mutta kyllä ne sittenkin urkkivat sen tietoonsa... 

Kiduttavassa jännityksessä odotti hän vain mil- 
loin tämä tulee ilmi. Tästä tietysti epäluulot saavat 
uutta vauhtia, Aurelia-raukka joutuu virumaan yhä 
kauemmin vankeudessa. Hän tunsi nyrkkiensä puris- 
tuvan, kuvitellessaan että tuo naamarikasvoinen tut- 
kintotuomari sanoo hänen valehdelleen... 

Mutta ei olisi millään väliä, kun vain hän pää- 
sisi vapaaksi! 

Päivät yhä vierivät vitkaan, nuo loppumattoman 
pitkät päivät. Marcus käveli väsymättömästi koppinsa 
lattialla, hänen tuskansa ja epätietoisuutensa muuttui 
yhä kauheammaksi... Eikä saanut puhua sanaakaan, 
ei tietää mitään ulkomaailmasta. 





TUTKINTOVANKI N:O 30. 


Niin kului kolme viikkoa. 

Marcus ei ollut enää nukkunut kuin pari kolme 
tuntia yössä ja hän vavahti jokaisesta äänestä, mikä kuu- 
lui hänen koppiinsa... Eikä mitään ratkaisua... 

Hän ei voinut enää kestää, hän luuli tulevansa 
hulluksi, jos tätä jatkuisi vielä päivänkin... Hänen 
täytyi päästä pois, saada jokin ratkaisu, tutkinto... 

Marcuksen mieleen juolahti eräs tuuma, keino, 
jolla hän ehkä pääsisi vapaaksi — ja hän pyysi tavata 
vankilan päällikköä. 

Vartija poistui äänettömästi; Marcus ei voinut 
tietää, oliko hän kuullut vai ei. 

Puolen tunnin kuluttua hän tuli takaisin, kohdisti 
Marcukseen tylsän katseensa — ja nyt kuuli Marcus 
ensikerran hänen äänensä: käheän, ikäänkuin kuolleen 
äänen: 

— Ei. 

Ja hän poistui sulkien oven. Marcus ei ensin oikein 
ymmärtänyt. Mutta sitten hän raivostui. Eikö enää 
aiota edes kuulla mitä hänellä olisi sanottavaa! 

Hän soitti uudelleen, ja kun vartija aukaisi oven, 
selitti hän kiihkeästi, että hänellä on tavattoman tär- 

keätä asiaa vankilanpäällikölle ja pyysi tämän tulemaan 
mahdollisimman pian. 

Jonkun ajan kuluttua tuli vahtimestari ilmoittaen, 
ettei päällikkö ehdi tulla ja kysyi Marcuksen asiaa. 

Marcus hillitsi vihansa ja selitti, lisäten ilmoituk- 
sensa olevan niin tärkeän, että siitä riippui koko valta- 
kunnan puolustuskyky. Ja vahtimestari poistui... 

Noin tunnin odotuksen jälkeen kuului käytävältä 
monilukuisten askelten kolinaa, ja vankilan päällikkö 
muhkeassa överstin univormussa tuli kokonaisen seu- 
rueen saattamana sisään. Hänen suuri ruhonsa horjahti 
hiukan sivulle kynnyksen yli astuessaan; hän oli nytkin 
hiukan päihtynyt ja hänen pienet rotansilmänsä kiilui- 
vat kiukusta kun hän röyhkeästi kysyi: 

— Miksi te olette vaivannut minua? € Selittäkää 
se mahdollisimman pian! 

Marcuksen silmät leimahtivat raivosta, mutta hän 
ymmärsi, että nyt täytyy hillitä itsensä, muuten suun- 
nitelma menee myttyyn. Hän hengähti syvään, ja pakot- 
taen äänensä hiljaiseksi puhui hän kohteliaasti: 

— Herra översti! Minulla on tärkeä, lentokoneita 
koskeva keksintö, joka oli miltei valmis tänne joutues- 
sani... Kun tämä keksintö on aivan arvaamattoman 
tärkeä, sotilaallisessa. suhteessa, se kun tekee meidät 
miltei voittamattomiksi, niin olen varma, että pääsisin 
heti valmistamaan keksintöni, jos tämä tiedettäisiin . 
Sentähden pyydän, että herra översti ilmoittaisi tämän 
ilmailuosaston päällikölle, kenraali . 

Hänet keskeytti päällikön röhönauru; tämän sini- 
punaiset posket oikein hetkuivat, hänen ilkkuessaan 
käheällä äänellä: 

— Hyvä, hyvä! Eipä ole hullumpi keksintö, her- 
raseni! Mutta te olette sittenkin jonkunverran tyhmä, 
hyvä herra, kun luulette, että minä antautuisin teidän 
narriksenne . .. Keksintö... keksijä... erinomaista, 
Ketiesoä. 

Nyt muutamat hänen seuralaisensakin yhtyivät 
kohteliaasti nauruun... 

Marcuksen kädet puristautuivat nyrkkiin ja hänen 
äänensä vapisi, kun hän miltei kuiskaten kysyi: 

— Herra päällikkö, tarkoitatteko, ettei se olisi 
totta ..? 

— Tässä suhteessa te keksitte oikean selityk- 
sen... — hohotti päällikkö ihastuneena sukkeluuteensa. 
— Ette siis olekkaan niin tyhmä kuin näytätte! 

— Eikö päällikkö siis tiedä, että minä olen jo kek- 
sinyt lentokoneen ..? 

Päällikkö oli parantumattoman juoppouden tähden 
erotettu armeijasta ja pantu tähän virkaan. Hän ei 
välittänyt mitään virastaan — sentähden hän ei nytkään 
tietänyt, että hänen vankinsa oli samanniminen keksijä. 
Hän remahti yhä rajumpaan nauruun ja hänen suuri 
suunsa, jossa näkyi pari kolme ruskeata hammasta, 
aukeni ammolleen kuin vanha, rikkinäinen uuninsuu. 

— Yhä erinomaisempaa! Te olette jo keksinyt... 
siis valmis keksijä! Mikä kunnia meidän köyhälle talol- 
lemme, hehe... — hirnui hän aivankuin vanha, lihava 
orhi. Sitten hän tekeytyi ankaran näköiseksi, suoristi 
itseään ja lisäsi mahdollisimman virallisesti: 

— Nyt tämä ilveily saa riittää! Sillä tietäkää, että 
täällä ei ole mitään keksijöitä! Te ette ole »kek- 

sijän, vaan tutkintovanki numero 30! Ymmär- 
rättekö? 

Marcus oli muuttunut kuolonkalpeaksi; hänen ham- 
paansa kirskahtivat ja hänen silmissään leiskui hurja 
tuli, kun hän astui askeleen eteenpäin ja sanoi käheällä, 
läpitunkevalla äänellä: 

— Roisto! Minä olen tehnyt valtakunnan hyväksi 
enemmän kuin tuhannen tuollaista vanhaa narria! Ja 
te kohtelette minua tuollatavoin! Ulos! Ihan inhottaa 
nähdä teitä! 

Jos joku terroristi olisi päällikön silmäin edessä 
kauhealla pommilla yhtäkkiä hävittänyt vankilan, ei se 
hänen mielestään olisi ollut mitään tuon verisen rikok- 
sen rinnalla! Hänen harva partansa alkoi täristä, hän 
ähkyi ja puhkui hetkisen kuni haavoitettu metsäkarju. 
Ja niinkuin tämä vihollisten lähestyessä viimeisen ker- 
ran nousee uhkaavasti karjahtaen — samoin karjui pääl- 
likkö: 

— Ooh! Ooh! Se oli sinun loppusi! Viekää 


hänet pimeimpään karsseriin! Ei — ruoskikaa hänet 
heti kuoliaaksi! — Heti, heti! 
— Sitä parempi! — huudahti Marcus pilkallisesti. 


— Sitten minun ei ainakaan enää koskaan tarvitse nähdä 
teidän siankasvojanne! 

— Ooh, ooh! — röhki päällikkö uudestaan kerran 
toisensa jälkeen, mutta sanat olivat häneltä loppuneet. 

Silloin hänen kasvonsa muuttuivat äkkiä harmaan- 
sinisiksi, hän tarttui rintaansa, horjui. Mutta tällöin 
riensivät kaikki tukemaan päällikköänsä, ja hänen apu- 
laisensa sopotti pelästyneenä: 

— Teidän ylhäisyytenne! — Suvaitkaa poistua... 
te voitte pahoin... Minä toimitan heti käskynne täy- 
tetyksi ... 

He taluttivat päällikön ulos ja sulkivat oven. Kun 
päällikkö tuli huoneeseensa, joi hän yhteen henkäyk- 
seen suuren juomalasillisen viinaa. Se virkisti heti sen- 
verran, että hän jaksoi ärjäistä: 

— Antakaa heti ruoskimiskäsky! Tahdon itse tulla 
katsomaan ja kuuntelemaan, kun hän rukoilee minulta 
armoa! 

— Herra päällikkö! — alkoi apulainen arasti. — 
En tiedä... uskaltaako sitä tehdä, sillä hän on todella . 
keksijä ... 

— Mitä... kuka..? — kysyi päällikkö lyhyesti 
ja tolkuttomasti. 

— Se, joka keksi sen uuden lentokoneen, joka... 

Hän ei jatkanut enempää, sillä päällikkö tuijotti 
häneen ikäänkuin mustimpaan ensiluokan kummituk- 
seen... Sitten hän kaatoi itselleen toisen lasillisen 
virvoitusjuomaa ja kumosi sen vitkastelematta kurk- 
kuunsa, josta alkoi kuulua ruostuneen rautaportin sara- 
nain kitinää muistuttava ääni: 

— Onko se hän... meidän kuuluisin keksijäm- 
me..? Jota koko maa... Niin, tarkoitan tuo, tuo 
kirottulurjus! Onko se sama kuin se... Vas- 
taa! Onko se..? 

Viime sanat hän huusi kaikin voimin, ja apulainen 
piipitti pelästyneenä: 

— On se tuota... 

Hän keskeytti, vilkaisten kaipaavin katsein ovea, 

sillä päällikkö tarttui pöytään ja teki kokeen noustak- 
seen ylös. Hän vaipui kuitenkin sillä kerralla takaisin, 
käheästi voihkaisten. Sitten hän veti syvään henkeään 
ja karjui hurjistuneena: 

— Lurjus! Miksi et sanonut sitä minulle? Sano 
se! Sano! 

— Teidän ylhäisyytenne ... — vikisi vavisten apu- 
lainen. — Teidän ylhäisyytenne ei sattunut olemaan 
Läällä mejä sa. 

— Vaiti! — Vai sinä tulet arvostelemaan minun 
työtäni! Sinäkö..? 

— Teidän ylhäisyytenne... minä... 

— Vaiti! Etkö sinä kuule! — kiljui päällikkö kähe- 
ästi, kuin tukehtumaisillaan ja iski nyrkkinsä pöytään. 
Onnettomuudeksi sattui hänen etusormensa loukkaan- 
tumaan, hän kihahti kuin kissa ja katsoi tuhoaennusta- 
vasti apulaisen puoleen. Päällikkö soi itselleen kolman- 
nen lasillisen, ja kun se oli loiskuen pudonnut pohjatto- 
maan määräpaikkaansa, katsahti hän taas apulaista — 
niinkuin olisi päättänyt käyttää hänet suupalaksi ryypyn 
päälle. — 

— Ahaa! — ähkyi päällikkö virkistynein voimin. — 
Ahaa! Tietysti et sanonut, kun kerran tahdot ryöstää 


virkani ... Niin, virkani! 

— Teidän ylhäisyytenne! — mankui apulainen 
valittavasti. — Teidän, ylh... 

— Kas niin konna! Hyvä, että tunnustat! — ärjyi 
päällikkö voitonriemuisesti. — Sinä olet yhdessä tuon 
toisen konnan kanssa tehnyt salaliiton — yhdessä aiotte 


ryöstää virkani! 

— Teidän ylhäisyytenne, — alkoi apulainen vie- 
läkin surkeammalla äänellä, mutta päällikkö keskeytti 
hänet, ulvoen hirmustuneena: 


— Vaiti! Sinä tahdot virkani — kurja, saastainen 
sammakko! Mutta se ei tule onnistumaan sinulle! Odo- 
tappas vähäisen... vähäisen... hieman... 


Hän alkoi etsiä revolveria laatikostaan — ja apulai- 
nen ja sihteeri livistivät nopeasti tiehensä. 




















ISÄ. 


Kun Marcus jäi yksin, tuntui hänestä aivankuin 
päänsä olisi ollut sekaisin: hän ei hetkeen voinut aja- 
tella mitään. 

Mutta sitten hurja, kuumeinen viha syrjäytti kai- 
ken muun. Se valtasi vastustamattomana hänen koko 
olemuksensa. Hän olisi tahtonut tehdä jotakin nyt heti 
paikalla, tappaa tuon kurjan roiston! 

Mutta hän on täällä! Täällä ei auta mikään 
raivo, mikään huuto ei kuulu... 

Kun hän tyyntyi senverran että saattoi ajatella, 
huomasi hän, ettei tuo vanha narri oikeastaan ollut 
niinkään syyllinen. Tuon äskeisen takia hän oli oikeas- 
taan enemmän säälittävä kuin vihattava; hänen omassa 
seurueessaankin olivat jotkut virnistelleet... 

Marcus tunsi suutaan kuivaavan, ja juodessaan 
kalisivat hänen hampaansa lasia vastaan kuni vilutauti- 
sen. Mutta kun hän istahti pienen pöydän ääreen nojaten 
päätään käsiinsä, tuntu! hänen otsansa tulikuumalta ... 

— Mitä? Tulenko kuumeeseen? — ajatteli Mar- 
cus hieman levottomana. 

Mutta se unohtui hänen muistaessaan, kuka tähänkin 
kaikkeen oli syyllinen: diktaattorihallitus! Hän muisti 
joukoittain entisiä tuttuja, jotka oli mestattu tai istui- 
vat vankiloissa — ja aina tuo sama syyllinen! 

Viha aivankuin herätti hänet. Muisti tuntui teräs- 
tyvän tavattomasti; se lennähteli nuolennopeana nykyi- 
syydessä, se sukelsi menneisyyden likaiseen mereen, 
etsien vimmaisena kaikki hallituksen rikokset. Enti- 
Syys, musta, rikoksellinen entisyys yksityiskohtineen 
vyöryi hänen sisäisten silmiensä ohi lukemattomina 
kinematografikuvina . .. Se vieri hänen editseen sel- 
vänä kuni kauhistuttava elävienkuvien rikosdraama... 


Mikä kamala hätä vallitsikaan maailmansodan loput- 
tua! Marcus muisti ne suunnattomat kerjäläislaumat ... 
joissa oli vain naisia, lapsia, vanhuksia ja muodottomia 
raajarikkoja. — Nuo harmaat, rääsyiset laumat olivat 
leviytyneet yli maan — niinkuin likavesimeri olisi sär- 
kenyt patonsa ja harmaana hyökyaaltona syöksynyt 
kaikkialle . ..  Onnettomien vaikerrus ja avunhuudot 
kaikuivat kaikkialla; mutta useimmilla ei ollut mitään 
annettavaa — ja lopulta ihmiset tottuivat avunpyyn- 
töihin, kovettuivat. Ei herättänyt paljoakaan huomiota, 
kun niitä kuoli nälkään... 

Marcus muisti nytkin elävästi, miten eräänä talvi- 
aamuna oli ovensa takaa löytänyt luurangoksi laihtuneen 
naisen lapsi sylissä — kuoliaaksi kylmettyneenä... 
Nainen oli käärinyt hameriekaleensa lapsen ympärille 
ja jäätönköksi jäykistyneenäkin puristi sitä rintaansa 


vastaan ... Marcus oli koettanut sormellaan pienokai- 
sen poskea: se oli kova ja kylmä kuin jää... 
Marcusta puistatti vieläkin tuo näky — ja hän 


muisti edelleen, miten hallitus samaan aikaan, kurjuu- 
den ollessa korkeimmillaan, määräsi joukoittain uusia 

veroja. Syntyi mellakoita, nälkäiset joukot hyökkäsivät 


ruokatavaraliikkeihin — ja poliisit ampuivat kokonai- 
sia joukkoja maahan. Mutta jälellä olevat ryntäsivät 
toveriensa ruumiitten ylitse — niinkuin nälästä hul- 


laantuneet sudet pakkastalvella ... 

Silloin astui valtaan rajaton sotilasdiktatuuri. Mar- 
cus muisti, miten useat joukot kieltäytyivät ampumasta 
nälkäisiä; nämä joukot tuhottiin; seurauksena oli sotilas- 
kapinoita monessa paikassa; hallituksen asema näytti 
jo horjuvalta... Mutta silloin hallitus kutsui apua 
toisesta valtakunnasta — sieltä lähetettiin kaikkein 
raa'immat, paraimmilla koneilla varustetut joukot... 

Ja kapina kukistettiin. 

Samaan aikaan perustettiin palkkajoukot, ja kun 
oli keksitty miltei yhtä kevyt kuularuisku kuin entinen 
kivääri, asestettiin palkkajoukot noilla hirveän tehok- 
kailla aseilla; heille valmistettiin myöskin parhaat pans- 
sariautot konetykkeineen ... 

Se oli pelottava joukko. 

Mutta nälkä oli vielä pelottavampi. Ja sentähden 
nämä uudet joukot saivatkin heti näyttää kuntoansa... 

Silloin isäkin kuoli... 

Marcus hätkähti muistaessaan isän. Isän kohtalo 
— hänen elämänsä, palautui taas Marcuksen mieleen. 

Koppi oli jo muuttunut pimeäksi, mutta Marcus 
istui yhä pöydän ääressä, nojaten päätään käsiinsä. 
Eikä hän tarvinnut valoa: hän näkiliiankin hyvin... 


Marcus oli asemalla vastassa, kun isä tuli — ja 
kauhistui nähdessään hänet... 

Hänen kätensä ja jalkansa oli katkaistu, tukka oli 
muuttunut lumivalkoiseksi, ja hänen kasvonsa olivat 
laihat ja kuolemanharmaat. 

Mutta ilme oli kamalin — Marcuksen sydäntä 
kouristi ... 

Kasvot olivat veltot ja liikkumattomat, silmät tui- 
jottivat tylsinä. Mutta niissä oli sen ohessa jähmettynyt 
kauhu — ikäänkuin hän yhtämittaa olisi tuijottanut 
ruumiskasaan — jonka alta ojentuu tuskallisesti hapui- 
levia, kouristelevia käsiä... 

Monta päivää makasi isä yhtämittaa selällään vuo- 
teella ja tuijotti ylöspäin tuolla kauhealla katseellaan ... 

Fi hän puhunut mitään, ei paljoa syönyt, eikä 
hän sodasta palattuaan enää kertaakaan nauranut. 

Isä oli ollut kotona viikon päivät, kun Marcus 
kysyi, minkälaista sodassa oikein oli ollut... 

Tuo ilta oli syöpynyt lähtemättömästi Marcuksen 
mieleen ... Nytkin oli kaikki niin elävänä hänen edes- 
sään, että olisi pitänyt ravistaa olkapäästä ennenkuin 
hän olisi muistanut olevansa vankilassa. Hän oli näke- 
vinään isän istumassa vuoteen laidalla, repaleinen viltti 
hartioilla — hän oli kuulevinaan tuon vilusta, 
tuskasta ja katkeruudesta värisevän äänen, jokainoan 
sanan, vieläpä omat vastauksensakin. 


— Sodassa? — Missä sodassa..? 

— Siellä missä isä oli . .. — sammalsi Marcus peläs- 
tyen: ettei isä vain olisi menettänyt järkeänsä... 

— En minä sodassa ole ollut — vaan hel ve- 
tissä! — huudahti isä kiihtyen. Hän huomautti, että 

niinkuin kansainväliset sopimukset kumottiin, samoin ku- 
mottiin sotalait, ja lisäsi, ettei yksikään sota ole vielä kos- 
kaan ollut niin raaka ja julma kuin viime maailmansota. 

Marcus muistutti raakalaisten menettelystä, mutta 
isä väitti taas, ettei esimerkiksi omia miehiä ole kos- 
kaan kidutettu niin kamalasti kuin viime sodassa... 

— Kun kuusikin päivää täytyy yhtämittaa olla 
jJuoksuhaudassa syömättä, vavisten hyytävästä vilusta, 
toisinaan vielä nilkkoihin asti kylmässä vedessä — niin 
ankarampaa kidutusta ei ole. Tulee niin tavaton heik- 
kous ja tuska, että toivoo vain kuolemaa... Silloin 
miehet usein nostavat päänsä tai kätensä juoksuhaudan 
reunan yläpuolelle päästäkseen edes pieneksi aikaa sai- 
raalaan, tahi kuollakseen. 

— Tapahtuiko todellakin sellaisia tapauksia . .. pal- 
jonkin? — oli Marcus hiljaa änkyttänyt. 

— Annettiinhan oikein julistus, jossa itsensä haa- 
voittaminen ja ammuttaminen kuolemanrangaistuksen 
uhalla kiellettiin! Mutta senjälkeen monet ihan uhmalla 
nousivat juoksuhaudan reunalle — pitivät kuolemaa 
parempana kain sodan kärsimyksiä... Ja mitä van- 
keihin tulee, niin... 

Isä vaikeni, hänen kasvoilleen tuli hurja kauhu; 
hän vilkaisi pelokkaasti taakseen, niinkuin siellä olisi 
ollut jokin salaperäinen vihollinen. 

— Mitä, isä? — änkytti Marcus. 

— Sanon sinulle yhden esimerkin, — puhui isä 
vapisevalla äänellä: 

Ja sitten isä kertoi erään pöyristyttävän tapauksen, 
Joka saattoi Marcuksen hiukset kohoamaan. Hän hy- 

pähti seisoalleen ja keskeytti kauhistuksen ja raivon 
vallassa: 

— Ihmiset ovat tulleet raakalaisiksi, pedoiksi! 

— Alä sano niin, poikani! -—— sanoi isä tuijottaen 
Marcusta silmiin, ja hänen käheä, vihlovan katkera 
äänensä koski Marcukseen kuni tylsän puukonterän 
vitkallinen viilto. — Julmimmatkin pedot ovat viatto- 
mia Kkaritsoita, raakalaiset enkeleitä noihin verraten! 
Perkeleet — se on ainoa sopiva nimitys... Tiedätkö 
sinä poika esimerkiksi, miten minä nämä menetin? 


Marcus hätkähti nyt, samoin kuin silloinkin kuul- 
lessaan isän äänen. Hän ei ollut moneen aikaan muis- 
tanut, missä oli. Hänen ympärillään oli kuoleman- 
hiljaista: vankila nukkui... 

Mutta Marcus ei saa ajatuksiaan pois isästä. Muistot 
ovat hellittämättömät, kuin takaa-ajavat veriviholliset ... 
Ne ovat eläviä kuin elämä, todellisuus; hän tuntee samaa 
hyydyttävää kauhua kuin silloinkin... Hän unohtaa 
taas vähitellen vankilan, hän ei huomaa kopin pimeyttä 
— sillä hänen sisäisten silmiensä edessä on entinen koti. 

Ja niin Marcus muistaa taas jok'ikisen sanan tuosta 
kamalasta kertomuksesta . .. Hän on näkevinään, miten 
nälästä ja vilusta puolikuolleihin miehiin kohdistetaan 
omat kuularuiskut, miten he horjuillen ja kaatuillen 
etenevät vihollisten varustuksia kohden; sieltä alkaa 
kuularuiskutuli . .. jotkut kääntyvät — ja silloin puus- 
kahtaa heitä kohden omien kuularuiskujen teräs- 
sade... Onnettomat vaipuvat maahan... kaikki... 
Ista Kin! =" "Ooh! 


JÄÄHYVÄISET. 


Hetken aikaa oli Marcus hämärästi tuntevinaan, 
eitä senjälkeen oli tapahtunut muutakin — mutta kaikki 
tuntui niin tavattoman sekavalta ja kummalliselta, ettei 
hän jaksanut käsittää mitä se oli... Hän tunsi huul- 
tensa mutisevan sanaa vankila, mutta ei vain jaksa- 
nut käsittää — ja hetken kuluttua oli kaikki omituisesti 
häipynyt, unohtunut ... 

Taaskin muistuu hämärästi mieleen isä, katumel- 
lakat ... Niin, niin! Kaupungillahan raivoaa kapina; 
hän istuu kotona, äiti makaa sairaana — ja isä näyttää 
olevan aivan suunniltaan... 


Miltei yhtämittäa kuului tuo terävä räiske kaupun- 
gin eri puolilta läheten ja edeten. Toisinaan se taukosi 
hetkiseksi — aivankuin jokin kauhean suuri kone olisi 
mennyt epäkuntoon, ja nyt sitä rasvataan ja korjataan 
kuumeentapaisella kiireellä... Sellaisina hetkinä Mar- 
cus odotti kuumeisesti väristen, milloin taas alkaa. 

Oisin leimusi tulipaloja ja niiden kellertävä kajas- 
tus valaisi heidän pikku tupansa omituisen, epätodel- 
lisen näköiseksi. 

He saivat tietää, että kapinalliset olivat kukistumai- 
sillaan, ja isäparka ei voinut nukkua, ei syödä vähää- 

kään. Vaikka Marcus koska tahansa olisi herännyt, kuuli 
hän isän tekojalan epäsäännöllisen, hervottoman kolk- 
keen; tois'naan taas näkyi hänen laihan vartalonsa varjo 
liikkumattomana punertavassa ikkuna-aukossa. Se muis- 
tutti kuollutta varjokuvaa, mutta sen kumarassa asen- 
nossa hoikkine, eteenpäin kuroittavine kauloineen kuvas- 
tui kauhu hirmuisempi kuin kuolemankauhu — niin- 
kuin tuo kuva olisi henkeä pidättäen odottanut, mil- 
loin tuosta aavemaisesta valosta hirveänä olentona hypäh- 
tät utuisi 

Kolmantena yönä kuuli Marcus taas herätessään 
pimeydestä kaksi raskasta voihkausta, sitten hammas- 
ten kiristystä . . . Marcus huomasi että se oli isä, hänestä 
tuntui kuin olisi isä ollut tukehtumaisillaan. Hän nousi 
vuoteeltaan, asteli isän luokse tarttuen hänen käteensä — 
mutta ei voinutkaan sanoa mitään: raiusti nyyhkien 
painoi hän vain kasvonsa isän laihaa rintaa vasten... 
Isä silicti hänen päätään ainoalla kädellään ja kuiskasi 
käheästi: 


— Poikani ... Poikani... 
Marcus tunsi, miten muutamat kuumat kyyneleet 
putoilivat hänen niskaansa... Isän silmissä ei kertaa- 


kaan ollut näkynyt kyyneleitä, ja se vaikutti vastusta- 
mattomasti Marcukseen. Hänen sydämeensä tulvahti 
hellyys ja sääli ja hän sopersi nyyhkyttäen: 

— Isä... isäparka.... 


Aamulla alkoi muun metelin yli yhtäkkiä kuulua 
konetykkien kamala, yhtäjaksoinen jyrinä. Isän kas- 

voissa välähti jotain mieletöntä, sitten niissä kuvastui 
taas se entinen tylsä kauhu. Hän kääntyi toisaalle, mutta 
Marcus näki, miten hänen hartiansa nytkähtelivät sil- 
loin tällöin — niinkuin hänen ruumistaan olisi pistelty 
jollakin terävällä... 

Mutta kun hän hetken kuluttua kääntyi, oli hän 
kokonaan muuttunut. Hän näytti tehneen jonkun tär- 
keän päätöksen ja sanoi miltei reippaasti: 

— Minä lähden hiukan katsomaan, mitä siellä 
tapahtuu ... 

— Isä, älkää menkö! — pyysi Marcus. — Fihän 
siellä mitään voi... 

— Minä menen. Tahdon nähdä. 

Marcus näki, että isä oli päättänyt mennä. Hän 
ajatteli kiihkeästi vähän aikaa ja sitten sanoi tyynesti: 

— No mennään sitten! Mutta vältetään kuitenkin 
vaarallisimpia paikkoja. 


— Sinä? — sanoi isä kuin pettyneenä. — Marcus, 
kyllä sinun tuota... täytyy jäädä kotiin, kun äitikin 
on sairas... 


— Isä, te ette missään tapauksessa mene yksi- 
nänne! Ettehän te jaksa edes kävellä! 

Isän kasvoilla kuvastui taas tuo epämääräinen pet- 
tymys ja neuvottomuus. Mutta nähdessään, että myös- 
kin Marcus oli päättänyt tulla mukaan, suostui hän 
vihdoin. 

Marcus oli jo ovella, kun isä hitaasti asteli äidin 
vuoteen viereen. = Hänen katseessaan kuvastui syvä 
mielenliikutus, sanomaton suru ja kaipaus. — Hyvästi- 
jättö . .. lennähti Marcuksen mieleen... 

— Jäähyväiset ... — mutisi Marcus äänettömin 
huulin, ja hänen kurkkuansa alkoi oudosti kuristaa: 
hän muisti sen nimisen taulun... Hämärtyvällä tais- 
telukentällä ojentaa kuoleva sotilas viimeisen kerran 
vanhalle toverilleen voimattoman, lyijynraskaan kätensä, 
katsahtaa häneen viimeisen kerran... Ja nytisän 
katse muistutti tuon kuolevan sotavanhuksen kat- 
setta. Hän näki äidin poskelta vierivän suuria kyyne- 
leitä, noilla kalvakoilla huulilla näkyi kummallinen, 
ymmärtävä hymy... Marcuksen silmät sumenivat, 
hänen aivoihinsa lennähti jokin hämärä tunne, että 
hekin ovat yhdessä vierustovereina taistelleet pitkän, 
armottoman taistelun... täytynyt nähdä sekin, kun 
heidän rakkaimmat pienokaisensa ovat kaatuneet yksi 
toisensa jälkeen... 

Isä nojautui raskaasti Marcuksen käsivarteen, hänen 
hengityksensä kähisi ja vinkui aivankuin tuo laiha rinta 
olisi sisältä särkynyt, repeytynyt riekaleiksi. — Mutta 
hän ei tahtonut edes levähtää: yhtämittaa vain keski- 
kaupunkia kohden, josta tuo huumaava räiske ja pauhu 
kuului kiihtyen ja vaimeten ja välillä kuului hurja, 
moniääninen huuto... 

Noin neljännestunnin kuluttua saapuivat he pai- 
kalle, jossa ruokatavarakauppa oli ryöstetty tyhjäksi. 
Ikkunat ja ovet olivat säpäleinä, ja käytävällä seisoi 
muutamia pelosta kalpeita, rääsyisiä naisia. 

Taistelu oli vasta äskettäin siirtynyt tästä: leivän- 
murujen, kaluttujen luitten ja tyhjennettyjen säilyke- 
rasiain seassa näkyi hyytymätöntä verta. Isä potkaisi 
terveellä jalallaan erästä tyhjää läkkirasiaa, ja hänen 

äänessään kuvastui katkeran mielihyvän väre, kun hän 
hiljaa sanoi: 

— Tähän eivät pyövelien panssariautot ole vielä 
ehtineet... = Ovat ihmisraukat saaneet edes vähän 
Sydän 

Mutta pian alkoi näkyä kamalampia merkkejä. 
Jo kauas näkyi eräs mustunut kivirakennuksen seinä 
pilkullisena kuni pantterin nahka: siihen oli kohdistu- 
nut kuularuiskun terässade... Ruokakauppa siinäkin 
oli tyhjennetty, mutta ne leivät oli maksettu kalliilla 
hinnalla: verellä — katu oli miltei yltäänsä punai- 
nen... Marcus kalpeni ja alkoi tahtomattaan vavista. 

Kun he olivat vielä pienen matkaa kävelleet, näki- 
vät he edellään suuren, umpinaisen auton, joka yhtä- 
mittaa seisahtui: se korjasi kaatuneita. Kuusi miestä 
paiskeli niitä autoon kuumeentapaisella kiireellä — 
aivankuin suurtilojen perunamaalla sateen uhatessa pais- 
kitaan vaunuihin täysinäisiä perunasäkkejä ... 

Vihdoin näkyi erään kadun toisessa päässä har- 
maa, tuhatlukuinen joukko... Kuului villi huuto — 
joukko näytti etenevän... 


Isä oli kävelystä muuttunut yhä heikommaksi ja 
kalpeammaksi. Ja kun hän Marcuksen taukoamatto- 
mista pyynnöistä vihdoin suostui lähtemään kotiinpäin, 
kuvastui hänen nääntyneillä kasvoillaan taas tuo selit- 
tämätön pettymys. 

He lähenivät jo asuntoansa; siellä olivat kadut 
miltei tyhjät ihmisistä. 

Silloin ilmestyi kadun toiseen päähän kaksi panssari- 
autoa, läheten hurjaa vauhtia... 

Isän kasvoille ilmestyi äkkiä kiihkeä mielenliiku- 
tus; hän tarttui lujasti Marcuksen käteen, ja hänen 
hätäinen äänensä värähti omituisesti: 

— Marcus, poikani... juokse pian katsomaan 
takapihalle ... pääsisikö sieltä toiseen pihaan! Odotan 
tässä... 

Hän tuli mukana porttikäytävään ja Marcus oli 
niin hermostunut näkemistään, ettei ehtinyt ajatella 
eikä arvostella isän käskyä... 

Juostessaan kuuli hän lähenevien autojen jyrinän, 
ja saapuessaan pihan perälle, oli hän kuulevinaan käheän 
huudon ... 

Hänessä heräsi hirveä aavistus: Isä... 

Kuin henkensä edestä juoksi hän takaisin. Pihan 
keskikohdalla hän kuuli laukauksen, heti senjälkeen 


toisen, kolmannen ... ja hänen porttikäytävään saapues- 
saan vilahti ohitse harmaa panssariauto . . . laukauksia... 
OO DEN! 


«.. Isä seisoi horjuen kadulla ja heristäen tervettä 
nyrkkiään huusi jotakin — ja samassa kaatui. 

Kuulat vinkuivat Marcuksen ympärillä, kun hän 
syöksyi isän luokse ja kumartui vavisten hänen ylit- 
seen... Luoti oli pyyhkäissyt hatun päästä, viiltänyt 
mennessään pitkän haavan, valkoinen tukka tahrautui 
vereen ... Luinen rinta kohoili korkealle — ja sitten 
hänen ' suustaan purskahti vaahtoava verivirta... 

— Isä... isä... — vaikeroi Marcus kauheassa 
tuskassa. — Älkää kuolko — isä, isä... 

Kuolevan kasvoille häilähti kerran omituinen kirk- 
kaus... silmät loistivat niinkuin joskus, joskus ennen 
sotaa... Mutta se häipyi tuskaan... Hänen veriset 
huulensa liikkuivat, niinkuin hän olisi tahtonut sanoa 
jotain tärkeätä, hän näytti ponnistavan epätoivoisesti: 
eivoinut! Kuului vain entistä kumeampi korahdus, 
ja veri alkoi tulvata yhä hurjemmin... , 

Kylmällä kauhulla katseli Marcus, miten isän sil- 
mät himmenivät himmenemistään, ja kuiskasi epätoi- 
von kiihkolla: 

— Isä, isä, isä! 

Mutta isän silmissä ei enää näkynyt pienintäkään 
jälleentuntemisen merkkiä — niissä ei näkynyt enää 
mitään ilmettä ... 

Isän rinta kohoili yhä harvemmin ja verenvuotokin 
alkoi tauota; punainen vaahto vain pursui hänen yhteen- 
puristettujen hampaittensa välistä ja jossain syvällä 
rinnassa korisi niin pitkään. Marcus aukaisi isän punai- 
seksi tahraantuneen takin, liivin, paidan — niin siinä 
se oli, keskellä rintaa... Ja yhä pulppusi... Pitkän 
aikaa katsoi Marcus tolkuttomasti tuota pientä reikää 
isän luurangoksi laihtuneessa rinnassa... harmaankal- 
peita kasvoja — eikä hän kyennyt ajattelemaan mitään. 

— Niin se olikin . . . — luuli Marcus kuiskaavansa: 
hän muisti isän katseen äidin vuoteen vieressä... 

Se olikin heidän viimeinen hyvästijättönsä . .. viimei- 
nen katse... Janythän ymmärsi, mikä isän äänessä äsken 
värähti, kun hän lausui tuon yhden sanan. Se oli hyvästi- 
jättö hänelle... Marcus oli miltei kuulevinaan 

noilta kalpeilta huulilta tuon hellyydestä värähtävän 
sanan: poikani... 

Isäparka ... 

Silloin Marcus huomasi, että hänen ympärilleen 
oli kokoontunut pieni väkijoukko. Hän hätkähti, hypäh- 
täen ylös kuin peto, jota häiritään tapetun pentunsa 
ruumiin ääressä. Mutta hän rauhoittui: kaikkialla näkyi 
vain myötätuntoisia katseita, sääliviä ääniä. Ja joiden- 
kuiden miesten silmät kiiluivat uhkaavasti, alkoi kuulua 
hillittyjä sadatuksia, joista hän erotti vain yhden sanan: 
murhaajat! 

Ympärilleen katsahtamatta, ajattelematta nosti hän 
isänsä ruumiin syliinsä ja lähti kotiinpäin. = Joukko 
teki kunnioittavasti hänelle tietä, ja joku naisääni kuis- 
kasi hillitysti: 

— Poikaraukka ... 

Marcus oli voimakas nuorukainen, tottunut anka- 
riin ponnistuksiin ja työhön, mutta hänen täytyi jän- 
nittää kaikki voimansa; hiki alkoi heti vuotaa hänen 
kasvoiltaan, ja ikäänkuin hyvin kaukaa kuuli hän taas 
joitakin säälin ja vihan huudahduksia... 

Hänen silmissään alkoi lennellä mustia palloja, 
korvissa humisi, ja hän oli vähällä kaatua — mutta 
hän puri hampaansa yhteen! Tuossahan koti jo on- 
Kiiman 

Raskaasti huohottaen lysähti Marcus eteisessä istu- 
maan. Hän ei voinut ajatella mitään ... Vielä äsken 
kuiskasi isä: poikani. Ja nyt hänen ruumiinsa alkoi 
jäykistyä. 

Miten hirveän laiha olikaan tuo rinta... vain 
terävät luut. Mutta kasvoilla kuvastui vihdoinkin 
rauha — nyt vasta. 


Marcus säpsähti kuin pahantekijä; sisällä oli naris- 
sut vuode. Ja sitten kuului äidin värisevä, tukehtunut 
ääni: 

— Kuka siellä on? 








KUUMEESSA. 


Tukehtuneesti parahtaen hypähti Marcus pimeässä 
seisoalleen, käsittämättä oikein missä oli, näkikö unta, 
vai oliko hereillä... Hän luuli huohottavansa tuosta 
kantamastaan taakasta — mutta kun hänen piti vapise- 
valla kädellään pyyhkäistä hikeä otsaltaan, olikin se 
kuiva ja polttavan kuuma... 

Nyt vasta hän alkoi taas tajuta. Vaistomaisesti 
koetti hän valtasuonensa sykintää: se hakkasi hurjan 
nopeasti... 

Hänellä oli siis kuumetta. 

Hän ei tiennyt, miten kauan oli istunut siinä pime- 
ässä, pöytään nojaten. Ensin hän luuli nukkuneensa 
ja uneksineensa; mutta pitkän, vaivalloisen ajattelun 
jälkeen hän vihdoin käsitti, että oli vain muistellut, 
ja nouseva kuume oli tuonut nuo surulliset tapaukset 
mieleen ehkä elävämpinä kuin koskaan ennen — hän 
oli suofastaan elänyt siellä menneisyydessä. Tämän 
hän käsitti sangen hämärästi, kaikki oli omituisen hämä- 
rää — kuin juopuneella. Mutta tuo sama hämärä vaisto 
kuiskasi, että hänen pitäisi mennä makuulle. 

Marcus nousi ja alkoi astella sinnepäin, missä luuli 
vuoteen olevan -—— mutta silloin pimeään koppiin äkkiä 

syöksähti: sähisevänä tulvana tulikipunoita. Hän ym- 
märsi, että ne ovat eräitä myrkyllisiä, tropiikin tulihyön- 
teisiä; ne alkoivat ahdistaa yhä uhkaavammin, hän koetti 
väistää niiden hyökkäyksiä ja kaatui lattialle. Lopulta 
hän seinää myöten onnistui pääsemään vuoteelle. 

Tulihyönteiset hävisivät ja hän tunsi hämärästi, 
että ne olivat johtuneet vain kuumeesta. Mutta sitten 
tulivat muistot uudelleen yhä tuskallisempina, seka- 
vina... Isän kohtalo, äidin kuolema, kapinat, hänen 
keksintönsä, Aurelia — ja sitten hyökkäsivät tulihyön- 
teiset uudestaan! Silloin hän huomasi olevansa yksin 
sen suunnattoman hornanpyörteen keskellä paraadi- 
kentällä ... Autojen mielettömästi pyörivä rengas 
pienenee pienenemistään — lentokoneet laskeutuvat yhä 
alemmaksi, propellit ovat murskaamaisillaan hänet... 

Marcuksen valtaa kauhea tuska. Hän kumartuu, 
mutta murskaavien haubitsivaunujen piiri pienenee 
pelottavan = nopeasti; lentokoneitten lauma laskeutuu 
hänen päälleen pimittävänä, tukahuttavana... Hän 
koettaa huutaa, mutta kaikki humisee, ulvoo, ryskyy 
ja pauhaa hirmuisena tuulispäänä hänen ympärillään — 
hän ei kuule omaa ääntään... 

Marcus katsoo arasti ylöspäin ja näkee, miten 
hänen oma koneensa syöksyy raivokkaasti ulvahtaen 
hänen kimppuunsa... iskee häntä päähän propellin- 
siivellä ... 

Marcus ei tuntenut kipua, tuo huumaava pauhu 
vain taukosi — ja sitten hän ei muistanut enää mitään ... 


IM a IST NEÄ 


Kolme päivää oli Marcus kuumeessa — ja neljän- 
tenä hänet vietiin taas santarmilaitokseen. 

Kylmä hiki pusertui hänen otsastaan, kun hän nousi 
noita kolkkoja rappusia myöten toiseen kerrokseen: hän oli 
varma, että niillä nyt on todistukset hänen valheestaan. 
Ruumiillisesti hän oli niin heikko, että jalat vapisivat. 

Kun Marcus seisahtui keskilattialle, kääntyi eräs 
olento häntä kohden — ja hän tunsi Aurelian. 

Joukkohaudan näköinen tutkintohuone hämärtyi, 
pimeni, sitten se alkoi pyöriä ... Hän hapuili kädel- 
lään kuin sokea ja hänen oma äänensä oli kuuluvinaan 
jostakin kaukaa: 

— Vettä, olkaa hyvä... Olen sairas... 

Marcus joi ahnaasti tarjotun veden ja katui, että 
oli pelästyttänyt Aurelian; sentähden hän lisäsi tuoma- 
riin kääntyen: 

— Olen ollut kolme päivää kuumeessa, äsken nou- 
sin ensikerran vuoteesta. 

Hän oli pakottanut kasvonsa kylmiksi, mutta, kat- 
sahtaessaan toisen kerran Aureliaan, täytyi hänen purra 
hammastaan, jottei olisi huutanut, syyttänyt noita pyö- 
veleiksi, tehnyt jotain mieletöntä... 

Aurelia oli tavattomasti laihtunut, kasvot kalven- 
neet lumivalkoisiksi, silmien ympärillä tummat renkaat. 
Marcuksesta tuntui julmalta kieltää hänet tällaisella het- 
kellä; hän olisi tahtonut heittäytyä polvilleen tytön eteen 
ja itkien suudella noita laihtuneita pikku käsiä... 

— Herra kapteeni. Ettekö todellakaan tunne tätä 
neitiä? — kuului äkkiä tuomarin epäluuloinen, kavala 
ääni; sitä oli vaikea tuntea samaksi, kuin viime kerralla. 

Marcus oli Aurelian silmissä vieläkin nähnyt kiel- 
lon, ja tuomarin käärmemäinen ääni herätti hänen vihansa: 
hän iski kuumeisen katseensa tuomarin silmiin ja kysyi 
tuimasti: 

— Mikä antaa teille aiheen kysyä sitä toistami- 
seen? Jos teidän tehtävänne on kuulustelu, niin pyydän 
sitäitseni suhteen. Olen odottanut siksi kauan, että 
minulla on oikeus vaatia tutkintoa — tietoa, miksi 
olen vangittu! 

Tämä hyökkäys tuli niin odottamatta, että tuo- 
mari ällistyi; mutta heti hän tointui ja sanoi jäätävän 
kylmästi: 

— Ehkä minä tiedän, mitä kysyn — ja myöskin 
sen mikä koskee teidän asiaanne, herra kapteeni. 

— Kun sen tiedätte, herra tuomari, niin ilmoitta- 
kaa siis, mistä minua syytetään! 

Mitään vastaamatta kääntyi tuomari joillakin kysy- 
myksillä Aurelian puoleen, joka vastaili väsyneesti ja 
koneellisesti. 

Kun tuomari tarkasteli muistiinpanojaan, katsahti 
Aurelia kerran Marcukseen — ja tuo katse vaikutti 
häneen kuni tulisen raudan kosketus... Noissa mus- 
tissa suurentuneissa silmissä kuvastui ikäänkuin epä- 
toivoinen rukous ja mykkä, jähmettynyt kauhu... 

Marcus muisti silmänräpäyksessä isävainaan kat- 
seen, kun hän saapui sodasta — ja nyt Aurelia katsoi 
samalla tavalla. Eivätkä he voineet puhua sanaa- 
kaan ... 

Kun tuomari taas kääntyi Aurelian puoleen, kuuli 
Marcus sivultaan puhisevaa hengitystä; kääntyessään 

näki hän santarmikapteenin viikset pörrössä tuijottavan 
talisilla silmillään Aureligsa — niinkuin suuri, paksu 
kissa, joka heinikossa väijyen, liikkumattomalla kat- 
seellaan tuijottaa pientä, pahaa aavistamatonta lintua... 

— Eikö teillä ole siis mitään sanottavaa, herra 
kapteeni? — kysyi taas tuomari katsoen Marcusta terä- 
vällä, luihulla katseellaan. 

— On, — sanoi Marcus lujasti. — Minä tahdon 
tietää, miksi minut on vangittu. 

— Olkaa hyvä, nyt saatte poistua. 

Ja Aurelia jäi sinne — niinkuin pieni lintu inhot- 
tavain korppikotkain keskelle... 


KUOLLEET SILMÄT. 


Antonius istui yksin huoneessaan. = Hänen kas- 
vonsa olivat laihtuneet ja entisestäänkin kalvenneet — 
tukka näytti yhä vaalentuneen ohimoilta. 

Äkkiä hän nousi kävelemään ja mutisi hiljaa itsek- 
seen: 

— Kuinka kauan ne oikein pitävät häntä vankeu- 
dessa ..? 

Antonius oli äsken käynyt ilmailuosaston ylipäälli- 
kön luona Marcuksen asian johdosta — ja tämäkin 
oli sanonut olevansa voimaton armeijan kaikkivaltiasta 
santarmistoa vastaan. Kenenkä ne vangitsevat, se pysyy 
siellä kunnes ne katsovat hyväksi vapauttaa... 

Antonius kaipasi Marcusta kuin veljeänsä. Ja 
mitä kauemmin hän oli vangittuna, sitä suuremmaksi 
kasvoi hänen levottomuutensa. Tapetaanko hänetkin — 
niinkuin omat veljet ..? Samalla tavalla pidettiin h ei- 
täkin ensin vangittuna, ja sitten... 

Antonius istahti nojatuoliin ja sytytti sikaarin rau- 
hoittuakseen, mutta ei voinut. Hän muisti taas sen 
kevätpäivän, yhtä elävänä kuin eilisen — elämänsä 
hirmuisimman päivän... 

... Hän seisoo raskaan rautaportin takana ja odot- 
taa. Hänestä tuntuu ikäänkuin olisi jonkun kauhean 
olennon kynsissä. Hän tuntee itsensä yhtä avuttomaksi 
kuin pieni, vivisektorin pöytään sidottu koekaniini. 
Ja hän kärsii yhtä paljon kuin tuollainen pieni uhri- 
raukka. 

Hänen ympärillään on hurmaava kevät. FEriväris- 
ten kukkien koristama ruohokenttä muistuttaa kallis- 
arvoista, satumaista mattoa, ja ihanien jättiläiskukkien 
lailla reunustavat sitä valkoisina kukkivat tuomet, omena- 
puut, pihlajat — täyttäen ilman huumaavilla tuoksuil- 
laan. Taivaan syvää sineä vasten näyttää lehmusten 
ja saarnien vaalea vihreys ihmeellisen heleältä ja kirk- 
kaalta. Jossakin lähellä esittää satakieli ihanaa lauluaan, 
sitä säestää lukemattomien lintujen helkkyvä kuoro, ja 
läpinäkymättömän orapihlaja-aidan takaa kuuluu hil- 
jainen laineiden loiske — ikäänkuin rakastavien hil- 
litty, hellä kuiskailu ... 

Mutta Antonius ei kuule mitään, hän ei näe luon- 
non äskenpuhjennutta, hurmaavaa nuoruutta. Hänen 
katseensa tahtoisi tunkeutua paksun tiilimuurin lävitse, 
nähdäkseen mitä tuossa vanhassa, hylätyssä linnak- 
keessa tapahtuu. = Aurinko paahtaa lämpimänä, vieno 
tuuli hyväilee hänen poskiaan kuni rakastetun naisen 
käsi — mutta hänen hampaansa kalisevat vilutautisen 
lailla ... 

Hänen — toverinsa, sotilaslääkärin pukuun puettu 
mies käännähtää ja katsoo häntä taas tutkivasti. 

Äkkiä alkoi muurin sisäpuolelta kuulua usean kuula- 
ruiskun korviasärkevä särinä — ja kukkivista pensaista 
pyrähtivät pikkulinnut pelästyneinä lentoon... 

Antoniuksen kasvot muuttuivat hirveän näköisiksi; 
hän tarttui päähänsä, niinkuin se olisi ollut halkeamaisil- 
laan ja hänen kurkustaan tunkeutui tukehtunut korina ... 

Vieressä seisova toveri tarttui hänen käteensä ja 
sähähti hänen korvaansa läpitunkevasti: 

— Sinun täytyy kestää. Muuten et voi kostaa! 

Antonius oli kuullut selvästi vain viimeisen sanan, 
mutta heti pakotti hän itsensä tyynemmäksi ja pyyh- 
käsi tuskanhien kalpealta otsaltaan. 

Kuularuiskut vaikenivat, siellä kuului epämääräisiä 
ääniä, moottorien surinaa — mutta linnut olivat yhä 
ääneti, kuin kuolemankauhun vallassa. 

Kuin juopuneena asteli Antonius ystävänsä rinnalla 
sannoitettua käytävää myöten. Oikealla näkyi van- 
hoja ruohottuneita pattereita, taustalla pieni kasarmi- 
rakennus, joka nyt oli palkkajoukkojen hallussa. Nyt 
vasta hän muisti, että täällä pantiin toimen miltei kaikki 
valtiollisten mestaukset... 

He saapuivat pienen, köynnöksien peitossa olevan 
huvilan eteen — ja palkkajoukon päällikkö tuli ulos. 

Hänellä oli ryppyiset, kuoppaiset kasvot, hampaa- 
ton, kokoonkutistunut suu, ja sen yli kaareutui pitkä, 
käyrä nenä — aivankuin petolinnun nokka. Tuo kau- 
heannäköinen pää keikkui rauhattomana pitkän, ohuen 
kaulan varassa, ja kun terävä, kellertävä katse kohdis- 
tui Antoniukseen, välähti hänen mieleensä inhottava, 
jättiläissuuri raatolintu 

— Ehkä herra översti suvaitsee tulla hiukan tän- 
nemmäksi? — kuuli hän ystävänsä miltei kuiskaten 
kysyvän. 

Antonius alkoi katsella vanhoja pattereita, mutta 
ikäänkuin noiduttuna täytyi hänen silloin tällöin vil- 
kaista tuota inhottavaa ihmistä. = Eräistä sanoista ja 
liikkeistä ymmärsi hän tämän tinkivän mahdollisimman 
korkeata hintaa. Ja kun hän näki toverinsa ojentavan 
överstille paksun setelitukun, alkoi hänen ruumiinsa 
väristä ennen tuntemattomasta raivosta ja inhosta — 
aivankuin olisi täytynyt voimattomana katsella jotain 
kauheata raiskausta... 

Hän näki överstin poistuvan ja he lähtivät kentälle. 

Antonius tunsi jalkojensa uppoavan syvälle kuu- 
maan hiekkaan, se oli miltei polttavan kuumaa. Se 
muistutti todellisuutta — mutta sittenkin hän luuli 
ensin uneksivansa, nähdessään vaalealla hiekalla tuon 
sekavan, kauhean rivin... 

Ensimmäisenä virui nuori tyttö, painaen kangistu- 
villa käsillään rintaansa. Hänen vaalea tukkansa oli 
äskettäin kammattu, ja hänen kuolemassakin kauniit 
kasvonsa olivat jäykistyneet raskaaseen, loppumatto- 
maan suruun... 

Antonius tuijotti tolkuttomana tyttöparkaa, joka 
noin nuorena oli kärsinyt marttyyrikuoleman... 

— Tuo muistikirjani, — kuuli hän ystävänsä äreän 
äänen. Lähelle tultuaan kuiskasi tämä hiljaa: 

— Urkkija ... tarkasta ruumiita... 

Antonius totteli, ja vilkaistuaan sivulleen näki hän 
epämiellyttävät, luihut kasvot, kavaline silmineen... 

He lähtivät eteenpäin. Teloitetut olivat kaatuneet 
mitä erilaisimpiin asentoihin; muutamat olivat luonnotto- 
masti koukistuneet, kasvot kuvaamattoman kauhun ja tus- 
kan vääristämät; jotkut näyttivät liikkumattominakin tus- 
kallisesti hapuilevan ja eräs nuori mies oli kaivanut kä- 
tensä syvälle hiekkaan — niinkuin olisi viimeisellä, epä- 
toivon voimalla etsinyt sieltä pelastusta, elämää... 

Antonius muuttui yhä kalpeammaksi. Hänen ystä- 
vänsä käski hänen jäädä tarkastamaan erästä kaatunutta 
ja pyysi urkkijaa auttamaan hiukan itseään... 

Kumartuessaan kuuli Antonius urkkijan kysyvän 
viattomasti: 

— Mitä tohtori tekee noista, kun niin suuren hin- 
nan maksoi? 

Antonius kuuli vain jonkun sanan, mutta hän käsitti 
ystävänsä selittävän, että hän valmistaa jotain vaineita» 
ja vielä voittaakin. Hän tiesi ystävänsä eteväksi ama- 
töörinäyttelijäksi, mutta häntä kauhistutti, kuullessaan 
tämän innostuneesti huudahtavan: 

— Aa! Sinusta tulisi erinomaisen hyvää vaselii- 
nia! Todellakin ..! 

Hän meni urkkijan luokse, koetteli tämän käsivarsia, 
selkää ja kehui yhä ihastuneempana. Hän katseli urk- 
kijaa samanlaisella katseella, kuin nälkäinen höyryävää 
paistia ja vihdoin kysyi salaperäisesti kuiskaten: 

— Etkö tule minulle palvelukseen..? Maksan 
sinulle viisituhatta vuodessa! 

Urkkijan huulet alkoivat väristä, hänen ruskeat 
kasvonsa muuttuivat kauhusta täplikkäiksi, harmaan- 
kalpeiksi ja hän yritti lähtemään. 

— Fi, älä nyt mene! — huudahti tohtori kiihkeästi. 
— Puhutaan asia selväksi! Minä maksan kahdeksan- 
tuhatta! 

— Suokaa anteeksi, teidän ylhäisyytenne ... översti 
odottaa — änkytti urkkija ja lähti. 

— Minä annan kymmenentuhatta! 

Urkkija meni kuni takaa-ajettu. Mutta kun Anto- 
nius meni ystävänsä luokse, kuvastui hänen kasvois- 
saan syvä inho. Hän sylkäisi, ikäänkuin olisi saanut 
suuhunsa jotain saastaista ja mutisi katkerasti: 

— Inhottavaa! — Mutta tuohon pikkupyöveliin ei 
olisi mikään muu pystynyt. Ja ellei se poistunut, oli- 
sit sinä veliraukka antanut itsesi ilmi... 

Äkkiä Antonius seisahtui ja hänen silmänsä laaje- 
nivat kauhusta: siellä he makasivat rinnakkain — hänen 
molem miait avoljketti'sjä MIE 

— Koeta nyt olla tyyni! — kuuli hän toverinsa 
käheän äänen. 

Antonius oli kuin potilas, jota tuskallisen leikkauk- 
sen kestäessä kehoitetaan yhtämittaäaä hymyilemään. Hän 
kiristi hampaitaan, hänen huulillaan näkyi verta, mutta 
kenttä alkoi keinua kuin laiva myrskyssä — ja vaalea 
hiekka tuntui tummenevan aivankuin auringonpimennyk- 
sen aikana. Antonius ei nähnyt muuta kuinheidät... 

Sammumaton viha ja uhka kuvastui vanhemman 
voimakkaissa kasvoissa; yhteenpurtujen hampaitten 
välistä oli pursunut verivaahtoa, ja uskomattomalla 
tahdonvoimalla oli hän viime hetkellä kohottanut jäy- 
kistyvän nyrkkinsä — hän näytti vieläkin äänettömästi 
vannovan kostoa, uhkaavan... 

Hänen vierellään virui »pikkuveli», jota Antonius 
oli rakastanut enemmän kuin ketään muuta. Hän oli 
kahdessa kuukaudessa laihtunut niin paljon, että häntä 
oli vaikea tuntea: posket olivat kuopalla, ja ennen sopiva 
kadettiunivormu riippui hänen yllään avarana säkkinä. 
Sekin oli sivusta repeytynyt, tahrautuen vereen, ja 
samalla kohdalla näkyi hiekalla leveä, punainen läiskä: 
siihen oli hänen nuori sydänverensä vuodatettu... 

Mutta hänen lapsellisilla kasvoillaan ei enää näky- 
nyt tuskaa, ei vihaakaan — vain ihmettelyä. Tuo viaton, 
ylöspäin kohotettu katse näytti moittien ja ihmetellen 
kysyvän: miksi, minkätähden minut tapet- 
tiin? 

Antonius tunsi jalkojensa horjuvan, ja kärpäsparven 
inhottava surina tuntui etenevän — sitten lakkasi kuulu- 
masta. Mutta silloin tohtori tarttui lujasti hänen käsi- 
varteensa; hänenkin äänensä oli kuuluvinaan jostakin 
kaukaa: 

— Sinähän lupasit kostaa. 

Niinkuin nääntynyt, jalorotuinen juoksija vielä ker- 
ran ponnistaa viimeiset voimansa saadessaan armotto- 
man piiskaniskun, samoin vaikutti Antoniukseen nytkin 
sana kosto: hän näytti heti muuttuvan tyyneksi. 

Mutta hänen sielussaan tuntui kaikki sekaantuvan. 
Hämärästi hän käsitti ystävänsä varoittavan, että översti 
tarkasti heitä kiikarilla ikkunastaan. Toveri näytti kyllä 
toimekkaalta — mutta nyt hänenkin äänensä oli tus- 
kasta käheä, kasvonsa kalmankalpeat. 

Heidän tuomansa umpinainen sairasauto oli jo ken- 
tällä; kuljettajan avulla kantoi hän veljiensä elottomat 

ruumiit sinne. Sitten tohtori lupasi mennä överstin 
luokse haihduttamaan tämän epäluulot ja käski kuljet- 
tajan ajaa ulos portista... 


Autossa oli hiukan hämärä, ja Antonius säpsähti: 
pikkuveljen kasvot näyttivät muuttuneen. Niissä 
näkyi kauhean kärsimyksen jälkiä, niissä kuvastui vielä 
raskaampi suru kuin sen ammutun tytön kasvoilla... 

Antonius pyyhki veren pikkuveljen huulilta, silitti 
hänen hienoa tukkaansa — ja lukemattomat muistot 
ja pikkutapaukset tulvahtivat mieleen. Kun hän samassa 
muisti nykyhetken hirveän totuuden, alkoi hänen ruu- 
miinsa suonenvedontapaisesti hytkiä ja hän suuteli noita 
kylmeneviä huulia, nyyhkyttäen epätoivoisesti: 

— Pikkuveli... pikkuveli... 

Laihtuneet lapsenkasvot surullisine silmineen näyt 
tivät nääntyneesti, äänettömästi kuiskaavan: 

— Niin veljeni, tällaiseksi minut on rääkätty... 

Kauhea aavistus välähtää Antoniuksen aivoissa; 
hän koettelee veljensä käsivarsia, jalkoja... mitä..? 
Kaksi kuukautta sitten jäntevä voimistelijanuorukai- 
nen — nyt luut ja nahka... Tuo aavistus kasvaa, se 
kylmentää hänen ruumiinsa — sitten hän ponnahtaa 
ylös, repäisee yhdellä tempaisulla veljensä takin edestä 
auki, kääntää hänet... 

Paita on kovettunut hyytyneestä verestä... miltei 
mielettömänä repii hän sen halki, ja... 

Antoniuksen pidätetty hengitys tunkeutuu rinnasta 
tuskallisena, korisevana karjaisuna. Kun hän tuijotti 

poikaraukan selkää, tuntui siltä kuin olisi hänen omaa, 
alastonta selkäänsä poltettu tulisella raudalla... 

— Pikkuveli... pikkuveli! — vaikeroi Anto- 
nius tukehtuneesti. Hän tahtoisi huutaa, itkeä, tehdä 
jotakin, mutta hän ei ymmärrä mitään, ei voi mitään — 
on vain sellainen tuska, ettei hän ole koskaan sellaista 
tuntenut . .. Hän kuulee taas tuntemattoman, korise- 
van äänensä: 

— Pieni veliraukka ... 

Poikaparka on ymmärtänyt että vain kuolema 
voi pelastaa hänet kiduttajiensa kynsistä — ajattelee 
Antonius. Sentähden hän onkin tyyntynyt, tun- 
tiessaan otsallaan ainoan pelastajansa kylmän, vilvoit- 
tavan käden... 

Antonius katsahti toista veljeä; hänen kuolleet sil- 
mänsä näyttivät elävän, niistä pursui kylmä raivo — 
ne vaativat kostoa! 

Nyt hän ymmärsi veljensä ilmeen, sillä sama viha 
tarttui häneen vastustamattomalla voimalla, se raateli 
ja poltti hänen rintaansa sammumattomana tulena... 
Hän tarttui veljensä jäykkään, kohotettuun nyrkkiin 
ja kuiskasi hampaitaan kiristellen: 

— Ole huoletta veli -— minä en unohda. 

OSTETTU IHMISHENKI. 


Antonius havahtui muistoistaan ja nousi nojatuo- 
lista ojennellen jäseniään. Hänen sikaarinsa oli pala- 
nut loppuun — kas, hän oli polttanut kaksi sikaaria! 
Ja nyt oli huone täynnä savua! 

Koneellisesti aukaisi hän ikkunan, istuutui uudes- 
taan ja sytytti kolmannen sikaarin, sillä Marcuksen 
vankeus, joka oli johtanut hänen mieleensä tuon tuskal- 
lisen kevätpäivän, kalvoi yhtämittaa hänen mieltään. 

Hän tunsi rakastavansa Marcusta yhä enemmän — 
enemmän kuin ketään toista. Ja heidän suurelle asial- 
leen on hän tärkeämpi kuin kukaan muu — jos hänen 
keksintönsä onnistuu, niin se on suureksi avuksi... 

— Häntä ei saa tappaa, niinkuin... 

Antoniuksen äänetön kuiskaus katkesi, mutta hänen 
kasvonsa muuttuivat pelottavan näköisiksi. 

— No, eivät ne sitä teekkään; — ajatteli hän itseänsä 
rauhoittaen. — Minä teen kaiken voitavani. Niin — 
huomenna menen sisäministerin luokse. 

Hän nousi ja lähti illalliselle. 


Antonius oli istunut jo puoli tuntia vastaanotto- 
huoneessa, kun eräs virkamies tuli ilmoittamaan, että 
hänet otetaan vastaan. 

Silloin eräs mies pyysi Antoniuksen tulemaan toi- 
seen huoneeseen ja riisumaan takkinsa. = Huoneessa 
oli jo ennestään toinen mies; tämä tarkasti vormutakin, 
hänen saattajansa kopeloi housuntaskut, lahkeet, y. m. 
puhuen samalla makeasti: 

— Luonnollisesti ei teihin, herra kapteeni, saata 
langeta pienintäkään epäluulon varjoa! Tämä on vain 
pieni muodollisuus, jonka hänen ylhäisyytensä tahtoo 
sovelluttaa kaikkiin — etteivät todella epäiltävät hen- 
kilöt pääsisi syyttämään häntä poikkeustoimenpiteistä 
heitä vastaan... 

Sama repliikki esitettiin jokaiselle — hänen muu- 
tamat ystävänsä, jotka kävivät täällä useammin, olivat 
oppineet sen ulkoa... 


Sisäministeri näytti itse sydämellisyydeltä ja kysyi 
heti kohteliaasti, onko hän se Antonius, joka keksin- 
nöillään on tehnyt suuria palveluksia valtakunnan puo- 
lustukselle . . . 

Antonius huomautti vaatimattomasti, että niistä 
ei kannata puhuakaan, mutta että hän on tullut erään 
keskeneräisen keksinnön takia, jolla on mitä suurin 
arvo koko maalle. Sitten hän muistutti Marcuksen 
viime keksintöä, selosti lyhyesti sitä uutta, sen merki- 
tystä, varsinkin siinä tapauksessa, että jouduttaisiin 
sotaan sekä ilmoitti keksijän olevan vangittuna. 

— Vangittu? — toisti ministeri rypistäen kulmiaan 
ja hänen silmänsä alkoivat pälyillä rauhattomasti. 

— Niin teidän ylhäisyytenne, ja se on tapahtunut 

erehdyksestä, — lausui Antonius vakuuttavasti 
ja ojensi ministerille tutkintopöytäkirjat. — Näistäkin 
näkyy, ettei häntä vastaan ole mitään syytä olemassa. 
Sitäpaitsi olen itse pitänyt häntä lapsesta asti silmällä — 
ja minä voin taata hänestä yhtä varmasti kuin itses- 
täni... Lopuksi hän pyysi, että ministeri tuon tärkeän 
asian vuoksi suvaitsisi tarkastaa tutkintopöytäkirjaa. 

Ministeri otti pöydältä tutkintopöytäkirjan ja sil- 
mäili koneellisesti ja vastenmielisesti ensimmäistä sivua, 
samalla puhuen hitaasti ja epäilevästi: 

— Kyllä minä pelkään, ettei tässä voida mitään 
tehdä. Asia on nyt kuitenkin joutunut eräälle oikeus- 
asteelle . .. ja jospa heillä kuitenkin on syytä epäluu- 
loon ... Yleensäkään minä en juuri sekaannu alaisteni 
virastojen keskeneräisiin ... 

Juuri tällöin hänen ylhäisyytensä käänsi lehteä 
ja huomasi siinä tukun suuria seteleitä — yhteensä 
kymmenentuhatta maikkaa. 


Yksikään lihas ei värähtänyt ministerin lihavilla, 
kellertävillä kasvoilla, ankara ilme ei lieventynyt vähää- 
kään; pienet silmät vain alkoivat vilkuilla — hänen kat- 
seensa kiiti paperilla edestakaisin, ikäänkuin iloisesti 
tanssien. Mutta hän oli lukevinaan sangen tarkkaan 
pöytäkirjan neljä sivua ja jokainen sivu näytti kirkas- 
tavan hänen kasvojaan — ainoastaan keskenjääneen 
lauseen hän unohti... 

— Minusta näyttää, että tässä on todellakin saat- 
tanut tapahtua jokin erehdys — sanoi ministeri ja lisäsi 
juhlallisesti: 

— Kun tässä myöskin voi olla valtakunnan etu 
ja kunnia kysymyksessä — niin minä olen tässä tapauk- 
sessa tekevä kaiken voitavani! 

— Teidän sananne, herra kreivi, merkitsevät jo 
sitä, että hän on vapaa! — lausui Antonius kohteliaasti 
kumartaen. — Ja minä luulen, että koko kansamme 
on siitä kerran oleva kiitollinen, teidän ylhäisyytenne! 
Minun yksityinen kiitokseni ei siis merkitse mitään 
niin suuressa asiassa... 

Antonius vaikeni, mutta nähtyään ministerin kas- 
vojen loistavan sisäisestä mielihyvästä, lisäsi hän vakuut- 
tavasti ja painokkaasti: 

— Sillä jos hänen keksintönsä onnistuu, niin kaikki 
viholliset tulevat olemaan meidän vallassamme. 
Ja minä olen varma, että kiitollinen maa on silloin muis- 
tava myöskin teidät, herra kreivi! 

Ministerin kasvoilla kuvastui miltei liikutus. Hän 
pudisti Antoniuksen kättä ja lausui hyväntahtoisen 
armollisesti: 

— Minä kiitän teitä isänmaallisista sanoistanne, 
herra kapteeni! Ja minä näen teidät hyvin mielelläni 
meillä ... torstaisin, iltapäivällä... Oli erinomaisen 
virkistävää kuulla todella isänmaallisesta mielestä läh- 
teneitä sanoja — sillä niitä on kovin harvassa! 

— Valitettavasti! — olisi Antonius mielellään sano- 
nut; mutta hän ei sanonut mitään, kumarsi vain ja pois- 
tui ministerin työhuoneesta. 





NALKALAKKO. 


Tutkinnon jälkeen joutui Marcus aivan suunnil- 
taan: hän ei ollut uskonut, että ne voisivat menetellä 
hänen kanssaan tällä tavalla, koska hän oli tehnyt maalle 
suuren palveluksen. 

Mutta nyt hän ymmärsi, että hänelle tehdään mitä 
tahansa, niinkuin toisillekin; hänet voidaan »unohtaa» 
tänne kuin hautaan — niinkuin toisillekin on tehty... 

Hän pyysi puhutella päällikköä tahi apulaista — 
kumpikaan ei tullut. Tuo elukkamainen vartija oli ainoa, 
joka tuli hänen koppiinsa. Hän raivostui — siitä ei 
ollut pienintäkään apua. 

Epätoivossaan hän vihdoin ilmoitti tekevänsä nä 1- 
kälakon siksi kunnes päällikkö tai hänen apulaisensa 
tulisivat hänen luokseen. 


Neljä päivää oli kulunut. 

Marcus makasi selällään vankilan kovalla vuo- 
teella ja tuijotti avoimin silmin kopin hiilimustaan pimey- 
teen. 

Ensimmäiset kolme vuorokautta oli Marcus miltei 
yhtämittaa kävellyt edestakaisin koppinsa lattialla, mutta 
tänään hän ei enää jaksanut... 

Korvissa alkoi kohista yhä kovemmin, päätä pyör- 
rytti, silmissä sinkoili kirkkaita kipunoita ja nälkä kal 
voi toisinaan oikein tuskallisesti. 

Mutta nälän kalvaminen ei ollut mitään erään hir- 
veän ajatuksen rinnalla, joka yöt ja päivät kalvoi aivoja 
inhottavana matona: mitä on Aurelialletapah- 
tunut? Hän näki yhtämittaa edessään mustat silmät, 
joissa kuvastui mykkä, mielettömyyttä lähentelevä kauhu 
ja epätoivo... — Tuosta läpinäkymättömästä pimey- 
destäkin ne häneen tuijottivat ... 

Marcuksen ajatukset hämmentyivät yhä enemmän 
ja lopulta hänen silmänsä painuivat umpeen. 


Marcus heräsi selittämättömään, salaperäiseen kau- 
huun, hän tunsi ruumiinsa jäykistyvän — niinkuin 
veri olisi hyytynyt suonissa... 

Kuului askeleita — raskaita, tassuttavia aske- 
leita — ja Marcus tuntee jollakin salaperäisellä tavalla, 
että lattialla hiipii häntä kohden jättiläismäinen, har- 
maa eläin; sillä on puoliksi ihmiskasvot, viekkaat ja jul- 
mat ihmiskasvot, joissa törröttää suuret, punaiset viik- 
JA Moro.d 

Yhä lähenevät nuo tavattoman raskaat askeleet, 
tuntuu kuin lattia keinahtaisi jokaisesta askeleesta; se 
koettaa olla mahdollisimman varovainen — mutta sit- 
tenkin kuuluu suurten kynsien rapse kivilattiaa vas- 
S a.00 

Marcus on tuntevinaan kasvoillaan jotain läm- 
mintä: niinkuin kuuman, hillityn hengähdyksen... 

Kauhusta miltei mielettömänä peittää hän hitaasti kas- 
vonsa viltillä, mutta hän tietää koko ajan, että tuo 
suunnaton pää on aivan lähellä hänen päätään — että 
pimeydestä tuijottavat liikkumattomat, verenhimoiset 
silmät... Hän ei uskalla hengittää, kylmä hiki alkaa 
valua pitkin ruumista — mutta yhä hän odottaa vavis- 
ten, milloin nuo hirmuiset hampaat tarttuvat hänen 
kurkkuunsa... 
Ja tuota odotusta jatkuu kauan, kauan... 


Vihdoin Marcus tuntee, että jos hän vielä hetken- 
kin odottaa, menettää hän järkensä... Pelättääkseen 
pedon, karjaisi hän kaikin voimin ja hypähti lattialle ... 


Kun hänen paljaat jalkansa koskettivat kylmää 
sementtilattiaa, alkoi hän taas käsittää: se oli ollut joko 
unta, tahi nälän heikkoudesta johtuneita näkyjä. 

Mutta vieläkään hän ei ollut ihan varma, eikö ko- 
pissa sentään jotakin ole! Voimattomalla vihalla hän 
ymmärsi, miten tuskallinen on tuo kidutustapa, ettei 
nykyajan hermostunut ihminen koskaan yöllä saa valoa, 
vaikka tulisi hulluksi. 

Marcus lysähti voimattomasti vuoteelle pitkäkseen; 
hänen hampaansa kalisivat ja ruumiinsa alkoi väristä 
suonenvedontapaisesti . .. Ja vasta tämä herätti hänet 
täydellisesti. 

Onko mahdollista? — kuiskasi Marcus hiljaa, itsek- 
seen. Hän, joka oli ollut niin kylmäverinen, voima- 
kas... parhaimpia ampujia ja miekkailijoita — onko 











108 | Ylös helvetistä 





hän nyt näin heikko? Onko nyt kaikki lopussa? Vai 
tuleeko hän hulluksi? | 

Siitä Marcus nyt oli varma, että hänen annetaan kau- 
niisti kuolla — hänen vaatimuksestaan ei olla tietävinään! 

Toisen tosiseikan hän myös käsitti: jos hän jatkaa 
syömättä oloaan, niin hän lopulta kuolee, tahi tulee 
hulluksi... 

Kuolema ei kauhistanut, mutta jälkimmäistä ajatel- 
lessa nousi kylmä hiki uudelleen hänen otsalleen... 

Silloin muisti hän Aurelian ... 

Vai niin! Niinkö sitten käy? Hän kuolee täällä 
unhotettuna kuin koira! — Vankilanpäällikkö päästää 
röhöttävän paholaisnaurunsa — ja ne, jotka ovat kidut- 
taneet Aureliaa tuolla helvetin esikartanossa, saavat 
olla rauhassa... 

— EFi! — sähähti Marcus hiljaa, ja hänen ajatuk- 
sensa jatkuivat edelleen... 

Marcus oli miltei näkevinään, miten yleisesikun- 
nassa joku tupakoidessa ilmoittaa hänen kuolemastaan, 
toinen hieraisee tyytyväisenä käsiään ja sanoo iloisesti: 

— Olipa hyvä, että hän ehti valmistaa sen kek- 
sintönsä! Nyt meillä on parhaat lentokoneet! 

— Ja kaikki ennätykset! 

Ja hänen isänsä murhaajat naureskelevat vahingon- 
iloisesti, että meillä on nyt paras lentokone! Pysy- 
kööt nyt loitolla sekä sisäiset että ulkonaiset viholliset! 


— Helvetin nimessä — ei! 
Koko vankilassaoloaikansa oli hän tuntenut vihaa 
ja katkeruutta — mutta sellaista kylmää, kivikovaa 


vihaa kuin nyt, ei hän koskaan ennen ollut tuntenut! 

Hän tunsi saavansa siitä loppumattomasti voi- 
maa. Hän tiesi, että vankilaviranomaiset mahdolli- 
sesti ilkkuvat hänen lakkoansa — senkin hän päätti 
kestää, hän odottaa vain tyynesti, kunnes pääsee pois... 

— Minä en tule mitään unohtamaan, — mutisi 
hän hiljaa. 

Silloin hän muisti, että vankilan iltaruoka oli täällä! 

Se oli aivankuin kiusaksi tuotu jokaisen aterian 
aikana ja annettu olla seuraavaan ateriaan — sitten 
taas koskemattomana pois. 

Nyt päätti Marcus mennä heti syömään! 

Hän miltei ilostui muistaessaan, että se oli velliä — 
sillä hän ei olisi nyt voinut syödä kuivaa ruokaa. 

Hän veti sukat jalkoihinsa, puki takin ylleen ja 
nousi seisomaan. 

Ihmeellistä! Tuo äskeinen päätös oli antanut niin 
paljon voimia, ettei hän paljon horjunutkaan, kun hän 
pimeässä, käsillään haparoiden meni pöydän ääreen... 

Marcus löysi lusikan ja pisti hiukan velliä suu- 
hunsa ja pettyi — se ei maistunut juuri miltään. Toi- 
selta puolen se on hyväkin, — päätteli Marcus; tätäkin 
on paras syödä mahdollisimman varovasti... 

Mutta seuraavana päivänä ruoka maistui hyvältä. 


Marcus oli ollut vankilassa kaikkiaan kuusi ja puoli 
viikkoa, kun päällikön apulainen eräänä aamuna tuli 
koppiin ja ilmoitti kohteliaasti, että hän on nyt vapaa. 

Sekavat tunteet syöksähtivät Marcuksen mieleen. 
Hän tunsi hämmästystä, jotain epämääräistä iloakin, 

mutta lopulta hän tunsi vain katkeruutta kärsimästään 
vääryydestä. 

— Voitteko sanoa, miksi minua on pidetty näin 
kauan vankeudessa? 

— Sitä en todellakaan tiedä, herra kapteeni! — 
vastasi apulainen nöyrästi kumartaen. 

Marcus muisti sen sielullisen kidutuksen, jonka 
hän oli saanut kestää tässä elävien haudassa, muisti ne 
tuhannet, jotka ovat myöskin syyttömästi saman kär- 
sineet — ja tuo katkeruus kirveli hänen sydämessään 
kuin polttava neste auenneita haavoja... Hänen täy- 
tyi edes sanoa jotain; katsoen terävästi apulaista sil- 
miin, lausui hän teennäisen vakavasti ja kaksimieli- 
sesti: 

— Mutta sanoisitteko minulle, herra päällikkö, 
miksi minut nyt näin päästetään vapaaksi? 

Tuo arvonimi huumasi apulaisen niin, ettei hän 
lainkaan huomannut toisen purevaa pilkkaa; sellaista 
kysymystä ei hän myöskään ollut milloinkaan kuullut — 
hän ei ymmärtänyt, mitä olisi pitänyt vastata... 

— En todellakaan, näin yhtäkkiä... herra kap- 
teeni! — änkytti apulainen nöyrästi. — Se on todellakin 
hiukan harvinaista, herra kapteeni! 

Ja apulainen hymyili taas nöyrästi ja anteeksi- 
pyytävästi. Hänen kasvoillaan oli sellainen ilme kuin 
olisi hän tällä vapauttamisella tehnyt itsensä syypääksi 
johonkin virheeseen. 





ISKU. 


Marcuksen asunto ei ollut kovin kaukana vanki- 
lasta ja hän päätti mennä jalkaisin kotiin. Ja mitä lähem- 
mäksi hän ehti, sitä suuremmaksi kasvoi hänen levotto- 
muutensa ja tuskansa — hän olisi tahtonut juosta. Joka 
askeleella kajahti hänen korvissaan: missäon Aure- 
lia? 

Hän ajatteli ensin mennä Antoniuksen luokse, mutta 
aavistaen olevansa silmälläpidon alainen, ei tahtonut- 
kaan mennä sinne päivällä... Mutta ehkä Aurelian 
sisaren luokse pääsisi huomaamatta... 

Marcus aikoi ajaa partansa, ja nyt hän hiukan ute- 
liaana katsahti peiliin. 

Hän hämmästyi — muutos oli todellakin suuri! 
Kun kuume oli vienyt ahavoituneen nahan kasvoista, 
näyttivät ne kalpeilta kuin aurinkokauhuisen vallas- 
naisen, silmät suurenneet, posket kuopalla — ja ohi- 
moilla harmaita hiuksia! 

Hänen huulilleen ilmestyi tuskin huomattava, kat- 
kera hymy — 30 vuotiaana! 

Ja kun hän otti partaveitsen käteensä, vapisi se 
niin ankarasti, että hänen täytyi hetkiseksi istahtaa, 
rauhoittuakseen. 

Kun Marcus astui kadulle, puettuna parhaaseen 
univormuunsa, huomasi hän että kadunkulmaan oli 
ilmestynyt uusi tupakkakaupustelija. 

Siinä se oli! 

Marcus tekeytyi huolettomaksi, meni miehen luokse 
kysyen hyviä sikaareita. Tämä vastasi myöntävästi, 
ja kun hän hiukan kumartuneena etsi pyydettyjä tava- 
roita, huomasi Marcuksen terävä silmä, että miehen 
viikset olivat värjätyt — ja tyhmyydessään näytti hän 
erään pienen, langattomassa telefooni-aparaatissa tar- 
vittavan avaimen! Miehellä oli siis laatikossaan langa- 
ton telefooni, ja antaisi tiedon toisille joka kerta kun 
hän poistuisi asunnostaan. 

Kas niin! Siellä edempänä olikin toinen, valmiina 
seuraamaan häntä. = Marcuksen mieli kuohahti, hän 
päätti vetää niitä nenästä. = Näköjään huolettomana 
hän siis otti kulmasta ensimmäisen auton. 

Hän maksoi edeltäkäsin erääseen tunnettuun ravin- 
tolaan. Nähdessään seuraajansa tulevan myöskin auto- 
asemalle käski hän kuljettajan hiukan hiljentää ensim- 
mäisessä kadunkulmassa — ja sitten täyttä vauhtia 
hotellin edustalle! 

Kun auto oli sivuuttanut ensimmäisen kadun ris- 
teyksen, hypähti Marcus alas, pistäytyi erääseen por- 
raskäytävään — ja urkkija ajoi ohitse kiihkeästi viit- 
toillen kuljettajalle! 

Sitten hän meni ulos, otti toisen umpinaisen auton 
ja käski ajaa N. Aurelian huvilaan. 

Auto seisahtui komean palatsin eteen, ja astues- 
saan ylös marmorirappusia vormupukuisten lakeijain 

seuraamana, muisti hän jutut kenraalin hurjasta, lois- 
teliaasta elämästä täällä — samalla kun hänen vaimonsa 
oli jo toistakymmentä vuotta asunut kaukaisessa maa- 
kartanossa tyttäriensä ja näiden kotiopettajattaren seu- 
rassa; (Aurelia oli tullut yliopistoon viime syksynä ja 
Julia juuri vähää ennen kuin Marcus tapasi heidät). 

Hänet johdettiin pieneen, loistavaan salonkiin sivu- 
rakennuksessa; kenraali oli siis järjestänyt tyttärilleen 
eri vastaanottohuoneetkin — ja sitten heti karkoitta- 
nut toisen kuni pahantekijän! 


Eräs ovi aukeni, Marcus astui askeleen eteenpäin, 
ja oli huudahtamaisillaan ilosta. .. Hän oli taas k ot o- 
naan. Sitten huomasi hän erehdyksensä ja punastui 
hiusrajaa myöten. 

Kuinka se on mahdollista! Ihan samannäköinen 
kuin Aurelia silloin kun he ensikerran tapasivat. 

Kun Julia näki, miten kauhean laiha ja kalpea 
Marcus oli, vihlaisi hänen sydäntään niin kumman 
kipeästi, että hän luuli kaatuvansa ja tarttui tuolinkar- 
miin. = Tuska, sääli ja rakkaus syöksyi satakertaisena 
hänen sydämeensä — hän ei voinut puhua... 

— Te — te olette vapaa! — kuiskasi hän vih- 
doin vapisevalla äänellä; ja viimeisessä sanassa soin- 
nahti salaperäinen riemastus. 

Mutta Marcus ei huomannut sitäkään. Hän tui- 


jotti vain hämmästyneenä Juliaa — tämän kädet- 
kin olivat samanlaiset kuin Aurelian... 
— Niin minä pääsin . .. juuri äsken... — änkytti 

Marcus katkonaisesti. — Ja kun en tiedä mitään Aure- 
liasta, niin... 
— Ettekö te mitään tiedä..? — sopersi Julia 


kuin unesta havahtuen, ja Marcus näki hänen käsiensä 
hermostuneesti vavahtelevan. 

— En mitään, sanokaa, sanokaa pian! — kuiskaili 
Marcus hätäisesti, ja hänen kasvonsa muuttuivat entistä 
kelmeämmiksi. 

— Koettakaa olla rauhallinen... kyllä... 

— Minä rukoilen teitä sanomaan... sanokaa! — 
keskeytti Marcus oudolla, käheällä äänellä ja jok'ainoa 
hermo hänen ruumiissaan vapisi tuskallisesta jännityk- 
sestä — niinkuin kidutuspenkkiin sidotun uhrin. — 
Mitä, mitä on tapahtunut..? 

Julia tarttui Marcuksen käsiin, katsoi häntä kyy- 
neleisin silmin, ja vain äärimmäisin ponnistuksin sai 
hän hiljaa sanotuksi: 

— Ystäväni... se on teille raskasta... mutta... 
Aurelia on jo jättänyt... elämän... 

Hän ei voinut enempää, vaan kääntyi poispäin 
katkerasti itkien... 

Marcus veti syvään henkeään, rykäisi usean kerran — 
aivankuin kurkku täyttyisi vähitellen jollakin tukehut- 
tavalla aineella, eikä hän voinut sanoa sanaakaan ja 
hänen täytyi istahtaa. Nähdessään itkevän tytön, alkoi- 
vat hänenkin hartiansa hytkähdellä — mutta yhtään 
kyyneltä ei hänen silmiinsä tullut... Tuo tuskallinen 
ahdistus vain levisi rintaan, yli koko ruumiin, hän kuuli 
hengityksensä muuttuvan yhä raskaammaksi — ja 
lopulta se muistutti tiedottoman ihmisen korinaa... 

Silloin tunsi Marcus, että hennot, vapisevat sor- 
met koettivat irroittaa hänen kättään kasvoilta ja vieno, 
värisevä ääni sopersi: 

— Lakatkaa ... Ajatelkaa tekin sitä kuin minäkin: 
että hän kuoli kalleimman asiansa puolesta! Tämä 
seikka lohduttaa . . . sillä hän kuoli niinkuin nuori mar t- 
tyyri! 

Marcus hämmästyi: oliko tuo nuoren tytön pu- 
hetta ..? Tuo nuorekas ääni soi kuin hopeinen kello, 
hänen kalvenneita kasvojaan kaunisti salaperäinen, ja 
samalla lapsellisen avomielinen hymy... 

— Teettekö tekin sitä työtä..? 

— Minä alan huomenna! = Aurelian kuolema ei 
tule heitä hyödyttämään — sillä minä tahdon nyt 
tulla Aureliaksi! 

Hän näytti kasvavan, kun hän itsetiedottomasti 
suoristi sorjan vartalonsa; Marcus tuijotti taas häm- 
mästyksestä mykkänä: sama voima ja tulinen innostus, 
samat loistavat silmät, vieläpä äänikin sama... 

— Te rakastitte häntä, — kuiskasi Marcus hiljaa. 

— Niin... 

Tuo tuskin kuuluva sana muistutti surullista huo- 
kausta, hänen silmänsä kostuivat; mutta hän tukehutti 
tahdonvoimallaan nyyhkytyksensä ja lausui lujasti kuin 
itselleen: 

— Fi itkua! Hänkin kielsi... 

— Hän..? 

— Niin, me kävimme aina iltaisin toistemme luona. 
— Sitten kertoi Julia lyhyesti sen illan tapaukset alusta 

loppuun — paitsi niitä seikkoja, jotka koskettelivat 
Aurelian antamaa kirjettä. 

Kertomus vaikutti järisyttävästi Marcukseen; Juli- 
asta hän sai myöskin kokonaan toisen käsityksen. Hän 
oli alussa tuntenut eräänlaista kylmyyttä siitä, että Julia 
elää täällä ylellisyydessä ja toinen sisar on karkoitettu. 
Nyt hän kyselemällä sai tietää, ettei Julia edes suostunut 
vastaanottamaan ainoatakaan pukua, niinkauan kuin 
Aurelia on poissa. Isä oli vähentänyt hänen käyttö- 
rahansa aivan mitättömiin, mutta hän oli nekin luovut- 
tanut Aurelialle ... 

Marcus tunsi katumusta silloisten epäluulojensa 
tähden. Kun hän näki Julian silmiin nousevan taas 
kyyneleitä, valtasi hänen mielensä suuri hellyys; hän 
kuiskasi värähtäen: 

— Julia... te olette menettänyt sisarenne ... Tah- 
dotteko pitää minut veljenänne? 

Julian kasvot kalpenivat voimakkaasta mielenlii- 
kutuksesta ja hän nousi seisomaan. Kuin unessa tunsi 
hän Marcuksen puristavan häntä rintaansa vastaan ja 
kuuli oman nyyhkyttävän kuiskauksensa: 

— Miksi... miksi te kysytte..? Minä tah- 
don olla kuolemaan asti... teidän... 

Hänen sanansa tukehtuivat rajuun itkuun — se 
vapisutti hänen ruumistaan, kuin myrsky hentoa huone- 
kasvia. Ja Marcus tunsi rinnallaan hänen sydämensä 
kiihkeän sykinnän ... 

— Älkää itkekö ... pieni siskoraukkani . .. — kuis- 
kasi Marcus liikutettuna. 

Julia kohotti kyyneleisen katseensa, jossa kuvas- 

tu1 suru ja hellyys — ja vielä jotain selittämätöntä, 
jota Marcus ei oikein ymmärtänyt... 
— Julia — kuiskasi hän hiljaa, käheästi. — Miten, 


minkätähden hän... 

Julia vavahti, niinkuin hän olisi ajatellut vallan 
toista asiaa. Ja sitten hän katkonaisesti kertoi, että eräs 
nuori mies oli päässyt toissapäivänä vankilasta ja ker- 
toi, että Aurelia oli kuollut viime perjantaina. Mutta 
mies ei tiennyt mitään yksityiskohtia. Osoitteensa hän 
oli kuitenkin jättänyt. 

Oli jo ilta, mutta Marcus päätti lähteä heti sinne 
kauas esikaupunkiin. 

Sinne päästyään sai hän kuulla, että nuori mies 
oli (luultavasti uuden vangitsemisen pelosta) muutta- 
nut kauas toisen esikaupungin ulkolaitaan, jonne oli 
matkaa noin 6—7 kilometriä. 


Puoliyön aikana saapui Marcus vihdoin osoitet- 
tuun taloon; hän koputti hiljaa, ei vastausta: hän koputti 
lujemmin — sama tulos: sisältä ei kuulunut risahdusta- 
kaan. 

Silloin hänelle juolahti mieleen uusi tuuma: hän 
koputti ensin hiljaa, sitten asetti suunsa avaimenreijän 
kohdalle ja kuiskasi hillitysti: 

— Halloo! Täällä on ystäviä ... älkää peljätkö... 

Ovi aukeni paikalla, josta hän tiesi että asukas oli 
odottanut oven takana. 

Tämä oli juuri se nuori mies, jota hän etsi. Mar- 
cus pyysi häntä kertomaan kaikki mitä tiesi. 

Nuori mies kertoi, että hänellä oli ollut setä van- 
ginvartijana santarmivankilassa. Tältä hän oli kuullut, 
miten Aurelialle kävi... 

Nuori mies kertoi yksityiskohtia myöten, miten 
santarmiupseeri oli eräänä yönä yrittänyt tehdä väki- 
valtaa Aurelialle, mutta setä keskeytti hänen inhottavat 
aikeensa — ja sai heti aamulla toimestaan eron! Seuraa- 
vana päivänä hänen vanha toverinsa kertoi, että san- 
tarmiupseeri oli uudelleen seuraavana yönä mennyt 
Aurelian koppiin... Mutta sillä kerralla oli julmuri 
löytänyt vain kylmän ruumiin — Aurelia oli ottanut 
cyancaliumia. 





AANETON HUUTO. 


Kurja, haiseva esikaupunki nukkui vielä kuoleman- 
kaltaisessa unessaan, kun Marcus sen loppumattoman 
pitkiä kujia myöten käveli takaisin kaupunkia kohden. 
Kaikkialla hiljaista ja pimeätä, jossakin vain näkyi pie- 
nen öljylampun kellertävä, lepattava liekki niin heik- 
kona, että Marcuksen mieleen muistui kuoleva lapsi ... 

Marcus säpsähti omaa ajatustaan: hän muisti että 
täällä ei koskaan öisin sytytetä tulta lamppuun muul- 
loin kuin aivan erikoisissa tapauksissa . .. Tuon kurjan 
tuikkeen valossa varmasti jokin nälkiintynyt, näänty- 
nyt vanhus veti viimeisiä henkäyksiään. Tai syntyikö- 
hän siellä uusi elämä, kurjuudessa — ehkä itkevän lapsi- 
parven keskellä. Toisinaan kuului myöskin jonkun 
yksinäisen kulkukoiran haikea, surullinen ulvonta... 

Marcus oli vieläkin kuin jähmettynyt, tylsistynyt. 
Toisinaan hän ei pitkiin aikoihin muistanut missä oli, 
hänellä ei ollut ainoatakaan ajatusta — asteli vain kone- 
maisesti eteenpäin ja hänen liikkumattomat silmänsä 
tuijottivat jäykästi pimeyteen. 

Alkoi jo hiukan hämärtää, kun hän vihdoin huo- 
masi saapuneensa siihen laitakaupunkiin, joka oli täynnä 
tehtaita — se virkosi parhaillaan eloon salaperäisellä, 
miltei kauhealla tavalla... 

Ensin kuului tyynessä aamuilmassa yhden tehtaan 
herätyspuhallus, ja hetken kuluttua tuntui siltä, kuin 
olisi kokonainen suunnattomien hirviöiden parvi näl- 
käisesti ja raivokkaasti ulvonut, vaatien tavalliset, joka- 
päiväiset uhrinsa... Ja ikäänkuin niiden ahnasta ulvon- 
taa totellen, työnsivät pienet, likaiset talot porteistaan 
joukoittain viluisia, rääsyisiä ihmisiä — ja pimeässä 
he todellakin näyttivät uhriraukoilta, jotka vapisevina 
lähtevät kohtaloansa kohden... 

Marcus asteli parhaillaan korkean lankkuaidan reu- 
nustamaa katua, kun hän äkkiä seisahtui, alkaen väristä 
kuni peura susilauman lähetessä... 

— Mitä? — mutisi Marcus kalpein huulin. — 
Olenko vieläkin kuumeessa ... hourinko ..? Vai ovatko 
koko maailman kummitukset... tulleet tänne..? 

Taukoamatta tulvasi harmaasta hämärästä esiin muo- 
dottomia olentoja: yksisilmäisiä, yksikorvaisia, korvat- 
tomia, nenättömiä; muutamilla oli suun kohdalla suh- 
daton, hampaaton aukko, toisilla toinen poski poissa, 
leuka poissa... Tuli siinä jalattomia kainalosauvoi- 
neen, puujalkaisia, kummijalkaisia, tuli joukoittain kä- 
dettömiä; nämä näyttivät kamalan näköisiltä: heillä oli 
käsien sijalla moniniveleisiä, rautaisia raajoja, koukkui- 
neen ja erilaisine laitteineen — he muistuttivat jättiläis- 
suuria hyönteisiä, joilta osa raajoja on katkottu. Näkyi 
hirveän suuria, sinipunaisia arpia, halkinaisia huulia, 
ja jotkut näyttivät yhtämittaa kauheasti irvistävän, 
nauravan taukoamatonta, äänetöntä naurua... Marcus 
odotti väristen, milloin tuo monilukuinen joukko rähäh- 
tää hirvittävään hohotukseen, joka hyydyttää veren, 
tekee hänet mielipuoleksi... 

Niiden joukko näytti loppumattomalta, niitä tun- 
tui tulevan tuhansittain: kainalosauvat ja puujalat kopi- 
sivat, terveitten jalkojen rauta-anturat paukkuivat ja 
ikäänkuin säestykseksi tuolle epäsäännölliselle mete- 
lille sattuivat toisinaan rautakäsivarret yhteen — kalah- 
taen kuin vankiraudat ... Ja kun suuri osa ontui, näytti 
pimeänhämärässä siltä, kuin olisivat ne hoippuneet 
juopuneina, hyppineet hulluina — ja siten katosivat 
kaikki salaperäisesti suuresta portista pimeään pihaan... 
Marcuksen kiihoittuneessa mielikuvituksessa näytti siltä, 
kuin olisi lukematon paholaisten parvi palannut pää- 
herransa luokse yölliseltä sielujen saalistusretkeltään ... 

Silloin muuttui katu äkkiä valoisaksi: lankkuaidan- 
takaisen avaran pihan perällä oli lähes kaksisataa metriä 
pitkä 5-kerroksinen tehdasrakennus leimahtanut täy- 
teen valaistukseen... 


— Ahaa! 
— Kyllä minä olen taas kuumeessa, kun en heti 
ymmärtänyt, — mumisi Marcus itsekseen. — Viime 


maailmansodan todelliset tulokset! 

Ja tässä on siis laitos, jossa niitä voidaan vielä käyt- 
tää teollisuuden hyväksi... 

Marcus ei ollut käynyt tässä laitakaupungissa, 
mutta nyt oli hän varma, että tämä oli se kuuluisa teh- 
das, jossa miltei yksinomaan käytettiin raajarikkoisten 
työtä. Amerikasta asti oli tuotettu mitä erilaisimpia 
koneita ja niiden avulla valmistettiin monenlaisia tuot- 
teita. Marcus muisti että tämän tehtailijan poika oli 
äskettäin muuttanut palkkaväkeen ja kohonnut kaptee- 
niksi. 

Silmänärpäyksessä välähti hänen mieleensä eräs 
epämiellyttävä ilta upseeriklubilla. = Joku oli kysynyt 
tämän tehtailijan pojalta, tekevätkö raajarikot hänen 
isänsä tehtaalla työtä kummikäsillä. Ja tämä oli pil- 
kallisesti nauraen vastannut: 

— Kummikäsillä? Mitä he kummikäsillä tekisi- 
vät? Teräksinen heille annetaan tehtaan puo- 
lesta, jossa on koukkuja ja niveleitä työn laadun mukaan 
— ja mars, koneen viereen! Kellä ei ole pienintäkään 
kädentynkää jälellä, se tekee jaloillaan joitakin koneen 
vaatimia liikkeitä. Sillä maailma edistyy yhtämittaa... 
Kuurot ja sokeat taas käyttävät konettaan mitä parhai- 
ten — eivätkä nenättömät ole vähääkään huonompia... 
Sen vain varoo, ettei mene heitä katsomaan! 

Hän röhähti nauruun, mutta siihen ei yhtynyt kukaan. 

— Kyllä se minun mielestäni on asia, josta ei kan- 
nattaisi tehdä pilaa! — sanoi äskeinen kysyjä moittien. 

— Eikä myöskään kehua, miten tuollaisia raukkoja 
käytetään rikkauksien kokoamiseen! — lisäsi toinen, 
eräs nuori luutnantti ja kalpeni vihasta. 

— Vai niin — kiivastui tehtailijan poika. — Kaikki 
saisivat kiittää, että isä on perustanut tehtaan, jossa 
raajarikot saavat työtä! Muuten saisivat ehkä kuolla 
nälkään! Ja miksei niitä sopisi käyttää — sehän on 
halpaa ja nöyrää työvoimaa! Aina ne tyytyvät siihen 
mitä annetaan, ilman rettelöitä ja lakkoja! Pitäisihän 
myös käsittää mikä merkitys tällä on kotimaiselle teolli- 
suudelle! 

— Minä poistun, ennenkuin joudun mihinkään 
kiusaukseen — oli silloin keskustelun alkaja sanonut 

ivallisesti ja lähtenyt suoraa päätä ulos. Monet muut- 
kin olivat kääntäneet luutnantille selkänsä. 

Marcus muisti, miten hän silloin oli noussut ja 
päättänyt iskeä pilkkaajan maahan, jos tämä olisi sanan- 
kin jatkanut samaan suuntaan. 


Tehtaasta tuli kirkas valo ja Marcus katseli tarkem- 
min tuota joukkoa. Nyt hän vasta huomasi miten hei- 
koilta ja surkeilta he näyttivät. Heidän laihoissa, kal- 
peissa kasvoissaan näkyi vieläkin hirveitten kärsimys- 
ten jälkiä. Monet katsahtivat sivumennen Marcukseen, 
mutta yksikään ei katsonut ilman katkeruutta tai vihaa 
— voimatonta, sammumatonta vihaa... 

Marcusta alkoi värisyttää, ajatellessaan, että jokai- 
nen heistä on kerran ollut terve, nuori, voimakas — 
hekin ovat silmät onnesta ja ilosta loistaen vieneet tyt- 
tönsä tuliseen tanssiin... hekin ovat eläneet, rakasta- 
neet... Mutta nyt eivät he enää tunne elävänsä: he ovat 
elävältä kuolleet ... Niillä kurjilla jätteillä, jotka vielä on 
jälellä elämästä, ei heille itselleen ole mitään merkitystä. 

Ihmisraukat! — ajatteli Marcus. Mikseivät he edes 
minua revi kappaleiksi? Minua, joka rohkenen töllis- 
tellä heidän kauheata kidutustaan. Ja vielä uskallan 
kantaa pukua, joka palauttaa heidän mieleensä kadote- 
tun elämän — muistuttaa siitä, joka aiheutti heidän 
loppumattoman helvettinsä ... 


Entistä masentuneempana asteli Marcus asuntoansa 
kohden; koko elämä tuntui kuvaamattoman surkealta 
ja kamalalta. 

Hän ei saanut mielestään noita onnettomia ja hänen 
katkeruutensa lisääntyi huomatessaan, että raajarikko- 
raukkojen oli täytynyt mennä työhön vielä aikaisemmin 
kuin toisten — sillä nyt vasta väkeä oli liikkeellä! Suu- 
ret ase- ja konetehtaat sijaitsivat tällä puolella — ja 
kadut olivat mustanaan työmiehiä. 

Täällä olikin toisenlaista väkeä! Tosin hekin olivat 
nokisia, viluisia, näkyi paljon väsyneitä, vieläpä raajarik- 
kojakin — mutta heissäkin oli jotakin, mikä Marcuksen 
mielestä oli vielä tärkeämpää kuin muutamat jäsenet... 

Hämärä vaaleni yhä enemmän ja Marcus tarkas- 
teli jännittyneellä mielenkiinnolla vastaantulevien liik- 
kumattomia kasvoja. Hänen mielensä tuntui omitui- 
sesti virkistyvän: noissa kasvoissa, tuossa joukossa oli 
voimaa Kun se tuhatlukuisena, mustana marssi 
eteenpäin, ilmeni siinä aivankuin suunnattoman koneen 
voima; sen askelten äänikin, tuo tuhansien raudoitettujen 
saappaitten pauke, oli niin kova, tasainen ja yhtäjak- 
soinen, kuin konetykkien kaukainen, taukoamaton jyrinä. 
Marcus ei kuullut ainoatakaan sanaa heidän huuliltaan, 
kukaan ei viitsinyt heittää häneen silmäystäkään, mutta 
tuossa ylpeässä äänettömyydessä oli hänen mielestään 
tietoista voimaa — ja uhkaa. 

Marcus tunsi eräänlaista myötätuntoa heitä koh- 
taan; he vihasivat, tahtoivat kostaa — niin tahtoi hänkin! 

Eihän tuo ihmeellistä ollutkaan. Tehtaassa oli isä 
työskennellyt koko ikänsä, siellä oli hän työskennellyt 
monina vuosina. Nehän olivat oikeastaan hänen vel- 
jiään; Marcus tunsi saavansa uutta voimaa ja tar- 
moa olemukseensa. 

Mutta entäs nuo äskeiset onnettomat — he eivät 
voi mitään ... 

Silloin Marcuksen sielussa välähti kuin valo: he 
voivat enemmän kuin toiset! 

Sillä jokainen heistä todistaa vakuuttavammin kuin 
kokonaiset kirjat, jokainen heistä on vaikuttavampi 
kuin tulisinkaan puhe! '— Heidän puhkotut silmänsä, 
nuo kauheat arvet ja huulettomat suut, jotka näyttä- 
vät kaameasti irvistävän — äänettöminäkin ne huuta- 
vat kostoa. Heidän aaveentapainen, lukematon 
joukkonsa on aivankuin sydäntä järisyttävä, äänetön 
huuto: 

— Pois sota! 








KOSTAJA 











PUNAINEN ARPI. 


Marcus kopautti kaksi kaksoislyöntiä ja kuulles- 
saan ystävänsä vastaavan, astui hän sisään. 

Antonius katsahti häneen tutkivasti, mutta kysyi 
sitten näköjään huolettomasti: 

— No, miten tällä kerralla pääsit urkkijoista irti? 


— Kyllä siinä pula oli! — vastasi Marcus katke- 
rasti hymähtäen. — Sillä nyt ne ovat tuoneet auton- 
kin minua varten! 

— Autonkin? 


— Niin. Petin niitä mvutaman kerran, hyppää- 
mällä autosta. Mutta tänään istahdin urkkijan autoon — 
ja kun eräässä kulmassa hyppäsin pois ja pistäydyin 
rappukäytävään, seisahtui autokin jonkun matkan pää- 
hän, ja sitten alkoivat odottaa — jälessä tuli toinen 
auto lähtien seuraavaa katua vartioimaan! 

— No miten pääsit lopulta tänne? 

— Venytin matkan! — naurahti Marcus. — Kaksi 
kertaa ajoin raitiotievaunulla, kaksi kertaa autolla, ker- 
ran ajurillakin — ja lopuksi kiipesin erään lankkuaidan 
yli! Vihdoin vaihdoin lakkia — ja nyt olen tässä! 

— Entä keksintösi? 

Marcuksen kasvot synkistyivät nopeasti ja hän 
vastasi hiljaa, maahan katsoen: 

— Siitä ei tule mitään... 

— Mitenkä niin? — kysyi Antonius hämmästyen. 

Marcus koetti hillitä itseään, mutta yhtäkkiä hän 
säikähti läpitunkevasti: 

— Minä en voi ajatella mitään — niin kauan kun 
se on siellä terveenä... ja voi harjoittaa petomaista 
menettelyään. = Ei! 

Hän nousi kiivaasti kävelemään ja Antonius katsoi 
häntä kuin säälien sekä sanoi hiljaa: 

— Veliparka, tuo on hermostumista — sillä voisithan 
suorittaa asian myöhemmin... Kyllä minä ymmärrän, 
että se on vaikeata sinulle . . . mutta hän on santarmi- 
upseeri... Jos menet vaatimaan hänet kaksintais- 
teluun, on varma, että sinut vangitaan — etkä saa enää 
koskaan tilaisuutta kostoon... No, oletko voimistellut? 

— Joka päivä olen kävellyt puolen tuntia, lentä- 
nyt, ampunut, ja iltaisin miekkaillut itseni näännyksiin — 


mutta minä en, en... — Kun Antonius ei sanonut 
mitään, lisäsi Marcus epäröiden: 

— Minulla on kyllä eräs suunnitelma... Ajatte- 
lin koettaa päästä saman klubin jäseneksi, ja... ja tut- 
tavaksi... se on peluri... 


Kun toinen ei vieläkään vastannut, muuttui Mar- 
2us tulipunaiseksi kasvoiltaan ja sanoi kiihkeästi: 

— Kyllä minä tiedän, mitä sinä ajattelet . .. Ja kyllä 
minä itsekin inhoan ja häpeän itseäni . .. Mutta minä en 
voi olla missään, ellen saa kostaa — tehdä sille jotakin ... 

— Fn minä sitä puolta ajatellut — sellaiseen hir- 
viöön ei tarvitse sovelluttaa kaikkia kunnian vaatimuk- 
sia. Mutta voitkohan olla tarpeeksi kylmäverinen? 

— Minä kärsin vaikka mitä, kun vain tiedän saa- 
vani kostaa! — huudahti Marcus hurjasti. 

— Kyllä minun mielestäni on hiukan turhaa häti- 
köimällä panna itseäsi vaaranalaiseksi tuollaisen yksin- 
kertaisen konnan tähden, mutta tee tahtosi mukaan. 


Koeta nyt ainakin olla varova — toimittaa, niin, että 
hän vaatii sinut... 

— Niin juuri ajattelin, — sanoi Marcus, ja lisäsi 
hiljemmin: 


— Antonius, ethän sinäkään voisi toisin tehdä 
tällaisessa asiassa ..? 
Antonius ei vastannut, vaan katsahti ulos ikkunasta. 


Kaikki kävi Marcuksen suunnitelman mukaan. Hän 
sai suosituksen kyseessäolevaan klubiin; myöskin tuli 
santarmikapteenin tietoon, että hän on saanut tavatto- 
mia summia keksinnöstään ja kapteeni tuli itse esitte- 
lemään itsensä, itse hän myös esitti peliä. Marcus oli 
huono pelaaja, hän sai yrittää parhaansa — ja sittenkin 
hävisi. Hän ei kuitenkaan suostunut suuriin summiin, 
jotta sai rahansa riittämään. = Väkijuomia hän inhosi, 
mutta käytti niitäkin jonkun kerran — suunnitelmansa 
vuoksi. Kaiken lisäksi hän kerran klubin miekkailu- 
salissa toimitti itsensä sattumalta miekkailemaan sape- 
lilla erään santarmikapteenin juomaveikon kanssa, ja 
esiintyi niin kömpelösti, että tämä huudahti isällisesti: 

— Se on vaarallista, nuori ystäväni! 

— Minä ammun hyvin, — sanoi Marcus ikään- 
kuin puolustellen. Ja kun hän heti pistoolillaan ampui 

kolme laukausta korkeimpaan numeroon, oli entinen 
ratsumestari aivan ihastunut. Kehoitti kuitenkin har- 
joittelemaan myöskin sapelimiekkailua. 

Marcus halveksi ja inhosi itseään menettelynsä 
vuoksi; hän olisi tahtonut iskeä nyrkillään tuota kirottua 
suuta niin että hampaat olisivat varisseet! Mutta sitten 
hän taas ymmärsi, ettei kapteeni tule kaksintaisteluun, 
ellei ole varma voitostaan — vielä vähemmin jos hän 
aavistaa jotakin kostoa: ja hänen täytyy kostaa! 

Jokainoa päivä hän edelleen kävi lävitse raskaan 
ruumiinharjoitusohjelmansa. = Ja kolmen viikon kulut- 
tua oli hän ruumiillisesti entisellään. 

Tähän aikaan hän ei käynyt lainkaan ystäviensä 
luona — sillä hän epäili jokaista askeltaan kaupungilla 
seurattavan. Lentokentän alueella hän suoritti harjoi- 
tuksensakin ... 


Marcus istui kapteenin seurassa hienon ravintolan 
nurkkakomerossa. = Kapteeni oli sinä iltana voittanut 
Marcukselta huomattavan summan, tarjonnut illalliset — 
ja nyt tilasi vielä parasta konjakkia. 

Kapteeni oli koko illan ollut humalassa, ja kon- 
jakkipullo oli vasta puolillaan, kun hän alkoi kertoilla 
ruokottomia juttuja, nauraen niille itse täyttä kurkkua. 

Marcus teeskenteli myöskin humalaista, mutta todel- 
lisuudessa hän oli ottanut korkeintaan pari kolme lasia; 
oli vain ryyppäävinään. Hän oli päättänyt tänään ottaa 
ilmi täyden totuuden. 

Puoliyön aikana oli kapteeni miltei tolkuton, nojasi 
vain raskaasti pöytään, silmät sulkeutumaisillaan. Mutta 
sitten hän äkkiä innostui ja ehdotti että lähdettäisiin 
johonkin taloon... 

— Joutavia, — änkytti Marcus juopuneesti! — 
Onhan teillä kokonainen haaremi neitosia! Olen sitä- 
paitsi kuullut, että te olette oikea mestari naismaail- 
massa... 

Kapteenin pienet siansilmät alkoivat kiiltää. Hän 
maiskutteli paksuja huuliaan kuin herkullista ruokapöy- 
tää ajatellessaan ja röhisi itserakkaasti: 


— Jaa...hm... En voi kieltää, että naiset yleensä 
juoksevat jälessäni... Ja onhan niitä ollut... he, 
he, herkullisia. .. Mutta minä olen aina sanonut: nai- 


sia pitää osata käsitellä, he, he... 

Kapteeni naureskeli, kierrellen tuuheita viiksiään. 
Ja aivankuin äärimmäisellä ponnistuksella sanoi Mar- 
cus käheällä äänellä: 

— Oli teillä silloinkin kaunis neiti... kun minä 
siellä kävin... Enkö ole oikeassa..? 

— Kaunis se oli kuin enkeli — mutta kissan sukua! 
— huudahti kapteeni innostuen; sitten hän remahti 
oikeaan röhönauruun, aivankuin muistellen jotain hyvin 
hassunkurista tapausta ja hörähteli sen lomasta: 

— Ajatelkaa, että kynsi ja puri kuin kissa! Katso- 
kaas tätä pientä arpea nenässäni . .. sen hän puri kun... 
he, he... yritin suudella... 

Kuni nopeana kinematograafikuvana näkee Mar- 
cus, miten tuo hohottava hirviö hiipii yön pimeydessä 
Aurelian koppiin... Tyttö herää oven narinaan — 

askeleihin . .. Salalyhdyn valossa näkyvät hänen lumi- 
valkeat kasvonsa, kauhusta mielettömät silmät... Hän 
kirkaisee — ja niinkuin inhottava hämähäkki juoksee 
verkkoon takertuen perhosen kimppuun, hypähtää tuo 
hohottaen Aurelian kimppuun ... paksut partaiset huu- 
let tukehuttavat ahnaasti värisevän avunhuudon... 

— Kun koetti tärvellä minun antiikkisen nenäni, 
he, he, johon kaikki naiset hullaantuvat! He, he... 

Marcus mietti mitä tekisi raiskaajalle. Nyt asia 
selvisi hänelle äkkiä kuin leimahdus — ja hän purs- 
kahti onttoon nauruun. 

Ellei kapteeni olisi ollut niin tolkuttoman juopunut, 
olisi tuo nauru puistattanut häntä; nyt hän luuli sen 
aiheutuneen hänen onnistuneesta sukkeluudestaan ja 
hörkötti yhä innokkaammin: 

— Katsokaas tätä arpea. Se on saman pikku kis- 


san kynsien jälkiä... he, he... Ja ne olivat kauniit 
hampaat ja kynnet... 
Kapteeni kallisti päätään — ja hänen paksussa 


siankaulassaan näkyi myöskin punainen arpi. 
Saatanallisella selvyydellä näkee Marcus uudestaan 
tuon tapauksen yhä kiduttavampia yksityisseikkoja. 
Silloin kuuli hän kapteenin muistonsa vallassa suu- 
taan maiskuttaen röhkivän: 
— Ja mikä vartalo... mikä herkullinen vartalo... 
Se oli liikaa! Marcuksen silmissä leiskahti kuin 
punaisia raketteja; hänet valtasi mieletön himo tarttua 
tuohon paksuun kaulaan ja kuristaa kunnes viimeinen- 
kin vavahdus on tauonnut saastaisessa ruhossa! Hän 
nousi ja hänen sormensa aukenivat kuin kotkan kynnet... 

Samassa silmänräpäyksessä taukosi aivankuin yhdellä 


iskulla räikeä marssi — ja Marcus tuli järkiinsä; hän 
peräytyi, mutisten käheästi: 
— Siinäpäs on todellakin arpi . .. Punainen arpi... 


Hän koetti vaivata päätään, miten paraiten voisi 
vaatia tuon kaksintaisteluun. Mutta nyt ei voinut. 
Täytyi vieläkin odottaa... 


Mutta muutaman päivän kuluttua Marcus onnistui. 

Klubilla oli paljon humalaisia upseereita, hän pelasi 
kapteenin kanssa ja alkoi häviöstään syyttää kapteenia 
väärinpelaajaksi, varkaaksi — niin hiljaa, etteivät toi- 
set kuulleet. Kapteeni hypähti seisoalleen ja löi Mar- 
custa korvalle. Syntyi hirmuinen metakka, jonka loppu- 
tulos oli se, että Marcus hiukan horjuillen koetti seista 
suorana ja ryhdikkäänä ja änkytti mahdollisimman juh- 
lallisesti: 

— Herra kapteeni! Minulla on kunnia huomen- 
aamuna lähettää edustajani... 

— Hyvä on! — huusi kapteeni raivoisasti. — 
Kyllä minä näytän! Minä! 

Kun Marcus pääsi kadulle, huokasi hän aivankuin 
olisi saanut tehdyksi jonkun rasittavan, saastaisen työn, 
joka on määrätty hänen päivätyökseen. 

Tummalla sinertävällä taivaalla vilkuilivat iloisesti 
tähdet. Marcus seisoi hetkisen autiolla kadulla syvään 
hengittäen, sitten hän lähti —— ja hänen askeleensa tun- 
tuivat keveiltä ja joustavilta. 

Kun Antonius ja eräs luutnantti Augustus seuraa- 
vana aamuna menivät santarmikapteenin luokse, esit- 
täen tavanmukaiset lauseet, ja kysyivät, mitkä aseet 
kapteeni valitsee, väreili hänen paksuilla huulillaan tus- 
kin huomattava hymy; hän näytti aivankuin ajattelevan 
hetkisen ja sitten vastasi varmasti ja voitonriemuisesti: 

— Sapelit! V:ssä huomenaamuna kello kahdeksan! 

Sekundantit poistuivat kumartaen. 


KAKSINTAISTELU. 


Oli mitä ihanin syysilma, kun Marcus seuralaisineen 
saapui kohtauspaikalle hiukan ennen määräaikaa. Kun 
vastapuolue oli tullut, mitattiin sapelit ja tehtiin muut 
tarvittavat valmistukset. 

Kun kapteeni asetakkisillaan asteli paikalleen, näytti 
hän miltei jättiläiseltä — ja hänen täyteläisillä kasvoil- 
laan väreili voitonvarma, ylimielinen ilme. 

Marcus taas näytti yhtä tyyneltä ja välinpitämättö- 
mältä, kuin olisi aikonut harjoitella miekkailusalissa. 

Kun sapelit olivat kalahtaneet yhteen, näytti kap- 
teeni tunnustelevan hetken, ja sitten teki voimakkaan 
hyökkäyksen, :minkä piti lävistää Marcuksen oikea olka- 
pää; toinen torjui sen kuin leikitellen — ja kapteeni 
ällistyi, ikäänkuin olisi tapahtunut jokin erehdys... 
Hän hyökkäsi uudestaan kaksi, kolme kertaa peräkkäin 
entistä hurjemmin — ja Marcus väisti ne helposti edes 
silmää räpäyttämättä. 

Kapteenin kasvoilla kuvastui ensin hämmästys, 
sitten pettymys, sitten raivo; hänen ennenkin punakat 
kasvonsa muuttuivat tulipunaisiksi. Hammasta purren 
mulkoili hän hetken hurjasti vastustajaansa... 

Sitten seurasi näytelmä, joka saattoi sekundantit 
tavattomaan jännitykseen. Sillä niinkuin äärimmäiseen 

raivoon ärsytetty puhvelihärkä hyökkäsi kapteeni luke- 
mattomia kertoja peräkkäin; ja muutamilla, mitättö- 
mältä näyttävillä pikku liikkeillä torjui Marcus nämä 
hyökkäykset; niinkuin siro, notkea tiikeri puhvelin hyö- 
kätessä vain hiukan liikahtaa paikaltaan — odottaa vain 
hiukan kyyristyneenä, liikkumattomin silmin, uhkaa- 
vana tilaisuutta kuolemanhyppäykseensä ja taukoamatta 
tuijottaa uhriansa pelottavalla katseellaan ... 

Kapteeni taukosi lopulta läähättäen ja hänen kas- 
vonsa olivat muuttuneet kamalan näköisiksi: hiki pursui 
matalasta otsasta ja tuijottavissa, ulkonevissa silmissä 
kuvastui hirveä epätoivo ja raivo; ja taas hän hyökkäsi. 

Marcus oli kummallisen tunteen vallassa; hän eli 
kahta elämää. Hänen erinomainen taitonsa ja 
kestävyys, jonka hän oli saavuttanut kuukauden mitä 
ankarimmalla harjoituksella, teki sen, ettei hän tuntenut 
pienintäkään jännitystä; hänen ruumiinsa miltei koneel- 
lisesti puolustautui ja hyökkäilikin yhtä paljon kuin 
kapteenikin; mutta sivullisista näytti, niinkuin hän ei 
olisi totta tarkoittanut, vaan pilkannut, ärsyttänyt... 
Fikä hänen poskillaan näkynyt vielä edes punaa... 

Mutta Marcuksen sielu oli toisaalla: sielunsa sil- 
mäin edessä hän näki uudelleen tuon inhottavan tapauk- 
sen pimeässä kopissa, kun nuo paksut huulet... Hän 
näkee Aurelian hennon ruumiin vavahtelevan tuskasta, 
kun hän on ottanut kuolettavan myrkkyannoksen ... 
Mitä hän mahtoi ajatella, kun tunsi ruumiinsa jäykis- 
tyvän, kylmenevän — mikä mahtoi olla hänen viimei- 
nen ajatuksensa, mikä viimeinen kuiskaus 
hänen kuolemankalpeilta huuliltaan .... 

Todistajien mielestä oli tuota kummallista taistelua 
jatkunut kokonainen iankaikkisuus, mutta vieläkään e 
Marcus ollut hengästynyt, ei hikipisaraa näkynyt hänen 
kalpeilla kasvoillaan; hän käytti niin tavattoman vähän 
voimaa noihin liikkeihin, jotka näyttivät vieläkin sirolta 
leikittelyltä. Ja hän itse näki uudelleen ja uudelleen 
kiduttavalla selvyydellä tuon inhottavan rikoksen... 

— Roisto... mitä... mitä tämä on..? — kuuli 
hän äkkiä kapteenin raskaasti ähkyen sähisevän. 

Kylmä viha valtasi Marcuksen; hän teki muutamia 
valehyökkäyksiä, jotka pakottivat kapteenin ponnista- 
maan kaiken voimansa puolustautuessaan. Julmalla 
nautinnolla näki hän, että kapteeni oli menehtymäisil- 
lään: hiki valui virtana ja suu oli ammollaan. Paksu- 
jen huulten takaa näkyivät keltaiset, petomaiset ham- 
päät — ja tuo suunnaton ruho hetkui raskaasta läähä- 
tyksestä. Marcus puhui hiljaa, nauraen karmivan ival- 
lisesti: 

— Kaksintaistelua. — Älkää siis hermostuko herra 
kapteeni! Ehkä keskustelemme hiukan — se tyynnyt- 
tää hermoja..? Puhutaan vaikkapa naisista, se ehkä 
miellyttää teitä parhaiten! Eikös sekin ollut intresantti, 
se, se ravintolatyttö..? Ja entäs se kissamainen, joka 
puri... Ha, ha, ha! Eikös sellainen tule usein mieleen? 

Kapteeni katsahti vastustajaansa ja alkoi vavista 
kauhusta; tämän silmissä oli kylmä, julma kiilto, ne oli- 
vat tiikerin silmät. Ja nuo ohuet huulet hymyilivät 
sellaista hymyä, ettei hänellä saattanut olla pienintä- 
kään armoa odotettavissa: se tappaa heti... 

— Konna! — kähisi hän vaivalloisesti. 

— Herra kapteeni! Se ei ollut vastaus kysymyk- 


seeni! Miksi ette keskustele? — Sitten lisäsi hän niin 
hiljaa, että vain kapteeni kuuli: 
— Muistatteko nyt häntä — nyt juuri? 


Kapteeni oli pohjaltaan uskonnollinen, ja nyt, kun 
hän muutenkin oli pyörtymäisillään, leimahti hänen 
sekavissa aivoissaan, ettei tuo olekaan ihminen, vaan 
paholainen, joka on lähetetty kiduttamaan häntä sen 
tytön kuoleman tähden. Silmät kauhusta pullistuneena, 
puhkui hän hiljaa: 

— Sinä olet... perkele... 

— Se ei vieläkään ollut vastaus... Ettekö siis 
enää muista häntä? , 

Viimeisen lauseen kuiskasi Marcus yhä hiljemmin. 

Nyt oli kapteeni surkean, säälittävän näköinen: 
kuolainen vaahto valui ammottavasta suusta, kurkku 
korisi kuin viimeisiä henkäyksiä vetäessä; hän horjui 
kuin juopunut, sapeli oli vähällä pudota, mutta viime 
hetkellä ehti hän muuttaa sen toiseen käteensä... Sil- 
loin toinen kapteenin sekundanteista änkytti värisevällä 
äänellä: 


— Herra insinööri! Tämähän on julmaa... kidu- 
tusta... Lopettakaa vihdoinkin! 

— Hyvä on! — mutisi Marcus hiljaa. 

— Hyvät herrat... — korisi kapteeni kuin tukeh- 
tumaisillaan. 


Mutta enempää hän ei ehtinyt. 

Sillä salamana leiskui Marcuksen miekka, kun hän 
uskomattoman nopeasti teki viisi kuusi valepistoa; kap- 
teeni käännähteli näiden tähden tolkuttomasti kuin 

suuri, kömpelö otus, joka on ajettu näännyksiin, ja 
nyt vain hiukan käännähtelee koirien ahdistaessa. Hän 
oli joutunut hiukan sivuttain vastustajaansa, tämä 


otti vielä lyhyen askeleen sivulle — ja hirveällä, pau- 
kahtavalla iskulla putosi maahan kapteenin korkea nenä — 
ihan kasvojen pintaa myöten... Kapteeni rojahti 


maahan kuin päähän isketty härkä — ja veri alkoi hur- 
jasti tulvia... 

— Herra jumala! — huudahti taas kapteenin toi- 
nen sekundantti kauhistuneena. — Tämähän on hir- 
veätä raakuutta! Fi luulisi ihmisen... 

Marcus kääntyi hänen puoleensa, lausuen kohte- 
liaasti: 

— Herra luutnantti! — Säästäkää tuomionne siksi, 
kunnes olette kuullut minua. 

Ja sillä aikaa, kun tiedoton kapteeni kannettiin 
autoon, ja odottanut lääkäri antoi ensi avun, vei Mar- 
cus nuoren miehen syrjään. Ja kun hän oli hetken puhu- 
nut, näkivät toiset luutnantin tarttuvan Marcuksen 
käteen ja puristavan sitä voimakkaasti. Hän näytti 
liikutetulta ja hänen silmänsä kiilsivät omituisen kos- 
teina ..... 


Kotimatkalla sanoi Antonius hiljaa: 

— Kyllä sinä osasit kamalasti kostaa. 

— Eikö hän ollut sitä ansainnut? — kysyi Marcus 
hämmästyen. 

— Tietysti! Minun mielestäni ei se vielä silläkään 
ole kostettu, — vastasi Antonius. — Varsinkin kun 

on satoja, tuhansia viattomasti tuhottuja — joita ei 
voida koskaan kostaa. Sentähden tämä olikin pieni ja 
verrattain rajoitettu tapaus, eikä ole varmaa, oliko hän- 
kään edes pääsyyllinen rikokseensa. Nykyinen, mili- 
taristinen hirmuvalta kehittää kätyreistään tuollaisia 
petoja — se täytyy siis kukistaa! 

— Niin minä kyllä käsitän hämärästi, että sinä 
olet oikeassa, mutta minä en voinut toisin tehdä! Ajat- 
tele mitä hän teki! 

— Ystäväni! — sanoi Antonius, katsahtaen hänen 
silmiinsä. — Minä kyllä ymmärrän sinut täydellisesti. 

Nyt puuttui puheeseen myöskin toinen sekun- 
dantti, eräs tykkiväen luutnantti Augustus, joka poika- 
sesta asti oli ollut Marcuksen ja Antoniuksen ystävä. 
Hänen kauniit, hienopiirteiset kasvonsa olivat vieläkin 
kalpeat, ja hän puhui epäröiden: 

— Kyllä minäkin ymmärrän sinut, mutta en voi 
auttaa, että se lopulta tuntui... sittenkin raa'alta... 
Minua puistatti ... 

— Mutta eihän maapallolla saa olla mitään liian 
raakaa upseereille! — huudahti Marcus pidäte- 
tyllä harmilla. — Kymmenettuhannet kuolleet, sadat- 
tuhannet silvotut ruumiit, poltetut kylät, maahan jaoi- 
tetut kaupungit: hävitys ja kuolema — sehän on upsee- 
rin varsinainen työ! Juuri upseerin täytyy olla kaikista 
raakamaisin: hänenhän täytyy pakottaa viattomat 
ihmiset noihin raakuuksiin, kuoleman uhalla! — Mar- 
cus koetti nauraa, mutta hänen kasvonsa vääntyivät 
pidätetystä vihasta ja äänessä kuvastui viiltävä katke- 
ruus: 

— Tietysti ei se ole vähääkään raakaa kun sinä 
suuntaat suurtykkisi turvattomiin kaupunkeihin, ja nai- 
set, vapisevat vanhukset ja pienet viattomat lapset sil- 
poutuvat silmänräpäyksessä kappaleiksi! Ja kun minä 
ilmasta pudottelen sinne samanlaisia pommeja, niin 
eihän se mitään tee — eihän se ole raakuutta! Mutta 
kun minä annan hengenvaarattoman muiston santarmi- 
upseerille, ihmispedolle, joka on tuhonnut lukematto- 
mien viattomien elämän, niin silloin minun ystävääni 
puistattaa ... Se on hirvittävän raakaa — sillä hytty- 
sen te kuurnitsette, mutta kamelin te nielette! 

Hän ei voinutkaan enää säilyttää pilkallista sävyään; 
hän kalpeni raivosta ja lisäsi hiljaa, läpitunkevasti: 

— Kun sinä tulet puhumaan raakuudesta minulle, 
jonka ammatti on raakuus — niin eikö sinua hävetä? 


He olivat parhaillaan luonnonpuiston autiolla kävely- 
tiellä; Augustus seisahtui tarttuen Marcuksen käteen 
ja puhui mielenliikutuksesta vapisevalla äänellä: 


— Ystäväni... ystäväni . .. anna anteeksi... Minä 
olen puhunut ajattelemattomasti... Mutta älä vain 
luule että hyväksyisin sotaa! Fi, ajattelen siitä aivan 
samoin kuin sinä! ja ehkä kerran saat tietää, miksi vielä 
olen upseerina... Älä vain ole vihainen... minulla 
on sellainen luonne, että sen kun juuri näkee... en 
ymmärrä itsekään... 


Hän oli niin liikutettu, että kyyneleet nousivat 
hänen silmiinsä. Marcus pudisti hänen kättään sanoen 
lämpimästi: 

— Fn, en veli! Kun kerran sanot, että... Alä 

sinäkään veli muistele minun loukkaavia sanojani — 
olen tuon asian tähden kärsinyt liiaksi... 

— Ei puhuta enää tästä, veljeni! — lisäsi Augustus. 

— Marcus, oletko jo kauan ymmärtänyt kaikki 
noin selvästi..? Ethän koskaan ole noin puhunut! — 
kysyi Antonius ja hänen äänensä väreili omituisesti; 
Marcus näki noiden mustien silmien loistavan innostuk- 
sesta ja sisäisestä ilosta. 

— Olen paljon ajatellut noita asioita viime aikoina, 
— vastasi Marcus. Sitten hän kertoi lyhyesti vankila- 
tunnelmansa; kertoi kohtauksensa raajarikkojen kanssa, 
ja mitä oli tuntenut nähdessään suuret työläisjoukot, 
sekä lopetti seuraavasti: 

— Siitä vain olen pahoillani, etten ennen tullut 
ajatelleeksi oikeata elämää . .. Keksintönion ehkä vienyt 
niin harrastukset, ettei ole riittänyt tärkeimpään ... 

— Kyllä sinä pian opit tuntemaan... 

Kun Augustus oli noussut raitiotievaunuun, läh- 
teäkseen kasarmiinsa kaupungin toiselle puolelle, sanoi 
Antonius hiljaa: 

— Tiedätkö, minä olen saanut tietää, että hallitus 
salassa valmistelee sotaa naapurivaltakuntaa vastaan. 
Ja se pitäisi saada estetyksi. Jos sinä saisit sen keksin- 
tösi valmiiksi, niin ehkä sekin olisi suureksi avuksi... 

— Veljeni — kuiskasi Marcus kiihkeästi. — Nyt 
minun täytyy onnistua! Minä alan kokeilla yöt ja 
päivät! 

— Älä sentään rasita itseäsi liiaksi — silloin ei 
onnistu niinkään. Oletko nyt varma, ettei se herätä 
epäluuloja, jos olet kovin paljon siellä kokeilupajassasi? 

— Ei vähääkään! — vastasi Marcus ja lisäsi hymyil- 
len: — Olen ilmoittanut päällikölle, että koetan; par- 
haillaan keksiä erästä apulaitetta koneeseeni .. .hänonanta- 
nut minulle lisää vapauttakin. Ja nyt hän odottaa jän- 
nittyneenä, että onnistuisin — että hän saisi minun 
tähteni vielä toisenkin ritarimerkin! 

He erosivat hiljaa naurahtaen. 


Ylös helvetistä — 10 


MILJOONIEN NIMESSÄ. 


Marcuksen kuumeisilla kasvoilla kuvastui salaperäi- 
nen riemu ja hurmaus, kun hän seisahtui keskelle ko- 
keilupajansa lattiaa. = Hän tuijotti hetkisen loistavin 
silmin yhteen paikkaan — niinkuin olisi kaukaisuu- 
dessa nähnyt jotain kaunista ja ihmeellistä — ja kuis- 
kasi itsekseen: 

— Vihdoinkin ... 

Sitten hän puki takin ylleen, sammutti sähkölam- 
pun ja poistui. Ja noustessaan portaita ylös maanpin- 
nalle, tunsi hän jäsentensä vapisevan ja päässä humisi 
— hän oli kuumeisella innolla taukoamatta työskennel- 
lyt kolme vuorokautta. 

Oli vielä miltei pimeä. Kylmä aamuilma tuntui 
virkistävän, mutta sittenkään ei hän malttanut kävellä, 
vaan otti auton ja ajoi siihen kaupunginosaan, missä 
Antonius asui. 

Marcus oli pari päivää sitten saanut hänen asun- 
tonsa avaimen. Hän hiipi taloon salatietänsä myöten, 
sitten äänettömästi aukaisi oven, asteli ystävänsä vuo- 
teen viereen ja lausui hiljaa hänen nimensä. Antonius 
hypähti hätkähtäen istualleen, ja kun Marcus ilmaisi 
nimensä, kysyi hän levottomasti: 

— Mitä nyt, Marcus? Onko tapahtunut jotakin? 

— On, — vastasi Marcus ääni värähtäen. 

Kun Antonius sytytti valon ja näki Marcuksen 
liikutetut kasvot, tarttui hän kiihkeästi tämän käteen 
ja kuiskasi jännittyneenä... 

— Se on valmis..? 

— Se on valmis! — vastasi Marcus kuin kaiku, ja 
lisäsi juhlallisesti: 

— Nyt voin hämärässä ja pimeässä kiitää ilmassa 
näkymättömänä. 

Marcus hämmästyi nähdessään, miten tavattomasti 
hänen ystävänsä muuttui. Kasvot kalpenivat entistä 
kalpeammiksi, sieraimet laajenivat ja suurenneet silmät 
säihkyivät. Kun hän oikaisi pitkän, solakan vartalonsa, 
näytti hän yliluonnolliselta, ja hänen äänensäkin oli 
vieras ja matala: 

— Veljeni, minä kiitän sinua miljoonien 
nimessä. 

Marcuksen valtasi salaperäinen tunne ja kylmät 
väreet kiitivät hänen ruumiinsa lävitse. Hänet oli otettu 
kolme päivää sitten sotilasliiton keskuskomiteaan; hän 
ei tietänyt siitä vielä mitään, mutta tällä hetkellä tun- 
tui hänestä, että Antoniuksella, sen johtajalla, todella 
on valta ja voima puhua miljoonien nimessä. 

Antonius viittasi Marcuksen istumaan, puki äänet- 
tömästi hiukan ylleen; sitten istahti häntä vastapäätä 
ja pyysi hänen kertomaan, miten lopulta oli onnistunut. 

Marcus lupasi selittää toiste yksityiskohtaisesti; 
ilmoitti  näkymättömyyden = aikaansaatavan pääasiassa 
siten, että rungon alapuoli on kokonaan peitetty läpi- 

näkyvällä selluloosalevyllä, joka maalataan hänen kek- 
simällään värisekoituksella. Levy on hiukan irti run- 
gosta, ja tähän väliin johdetaan tasainen sähkövalo, 
ympäristön valosuhteiden mukaan... 

Antonius oli jännittyneenä kuunnellut selostusta; 
nyt hän kysyi: 

— Mutta miten ilmailija voi tietää, että tämä valo- 
määrä on sama kuin ympäristön? 

Marcus kertoi, että tässä juuri oli ollut suurim- 
mat vaikeudet, mutta hän oli lopulta keksinyt laitteen, 
joka automaattisesti pitää valon yhtäläisenä ympäristön 
kanssa. Kun hän oli vielä lyhyesti selostanut tämän 
laitteen rakenteen, tarttui Antonius uudestaan hänen 
käteensä ja puhui syvän liikutuksen valtaamana: 

— Veli, sinä olet tehnyt suuren työn. Minä olen 
myöskin tehnyt erään keksinnön — ja niiden molem- 
pien avulla voidaan ehkä ratkaisevasti vaikuttaa sotien 
lopettamiseen: silloin kun suuret joukot alotitavat 
viimeisen ponnistuksensa. Ja sinut tullaan aina 
muistamaan! 

Mutta Marcus muisti samassa ensimmäisen keksin- 
tönsä, se lennähti hänen mieleensä kuni ruma rikos; 
lattiaan katsoen virkkoi hän hiljaa: 

— Mutta ei mikään voi hyvittää sitä, että olen 
tuollaiselle hallitukselle luovuttanut lentokoneeni kek- 
sinnön ... 

Antonius katsoi häntä hetken ja sanoi sitten terävästi: 

— Sanoppa ystäväni, miten olisit tällaisessa urkkija- 
maassa voinut koneesi rakentaa, ellet olisi luovuttanut 
sitä hallitukselle? 

— Jaa, tuota... en nyt oikein... 

— Sinun täytyy myöntää: et missään! Tai ehkä 
sinun olisi annettu rakentaa se valmiiksi, sitten otettu 
kone ja keksintö — ja sinut itse lävistetty muutamalla 
kymmenellä 6 mm kuulalla! Mutta nyt sinä olet elossa 
— ja valmiina on 20 kappaletta maailman parasta lento- 
konetta ja uusia tulee! — 

Marcus tuijotti häntä ällistyneenä, ja Antonius 
jatkoi hitaasti ja salaperäisesti ääntään hiljentäen: 

— Minä taas olen pitänyt huolta siitä, että näissä 
koneissa on meikäläiset ohjaajat. 

— Oo, onko tämä totta..? — änkytti Marcus 
tuijottaen hämmästyneenä ystäväänsä. — Miten sinä 
olet voinut saada niin paljon..? 

— Niinkuin ehkä tiedät, — alkoi Antonius kyl- 
mästi puhua, — sain minä periä miljoonaomaisuuden. 
Ja eräästä syystä olen minä kouluttanut parikymmentä 
sopivaa nuorukaista ilmailijoiksi — ja avustanut vielä 
muutamia... Nämä ovat yleensä hyviä ilmailijoita, 
ja kun minä olin harjoituspäällikkö, ehdotin sinun uusiin 
koneisiisi ainoastaan meikäläisiä! Eikö näin ole parempi? 

Viime lauseen heitti hän kuin ilkamoiden. 

Askeinen hämmästys ja lumous valtasi Marcuksen 
kaksinkertaisena. 

— Sentähden sinä siis minuakin avustit..? — 
änkytti Marcus. 

— No, jos niin tahdot sanoa... Mutta älkäämme 
enää puhuko tästä. 

— Mutta enhän minä ole näihin asti ymmärtänyt 
mitään ... Kuinka sinä voit luottaa minuun ..? 

Silloin Antonius puristi Marcuksen kättä, ja katsoen 
häntä miltei hellästi silmiin, sanoi hiljaa, korostaen 
joka sanan: 

— Marcus, minä tiesin, että sinä tulet kerran 
muistamaan isäsi. 

Marcus tunsi itsensä lapseksi tuon miehen edessä. 
Hän ei sanonut mitään, mutta hänen katseestaan loisti 
ihailu ja kiitollisuus. 

Antonius piteli yhä hänen kättään, ja katsoen häntä 
silmiin kostealla katseellaan, puhui hän katkonaisella, 
käheällä äänellä: 


— Marcus... sinä tiedät, miten molemmat vel- 
jeni... Niin... sinä olet saman luonteinen kuin minun 
toinen veljeni... ja minä... minä olen pitänyt sinusta 
niinkuin ... 


Jotain outoa ja suurenmoista ilmeni noiden kahden 
raudanlujan miehen hellyydessä; Marcuksen kasvot kal- 
penivat, hän puristi tietämättään kaikin voimin toisen 
kättä, katsoi häntä tulisesti silmiin, ja vain hampaitaan 
kiristäen onnistui hänen tukehuttaa nyyhkytyksensä. 
Vihdoin hän änkytti hiljaa: 

— Veljeni... sinä minut pelastit... vankeu- 
dEstarnn. 

— Minä olin levoton sinun tähtesi, veli... 

— Veljeni... veljeni, — sopersi Marcus kuiska- 
ten ja painoi päänsä Antoniuksen olkapäätä vasten. 

Suuri hellyys täytti hänen sydämensä ja hänen oli 
vaikea pidättää tuota äänetöntä, kurkkuun kohoavaa 
nyyhkytystä — hän pidätti pienen aikaa hengitystään- 
kin; sitten kuuli hän Antoniuksen sanovan reippaasti: 

— Niin veli! Nyt meillä on toivoa! Ja sinä- 
kin kohoat taas yhden arvoasteen... 
— Ilmoitanko minä siis tämänkin keksinnön hal- 


litukselle? — kysyi Marcus neuvottomana. 
— Mitä pikemmin sitä parempi! Pääset eroon 
urkkijoista — ja santarmikapteenin pudotettu nenä 


unhotetaan! Sillä katsos, veli: lukemattomat kerrat on 
yhden tuollaisen roiston nenän tähden pudotettu monen 
rehellisen miehen pää. 


Kun Julia palvelijattaren kutsusta tuli vastaanotto- 
huoneeseen, leimahtivat hänen poskensa tulipunaisiksi ja 
hänen silmänsä alkoivat loistaa. Hän näytti muutenkin 
virkeämmältä kuin ennen. Hän miltei juoksi Marcusta 
vastaan ja tarttui hänen käsiinsä huudahtaen lapsellisen 


luonnollisesti: 
— Miten iloinen olen, että vihdoinkin tulitte! Pel- 
käsin, ettette enää koskaan tulisi . .. — Hän loi katseensa 


lattiaan ja lisäsi kuiskaten: 

— Olen teitä niin kovin odottanut... 

— On ollut erittäin tärkeitä toimia... etten ehti- 
nyt... vaikka — koetti Marcus puolustautua. 

— Minä ymmärrän sen... 

Sitten tarttui hän uudelleen Marcuksen käteen, 
kysyen tuskallisella jännityksellä: 

— No, sanokaa te minulle totuus... Onko niissä 
huhuissa perää... että hän olisi... myrkkyä... 

Marcus koetti vastata vältellen, lohduttaa ja häl- 
ventää hänen epäluulojaan, mutta lopulta hänen täytyi 
ilmoittaa totuus. 

Julian kasvot muuttuivat kalmankalpeiksi, hän 
hapuili käsillään ja oli kaatumaisillaan, kun Marcus 
tarttui häneen ja vei nojatuoliin. 

Hän toi nopeasti lasillisen vettä ja nosti sen tytön 
vapiseville huulille, sanoen hiljaa, hätääntyneenä: 

— Tointukaa! Fi sitä voi enää auttaa. Julia... 
tointukaa! Voi miksi minä kerroin... 

Tyttö tarttui äkkiä Marcuksen käteen ja katsoi häntä 
silmiin, kuiskaten katkonaisesti ja tukehtuneesti: 

— Älkää... älkää ...te minusta mitään . .. Enhän 
minä enää... 

Mutta samassa hän kääntyikin toisaalle ja alkoi 
epätoivoisesti itkeä... 

Marcukseen vaikutti syvästi tytön voimakas suru. 

Hetken kuluttua kosketti hän hentoa, vavahtelevaa 
olkapäätä ja sanoi lohduttaen: 

— Rakas ystävä! Koettakaa ajatella, ettei sitä voi 
enää auttaa... 

— Te olette oikeassa... — sopersi Julia, puristi 
hiukan Marcuksen kättä ja poistui omaan kamariinsa. 

Kun hän hetken kuluttua palasi, oli hän huuhtonut 
kasvonsa vedellä ja ulkonaisesti oli hän verrattain tyyni. 
Mutta kasvot olivat yhä kalpeat ja silmissä kuvastui tuska. 

— Minkätähden hän on sen tehnyt..? — kysyi 
hän hiljaa. 

— Sitä en tiedä, — änkytti Marcus epäröiden. 
Julia katsoi häntä tutkivasti ja kysyi sitten aivankuin 
toista asiaa: 

— Niin! Miksi te olitte kaksintaistelussa kapteeni 
V:n kanssa? 

— Miksikö? Se — se oli jostakin korttipelistä ... 
aivan pikku asia... 

Tyttö näki sen vihan salaman, mikä singahti Mar- 
cuksen katseessa hänen lausuessaan ensimmäisen sanan, 
ja sanoi aivankuin sääliä teeskennellen: 

— Miksi te siis pikkuasiasta silvoitte hänet niin 
hirveästi? Olen kuullut siitä... 

Tätä ei Marcus ollut odottanut! Hänen kasvoillaan 
kuvastui hämmennys ja neuvottomuus. 


— Niin tuota... asia oli nähkääs niin... että 
tuota.. — sitten hän laukaisi äkkiä läpitunkevasti: 

— Niin, hän on muutenkin konna! 

— Mitenkä muuten? — ahdisti tyttö tarkastellen 
häntä terävästi. 

— Minä tarkoitan sitä, että, että... — mutisi 


taas Marcus. 

Mutta silloin tyttö tuli hänen luokseen, tarttui 
hänen käsiinsä ja kuiskasi tulisesti: 

— Tarvitseeko teidän minulta salata totuutta? 
Kyllä minä mieluummin kuolen kuin ilmaisisin teistä 
jotakin ... 

Tytön sanat sattuivat kipeästi Marcukseen, ja hän 
mutisi lattiaan katsoen: 

— Mitä tarkoitatte ..? 

— Sitä, että tuo kapteeni on jotenkin syyllinen 


Aurelian kuolemaan — ja te kostitte! 
Kun Marcus ei vastannut, huudahti hän silmät 
säihkyen: 


— Nyt minä sain varmuuden, että te teitte sen 
Aurelian tähden! Ja minä olen teille koko elämäni ajan 
kiitollinen! 

Marcus oli tullut tänne nähdäkseen edes rakastet- 
tunsa näköisen naisen elävänä, ja nyt hän aivan häm- 
mästyi: Julian kasvoilla kuvastui sama tulinen innostus 
ja hurmaus kuin hänenkin — silloin — onnellisena 
iltana. 

— Te olette niinkuin Aurelia . . . — kuiskasi Marcus 
hiljaa, liikutettuna. — Minä tulen tänne usein... Me 
puhumme hänestä — kaikkea... 

— Mitä te sanotte! — keskeytti Julia hänet vapise- 
valla äänellä, kuin huumaantuneena — Minäkin 
ajattelin aivan samaa! Jospa te tietäisitte miten kauhis- 
tavan ikävä minun on toisinaan iltaisin — enkä saa puhua 
kenenkään kanssa... Isän läsnäollessa ei saa lausua 
hänen . .. nimeänsäkään ... Ja äiti on taas maalla... 
Mutta kun te tulisitte, saisimme puhua hänestä — silloin 
olisi ehkä hiukan helpompi olla... 

Marcuksen kasvot tummenivat vihasta. Hän kysyi, 
oliko kenraali tehnyt mitään lapsensa pelastamiseksi, 
ja kun Julia vastasi kieltävästi, huudahti Marcus tulisesti, 
ettei sellainen ole mikään isä! 

— Kyllä hän nyt on saanut kärsiä ylpeydestään 
— puhui Julia hiljaa. — Sillä kun tuli tieto Aurelian 
kuolemasta, istui hän huoneessaan yhtämittaa neljä 
vuorokautta syömättä ja nukkumatta — ja sitten hänen 
tukkansa oli lumivalkea... 

— Entä äiti... eikö hänkään . . ? — kysyi Marcus 
hetken kuluttua. 

— Tietysti äitiraukka teki kaiken voitavansa. Hän 
tuli heti maalta, ja. .. Mutta kun ei isä tahtonut tietää 
mitään, niin ei hän voinut pelastaa... 





Miljoonien nimessä 155 








Julia peitti käsillään kasvonsa ja alkoi tukehtuneesti 
itkeä: hän muisti taas jokainoan sanan isän ja äidin kes- 
kustelusta — silloin kun äiti saapui maalta... 


».. Salongin ovi oli jäänyt auki ja hän kuuli isän 
kohteliaasti huudahtavan: 

— Ah! Te olette siis saapunut kaupunkiin, rakas 
ystäväni! Mikä tuottaa minulle tämän ilon? 

— Olen täällä koettamassa, voisinko pelastaa teidän 
tyttärenne vankilasta — kuului äidin liikutuksesta värisevä 
ääni. 

— Erehdytte rouvani! — lausui kenraali kylmästi. — 
Tyttäreni oli aivan äsken tässä. Sitäpaitsi: kenraali D:n 
tytär ei koskaan, ei koskaan ole vankilassa! Muistakaa 
se, rouvani! 

— No niin... Alkäämme siis puhuko tästä enem- 
pää... näyttää olevan turhaa vedota teidän sydä- 
meenne... — puhui äiti vaivalloisesti, kuin tukehtu- 
maisillaan. Sitten kuului hiljaa, katkonaisesti: 

— En olisi uskonut ... että te koskaan voisitte... 
loukata minua noin ... noin... 

— Raaasti! — keskeytti isän ääni teeskennellyn koh- 
teliaasti. — Se on totta, rakkaani! Voitteko antaa minulle 
anteeksi? 

— Tiedättehän sen... eikä minulla ole väliä . .. — 
nyyhkytti äiti sydäntäsärkevästi. — Mutta minä rukoilen 
teitä: armahtakaa omaa lastanne... pelastakaa hänet! 
Te voitte sen tehdä... jos tahdotte... 

Hän ojensi vapisevat kätensä miestään kohti kuin 
rukoillen; mutta silloin tämä katsahti kelloonsa, huu- 
dahtaen toimekkaasti: 


150 : X EPP IIN = Ylös helvetistä 





— Oi rakas ystävä! Olin vähällä unohtaa, että 
minun pitää olla pörssissä kymmenen minuutin kulut- 
tua... Toivottavasti te ette tänään matkusta ..? 

Kunniamerkit helähtivät kenraalin kumartaessa, ja 
sitten säesti kannusten kilinä reippaita, poistuvia aske- 
leita. | 

Äiti nousi aivankuin olisi aikonut lähteä poistuvan 
jälkeen. Mutta samassa hän vaipui hervottomana pol- 
villeen, painoi kasvonsa pehmeään nojatuoliin ja itki 
katkerasti ... 


Julia tunsi jäntevän käden silittävän päätään, se 
vaikutti häneen kuin käsky, sähkövirta . .. Hän pyyhki 
silmänsä ja kuiskasi kuin itsekseen: 

— Miksi minä itken? Eihän se auta; nyt täytyy 
vain toimia — se lohduttaa parhaiten . .. Niin hänkin 
tahtoi... 

Tuo surullinen ääni, kyyneleiset silmät, soikeat 
kasvot, tytön koko olemus oli niin erehdyttävän saman- 
näköinen, että Marcus joutui salaperäisen lumouksen 
valtaan: että hän on sittenkin Aurelia... Marcus puristi 
Julian rintaansa vastaan ja suuteli hänen otsaansa, kuis- 
katen hiljaa: 

— Sinä olet Aurelia... 

Mielenliikutuksesta ja ilosta itkien sopersi Julia 
katkonaisesti: 

— Minä tahdon kaikessa... tulla hänen kaltai- 
sekseen ... Ja minä olisin niin onnellinen ... jos... 
te kärsisitte vähemmän, kun ... 

Hän vaikeni, painaen vain kasvonsa Marcuksen 

rintaa vasten. Ja Marcus tunsi poskillaan tuon mustan, 
silkinhienon tuoksuvan tukan... 


Mutta kun Marcus tuli ulos kadulle, huomasi hän 
taas totuuden: Aurelia on poissa, ikuisesti poissa. 

Marcus alkoi kävellä nopeammin, hän koetti ajatella 
muuta, mutta tuo kamala totuus ei hellittänyt hetkeksi- 
kään tuskallista puristustaan; se tuntui kiduttavan häntä 
armottomasti, taukoamatta, niinkuin raskas jalkarauta 
kiduttaa elinkautista vankia; se on kalvanut nilkan nahat- 
tomaksi, veri tihkuu sen alta joka askeleella — mutta 
siitä ei pääse hetkeksikään... 

Marcus muutti ilmailu-univormun päälleen ja lähti 
lentokentälle. Vain uhkarohkeat lentotemput ja kuumei- 
nen työ tuntui hiukan lievittävän hänen tuskaansa. 

Viikon päivät työskenteli Marcus ihan kuumeen- 
tapaisesti. Likaiset työvaatteet yllään teki hän kaikkein 
raskaimpia ruumiillisia töitä lentokonetehtaassa, jossa 
hänen johdollaan paraillaan valmistettiin hänen uudessa 
keksinnössään tarvittavia laitteita ja osia. 

Eräänä päivänä, kun hän laskeutui kentälle, tuli 
Antonius hänen luokseen ja ilmoitti, että illalla oli sotilas- 
salaliiton pääkomitean kokous, jonne Marcuksen pitäisi 
tulla. 

MAANALAISESSA HUONEESSA. 


Oli jo lähes puoliyö, kun Marcus ystävänsä seurassa 
varovaisesti laskeutui pimeitä rappusia myöten alas 
kellarikerrokseen. — Antonius naputti erikoisella tavalla 
ja ovi aukeni. : 

Suuressa maanalaisessa huoneessa ei ollut ainoatakaan 
ikkunaa. — Salaliittolaiset, lähes kaksikymmentä miestä, 
olivat jo saapuneet, istuen äänettöminä pitkän pöydän 
ympärillä. Pöydällä paloi vain kaksi vahakynttilää, ja 
istuvien vartalot loivat jättiläismäisiä, värähteleviä var- 
joja alastomille seinille. Nuo harmaat, kosteutta tihkuvat 
sementtiseinät kiilsivät niukassa, keltaisessa valossa kuni 
liikkumattoman jättiläismatelijan niljakas nahka... 

Antonius esitti muutamin sanoin Marcuksen, joka 
nyt ensikerran oli salaliiton pääkomitean kokouksessa, ja 
sen jälkeen hän astui pöydän päähän puheenjohtajan 
paikalle. Hän naputti pitkällä, laihalla sormellaan pöy- 
tään ja alkoi puhua hillitysti matalalla, sointuvalla äänel- 
lään; hän ilmoitti saaneensa tärkeän tiedon: — hallitus 
aikoo läheisessä tulevaisuudessa julistaa yleisen liike- 
kannalle-panon ja sen jälkeen sodan naapurivaltakuntaa 
vastaan.  Ehdotti siis keskusteltavaksi, mitä on silloin 
tehtävä, mihin ryhdyttävä, ja kehoitti jokaista lausumaan 
mielipiteensä. 


Ylös Helvetistä — 11 

Tuo hitaasti lausuttu tiedonanto iski miesjoukkoon 
kuin ukkonen. Kaikkien kasvot näyttivät hämmästy- 
neiltä, kiihtyneiltä, ja sitten kuului hiljaista, uhkaavaa 
mutinaa. 

Silloin nousi eräs nuori aliluutnantti seisomaan. 
Hänen kauniit, miltei naiselliset kasvonsa olivat kalven- 
neet, ja hän huudahti vihasta ja mielenliikutuksesta 
vapisevalla äänellä: 

— EFi! Kyllä meidän nyt täytyy tehdä jotakin — 
sota täytyy estää vaikka miten! Ja minä puolestani olen 
sitä mieltä, että nykyinen pääministeri on suurin sodan- 
uhka. Hän on jo kauan saarnannut sotaa — ja nyt hän on 
saanut sen toimeen! Jos hänet saataisiin nopeasti pois 
virastaan, niin ehkei sodastakaan tulisi mitään. Ehdotan 
siis, että hänet poistetaan — ja minä tarjoudun panemaan 
sen toimeen! 

Tällöin nousi muuan välskäri, jolla oli miehekkäät, 
avoimet kasvot, alkaen puhua tyynesti ja vakuuttavasti: 

— Kuulkaapas nyt, toveri! Te olette hyvin nuori, 
muuten te ymmärtäisitte, etteivät muutamat ministerit 
sotia aiheuta, eikä siis myöskään niiden poistamisella 
voida sotaa estää. Huomenna olisi kaksi hänen tilallaan. 

— Oikein! Hyvä! — keskeyttivät jotkut. 

Nuori luutnantti puolusti tuollaista tekoa edes vasta- 
lauseena, mutta hänelle selitettiin, että siitä seuraisi vain 
kuristustoimenpiteitä. — Vihdoin hän kysyi tuskaantu- 
neena: 

— Mitenkä me sitten estämme sodan? 

— Koskeivät toiset puhu, niin minä sanon lyhyesti 
oman mielipiteeni, — puhui välskäri selvästi ja vakuut- 

tavasti. — Ensiksikin on meidän heti ilmoitettava tästä 
kansainvälisen Sosialistien ja Sotilasliiton pääkomi- 
tealle, ja naapurimaan liitolle — jotta he itse voivat 


ryhtyä vastatoimenpiteisiin; toiseksi oman maamme sosia- 
lidemokraattiselle puolueelle, sillä siitä riippuu onnistu- 
minen. Jospa he voivat julistaa ratkaisevalla hetkellä 
suurlakon, pysähdyttää liikenteen ja sotatarveteolli- 
suuden — niin sota olisi estetty! 

— Oikein! Oikein! 

— Se on totta! 

— Kolmanneksi olisi mielestäni viime hetkeen asti 
kartutettava omaa voimaamme, siten että har- 
joitetaan entistä innokkaammin kaikenlaista herätys- 
työtä sotilaitten keskuudessa — se on paras keino. Suulli- 
sen agitatsioonityön harjoittajille olisi ehkä lähetettävä 
tästä uutisesta salainen lentolehtinen, ja tämän ohessa 
yhtenäiset toimintaohjeet koko maan paikalliskomiteoille. 

Hän istuutui; pöydän ympäriltä kuului muutamia 
hyväksymishuutoja. 

Kun ei kukaan pyvtänyt puheenvuoroa, alkoi Anto- 
nius: 

— Minunkin mielestäni toveri B:n esittämät toi- 
meenpiteet ovat välttämättömiä. Sodanjulistusta varten 
pitäisi sen ohessa lähettää salaiset toimintaohjeet joissa 
ensiksi kehoitetaan sotilaita salaisesti päättämään, ettei- 
vät lähde sotaan; toiseksi valmistautumaan taisteluun, 
valtaamalla kaikkialla asevarastot ja lentokoneet. Siihen 
sopisi muitakin tarpeellisia ohjeita. 

Silloin kuului muutamia epäileviä, matalia ääniä: 

— Mutta jospa emme voitakaan noilla keinoilla? — 

— Entä palkkajoukot? 

— Niillä on hyvä konetykistö ... 

Nyt nousi Marcuksen sekundantti, Augustus, ja 
lisäsi liikutetulla äänellä: 

— Kyllä minun mielestäni pitäisi sentään ryhtyä 
jyrkempiin toimenpiteisiin siltä varalta, ettemme muuten 
voita — ja minä olen ajatellut erään keinon ... 

— Selitä, selitä! — pyysivät muutamat nuoret 
upseerit kiihkeästi. 

Luutnantti katsahti ympärilleen ja puhui salaperäi- 
sesti, ääntään hiljentäen: 

— Kuten tiedätte, on meillä varoja pari miljoonaa 
toveri K:n testamentin johdosta. Olen ajatellut, että 
ostaisimme talon ministeri M:n talon vierestä, kaivai- 
simme sieltä uusimpien koneiden avulla tunnelin hänen 
talonsa alle ja putken avulla juoksuttaisimme sinne 
esimerkiksi 500 kiloa pyroniittia... Kun siellä sitten 
on paraillaan joku loistava juhla, kun koko taantumus- 
valta viettää juominkejaan, silloin me sähkönappulan 
avulla sytytämme —, ja kaikki muuttuu atoomeiksi ... 

— Mutta sitä ennen siepataan sinut kolostasi kuin 


myyrä — ja viedään kidutuspenkille! — huomautti joku 
ivallisesti. 

— Ei tuollaisilla keinoilla ainakaan saada mitään 
aikaan! — sanoi toveri B. lujasti. — Kyllä ne uuden 


hallituksen osaavat valita. Militarismia pitäisi satuttaa 
suoraan sydämeen, jos kerran väkivaltaisia keinoja käyt- 
tää! 

Taas kuului kiihtyneitä ääniä: 

— Mutta miten? 

— Ei mitenkään! 

Ja eräs sotadepartementin virkamies huudahti värä- 
jävällä äänellä: 

— Toverit! Olemmeko me petoja, kun ajattelemme- 
kaan sellaista, että sadat viattomat naiset joutuisivat 
noin kauhean kuoleman uhriksi. Oikeuden aseilla 
me voitamme — se on minun mielipiteeni! 

— Niin minäkin ajattelen! 

— Oikeus voittaa lopulta! 

Heidän joukossaan oli pieni ryhmä anarkisteja, sekä 
jyrkkiä että passiivisia. Viimemainittujen huudot saat- 
toivat jyrkät ihan suunniltaan, kun he muutenkin 
luulivat enemmistön lievän menettelytavan johtavan 
suoraan perikatoon. Kun kaikkien täytyi hillitä ääntään, 
kuulosti keskustelu raivokkaalta sähinältä: 

— Pyövelien »viattomia» rouvia te puolustatte! 

— Mutta ette kai siitä välitä, vaikka työläisnaisia 
ja lapsia ammutaan kadulla kuin koiria! 

— Mitäpä niistä! 

— Missä te oikeutta olette nähneet ..? 

— Emme mitään sotaa voi estää! Ja siihen olette 
te syypäät, kun ette uskalla hyökätä hirmuvallan 
kimppuun! 

Nyt nousi meteli yhä hurjemmaksi. Tolstoilaiset 
anarkistit syyttivät jyrkkiä sydämettömiksi julmureiksi, 
jälkimmäiset nimittivät syyttäjiään ajattelemattomiksi 
narreiksi, pyövelien puolustusasianajajiksi . . 

Marcus oli siirtänyt tuolinsa seinän viereen ja tar- 
kasteli sieltä riiteleviä. Toveri B., jonka Antonius oli 
sanonut olevan sosialistin, istui aivan tyynenä tuolillaan, 

niinkuin ei mitään olisi tapahtunut. Antonius nousi 
seisomaan, ja Marcus näki, miten hänen laihoilla kas- 
voillaan kuvastui ensin pettymys, sitten ylenkatse. Kun 
meteli ei tauonnut, purskahti hän äkkiä ivanauruun — 
ja väittely taukosi äkkiä kuin katkaisten. Hetken kuluttua 
kuului suuttuneita, kysyviä ääniä: 

— Mitä sinä naurat? 

— Mitä tämä merkitsee ..? 

— Pilkkaatko sinä meitä? | 

— Voiko kukaan pilkata teitä enempää kuin jtse 
pilkkaatte itseänne? — kysyi Antonius katkerasti. 

Eräs luutnantti Brutus syöksähti kalpeana häntä 
kohden kädet nyrkissä ja sähähti uhkaavasti: 

— Tämä on liikaa... minä en salli. 

— Paikallesi! 

Antonius sanoi sen hiljaa, tuskin kuuluvasti, mutta 
kun hän samassa käänsi luutnanttiin pistävän katseensa, 
seisahtui tämä aivankuin hypnotisoituna. 

— Minä puhun totta, toverit! Ajatelkaa vain, että 
samaan aikaan, kun hallitus valmistautuu viemään teidät 
teurastettaviksi, kun heidän urkkijansa nuuskivat teitä 
kaikkialta kuin verikoirat — niin te vain sätitte toisianne! 

— EFi teidän tehoton menettelytapanne nuhdesaar- 


noista: parane! — huudahti Brutus purevasti; hän oli 
jyrkkä anarkisti ja oli raivoissaan siitä vaikutuksesta, 
minkä Antonius oli häneen tehnyt. — Te olette aina 


vedonneet »rauhalliseen valistustyöhönne», mutta ettepä 
ole voineet lopettaa sotaa! 

Nyt tarttui puheeseen B. ja selitti, miten sosialis- 
tien rauhallinen toiminta on ollut yhtämittaista taistelua 

militarismia vastaan, miten se innokkaan nuorisoagitat- 
sioonin avulla on kasvattanut lukemattomia sodan vas- 
tustajia; nämä taas puolestaan sadoissa kasarmeissa jat- 
kavat tuota tärkeätä työtä, joka yhä enemmän ja enemmän 
lisää, kasvattaa... 

— Pelkureita! — iski Brutus kuin piiskalla, ja 
lisäsi pilkaten: 

— Ne jatkavat sitä hamaan siihen hetkeen asti, 
kunnes julistetaan sota ja heidät viedään vastuksetta 
kuni lampaat teurastuspenkkiin! Niin kävi viime maailman- 
sodan edellä — ja niin tulee tietysti käymään nytkin! 
Mutta jos muutamilla rohkeilla teoilla lamautettaisiin 
vallassaolijat, saatettaisiin heidät kauhun valtaan — niin 
siinä tapauksessa nuokin saattaisivat ryhtyä vastarintaan. 
Mutta te ette uskalla ryhtyä todelliseen taisteluun — ja 
sentähden jatkatte ytärkeätä» työtänne tuomiopäivään asti! 

— Niin pelkureita te olette! — huudahti se nuori 
aliluutnantti, joka oli tarjoutunut murhaamaan pää- 
ministerin. 

Jossakin välähtivät silmät uhkaavasti, kuului hillit- 
tyä murinaa, mutta kukaan ei sanonut mitään, kaikki 
katsoivat levottomina puheenjohtajaa. 

Tämän mustat, syvällä olevat silmät näyttivät niin 
uhkaavilta, että Marcus nousi levottomana seisoalleen . .. 
hän pelkäsi ystävänsä silmänräpäyksessä tekevän jota- 
kin... Kaikki odottivat henkeä pidättäen, ja hetken 
kuluttua hän kääntyi Brutukseen, puhuen hiukan kä- 
heästi, jäätävällä tyyneydellä: 

— Ensikerran meidän keskuudessamme on tällaista 
katkeruutta — ja ensikerran minua noin solvataan... 

Mutta minä tiedän, että sinä et ajatellut sanojasi, ja että 
sinä vielä itse huomaat olleesi väärässä. Ja minä uskon 
kaikesta huolimatta, että sinäkin olet oman käsityksesi 
mukaan tahtonut tehdä työtä suuren asiamme eteen. 

Silloin kuului keskeyttäviä, syyttäviä ääniä: 

— Sitä ei voi enää uskoa! 

— Hän voi olla provokaattori! 

— Fi, toverit! — sanoi Antonius lujasti. — Alkää 
sanoko niin! Ei hän petturi ole. 

— Mistä sinä sen tiedät? — kuului taas erään miltei 
jättiläiskokoisen sotilaan järeä ääni. Ja häneen yhtyi 
vieläkin muutamia kiihkeitä ääniä: 

— Selitä ainakin, millä perusteilla voit olla noin 
varma hänestä! | 

— Minä voin todistaa sen! — sanoi Antonius. 

Askeisen syyttäjän kasvot olivat valahtaneet kalpeiksi, 
kun hän kuuli tuon hirveän syytteen; mutta kuul- 
lessaan syyttämänsä miehen puolustavan itseään, muuttui 
hän aivan avuttoman näköiseksi ja punastui hiusrajaa 
myöten. Kuin unessa kuuli hän taas Antoniuksen hitaasti 
ja läpitunkevasti puhuvan: 

— Toverit, tällaisella hetkellä ei olisi kenenkään 
pitänyt tulla esiin syytöksin, sillä pian meille tulee 
kysymys elämästä ja kuolemasta... Mutta siksi täytyy 
meidän myöskin harkita jokaisen ehdotukset ja suunni- 
telmat. Ja sentähden kysyn: mitä sinä Brutus tahdot 
meidän tekevän, kun sota julistetaan? 

Tämä joutui kokonaan hämilleen noin suorasta kysy- 
myksestä ja änkytti tolkuttomana: 

— Esimerkiksi sen . . . sen mitä Augustus ehdotti... 

— Sinä siis ehdotat, että me räjäyttäisimme pää- 
ministerin talon ilmaan? 

— Tuota... niin... — mutisi hän avuttomana. 

Antonius kääntyi Brutuksen ja muiden anarkistien 
puoleen ja sanoi painokkaasti: 

— Te tiedätte, etten ole paljon puhunut; en myös- 
kään ole teitä erikoisesti moittinut. Olen vaieten kuunnel- 
lut Brutuksen pieniä, typeriä murhayrityssuunnitelmia, 
ja miten toiset säälin, rakkauden ja oikeuden nimessä ovat 
rukoilleet häntä luopumaan moisista julmuuksista! Tuo 
taistelu on ehkä huvittanut joitakin — mutta tämä aika 
on liian vakava huvitteluun. 

Sitten Antonius lyhyesti todisti, miten tuollainen 
homma johtaisi heti ensi päivinä vankilaan ja teloituksiin, 
ja kysyi lopuksi, miksi Brutus todellakin oli sellaisen 
ehdotuksen tehnyt? 

— Saattaakseen meidät poliisin kynsiin! — ärjäisi 
äkkiä äskeinen nuori jättiläinen. 

Brutus hypähti ylös kuin käärmeen puremana ja 
huudahti vapisevalla äänellä: 


— Älkää nyt enää sanoko tuota... Se on... 
se on... Minä olen ajatellut, että siten voittaisimme ... 
— Odottakaa nyt siksi kunnes minun todistukseni 
tulee esiin! — huudahti Antonius ja katsoen toista sil- 


miin lisäsi harvakseen, karmivan ivallisesti: 

— On väitetty ettei oikeita uskovaisia enää olisi, 
mutta on maailmassa vielä ainakin yksi: eräs salaliitto- 
lainen luutnantti! Sillä anarkisti, joka vielä nykyaikana- 
kin uskoo yksityisten murhilla ja pikku räjähdyksillä 
voivansa lamauttaa diktaattorit kauhusta, on uskovai- 

sempi kuin yksikään uskovainen — marttyyrinkin usko 
on hänen uskonsa rinnalla kuin hyttysen surina leijonan 
kiljunnan rinnalla! 

Kuului katkeraa, hillittyä naurua, Brutus oli kuin 
ruoskittu. Mutta tuo pilkkanauru herätti hänessä uudel- 
leen vihan ja uhman; hän kohotti katseensa, kysyen 
katkerasti: 

— Oletko jo kaikki sanonut? 

— Sen vielä sanon! — lausui Antonius raskaasti — 
että tällaisella hetkellä on rikollista leikkiä varomatto- 
muuksilla. Ja vaikken olekkaan sosialidemokraatti, ehdo- 
tan, että toimimme nopeasti sen suunnitelman mukaan, 
jonka toveri B. esitti — se on järkevin. 

— Mutta ellemme onnistu? Mitä sitten on tehtävä? 
kysyi tiukasti Brutuksen kannattaja, luutnantti Augustus. 

Antonius oli jo muuttunut aivan kylmäksi ja sanoi 
tyynesti ja painokkaasti: 

— Kuule siis, ja kuulkaa kaikki: jos jollakin on keino 
millä voisimme nöyryyttää tai kukistaa hirmuvallan 
siltä varalta ettemme muuten voita, niin luulisin sen 
hyväksyttävän yksimielisesti; minä hyväksyisin julman- 
kin keinon, jos sen avulla vain voidaan varmasti 
estää miljoonien kuolema... 

— Minä hyväksyn myös! Oikein! — keskeyttivät 
useat salaliittolaiset. Antonius jatkoi armottomasti: 

— Kun sinä, Brutus, olet aina puhunut niistä 
rohkeista teoista, niin tällaisella hetkellä sinun pitäisi 
vihdoinkin tuoda ne esiin. Mutta sen pitäisi olla rat- 
kaiseva ja sellainen, että se voidaan toteuttaa — 
äskeinen ei ollut kuparikolikon arvoinen... 

Salaperäinen lumous valtasi läsnäolijat, heidän 
kuullessaan tuon miltei säälivän ylimielisyyden, ja taas 
kuului kiihkeitä ääniä: 

— Oikein! Oikein puhut! 

Heidän katseensa kiduttivat tuskallisesti Brutusta; 
lopulta hän änkytti tolkuttomasti: 

— Eipä ole tuota. . . sinullakaan sellaista keinoa... 

— Ei Antonius ole koskaan kerskannutkaan mistään 


vrohkeista teoista»! — sanoi sosialisti ja häneen yhtyi 
muutamia muita: 

— Ei koskaan! 

— Minä olen jo esittänyt keinoni, — sanoi Anto- 


njus kylmästi. 

Brutuksen korvissa soi vieläkin äskeinen pilkka- 
nauru, hän näki nytkin ympärillään ivallisia katseita — 
ja hän tahtoi maksaa takaisin: 

— Anteeksi, että minun täytyy vieläkin kysyä: 
entä jos sittenkin joudumme tappiolle — ellemme sinun 
keinoillasi voikaan estää sotaa..? 

— Siinä tapauksessa minulla on toinen keino, jolla 
me voitamme. 

Antonius sanoi sen ulkonaisesti yhtä tyynenä kuin 
olisi Brutus kysynyt tulitikkuja ja hän vastannutsiihen 
myöntävästi, se petti usean niin etteivät he ymmärtäneet 
heti mitä kaikkea tuo lyhyt lause sisälsi. 

Mutta Marcus alkoi vavista jännityksestä: nyt hän 
saa kuulla ystävänsä keksinnön! Hänen mielensä kuo- 
hahti, kuullessaan anarkistin sokeassa katkeruudessaan 
sanovan pahansuovasti: 

— Olen sangen iloinen, että meillä oli myöskin 


yksi viisas mies — et kai sinä suunnitelmassasikaan 
tyydy jonkun palatsin hajoittamiseen .. ? 
— En. 


Antonius ei huutanut, mutta tuo lyhyt, terävä sana 
tunkeutui jokaisen sydämeen. Hän nousi hitaasti sei- 
soalleen, ja hän tunsi ruumiinsa kylmenevän omituisesta 
tunteesta — niinkuin se olisi ollut hänen elämänsä suurin 
hetki. Säkenöivin silmin tuijotti hän hetkisen Brutusta 
ja lausui sitten hitaasti, ääntään hiljentäen: 

— En. Sillä jos tahdon, voin kymmenen tove- 
rin avulla tunnin kuluessa hävittää tämän kau- 
pungin maan tasalle. 

Antonius seisoi yhä liikkumattomana paikallaan, 
entistä kalpeampana ja pitempänä: hän muisti taas vel- 
jiensä lopun, näki taas tuon uhkaavan, taivasta kohti 
kohotetun nyrkin, pikkuveljen verisen suun... ihmette- 
levän katseen... 

Marcuksen mielestä näytti Antonius profetalta, kun 
hän lausui nuo kauheat sanat. Hänen mustat silmänsä 
näyttivät entisestäänkin suurenevan, niiden katse lumosi 
heidät salaperäisellä voimalla. Joku kysyi kuiskaten: 

— Miten, onko se mahdollista? 

— Kaikki on niinkuin sanoin. Minulla on siihen 
keino — puhui Antonius. — Toistakymmentä vuotta 
olen sentähden yhtämittaa työtä tehnyt. Mutta vaikka 
se olisi kestänyt kaksi kertaa kauemmin, ei olisi väliä! — 
Hän katsahti tovereihinsa loistavin silmin, puhuen var- 
masti ja voitonriemuisesti: 

— Sillä estämme nyt sodan. Ellemme voi sitä 
estää inhimillisin keinoin — niin me estämme sensodan 
keinolla! 

Hänen äänensä muuttui miltei kuiskaukseksi, mutta 
kun hän ojensi pitkät käsivartensa, ikäänkuin syleilläk- 
seen heitä kaikkia, tuntui tuo ääni värisyttävän heitä 
sähkövirran tavoin: 

— Veljeni, - veljeni ... meillä on nyt ase — ja 
tyrannit vapisevar, jos me siihen tartumme! 

Kaikki tuijottivat Antoniukseen kuin huumaantu- 
neina, voimatta lausua sanaakaan. 


Antonius otti hitaasti povitaskustaan mustan kote- 
lon, aukaisi sen varovasti — ja samettipehmennyksen 
syvennyksessä oli pitkulainen, suuren omenan kokoinen 
kellertävä pallo. Hän otti sen pitkien, valkoisten sor- 
miensa väliin ja asteli Brutuksen luokse; hymyillen 
outoa, hirvittävää hymyä, jatkoi hän yhtä hillitysti: 

— Sinä tahdoit nähdä minun keksintöni ennen kuo- 
lemaasi. Katso nyt siis. — Tämä pallo on näin pieni, 
mutta jos pudotan sen esimerkiksi tältä korkeudelta 
sementtilattiaan — niin muutaman sekunnin kuluttua 
ei sinua enää ole, ei meitä, ei tätä kuusikerroksista raken- 
nusta — eikä lähitaloja. 


Huoneeseen tuli painostava hiljaisuus — niinkuin 
olisi joku juuri kuollut ja kaikki katsoisivat kylmenevää 
ruumista, odottaen vielä kerran näkevänsä jonkun elon- 
merkin... Kuului vain lyhyttä hengitystä, ja joku 
pyyhkäisi hikeä otsaltaan...  Askeisen pilkkaajan 
kasvoissa kuvastui epämääräinen pelko, tuska ja häpeä; 

hän katsahti kerran ympärilleen, aivankuin paetakseen. 
Vihdoin sosialisti kysyi käheästi: 

— Onko se todellakin mahdollista? 

— Se on mahdollista. Minä olen varma siitä, että 
räjähdysainekysymys on nyt kehitetty huippuunsa. Tä- 
män pallon hävitysvoima on sama kuin suuren mörssärin- 
pommin. Mutta tärkein ominaisuus on kuitenkin siinä, 
että se räjähtää suunnatiomana liekkipatsaana, 
sytyttäen samassa lähistöltään kaiken palamaan! — 

Kun Antonius oli istunut paikalleen, kysyi joku 
kiihkeästi: 

— Minkälainen on suunnitelmasi? 

— Tahtovatko kaikki sen kuulla? 

— Tahdomme! — vastasivat kaikki. 

— Mutta onko se tarpeen..? — kysyi se suuri- 
kasvuinen nuori mies epäröiden. 

— Niin, se on totta, — sanoi Antonius muistaen. — 
Minä sanoin tietäväni, ettei Brutus ole provokaattori. 
Ja minä tiedän senkin, ettei kenestäkään teistä koskaan 
tule petturia! Minä näen, että te ihmettelette sanojani, 
sentähden kerron mistä sen tiedän. 

Hän vaikeni hetkeksi, ja kaikki tuijottivat tuohon 
omituiseen mieheen niinkuin näkisivät hänet ensikerran. 

— Maailmassa on vain yksi voima, yksi tunne, joka 
voi eroittamattomasti sitoa ihmiset — alkoi hän tyy- 
nesti. — Lukemattomat narrit ovat huutaneet, että se 
olisi rakkaus — mutta se on suuri valhe. Rakkaus voi 
yhdistää vain kaksi — vaikka sekin on kovin epävarmaa: 
jonakin päivänä sammuu rakkaus, ja silloin on sinulla 
petturi vierelläsi. .. Mutta viha — se yksinään yhdis- 

tää kuolemaan asti! Ja minä tunnen teidät jokaisen... 
kaikesta olen ottanut selvän... 

— Mitä sinä sillä tarkoitat? — kuului pöydän ala- 
päästä tukehtunut ääni. 

— Hän siirsi katseensa miehestä toiseen, puhuen 
hitaasti ja läpitunkevasti: 


— Missä onkaan sinun isäsi? Eikö hänet ammuttu 
viime vuonna? Eikö niin? — Ja sinun veljesi? ... kai 
vielä muistat että hänet on hirtetty? — Entä sinä, joka 
puhut oikeudesta ja puolustit naisia — oletko unohtanut 
nuoren siskosi, joka kuoli salaperäisesti kaukaisessa 
karkoituspaikassa? Ja sinä pikku Julius, joka minua syytit 
pelkuriksi — voitko löytää äitisi haudan ..? 

Hänen äänensä värisi hiukan nähdessään miten 
viimemainitun suuret siniset silmät, joissa vielä oli lap- 
sellisen avoin katse, laajenivat kauhusta ja tuskasta. 

Hän pysähtyi hetkeksi ja sitten lausui entistä hi- 
taammin: 

— Entä sinä, Brutus, joka äsken minua pilkkasit — 
muisteletko vielä usein morsiantasi ..? 

Brutus syöksyi seisoalleen, hänen kasvonsa muut- 
tuivat kuolonkalpeiksi, ja käheästi voihkaisten tarttui 
hän vapisevin käsin päähänsä. Ja nuorukainen, joka oli 
Juliukseksi kutsuttu, kumartui käsiensä varaan ja alkoi 
rajusti nyyhkyttää. : 

Mutta Antonius jatkoi yhä, ja jokainen, johon 
noiden mustien silmien läpitunkeva katse sattui, hätkähti 
kuin olisi hänen ihoonsa työnnetty terävä veitsi: nuo 
muutamat sanat loihtivat heidän eteensä taas jonkun 

kauhean näyn, jonka he satoja kertoja olivat nähneet, 
kokonaisen tuskallisen historian... 

Monet tuijottivat häneen kauhistuneina: aivankuin 
olisivat nähneet jumalan tahi perkeleen, joka tietää 
kaikki, jonka kädessä on kaikki... Monet pöydällä ole- 
vat kädet puristautuivat suonenvedontapaisesti nyrk- 
kiin, kuului miltei läähättävää hengitystä; ja hampaat 
kiristyivät narskahtaen yhteen, aivankuin haavoittuneit- 
ten, joille nukuttamatta tehdään tuskallista leikkausta . . . 
Sillä nuo muistot olivat säälimättömiä — monesta tuntui 
siltä, kuin olisi hiukan parantuneita haavoja raxasti 
revitty auki... 

— Niin toverit — jatkoi Antonius hetken vaitiolon 
jälkeen — tähän pääkomiteaan ei ole otettu ainoatakaan, 
joka ei olisi saanut jotain parantumatonta haavaa mili- 
tarismi-hirviön kynsistä — ei ketään. Ymmärrät- 
tekö nyt, ettemme koskaan petä toisiamme — vaikka 
kuinka riitelisimme. Sinäkin Brutus loukkasit minua 
ja meitä useimpia niin, ettei minua elämäni aikana ole 
vielä koskaan niin loukattu — mutta sinäkään et minua 
koskaan petä. Enkö puhu totta, Brutus? 

Viimeisen lauseen sanoi Antonius hiljaisella, milte; 
hellällä äänellä — ja silloin tapahtui äkkiä jotain tava- 
tonta ... 

Brutus syöksähti seisoalleen, ja hänen koko ruumiinsa 
vapisi mielenliikutuksesta, kun hän nopeasti asteli Anto- 
niuksen eteen ja puristi hänen käsiään sammaltaen tukeh- 
tuneesti: 

— Anna minulle... anteeksi, vaikka minä... 

Hän ei voinutkaan sanoa enempää, tuntui aivankuin 

hänen kurkkunsa olisi tukkeutunut, hänen hartiansa 
hytkyivät äänettömästä nyyhkytyksestä, ja vihdoin hän 
nojautui Antoniuksen rintaan, voimatta sanoa mitään. 
Ja Antonius lausui hiljaa, liikutettuna: 

— Veljeni ... rakas veljeni... Minä olen jo kaikki 
unohtanut — sillä sinäkin olet onneton... 

— Veli, minä olen ollut typerä... en ole ymmär- 
tänyt — puhui Brutus tukahutettujen nyyhkytysten 
lomassa. — Mutta tästä lähtien teen kaikessa niinkuin 
sinä tahdot! 

Nuori aliluutnanttikin nousi seisomaan; hän piti 
toista kättään silmäinsä edessä ja rykäisi raskaasti kuin 
tukehtumaisillaan joka sanan välillä: 


— Kuinka minäkään... voin koskaan enää... 
silmiäni näyttää... kun olen puhunut... niin tyh 
TDÄStI E. 82805 

Antonius kääntyi häneen ja sanoi värähtäen: 

— Veliparka ... niin! Minulla on ollut sellainen 
veli kuin sinä — hän joutui hirmuvallan uhriksi vielä 


nuorempana kuin sinä nyt olet . .. Tästälähtien olet sinä 
minun kadonnut veljeni . . .jonka jälleen olen löytänyt ... 
Nuorukainen poistui paikaltaan, ja Marcus näki 
miten hän lyyhistyi pimeään nurkkaan, itkien hiljaa, 
katkerasti — niinkuin pieni orpopoika, joka vieraassa 
paikassa poistuu yksinäisyyteen itkemään äskettäin kado- 
tettua äitiään... 
— Veljeni! Minä lupaan kaikessa tehdä niinkuin 
sinä tahdot! — vakuutti Brutus tulisesti. 
Tämä oli useimmille sellainen päivä, etteivät he 
koskaan olleet kokeneet sellaista. Tavaton, suurenmoinen 

keksintö oli aivan huumannut heidät; sitten omituinen 
paljastus, joka palautti heidän mieleensä tuskallisen enti- 
syyden. = Viha, tuska, suru, kostonhimo, villi voiton- 
riemu ja valtava, ennen tuntematon innostus — luke- 
mattomat tunteet myllersivät rajulla voimalla mielissä, 
liikuttaen ja hurmaten kuin väkevä viini. Tuo jalo tove- 
rillinen kohtaus liikutti yhä enemmän heidän herkisty- 
neitä mieliään; jokaisen silmät olivat kosteat, monet 
peittivät kädellään kasvonsa — mutta käsien takaa tipah- 
teli pöydälle kyyneleitä. = Kuullessaan nyt Brutuksen 
kiihkeän, innostuneen lupauksen, huudahtivat anarkistit 
ja monet muutkin aivankuin yhdestä suusta: 

— Niin teen minäkin! 

— Minä lupaan myöskin sen. 

— Nyt huomaan olleeni väärässä! 

— Sinä olet mies! 

— Tätä minä en unohda... 

Antonius puristi vielä nuoren miehen kättä ja kään- 
tyi sitten tovereihinsa: 

— Veljet! — Jokainen teemme siten kuin yhdessä 
päätämme. Eikö niin, toverit? 

— Oikein, oikein! 

— Tietysti niin! Mutta sinä ymmärrät paraiten! 

— Se on totta! 

— Silloin näkivät kaikki miten nuori, jättiläiskokoi- 
nen sotilas nousi ja meni Brutuksen luokse. Hän ei 
puhunut mitään, puristi vain toisen lujasti syliinsä. Fi 
Brutuskaan mitään sanonut, mutta kun he erotessaan 
katsahtivat toisiaan silmiin, tunsi kumpikin, etteivät he 
koskaan olleet pitäneet toisistaan niin paljoa kuin nyt. 

Antonius hillitsi mielenliikutuksensa tahdonvoimal- 
laan, istui paikalleen ja alkoi puhua: 

— Toverit! Ehkä kerron minkälaisen menettely- 
tavan olen ajatellut ehdottaa? 

— Kerro, kerro! — kuului jännittyneitä kehoituk- 
sia. 

— Työväki tietysti ensin julistaa suurlakon, mutta 
jolleivät ainakin puolet sotilaista kieltäydy lähtemästä 
sotaan tai jos hallituksen joukot näyttävät pääsevän 
voitolle ja alkavat ampua työväkeä — silloin nousee 
seuraavana yönä kymmenkunta lentokonetta ilmaan ja 
muuttavat raunioiksi sen mahtavan linnoitysvyöhykkeen 
joka ympäröi tätä kaupunkia. Nämä uudet Marcuksen 
keksimät koneet voivat ottaa kuormaa kaksi kertaa enem- 
män kuin entiset, mutta vaikkei ottaisi mukaan enempää 
kuin 500 palloa konetta kohden, niin se merkitsee 500 
mörssärinpommin räjähdysvoimaa — ja lisäksi tulta, jonka 
kuumuudessa sulaa rautakin. On siis varma, että niin 
maanpäälliset kuin maanalaisetkin varustukset tuhoutu- 
vat. Seuraavana aamuna ilmestyy lyhyt julistus, jossa 
käsketään peruuttaa sodanjulistus — ja sanotaan 
seuraukset, ellei käskyä totella... 

Kaikki olivat miltei henkeä pidättäen kuunnelleet 
Antoniuksen selostusta, mutta nyt tykistöluutnantti Au- 
gustus sanoi pettymyksen ja pelästyksen vallassa: 

— Mutta lentokoneethan voidaan ampua nyky- 
aikaisilla konetykeillä — ja jos räjähtää sellainen kauhea 
määrä ... 

Ajatus oli niin kauhea, ettei hän uskaltanut jatkaa. 
Mutta Antonius sanoi nytkin yhtä tyynesti: 

— Fi ammuta. 

Joka taholta kuului kiihkeitä hillityitä kuiskauksia: 
— Mitä sanot? 

— Selitä pian... 

— Millä sen estää ..? 


Antonius naputti kerran pöytään pitkällä, aivankuin 
luisella sormellaan, ja silmänräpäyksessä tuli kuoleman 
hiljaisuus. Sitten hän jatkoi järkähtämättömän tyynesti: 

— Minun ystäväni, joka tänään ensikerran on 
kokouksessamme, on aivan äskettäin tehnyt sellaisen 
keksinnön, ettei lentokonetta voi ilmassa pimeän aikana 
nähdä. Kun vain vähänkin hämärtää — voi koneen 
muuttaa näkymättömäksi. 


Kuului hämmästyneitä ja innostuneita huudahduk- 
sia, ja kaikki katseet kääntyivät Marcukseen, joka punastui 
tuosta huomiosta. Muutamat nousivat, menivät hänen 
luokseen ja puristivat hänen käsiään. Ja niin epätavallinen 
oli tämä yö, että monet, jotka taukoamattoman vainon 
ja kärsimysten alaisina olivat muuttuneet sulkeutuneiksi 


ja juroiksi — nyt liikutuksen vallassa syleilivät tuota 
nuorta miestä, jonka ensikerran näkivät... 
— Tule tänne minun paikalleni, veli! — huudahti 


lämpimästi eräs nuori laivastoupseeri ja tarttui Marcuk- 
sen käsivarteen, istuttaen hänet omalle tuolilleen. — Minä 
en voi nyt istua, minun täytyy hiukan kävellä... 
Kun hiljaisuus oli palannut, jatkoi Antonius: 
— Hänen omalla johdollaan valmistetaan nuo uudet 
laitteet ja kiinnitetään ensi tilassa hänen valmistamiinsa 
lentokoneihin. 

— Mutta lentokoneet? — kysyi taas joku jännitty- 
neenä. Mistä saadaan niitä niin paljon? Ne uudet koneet 
ovat hallituksen hallussa, ja entäs ohjaajat ... 

Silloin kumahti pöytään nyrkinisku, ja silmät kiiluen 
hypähti seisoalleen eräs nuori mies; valkeat hampaat 
välähtivät, jäntevät kasvot ulkonevine poskipäineen 
muuttuivat tummanpunaisiksi 1aivosta, hänestä huokui 
rajuilman voima, kun hän läpitunkevasti sähähti: 

— Olkoot vaikka perkeleiden hallussa, muita minun 
koneeni syöksyy suoraan helvettiin — jos Antonius käskee! 

— Ja minun! 

— Ja minun! 

Näiden kolmen ilmailijan esiintyminen aiheutti taas 
hetken äänettömyyden. Sitten jatkoi äskeinen kysyjä 
vilkastuen: 

— Noniin! Kun vielä Antonius ja meidän uusi tove- 
rimme tarttuvat ohjauslaitteeseen, silloin nousee jo viisi 
kapinallista lentokonetta ilmoille. Mutta miten loput 
uusista? 

— Kaikki kaksikymmentä konetta nousevat ilmaan 
silloin kuin me tahdomme. 

Antonius sanoi tämänkin jäätävän kylmästi. Sitten 
hän kertoi lyhyesti, miten oli kasvattanut joukon ilmaili- 
joita, ja lopetti seuraavin sanoin: 

— He eivät kylläkään tiedä tästä suunnitelmasta, 
mutta heitäkin yhdistää tuo sama side, viha. Minä 
tiedän, että he ovat valmiit kaikkeen. 

— Minä olen yksi heistä! — huudahti toinen noista 
ilmailijoista, jotka ilmaisivat kannattavansa äskeisen tove- 
rinsa puhetta. 

— Ja minä tahtoisin kuolla sinun puolestasi — 
sillä sinä annat minulle koston! 

— Mitä tämä on? — kuiskasi eräs vallankumouk- 
sellinen, joka puolen ikäänsä oli istunut vankilassa. 
Hän katsahti ympärilleen ja taas kauhistuneena Anto- 
niukseen. = Nämä miehet olivat tottuneet vaaroihin, 
jännitykseen; he olivat kauan pelanneet uhkapeliä elä- 
mästä ja kuolemasta — mutta tämän yön tapaukset 
tuntuivat olevan liikaa... 

Useimpien hermot ja mielikuvitus oli ärsytetty 
äärimmilleen. Ja kun aina ilmeni uutta, alkoi monesta 
tuntua kaikki hurjalta, sekavalta unelta, — ja aina Anto- 
nius! Oliko tuo lainkaan heidän toverinsa — aina tyynen 
ja kärsineen näköinen, harvapuheinen Antonius? Vai 
onko hän kuollut ja lähettänyt manalasta tilalleen jonkun 
salaperäisen olennon, joka on aina oikeassa, jolle ei mi- 
kään ole mahdotonta ..? 

Mutta sittenkin tunsi jokainen ihailevansa häntä, 
jokainen tunsi, ettei tarvitse turhaan kuolla, jos hänen 
käskystään menisi kuolemaan... 

Antonius katsahti kelloansa ja sanoi tyynesti: 

— Kas, kun aika on kulunut pitkälle! Meidän täy- 
tyy kiirehtiä! 

— Se on totta! 

— Niin, oliko sinun suunnitelmassasi vielä jotakin? 

Nuo jokapäiväiset lauseet rauhoittivat taasen kiih- 
tyneitä hermoja, heidän tullessaan vakuutetuiksi siitä 
miten suunnaton voima heillä nyt oli. He tunsivat saa- 
neensa uutta lannistumatonta tarmoa; ruumiissaankin 
he tunsivat tuon oudon, elähyttävän voiman. 

— Se vain on ikävää, että siinä voi mennä tuhan- 
sittain viattomia työläisiä, — puhui Lucas huolestuneesti 
— sillä osa esikaupungeista tuhoutuu myöskin... 

— Me voimme ilmoittaa tuntia ennen, että tietävät 
paeta. Mutta sitäpaitsi: minä olen tutustunut hei- 
dän elämäänsä, vieläpä tutkinut heidän mielipidettään 
juuri tuontapaisesta asiasta: ja minä muistan useita, 
jotka itkien vannoivat kuolevansa mielellään vaimoineen 
lapsineen. — Katsokaas, heitäkin yhdistää meihin 
tuo sama side... Ja minä olen vakuutettu, että jos he 
tietäisivät myöskin seuraukset, niin tuhannet olisi- 
vat valmiit Simsonin tavoin hautautumaan raunioihin ... 

Huoneessa vallitsi painostava äänettömyys. 

— Viattomien tähden en minäkään hyväksy kei- 
noani ennenkuin viime hädässä, — jatkoi Antonius 
vakuuttavasti. Hän kuvaili lyhyesti ne suunnattomat 
uhrit, joita seuraava sota valtojen liittoutumisten ja yhä 
kehittyneen asetekniikan takia tulisi vaatimaan, sekä 
kysyi lopuksi: 

— Ellei siis työväenjärjestöjen voima olisi vielä 
kyllin suuri, elleivät sotilaat olisi vielä tarpeeksi valistu- 
neita, ja jos todennäköisesti sotatarvevarastojen, linnoi- 
tusten ja sotalaivojen hävityksellä, muutaman tuhan- 
nen ihmisen uhraamisella voisimme pelastaa mil j o o- 
nien viattomien elämän, estää tuhansien hyödyllisten 
laivojen ja ehkä satojen kaupunkien tuhon, ehkäistä sen 
hirveän hädän ja tuskan, jonka sota tullessaan tuo — 
DN mt tam etd'ammoin. mehtävä? 

Lucas ajatteli hetkisen ja sitten lausui lujasti ja 
päättävästi: 

— Veljet! Minä olen aina vastustanut väkivaltaisia 
tekoja — mutta nyt minusta tuntuu kuin tekisimme 
rikoksen, ellemme koettaisi käyttää kaikkia keinoja 
sodan vastustamiseksi. Sillä jos vieläkin syttyisi sota, 
lamauttaisi se pitkiksi ajoiksi koko ihmiskunnan kehi- 
tyksen. Tosin se keino on kauhea — mutta vielä kau- 
heampi on sota... 

— Oikein, Lucas! 

— Oikein toveri! 

— Oikein, oikein! 

Antonius puhui taas matalalla, hillityllä äänellä: 

— Todellisesti ei meidän keinomme ole läheskään 
niin raaka ja kamala kuin monet myrkkykaasut ja 
nykyiset kenttälaitteet. 

— Se on totta! 

Hän jatkoi edelleen: 

— Te tiedätte, miten meilläkin maailmansodasta 
lähtien on ihan kuumeentapaisesti ponnisteltu yhä tehok- 
kaampien murhatapojen keksimiseksi. Kansan varat, 
kaikki voimat on jännitetty siihen, että tuleva sota saa- 
taisiin mahdollisimman kauheaksi. Heidän ainoa tunnus- 
lauseensa on ollut: murhat, hävitys ja kuo- 
lema kunniaan! Mekin olemme siis vain nou- 
dattaneet heidän periaatteitaan ... Jos mekin esimer- 
kiksi veisimme sotaministeriöön tämän murhasuunni- 
telmamme, niin nuo hienot herrat huudahtelisivat ilosta, 
syleilisivät meitä Veljinään. Sitten me jonakin seuraa- 
vana yönä lähtisimme naapurimaan pääkaupunkiin ja 
tuhoaisimme sen nukkuvine asukkaineen. Ja sitten mei- 
dät julistettaisiin kansallissankareiksi ... 

Tuo synkkä, raivosta ja pilkasta värisevä ääni val- 
tasi jokaisen vastustamattomasti. Kaikkialla näkyi vain 
vihasta säihkyviä silmiä, nyrkkiin; puristettuja käsiä... 

Ja Antoniuksen sanat putoilivat raskaina kuin mou- 
karin iskut: 

— Kun he aikoivat käyttää viimeisetkin keinonsa 
ihmisyyttä vastaan — niin meillä on oikeus käyttää 
keinoamme ihmisyyden puolesta. Ellemme siis muuten 
voi kukistaa sodan hirmuvaltaa — niin nouskoon ku o- 
lema vielä kerran kunniaan. 

Kun hän hetkeksi vaikeni, huudahti Julius tulisesti: 

— Mutta senjälkeen nousee kunniaan elämä! 

Tuo sointuva ääni, nuo avonaiset loistavat sinisilmät, 
koko hänen nuorekas olemuksensa vaikutti kuin lupaus 
— hän oli aivankuin elämän lupaus valoisammasta tule- 
vaisuudesta... Antoniuskin miltei hymyili, kun kat- 
sahti nuorukaiseen, sanoen lämpimästi: 

— Oikein sanoit, nuori veljeni! 

Kuului hillittyä hyväksymissorinaa. 

— Mutta jollemme voita — ellemme saavuta mi- 
tään ..? 

— Saavutamme ainakin koston! 

Tuo viimeinen sana kajahti terävänä ja läpitunke- 
vana. He hätkähtivät, he kuulivat ensikerran tuon äänen. 
Mutta kääntyessään he näkivät Marcuksen vihasta kal- 
venneet kasvot; Marcus sammalsi hämmentyneenä: 

— Anteeksi veljet... että minä... 

Silloin kuului innostuneita kuiskauksia: 

— Sinä puhut totta! 

— Vihdoinkin! Jo on aikakin! 

Silloin eräs synkännäköinen sotilaslääkäri, joka ei koko 
iltana ollut käyttänyt varsinaista puhevuoroa, koputti 
rystysillään pöytään ja puhui matalalla, kolealla äänellä: 

— Veljet. Täällä on kaksi miestä, jotka ovat anta- 
neet meille koston, mutta he ovat antaneet vielä jotakin, 
vielä kalliimpaa, kalliimpaa kuin elämä! Nimittäin sen, 
että — tappiokaan ei voi enää muuttua helvetiksi, 
niinkuin viime kapinan jälkeen... Sillä yksi ainoa 
sitävarten varattu kone voi estää sen! 

Hänen harmaat teräksenkiiltävät silmänsä tuijotti- 
vat liikkumattomina, kun hän jatkoi hiljaa, ikäänkuin 
itsekseen: 

— Kyllä on kamalaa muistella, että tuhansien täy- 
tyi voimattomina katsella, kun omaisia syyttömästi 
tapettiin kuin karjaa... Isäkin pyydystettiin umpi- 
mähkään kadulta, — ja vaikka olen mies, niin kyllä 
minä kärsin, kun hän makasi lumella kuulien lävistämänä. 
Lumella oli hiilen tomua, se oli ihan samannäköistä kuin 
isän harmaanvalkea tukka — vain rinnan alla oli heleän- 
punaista ... 

Hän hätkähti havahtuen ja näytti ikäänkuin häpeä- 
vän sanojaan, mutta nähdessään toveriensa liikutetut 
kasvot lisäsi hitaasti: 

— Olen monesti ajatellut sitä, kuinka hirvittävästi 
meillä silloin kärsittiin... Ja mitä mahtoivat tuntea 
heikot naiset, lapset, vanhat äidit... Kun tuollai- 
sen uudistuminen voidaan estää teidän työnne tähden, 
niin kiitokset ovat mitättömiä. Tästä huolimatta en voi 
olla kiittämättä teitä, veljet — ja luulen voivani kiittää 
teitä meidän kaikkien puolesta . . . 

— Oikein! Kaikkien! Veljet! Veljet! Me kiitämme 
teitä! — kuului kaikkialla liikutettuja ääniä. 

Brutus syöksähti seisoalleen; hän oli aivan haltiois- 
saan, hän näytti kokonaan muuttuneelta, puhuessaan 
käheällä, vapisevalla äänellä: 

— Veljet... veljet, te olette tehneet niin paljon ... 
Me kiitämme teitä myöskin niiden puolesta jotka ovat 
kaatuneet uhreina, niiden jotka paraillaan kärsivät. Jos 
he vain tietäisivät, niin kymmenettuhannei kahlehditut, 
kidutetut ihmiset sopertaisivat teille kiitosta pimeissä 
kopeissaan ... Ja jos olisi mahdollista — niin tuhannet 
teloitetut, kidutuksen ja nälkäkuoleman uhrit kurottai- 
sivat käsiään teitä kohden tuntemattomista haudois- 
taan . 

Hänen äänensä katkesi, niinkuin joku olisi äkkiä 
tarttunut hänen kurkkuunsa, ja hän kohotti käden sil- 
milleen, kääntyen poispäin ... Kaikki muuttuivat synkiksi 
ja alakuloisiksi. Eräät nojasivat kyynäspäillään pöytään, 
toiset näyttivät tarkastavan sen rosoista höyläämätöntä 
pintaa, aivankuin siinä olisi ollut erinomaisen tärkeätä 
katsottavaa. — Ja useat tuijottivat tuskallisesti yhteen 
paikkaan, aivankuin katsellen jotakin kaukaista näkyä . 

Marcus tunsi syvää sääliä, miltei kauhua: mitä näke- 
vätkään nuo jäykät, tuskalliset katseet ... Monet näke- 
vät kai rakkaimpansa heiluvan tuulessa — ja korpit 
Leva vaakkuen yläpuolella .. 

* Suurikokoinen sotilas oli  eität kasvonsa — 
vasti hän näkee veljensä lyyhistyneenä kiviseinän 
viereen ... pää murskattuna... Joku näkee rakastetut 
kasvot myrkyn mustaamina... Ah niin... 

Marcus unohti huomaamattaan toiset — hän muisti 
taas Aurelian katseen silloin... viimeisenä iltana. 

Kokonainen maailma näkyi Marcukselle noista lois- 
tavista silmistä ... 

— Niin toverit, ovatko kaikki sitä mieltä, että tämä 
suunnitelma hyväksytään? 

Kuin unessa kuuli hän Antoniuksen kysymyksen 
ja joukon yksimielisen, hillityn hyväksymisilmoituksen. 

Marcus oli tahtomattaan purrut hammasta: hänen 
kurkkuunsa nousi taas jotain kirvelevää, tukehuttavaa. 


Niin — kokonainen maailma hänen silmistään silloin 
näkyi. 

Mutta niiden loiste on sammunut ainiaaksi — ai- 
La alkisa.. m. 


NÄKYMÄTON! 


Marcus kömpi esiin lentokoneen alta, pyyhki hikisiä 
kasvojaan ja sanoi reippaasti: 

— Kas niin! Nyt luulen sen olevan kunnossa! 

— Mutta kyllä siinä on ollut työtäkin! — huudahti 
Julius iloisesti. 

Marcus katsahti häneen ja huomautti leikillisesti: 

— Ainakin luulisi, kun näkee tuon nokivaraston 
kasvoillasi! Sinähän näytät enemmän neekeriltä kuin 
nuorelta luutnantilta! 

— Puheestasi saa sen käsityksen, ettei neljäntoista 
tunnin työpäivä vielä oikein riittäisi nuorelle luutnan- 
tille! — Julius kaivoi taskustaan pienen peilin ja lisäsi 
sydämellisesti naurahtaen: 

— No, enpä todellakaan voisi tässä kunnossa häihin 
lähteä; mutta ei työnantajanikaan enkelinvalkea ole — 
vaikka hän onkin sälyttänyt minulle likaisimmat työt. 

Molemmat naurahtivat toistensa mustille kasvoille, 
joissa vain hampaat loistivat valkeina helminä. Ja heidän 
naurunsa helähti niin luonnollisena ja raikkaana, kuin 
olisivat he kokonaan unhottaneet julman todellisuuden, 
kostonsakin. 

Kaksi päivää olivat he työskennelleet ihan kuumei- 
sella kiireellä. Tarvittavat levyt ja valolaitteet oli Marcus 


190 ; Ylös helvetistä 





teettänyt lentokonetehtaissa, mutta lopputyöt hän tahtoi 
tehdä omin käsin yhden apulaisen avulla. Apulaisekseen 
oli hän ottanut Juliuksen, joka äskettäin oli jalkaväestä 
siirtynyt ilmailija-harjoittelijaksi. Ja nyt oli Marcuksen 
oma kone kunnossa! 

— No, minä voin toistaiseksi lyhentää sinun työ- 
päiväsi 12 tuntiin — lausui Marcus teennäisen arvok- 
kaasti, joka saattoi Juliuksen taas nauramaan. Sitten 
hän jatkoi vakavasti: 

— Tiedätkö — sen eilisiltaisen kokeilun jälkeen 
en voinut yöllä silmiäni ummistaa. Pelkäsin, että ne 
julistavat sodan, eikä meillä olisi edes yhtään konetta 
kunnossa . .. Mutta nyt on aivankuin raskas taakka 
pudonnut hartioiltani! 

Juliuksen kasvot muuttuivat tavattoman nopeasti 
huolestuneiksi — niinkuin hän olisi nähnyt suloista unta 
ja herättyään huomannutkin olevansa vankikopissa. 

— Mutta jospa ottaisitkin enemmän apua..? 

— Ei hätää! — lausui Marcus varmasti. — Kunhan 
meillä on yksikin tällainen, niin kyllä nuo toiset muuten- 
kin ovat heille hieman vaarallisia... Ja parin päivän 
kuluttua on Antoniuksen kone valmis... 

— Hyvä on! Jos sinä ja hän olette valmiit — niin 
julistakoot ... 

Julius miltei kuiskasi nuo sanat, mutta hänen noki- 
sia kasvojaan olisi ollut vaikea tuntea äskeisistä, valkeine 
hampaineen, ilosta loistavine silmineen; nyt kuvastui 
niillä sekaisin viha ja uhka. Ja Marcus lisäsi: 

— Sitäpaitsi tein Antoniuksen neuvosta sellaisen 
välikirjan, että keksinnön viimeinen paikalleen-asettelu 

on kymmenen vuotta oleva minun tehtäväni, — jos 
sairastun, tekee sen minun apulaiseni. Täten pysyy 
salaisuus meillä! — Marcus hymyili ylimielisesti, kun 
hän lisäsi harvakseen: 

— Se tässä eniten naurattaa, että ne eivät voi minua 
hirttää — vaikka olisi kuinka palava halu — keksintö tulisi 
heiltä hirtetyksi samalla kertaa! Ja vankilastakin täytyy 
minut aina välillä tuoda lentokoneita viimeistelemään! . . . 
Katsos — Antonius ymmärtää hieman yhtä ja toista ... 


— Hän on sellainen mies että niitä on vähän — ja 
sinä myös, Marcus! 
— Joutavia! — keskeytti Marcus; sitten katsahti 


hän arastelevasti ylös lasikattoon ja sanoi tyynesti: 

— Ehkä nyt on jo parasta lähteä kokeilumatkalle 
— koska jo hämärtää... 

Samassa aukeni ovi ja Antonius astui sisään. 

— Sinä tulet kuin käskettynä! — huudahti Marcus 
sydämellisesti. — Aion juuri lähteä! 


Marcus katsahti harmaalle taivaalle, sanoen- Anto- 
niukselle hillitysti: 

— Vihreä on siis epäonnistumisen, punainen täy- 
dellisen näkymättömyyden merkki. Vastaa sitten kun 
me näytämme keltaista tulta. 

— Hyvä on — vastasi Antonius. 

Hän tuijotti jännitettynä, kun Marcuksen kone 
hiljalleen kohosi ilmaan. Sen harmaa haamu kohosi, 
kohosi, se oli jo vähintään 200 metrin korkeudessa — ja 
yhä se näkyi. Antoniuksen otsalle nousi hikipisaroita — 
jospa Marcus ei onnistukaan ... 

Mutta silloin se äkkiä katosi kuin varjo — ja Anto- 
nius ymmärsi, että Marcus oli vasta nyt asettanut valo- 
laitteen toimimaan... 

Antonius tarkasteli iloisen uteliaasti yhä pimenevää 
taivasta — mutta ei näkynyt mitään. 


Marcus nousi ensin hiljalleen, sitten pani laitteen 
käytäntöön ja nousi nopeasti ylös. 

Sitten alkoi hän kierrellä lentokentän kohdalla ja 
Julius antoi merkin lyhdyllään. 

— Punainen! — huudahti Julius innokkaasti. 

Marcus antoi koneen kierrellen laskeutua nopeasti 
yhä alemmaksi, mutta aina vain vastasi Antonius punai- 
sella valolla! 


Antonius seisoi paikallaan, katsellen ylös sakeaan 
hämärään, ja merkkitulesta näkyi, että kone kierteli ympy- 
rässä ja luultavasti laskeutui alemmaksi joka kierroksella. 

Ilta oli aivan tyyni, lentokentällä oli hiljaista eikä 
kaupungin meluakaan kuulunut. Jo kuului Marcuksen 
koneen humina — mutta ei vieläkään näy! Hän hei- 
lutti taas innokkaasti punaista... 

Vihdoin Antonius alkoi epäselvästi eroittaa suuren 
koneen ääriviivat — mutta se olikin aivan hämmästyttä- 
vän alhaalla. | 

Juliuksen innostus tarttui Marcukseenkin, kun hän 
näki miten alhaalla he olivat. Hän näki jo Antoniuksenkin 
tummana pilkkuna punaisen valon vieressä... 

Hänen mieleensä lennähti jo, että Antonius tekee 
pilaa — ei sentään, ei hän tee tällaisessa asiassa! 

Ja kun lopulta näkyi vihreä tuli — pani hän koneen 
yht'äkkiä täyteen vauhtiin! Ja sitten yli kaupungin... 

Näkymätön! 

Villi, raju riemu valtasi Marcuksen: näkymätön! 
Mikä suunnaton, salaperäinen voima piileekään tuossa 
sanassa! Ymmärrättekö siellä — poliisit, urkkijat, minis- 
terit! 

Marcus laski yhä vain täyttä vauhtia — ja kaupungin 
lukemattomat tulet vilisivät sekavana rakettisateena häntä 
vastaan . .. Hän antoi koneen kiitää yhä matalammalla, 
nauttiakseen tuosta oudosta tulisateesta ... 

Silloin ilmestyi äkkiä punertavasta hämärästä hänen 
eteensä kauhean suuri, jättiläismäinen haamu — läheten 
pelottavan nopeasti... 

Marcuksen ruumis tuntui kylmenevän — ja niin- 
kuin mastosta putoava tarttuu köysiin, samoin tarttui 
hän ohjauspyörään. Kone oli vähällä menettää tasa- 


painonsa, se kääntyi... mutta ei tarpeeksi . .. vauhti 
oli liian hirveä... 
Möhkäle näytti syöksyvän hänen päälleen ... Mar- 


cus sulki silmänsä ja hänen aivoissaan välähti: kuu- 
leimk'o vieläy.skunues. 

Silloin toinen siipi raapaisi hiukan johonkin — ja 
nyt vasta selvisi Marcukselle, että se oli kirkontorni! 

Hän ohjasi miltei pystysuoraan ylös, sitten hiljensi 
vauhdin puoleen ja antoi taas mennä vaakasuoraan... 

Marcus katsahti sivulleen ja huomasi, että Julius 
oli ikäänkuin jähmettynyt . Hän vetäisi hansikkaan kä- 
destään ja koetti otsaansa — se oli aivankuin valettu 
jääkylmällä vedellä... 

Silloin valtasi Marcuksen epämääräinen raivo, ensin 
itseensä siitä, että hänen törkeän huolimattomuutensa 
tähden ehkä olisi menetetty voitonmahdollisuudet, kosto .. 
kaikki! Ja pahinta, ettei hän tietänyt ketään muuta 
syytettävää kuin itsensä... 

Tuo epämääräinen viha ahdisti hänen rintaansa 
kuin raskas paino... Hän pani moottorin käymään 
hurjinta vauhtia, aukaisi vielä vauhdinkiihdyttäjänkin ... 

— Perkele! 

Julius hätkähti. Tuo sana singahti ilmaan kuin sala- 
mannopea ruoskanisku... Hän katsoi salaa sivulleen: 
Marcus oli kumartunut eteenpäin, ja syvyydestä kohoa- 
vassa, mustanpunaisessa valossa hän hehkuvine silmineen 
ehkä paraiten muistutti sitä, jonka nimen oli lausunut ... 

Julius sulki silmänsä ja näki mielikuvituksessaan 
kaamean kuvan: korkealla, suurkaupungin kajastuksessa 
kiitää hirmuista vauhtia edestakaisin suurisiipinen ääne- 
tön jättiläishirviö — näkymättömänä. Vain sellainen 
voisi todella olla raivostunut perkele! 

Marcus katsahti alas, ja valaistuksesta tunsi hän 
sen huvilakaupungin, jossa Aurelian ja Julian koti oli ... 
Ja tuolla oli se vankila... 

Hänen vihansa sai selvemmän muodon: tuolla ovat 
Aurelian: pyövelit, siellä Antoniuksen, Juliuksen ja 
Brutuksen omaisten pyövelit — kaikki... 

— Ahaa! 

Se oli aivankuin hurja riemuhuuto, ja kun Julius 
katsahti häneen, sähisi hän raivoisasti: 

— Tuolla ne nytkin ovat kylläisinä ja julmina kuin 
pedot — sillä ne luulevat olevansa voittamattomia... 

Mutta odottakaahan! Te olette meidän käsissämme — 
meidän vallassamme. 

Nuo sanat tarttuivat Juliukseen kuin tuli tappu- 
roihin. Hän kumartui hiukan, katsoen alas kaupunkiin 
ja mutisi hiljaa yhteenpuristettujen hampaittensa vä- 
listä: : 

— Kerran te vapisette — kun aika on täy- 
tetty! 


Kun Marcus saapui asuntoonsa, istahti hän taas 
nojatuoliinsa selvitelläkseen ajatuksiaan ... 

Hän tunsi taas rinnassaan tuon omituisen fyysilliser: 
tuskan, niinkuin aina ennenkin ankaran suuttumuksen 
jälkeen — se kalvoi kuni nälkäinen nakertaja ... 

Miksi hän oikeastaan oli antanut sellaisen vallan 
vihalleen — nyt, kun ensikerran oli saanut käytäntöön 
kallisarvoisen keksintönsä ..? Ja hän itse oli... 

Silloin kuului hermostunut koputus — ja Antonius 
astui sisään ... 

Marcus pelästyi: hän ei ollut ensin tuntea Anto- 
niusta — tämä oli niin kauhean näköinen. 

Hän oli nähnyt nuo kasvot tuskan ja raivon vääris- 
täminä, mutta tuollaisiksi ei hän luullut ihmiskasvojen 
muuttuvan — huuletkin olivat aivan valkeat, ja silmät 
tuijottivat niinkuin loppuun nääntyneen, takaa-ajetun 
murhaajan ... 

Jotakin sellaista leimahti Marcuksen mieleen; not- 
keana petona ponnahti hän ovelle, salpasi sen, hypähti 
vuoteen viereen ja sieppasi salalokerosta pienen kuu- 
laruiskun patruunavöineen ... 

— Ovatko polisit jäljilläsi..? Oletko tappanut 
jonkun . .? — kysyi Marcus hiljaa ja hänen kasvoillaan 
kuvastui hurja päättäväisyys. Ja kun Antonius tuijotti 
häneen edelleen kuin mieletön, lisäsi hän hätääntyen: 

— Mitä on tapahtunut, Antonius? 


— Varastettu... — kuiskasi Antonius vieraalla, 
käheällä äänellä. 
— Mikä... mitä on varastettu..? — kysyi Mar- 


cus tolkuttomasti. 
— Kaikki kaikki! — kuului käheänä parahduk- 


sena Antoniuksen vapisevilta huulilta. — Asunnossani 
kaikki pengottu, viety kaikki pallot... Ja resepti, r e 
septi — ymmärrätkö..! 


— Onko se totta..? — änkytti Marcus. 

— Totta, totta se on! Joku meistä onpetturi... 
Viimeinenkin rehellisyyden ja kunnian hiven on kadon- 
nut maailmasta ... 

Marcus tarttui päähänsä ja sulki silmänsä; tuntui 
siltä, kuin putoaisi hän parhaillaan jonnekin mustaan, 
pohjattomaan kuiluun... 


KAIKKI LUHISTUU. 


Seuraavana yönä kahdentoista aikana saapuivat he 
kaikki entiseen kokouspaikkaansa. 

Kaikki olivat hermostuneita, jännittyneitä — ja 
ennenkuin Antonius puheenjohtajana ehti esittää syytä 
komitean äkkinäiseen kokouskutsuun, kuului hillittyjä, 
levottomia ääniä: 

— Mitä on tapahtunut? 

— Onko liikekannallepano julistettu? 

— Julistetaanko heti sota? 

— Tai onko se jo julistettu? 

Antonius koputti sormellaan pöytään ja sanoi hiljaa: 

— Paljon pahempaa on tapahtunut... 

— Pahempaa ..? Mitä tarkoitat? 

— Fi löydy mitään pahempaa! 

Antonius selitti muutamin sanoin, miten hän eilen 
illalla oli palannut lentokentältä asuntoonsa ja tavannut 
kaikki sekasorron vallassa — miten kaikki oli varastettu. 
— Joku meistä on siis ilmiantaja. 

Hänen sanojensa vaikutus oli kauhea: aivankuin 
tukehuttava myrkkykaasupilvi olisi salaa tunkeutunut 
huoneeseen. He alkoivat hengittää raskaasti ja kähise- 
västi, kalpenemistaan kalveten, ja kun he katsahtivat 

toisiinsa, kuvastui laajenneissa silmissä tylsä hämmästys, 
kauhu, miltei mielettömyys... Muutamat pöydällä 
olevat kädet alkoivat kummallisesti vavahdella, toiset 
hapuilivat kuni sokeiden kädet, kalpeat huulet vapisivat, 
mutta sanoja ei kuulunut ... 

Silloin kuului taas Antoniuksen kolea, vieras ääni: 

— Vuosikaudet olen yhtämittaa työskennellyt tuon 
keksinnön tähden. Elämälläni ei ole ollut muuta sisältöä, 
muuta päämäärää kuin sotien, hirmuvallan lopettaminen 
yhdessä teidän kanssanne. En minä mitään itsestäni 
välittäisi, mutta ajatelkaa, että meillä oli keino, jolla 
mielestäni olisi varmasti voitu estää sodan puhkeaminen, 
joka antoi meille ratkaisevan voiman — ja nyt se on varas- 
tettu. Tämäkään ei ole pahinta, sillä valistustyötä on 
tehty paljon, ehkä sota olisi jo voitu muutenkin estää, 
mutta ... 

Hän veti syvään henkeään, niinkuin kurkkua olisi 
joku hiljaa kuristanut, ja hänen äänensä muuttui yhä 
matalammaksi ja käheämmäksi: 

— Mutta nyt on sekin työ tehty tehottomaksi, 
jos se kerran on joutunut oman hallituksen haltuun. 
Ajatelkaa vain, mikä hirvittävä ase se on vanhoillisen 
diktaattorihallituksen käsissä; ensinnäkin julistaa se tie- 
tenkin heti sodan, hävittäen maan tasalle naapurimaan 
kaupungit. Sukupolvien työt, miljoonat viattomat ihmi- 
set tuhotaan nopeasti. Ja jos täällä yritetään vastarintaa, 
niin nyt he voivat heti kukistaa kapinalliset — meidän 
aseellamme. Ja meidät tietysti aivan ensi tilassa teloitetaan. 

— Minä en ymmärrä... 

— Mitä me teemme..? 

— Vielä kauheampaa on ajatella, että se olisi vihol- 
listen kynsissä. Siellä on yhtä raaka hallitus — se 
hävittäisi yhtä julmasti meidän maamme. Ja noita hir- 
vittäviä seurauksia ei voi enää estää. Minun 
vuosikausia, yötä päivää kestänyt työni joukkomurhia 
vastaan — tulee nyt välillisesti olemaan syynä ihmis- 
kunnan hirmuisimpaan teurastukseen ... 

Hän vaikeni ikäänkuin tukehtumaisillaan. Sitten 
hänen katseensa leimahti pelottavasti, se kiiti läpitunke- 
vana miehestä toiseen, kun hän jatkoi harvaan ja 
raskaasti, aivankuin olisi tahtonut tappaa sanoillaan 
syyllisen: 

— Mutta ajatelkaa sitä petosta . . . se on ihmiskunnan 
suurin, katalin rikos. Tämän petoksen tähden teuraste- 
taan miljoonia viattomia. Eikä yksin miehiä, 
vaan naisia, horjuvia vanhuksia, satojatuhansia viat- 
tomia pienokaisia. Oliko se ihminen — joka voi tuon 
tehdä ..? 

Monet pöydällä lepäävät kädet aukenivat ja vuoroin 
puristuivat suonenvedontapaisesti nyrkkiin — ja otsilta 
vierivät suuret hikikarpalot kuin kirkkaat helmet... 
Nuo hirmuiset sanat putoilivat heidän päälleen raskaina 
kivilohkareina . .. Vasta viimeinen lause muutti edes 
osan heidän tuskastaan raivoksi. Useat syöksähtivät 
seisoalleen ja heidän sanansa sähisivät huoneessa kuni 
haavoitetut käärmeet: 


— EFi ihminen — vaan saatana! 


— lankaikkinen helvetti! Tämä saattaa ihmisen 
hulluksi! 





— 

— Toverit! — kuului B:n ääni, hiukan tyynempänä 
kuin toisten. — Me näytämme jokainen siltä, kuin olisimme 
kidutuspenkissä . .. Ei minulle ainakaan tuo sietämätön 


tuska johdu siitä ajatuksesta, että jospa toverit epäilevät 
minua! Sillä mitäpä nytenää merkitsisi, vaikka tässä 
heti tapettaisiin kymmenen viatonta! Mutta se asia: 
ettemme enää voi estää tuollaista kamalaa teurastusta, 
ja toinen tosiasia, että mailmassa on voinut 
tapahtua noin musta petos — ne saattavat ihmisen suun- 
niltaan. 

Hän kohotti suuret nyrkkinsä ilmaan ja hänen rin- 
nastaan tunkeutui tuskallinen, käheä voihkaisu. Ja taas 
kuului sekavana ryöppynä tolkuttomia, uhkaavia ja rai- 
vokkaita huutoja: 

— Nyt on parasta ampua kuula otsaansa! — huu- 
dahti nuori Julius. 

— Ensin murskataan se otsa, jonka takana on 
hautunut noin saastainen rikos! 

— Se on totta! 

— Mutta kuka sen teki? 

— Kuka se on? 

— Kamala on ajatella, että vain m e sen tiesimme... 

— Se on siis yksi meistä! 

— Yksi meistä on siis — petturi! 

— Kuka se on? 

Silloin kuului huoneessa aivankuin haavoitetun pedon 
karjahdus, ja se nuori jättiläiskokoinen salaliittolainen 
hypähti yhdellä loikkauksella keskelle lattiaa. Hänen 
lujat hampaansa kirskuivat kuin toisiinsa sopimattomat 
hammasrattaat, moukarintapaisten nyrkkien rystyset vilk- 

kuivat lumivalkeina ja hänen kalpeat kasvonsa vääris- 
tyivät, kun hän jyrisi matalalla äänellään: 

— Kuolema ja kadotus! Tämä on liian hirveätä — 
tätä ei voi ihminen kestää! Meidän täytyy heti paikalla 


tehdä jotakin... Kukaan sivullinen ei ole sitä tie- 
tänyt — yksi meistä siis on petturi . .. Me olemme kaikki 
täällä — tuo maanpiirin suurin konna on siis tässä 


huoneessa. Ilmoittakoon hän siis itsensä! Jos hän 
pelkää kidutusta — niin minä lupaan nyt — minä vannon 
kunniani kautta, että minut täytyy ennen tappaa, kuin 
häntä kidutetaan — vaikkei mikään helvetin tuska riitä 
sovittamaan yhtä miljoonatta osaa hänen rikoksestaan . .. 
Mutta elävänä hän ei saa olla hetkeäkään — minä 
menetän ehdottomasti järkeni, jos hän vielä pääsee 
tästä huoneesta hengittävänä... 

Antonius ei puheenvuoronsa jälkeen lausunut enää 
sanaakaan — hänen katseensa vain siirtyi jokaiseen vuo- 
ronsa jälkeen niin tutkivan terävänä kuin vivisektorin 
veitsi... Kaikki näyttivät hänen mielestään viattomilta 
— ja kuitenkin täytyi yhden heistä olla syyllinen... 
Hän tunsi vielä suurempaa tuskaa siitä, että joku hänen 
tovereistaan voi noin julmasti näytellä... 

Kun nuoren jättiläisen hurja puhe oli päättynyt, 
kuului hyväksymisen sorinaa. Ja heti nousi Brutus huu- 
dahtaen kiihkeästi: 

— Niin, meidän täytyy saada hänet ilmi! Tämä on 
liian hirveätä... 

Sosialisti oli pitkän aikaa ankarasti ajatellen tuijot- 
tanut yhteen paikkaan; nyt hän hypähti ylös ja vaati 
hiljaisuutta, puhuen liikutuksen vallassa: 

— Toveri Antonius — ja te kaikki toverini... 
Minä en voi uskoa, että meidän joukossamme olisi 
petturi... Itsehän sinä kolme päivää sitten todistit, 
ettei meissä voi olla pettureita — ja minä luulen, että 
on tapahtunut joku kamala erehdys... Jospa... 


Oveen jymähti luja nyrkinisku . . . toinen, kolmas... 

Jokainen oli niin äärimmäisen hermostunut, että 
nuo kumeat jymähdykset tuntuivat ukkoseniskuilta, kuo- 
leman koputukselta. Kaikki vavahtivat, monet hypähti- 
vät seisoalleen tuijottaen oveen kuni mielipuolet ... 

— Eopus san. 

Tuo hiljainen yksinäinen kuiskaus ilmaisi silmän- 
räpäyksessä enemmän kuin kokonaiset puheet. Se julisti 
että heidän työnsä, kostontoiveensa ja taistelunsa oli 
lopussa; lyhyt, myrskyinen elämä toiveineen, pettymyk- 
sineen ja tuskineen sammuu... Jymähdys oveen. Se 
loihti monille erään näyn: he seisovat kentällä kädet 
sidottuina, edessään palkkajoukko kuularuiskuineen ... 
Räikeä särinä... he kaatuvat, hiekka imee ahnaasti 
heidän lämpimän verensä... Tämä varmuus tyynnytti 
jonkunverran, kaikki istahtivat jälleen paikoilleen, jot- 
kut hymähtivätkin, ottaen esiin paperossikoielonsa. 

— Lopussa, niin... sitä ei voi siis auttaa... — 
virkkoi Augustus. 

— Oma hallitus sen siis on saanut... Parempi 
niinkin ... 

Viimeisen huomautuksen keskeytti entistä taimempi 
koputus. Antonius nousi ylös ja kysyi hiljaa: 

— Päästetäänkö? 

— Kyllä niillä tuolla niin paljon väkeä on, ettei 
mikään auta... 

— Antonius! — huudahti Brutus äkkiä kiihkoi- 
sasti. — Onko sinulla mukana sellainen? 

— Ei ole. 

— Miksei ole! sanoi Brutus pettyneenä, ja lisäsi 
hurjasti: — Olisimme päästäneet ne tänne — ja 
Sitten! 

Antonius nousi, lähtien ovea kohden. Silloin astui 
Julius hänen tielleen; hänen nuorissa kasvoissaan kuvas- 
tui aivankuin yliluonnollinen innostus ja haltioituminen, 
kun hän silmät loistaen kuiskasi: 

— Rakas veljeni... Hyvästi! — Hän suuteli 
Antoniusta ja lisäsi hymyilevin huulin: 

— Tiedäthän, etten minä ole syyllinen... 

— Tiedän, tiedän, — kuiskasi Antonius liikutettuna. 
Taas kuului koputus ja hän meni ovelle aukaisten sen. 

Nopeana kuin ammattivaras pujahti ensimmäisenä 
sisään vihatun palkkajoukon univormuun puettu sotilas. 
Tavallisuuden mukaan oli tälläkin edessään pieni hih- 
noilla vartaloon kiinnitetty kuularuisku. Heti kun ovi 
avautui oli se kohdistettu heihin; ja pitkä alumiinilaati- 
kosta kohoava patruunavyö oli paikallaan... 

Samalla hetkellä kuului röyhkeä ääni ulkona ko- 
mentavan: 

— Kaksikymmentä miestä saa mennä heti sinne 
kuin sanoin... 

Kuului jotain muminaa vastaukseksi ja sitten astui 
suurikokoinen palkkajoukon kapteeni sisään. = Hänen 

pitkät viiksensä liikkuivat kuin suuren hyönteisen tunto- 
sarvet, kun hän pirullisen kohteliaasti puhui: 

— Hyvät herrat! Pyydän ensinnäkin lausua vil- 
pittömän iloni siitä, että herrat ovat ehtineet kaikki saapua 
arvoisaan kokoukseenne ... että se on täysilukuinen ... 

Hän vaikeni, mutta kun kukaan ei vastannut, muut- 
tuivat hänen tunnottoman näköiset kasvonsa yhä julkeam- 
miksi. Hän rykäisi ja lausui kylmällä, röyhkeällä äänellä: 

— Sanoin tämän sentähden, että minulla on eräs 
ilmoitus joka koskee kaikkia sotilassalaliiton pää- 
komitean jäseniä — ja se on seuraavaa. 

Hän vilkaisi kelloansa ja jatkoi harvakseen, ikään- 
kuin nauttien julmista sanoistaan: 

— Tänä yönä kello kaksitoista, siis puoli tuntia 
sitten, julistettiin sota — ja samalla koko valtakunta 
sotatilaan. Ja sotatilan määräysten perusteella on minulle 
annettu käsky ammuttaa teidät heti paikalla. Koska 
teillä on kylliksi röyhkeyttä tulla pitämään kokoustanne 
armeijalle kuuluvaan taloon, ja koska täällä on avara 
piha, niin ei minun, esimieheni käskyn mukaan, tarvitse 
vaivata herroja kauemmaksi kuin pihalle... Olkaa siis 
hyvät ja lähtekää. 

— Veljet! — huudahti Julius hymyillen oudon 
innostuksen valtaamana. — Eikö totta, että näin on pa- 
rempi? Saamme kuolla kaikki yhdessä ilman tuskallisen 
pitkiä tutkintoja... 

— Poikaparka ... mutisi joku hiljaa. 

— Niin todellakin — ärisi kapteeni itsekseen aivan- 
kuin olisi harmissaan jostakin ja kaivoi erään paperin 
povitaskustaan. — Olinpa vähällä unohtaa yhden sei- 

kan... Yksi herroista tulee jäämään, me viemme hänet 
mukanamme vangittuna... 

Viimeistä sanaa lausuessaan oli hän niin kavalan 
näköinen, että salaliittolaisia inhotti; sitten hän tarkasti 
vuoroin paperiaan vuoroin heitä ja lisäsi tuimasti: 

— Lähtekää siis pihalle ja asettukaa riviin! — Ja 
kun minulla ei ole kunnia tuntea sitä herraa, joka tulee 
vangittavaksi, niin pyydän, että hän tulee luokseni kat- 
somaan tästä paperista nimensä — tarkoitan sitä herraa, 
iota uhattiin vangitsemisella pari päivää sitten... 


— Älkää kiemurrelko, käärme! — ärjäisi nuori 
jättiläinen raivoisasti. — Sanokaa vain, että herra Juudas, 
joka on veljensä myynyt, astuisi esiin saamaan 
palkkansa! 


Hän eteni muutaman askeleen, silmät pelottavasti 
kiiluen, mutta kuularuiskun suu kääntyi heti häntä 
kohden. Ja kapteeni karjaisi raivosta tulipunaisena: 


— Oo — vai niin! Vai vielä te rohkenette syytää 
raakuuksia sellaista henkilöä vastaan, joka vielä rakastaa 
isänmaataan . .. Mutta teidän kiukkunne ja uhkailunne 


ovat turhia! Te ette mene tältä pihalta — eikä teidän 
ystävännekään mitään voi. Sillä jo huomispäivänä muut- 
taa herjaamanne henkilö kauas ulkomaille — ja tulee 
miljoonanomistajaksi . .. Olkaa siis hyvä ja astukaa 
ilman pelkoa esiin... 

Kapteeni kumarsikin hieman — ja huoneessa vallitsi 
hetken aikaa haudanhiljaisuus ... 

— Olkaa hyvä, olkaa hyvä! — kehoitti kapteeni 
uudelleen. Mutta nyt ärjähtivät kaikki yhtaikaa raivok- 
kaasti: 

— Konna! Roisto! Ulos! 

— Murhauta pian! Mutta älä näyttele enää itseäsi! 

Antonius näki että jokainen huusi täydessä rai- 
vossa. Kapteeni peräytyi ovelle ja huusi kiukkuisesti: 

— Hyvä! Minä ammutan teidät tänne, odottakaa! 

— Tuo vain tänne pyövelisi! 

— Ja mahdollisimman pian! 

Eikä yksikään edes epäröinyt, vielä vähemmin 
seurannut kapteenia. 

Antonius tarttui päähänsä ja hypähti seisoalleen, 
puhuen tuskallisen epätoivoisesti; 


— Veljet... Rakkaat toverit . .. Ei meistä kukaan 
olekkaan syyllinen . .. Mutta tämä kaikki on liian julmaa, 
kauheata ... 


Kaikki tuijottivat häneen kuin tylsämieliset — mutta 
silloin sosialisti, joka istui Antoniuksen vieressä, alkoi 
tuijottaa pöydällä olevaa valkeata paperiarkkia; vihdoin 
hän viittasi siihen ja änkytti käheästi: 

— Katsokaa... hiekkamuruja... ne putosivat äs- 
ken, tuolta... Hän katsahti kattoon, sinne kohdistettiin 
useita taskulamppuja... 

— Se on... se on — pieni reikä! — änkytti hän 
tolkuttomasti; hetken kuluttua huudahti Antonius kau- 
histuneena:. 

— Reikä — megafooni — vihollisten vakooja! 
Kuolema ja helvetti — keksintömme on vihollisten hal- 
lussa. Niiden vakoojaonollut tuolla yläpuolella ja pakeni 
poliisin tullessa. — Sinä, sinä ja sinä: nopeasti jälkeen! 
Se on juuri poistunut! Juoskaa, ampukaa! Elävänä tai 
kuolleena! 

— Tulkaa pian! — huusi kuularuiskua pitelevä 
palkkasoturi — ja kaikki tunsivat hämmästyen Marcuksen 
kiihkeän äänen. Brutus, Marcus ja nuori jättiläinen 
syöksyivät ulos... 


— Onko tämä ollut ilveilyä..? — kuului hetken 
kuluttua soinnuton ääni. 
— Fi ilveilyä, veli — vaan hirmuista murhe- 


näytelmää, jossa miljoonien elämä on kysymyksessä! 
Mikään uhri ei ole liian kallis, jos vielä voisi ehkäistä 
edes osan uhkaavasta tuhosta. Sentähden uskalsin tehdä 
tämän. — Antonius selitti vielä muutamin sanoin menette- 
lynsä ja miten tämä näyttelijä oli hänen pyynnöstään 
avustanut, mutta tietämättä enempää asioista, sekä kysyi 
lopuksi, hyväksyvätkö toverit hänen menettelynsä ..? 

— Minä puolestani kiitän sinua kaikesta sydä- 
mestäni! — huudahti Lucas kyyneleet silmissä. — Sillä 
mitenkä muuten olisimme saaneet totuuden ilmi? Tosin 
me jouduimme katsomaan kuolemaa hetkisen, muita 
täytyyhän meidän olla valmiita siihen koska tahansa! 
Eikä kuolemantuska ole mitään sen kirvelevän tuskan 
rinnalla, kun epäilee, että joku meistä — meistä olisi 
pettänyt toverinsa. Minun ainakin olisi lopulta täytynyt 
ampua itseni... 


— Kaikki mitä sinä teet on oikein! — huudahti 
Julius tulisesti. 
— Etkö sinäkään ole vihainen... veliraukka..? 


kysyi Antonius värisevällä äänellä. 

— En, en! Kuinka voit sellaista ajatellakaan! — 
vakuutti Julius yhä innokkaammin. Ja kaikkialta kuului 
sydämellisiä vakuutteluja: 

— Oikein sinä teit, velil 

— En minäkään olisi voinut toisin tehdä! 

— Eikä kukaan! 

— Mutta se on omituisinta ettei yksikään huomannut 
Marcuksen poissaoloa! huomautti Lucas ihmetellen. 

— Tuollainen tilanne on siksi kamala, ettei ihminen 
kykene huomaamaan pikkuasioita, — puhui toveri B. — 
Ja kun hän on vasta yhden kerran ollut seurassamme, 
on tämä yhä ymmärrettävämpää ... 

— Rakkaat veljet! Tuo onnettomuus kasvaa yhä, 
se on muuttunut satakertaiseksi... Meidän täytyy 
koettaa estää sitä jotenkin... Jospa he nyt saisivat 
kiinni ne vakoojat... 

Kuului askeleita, ja takaa-ajajat tulivat hengästy- 
neinä. Marcus irroitti kuularuiskun olkapäältään ja alkoi 
pyyhkiä kasvojaan, joilta hiki suorastaan virtasi... 

— Mitä... mitenkä kävi? 

— Näittekö heidät ..? 

— Saitteko kiinni? 

Sekaisina satelivat kysymykset; Brutus kohotti kät- 
tään ja sitten puhui hengästyneenä: 

— Me juoksimme kuin henkemme edestä nähdes- 
sämme kauempana erään miehen juoksevan pakoon. 
Marcus aikoi ampua, mutta juuri silloin pääsi se kadun- 
kulman taakse. Me paransimme vauhtia, mutta kadun- 
kulmaan saapuessamme ei enää näkynyt mitään — 
auton moottorin etenevä jyrinä vain kuului... 

— Voisimmeko vielä saada varastetut takaisin, jos 
ilmoittaisimme hallitukselle, että se panisi toimeen anka- 
ran tarkastuksen rajalla ..? 

— Bi puhettakaan! — huudahti Antonius. — Tie- 
tysti täällä viime yönä oli lentokone valmiina, joka heti 
kiidätti saaliin varmaan turvaan. Huomenaamulla on 
siis yhden mentävä ilmoittamaan naapurimaan liitto- 
laisille ja sosialisteille, että he koettaisivat kaikin keinoin 
estää sotaa... 

— Mutta elleivät he voi estää..? kysyi joku 
kuiskaten. 

Antonius katsahti tolkuttomasti ympärilleen, ja Mar- 
cuksen valtasi syvä sääli: noissa mustissa silmissä oli 
samanlainen katse kuin haavoittuneen, joka voimatto- 
mana viruu kentällä, katsellen, miten mahtava tykkien 
osasto jymisevänä, sekavana pyörteenä syöksyy häntä 
kohden . .. Antonius — joka oli aina ollut niin voimakas! 

— Fi — sitä ei uskalla ajatella! — kuiskasi 
hän tukehtuneesti ja hän nojautui pöytään peittäen käsil- 
lään kasvonsa. 

Kukaan ei pitkään aikaan puhunut mitään: tuo 
äänettömyys tuntui hirvittävältä — sekin tuntui syyt- 
tävän häntä... Hän sulki silmänsä, mutta hän näkee 
entistä kauheampia näkyjä... Miten vihollinen tulee 
pimeänä yönä ja alkaa hävityksensä; ihmiset heräävät 
hirvittäviin räjähdyksiin, leimahduksiin, räiskeeseen ... 
Kohiseva tuli... 

Antonius vavahti kuullessaan viereltään toveri B:n 
lujan, vakuuttavan äänen: 

— Kyllä he estävät, minä luotan sittenkin siihen! 


Salaliittolaisista tuntui tuo yö ensin kamalalta pai- 
najaisunelta — se oli liian kauhea ollakseen totta! 

Oliko mahdollista, että he olivat pitäneet käsissään 
mahtavaa voimaa, jonka avulla he olisivat voineet lopettaa 
ihmiskunnan suurimman onnettomuuden — sodan? 
Ja sitten tämä voima yhtäkkiä muuttuu maailman hir- 
vittävimmäksi sota-aseeksi — heidän onnetonta, 
näännytettyä kansaansa vastaan, koko ihmiskuntaa, ih- 
misyyttä vastaan. Ja heidän täytyy voimatto- 
mina odottaa, milloin hävitys alkaa... 


Antonius ei voinut nukkua moneen vuorokauteen 
vähääkään. Jos hän hetkeksikin sulki silmänsä, oli hän 
kuulevinaan kauhistavan räjähdyksen ja hän hypähti 
vuoteeltaan väristen ja vavahdellen kuin kouristuskoh- 
tauksessa. 

Neljän päivän kuluttua hän vihdoin meni lääkäriin, 
ja tämä määräsi hänet vuoteeseen joksikin päiväksi ja 
käski ottamaan eräitä unilääkkeitä. Vasta näiden avulla 
hän voi hiukan nukkua. 

Myöskin Marcus oli kuin huumaantunut. Onneksi 
oli hänellä kuitenkin tarmoa työhön. Hän meni Anto- 
niuksen luokse; he kirjoittivat yhdessä julistuksen, 
jossa vain muutamalla sanalla kehoitettiin kaikkia armei- 
jan keskuudessa olevia agitaattoreja ponnistamaan kai- 
ken voimansa — sekä toimitti nämä heidän salaisella 
tavallaan perille. Hän kävi toveri B:n luona, ja tämä 
lähti sosialistien puoluehallinnolle ilmoittamaan sodan- 
vaarasta ja varustautumaan sitä vastaan. Ja kun hän 
sai kuulla että eräs Antoniuksen apulainen, joka viime 
sodassa oli menettänyt kuulonsa ja puhekykynsä, yhtä- 
mittaa valmisteli noita pelottavia palloja Antoniuksen 

alkuvalmistuksen jälkeen, alkoi hän kuumeisella kiireellä 
asetella keksintöänsä käytäntöön. Hän oli luvannut 
mennä Julian luokse, mutta nyt hän tällekin ilmoitti 
kirjeellisesti, ettei ehdi tulla. 

Kahden tuskallisen viikon kuluttua julistettiin ylei- 
nen liikekannallepano. Ja vasta nyt huomasi Marcus, 
että sitä oli saattanut osittain kiirehtiä sekin, että hän 
Juliuksen avulla oli saanut näkymättömäksi jo kymmenen 
lentokonetta. Mutta nyt voi edes hiukan puolustautua. 

Eräs salaliiton pääkomiteaan kuuluva sähkölennätin- 
virkamies toi Antoniukselle tukuttain langattoman len- 
nättimen kautta tulleita salamerkkisanomia, joista kävi 
ilmi, että miltei kaikkialla oli sotilaiden enemmistö päät- 
tänyt, etteivät mene sotaan. Luotettavien aseihin 
. kutsuttujen kanssa oli jo etukäteen tehty määrätty sopi- 
mus menettelytavasta. .. Ja huhut sodanjulistuksesta 
muuttuivat yhä varmemmiksi... 

Silloin sattui jotakin tavatonta — joka alkoi kiidättää 
tapauksia eteenpäin myrskyn vauhdilla. Ja kunse kerran 
pääsi alkuun, tuntuivat yksityiset ihmiset noissa tapahtu- 
missa pieniltä ja mitättömiltä kuin kuivat lehdet raivoa- 
van pyörremyrskyn kynsissä... 





KAPINA. 


Eräässä läheisessä pikkukaupungissa sattui seuraava 
tapaus. 

Koko pataljoona seisoi kasarmin avaralla pihalla. 
Iltahuuto oli juuri päättynyt. 

Pataljoonan varsinainen päällikkö oli sairastunut 
ja hänen tilalleen oli tilapäisesti määrätty eräs vanhempi 
kapteeni. 

Tämä oli aivan huumaantunut ilosta ja ylpeydestä; 
hän ei ollut voinut kohota yhtä nopeasti kuin tove- 
rinsa, ja nyt, aavistaessaan sodan syttyvän, luuli hän 
jollakin erikoisella teolla pääsevänsä esimiestensä suo- 
sioon — ja tänään hän oli keksinyt tuollaisen teon, val- 
mistautunut siihen: sotilaitten innostuksen kohottamisen! 

Kun siis tavanmukainen toimitus oli päättynyt, 
rykäisi hän arvokkaasti — ja illan hiljaisuudessa kajahti 


harvinaisen kova, hiukan rämisevä ääni — ikäänkuin 
vanha, ruostunut sotatorvi: 
— Sotilaat! 


Hän piti pienen paussin ja sitten alkoi röyhkeän 
juhlallisesti selittää, mikä erinomainen kunnia lankeaa 
pataljoonan osaksi, kun sekin saa hyökätä vihollisen 
kimppuun ja kostaa viime maailmansodan tähden. 

Hänen silmänsä alkoivat kiilua, ja samalla muuttui hänen 
puheensa yhä verisemmäksi; hän miltei huumaantui 
kuvaillessaan, miten kurjat viholliset murskataan mä- 
säksi, hajoitetaan kuin akanat tuuleen! Lopuksi hän 
huusi haltioissaan: 

— Kun sota jälleen saattaa kunniamme välkky- 
mään ja loistamaan kirkkaana kuin aurinko — niin nyt 
huudamme kolminkertaisen hurraahuudon sodalle! 
Hurraa! ! 

Hän oli jo edeltäpäin nauttinut siitä, miten mah- 
tava huuto kajahtaa kasarmin seinästä toiseen — ja nyt 
hän kuuli vain oman äänensä, muutaman luutnantin ja 
aliupseerin säestämänä; mutta miehistö oli äänetön... 

— Mitä, mitä tämä on? Miksi ette huuda, kun 
käsken? (Huutakaa, minun jälessäni! Hurraa! 

Fi nytkään! Kapteeni oli kuvitellut, miten esikun- 
nalle menee raportti, kuvaus siitä mahtavasta sota- 


innosta, jonka hän herätti pataljoonassa... Janyt..? 
Hiki nousi hänen päähänsä ja hän ärjyi aivankuin hur- 
jistuneena: 


— Mitä tämä merkitsee? Uhmaatteko te minun 
käskyjäni? Vastatkaa lurjukset! 

— EFi se kuulu palvelukseen! — kuului jostakin 
sivultapäin hillitty ääni. 

Kapteeni marssi sinne juhlallisena ja ankarana 
kuin vihastunut kuningas, ja seinät kajahtelivat hänen 
huudoistaan: 

— Kuka huusi? Ilmoittakaa heti, kuka huusi! 
Minä käsken teitä, lurjukset! Te olette täällä totellak- 
senne minun käskyjäni! 

Silloin kuului kaikkialta vihastunutta, matalaa muri- 
naa, mutta siitä ei eroittanut kuin muutaman sanan. 


Kapteeni joutui miltei suunniltaan. Nuo olivat 
ensin kokonaan pilanneet hänen hyvän suunnitelmansa 
— ja nyt vielä tuo... 

— Roistot! — karjui hän vimmoissaan. — Kuka 
huusi? Sanokaa se — muuten näytän teille! Ja sano- 
kaa, miksi ette hurranneet sodalle? Vastatkaa! 


Kolmannen komppanian ensi rivissä seisoi eräs 
laiha sotilas. Hän vihasi kapteenia niinkuin muutkin, 
mutta nyt hänen silmänsä aivan hehkuivat vihasta: 
kapteeni oli tänään taas juoksuttanut häntä pari tuntia 
kasarmin pihalla, ja epämukava saapas oli kalvanut 
hänen toisen jalkansa verille... Hän ei voinut enää 
hillitä itseään, vaan huudahti kiihtyneenä: 


— Huutakaa itse! Me emme lähde teidän sotaanne! 


Sotilas huusi sillä kerralla yksin, ja kapteenin terävä 
katse merkitsi miehen salamannopeasti — aivankuin 
taitava ampuja, joka silmänräpäyksessä lähettää tappa- 
van kuulan otuksen ruumiiseen... Mutta hän koetti 
saada useampia. Hän oli siis kääntyvinään toisaalle 
ja huusi pilkallisesti: 

— Se on kyllä häpeällistä, että meidänkin patal- 
joonassa on yksi pelkuri — tai isänmaanpetturi. Juma- 
lan kiitos, että tulee sota — siellä nuo taudit paranevat 
nopeasti! Esimerkiksi juoksuhautojen kaivaminen kuula- 
ruiskutulessa on hyvin parantavaa: tulee hiljaiseksi, 
pelkuruus katoaa ja lopulta tuollainen oikein syleilee 
isänmaata ... 

— Kyllä te mielellänne murhauttaisitte meidät! — 
huudahti sama sotilas. — Mutta me emme tule, se on 
päätetty! 

Kapteeni miltei tyyntyi: nyt se oli sanonut tarpeeksi. 

Hän asteli juhlallisesti kolmannen komppanian eteen 
ja komensi kylmällä, ankaralla äänellä: 

— Numero 35 — ulos rivistä! Mars! 

Sitten hänen silmänsä pienenivät koviksi ja terä- 
viksi kuin naskalin kärjet, ja hän sanoi teennäisen hitaasti 
ja pilkallisesti: 

— Minä luulen, etten kuullut oikein... sanoit- 
teko päättäneenne, ettette lähde sotaan? 

Tuo pilkallinen ääni ärsytti sotilasta, hänen aha- 
voituneet kasvonsa tummenivat vihasta ja hän lausui 


lujasti: 

— Minä ja toverini emme aio lähteä sotaan. Sen 
minä sanoin — ja se on totta! 

Hetkisen oli aivan hiljaista — jossakin kaukana 


kaupungilla vain jyrisivät yksinäiset rattaat. 

— Vai niin, vai niin! — matki kapteeni venyttäen 
ääntään, joka väreili salatusta tyytyväisyydestä, ikään- 
kuin hän olisi hiljaa myrissyt. — No niin... Vai niin! 
Miksi te ette siis lähde sotaan? 

Sotamies kiinnitti häneen pelottoman katseensa, ja 
hänen äänensä oli katkera ja metallinkova: 

— Sota ei ole muuta kuin teurastusta, emmekä 
me tahdo ruveta murhaajiksi. Ne, joita meidät nyt 
vietäisiin tappamaan, eivät ole koskaan tehneet meille 
pahaa. Jos teillä on jotain keskinäistä vihaa naapuri- 
maan herrojen kanssa — niin tapelkaa keskenänne! 

Silloin kuului =sotilasjoukosta mielenliikutuksesta 
vapiseva ääni: 

— Ja Jumala on kieltänyt tappamisen... 

— Ulos rivistä! — karjaisi kapteeni käskevästi ja 
uhkaavasti. 

Vaaleaverinen, pitkä sotilas astui rivistä omitui- 
sesti hoippuen. Hänen laihat kasvonsa olivat kalven- 
neet, mutta hänenkään äänensä ei enää vavissut: 

— Jumala on kieltänyt tappamisen ... hän on päin- 
vastoin käskenyt rakastaa vihollisiaan... Teillä on 
kyllä sotalakinne — mutta enemmän tulee kuulla J u m a- 
laa kuin ihmisiä! 

— Onko teillä vielä jotain sanottavaa? — kysyi 
kapteeni käheästi ja hänen silmänsä välkkyivät paha- 


enteisesti. 

— Ja sillaikaa kun meidät tapetaan vieraassa 
maassa, — puhui taas pitkä, laiha mies, — kuolevat 
vaimomme ja lapsemme kotona nälkään... Tappa- 
koot siis ennen täällä — jos tahtovat. Ottakoot vielä 


senkin synnin päällensä! 

Kapteeni käveli muutaman askeleen edestakaisin, 
aivankuin ymmärtämättä, mitä pitäisi tehdä. Vihdoin 
komensi hän kovalla, käskevällä äänellä: 

— Sotilaat! Sitokaa nuo kapinoitsijat — ja vie- 
kää putkaan! Mars! 

Yksikään mies ei liikahtanut. 

Kapteenin kasvot kalpenivat ja hänen tuuhea täysi- 
partansa heilui — hän ei näyttänyt löytävän sopivia 
sanoja. 

— Kuuletteko te koirat? 

Riveistä alkoi kuulua uhkaavaa murinaa ja joitakin 
synkkiä huudahduksia: 

— Me olemme kaikki samaa mieltä! 

— Emmekä me sentään koiria ole! 

— Viekää meidät siis kaikki putkaan! 

— He puhuivat totta. 

— Menkää itse putkaan! 

Kapteeni käännähteli kostonhimoisena sinne tänne, 
mistä milloinkin kuuli loukkaavampia huutoja, ja hänen 
suuri päänsä keikkui lyhyen kaulan varassa kuin suuren 
pöllön, joka on äkkiä tuotu päivänvaloon. 

Mutta kun hän ei saanut ketään kiinni, alkoi hän 
vavista raivosta ja huusi hirmustuneena: 

— Ellette paikalla tottele, ammutan minä jok”- 
ainoan! Sillä te olette tehneet selvän kapinan! Ja 
ellettes. 

Hänen äänensä hukkui voimattomana siihen vihan 
ja katkeruuden myrskyyn, joka puhkesi sotilasjoukossa. 
Rivit näyttivät hiukan liikahtavan; sekavan metelin 
ylitse eroitti vain joitakin erinäisiä huutoja: 

— Ampukaa vain! 

— Ei ole väliä missä ammutaan! 

— Ammu itse itsesi! 

— Mene itse sotaasi! 

Kapteeni koetti urhoollisesti pitää puoliaan, mutta 
ylivoima oli liian suuri. Kasvot raivosta tulipunaisina 
viittasi hän lähimpänä seisovan aliupseerin luokseen 
ja käski viedä pääkapinoitsijan putkaan. 

Kun sotilaat näkivät aliupseerin tarttuvan kapinoit- 
sijan hihaan, taukosi meteli yhtäkkiä. 

Sotilas riuhtaisi itsensä irti, sähähtäen läpitunkevasti: 

— Minä en tule yksin! 

Aliupseeri pysähtyi neuvottomana, sillä kaikki tui- 
jottivat häntä uhkaavan näköisinä. 

Silloin hyökkäsi kapteeni sotilasta kohden punai- 
sena ja raivokkaana kuin jättiläismäinen tappelukukko ... 

— Vai sinä vastustat! Vai niin! Tuosta saat! Me- 
netkö nyt? Menetkö? 

Ja joka lauseen välillä iski hän sotilasta kaikin voi- 
min nyrkillä suoraan kasvoihin, sitten kummallekin kor- 
valle; tämä saattoi vain vaivoin pysyä pystyssä ja veri 
alkoi pursua hänen suustaan ja sieraimistaan... 

— Älkää lyökö enää! — koetti sotilas iskujen välillä 
katkonaisesti sopertaa, mutta sai samassa entistä anka- 
ramman iskun vasten suutaan ja lennähti hervotto- 
masti selälleen. 

Näytti aivankuin pahahenki olisi mennyt mieheen. 
Kun hän äkkiä nousi ylös, olivat hänen kalpeat, verta- 
vuotavat kasvonsa vääristyneet — ja nopeana kuin 
haavoittajansa kimppuun syöksyvä pantteri hypähti 
hän pistin ojossa kapteenia kohden... 

Tämä sai juuri sapelinsa tupesta, kun leveä pistin 
hurjalla voimalla lävisti hänen rintansa... 

Kapteenin kädet revähtivät levälleen; hän vai- 
pui käheästi voihkaisten maahan... joitakin hervotto- 
mia potkaisuja — ja hän oli kuollut. 

Syntyi kauhea sekasorto. Kolme aliupseeria hyök- 
käsi sapelit paljastettuina murhaajan kimppuun, ja ensin 
näytti siltä kuin tulisi tämä silmänräpäyksessä hakattua 
kappaleiksi ... 





Kapina N 219 





Mutta samalla hetkellä kuului raivokas, moniääni- 
nen ärjähdys... Murhaaja hypähti nopeasti hiukan 
taaksepäin — ja kolme sapelia välkähti tyhjässä ilmassa 

Aliupseerien ylitse vyörähti ikäänkuin harmaa, 
sekava aalto, huutoja, teräsaseiden kalsketta — sitten 
kaikki vaimeni vähitellen, muuttui taas hiljaiseksi... 

Vanhempi luutnantti seisoi hiukan sivussa nuo- 
remman toverinsa kanssa ja hänen kasvonsa olivat kal- 
venneet liidunväriseksi. Nyt hän kopeloi suonenvedon- 
tapaisesti revolveriansa, hän vapisi niinkuin hänellä 
olisi ollut ankara vilu ja änkytti katkonaisesti: 

— Mitä... te olette... tehneet? 

Häntä läheni eräs voimakkaan näköinen mies, sanoen 
puolittain ystävällisesti ja uhkaavasti: 

— Herra luutnantti — emme tahdo teille mitään 
pahaa. — Lähtekää siis vain ilmoittamaan... 

Luutnantti tovereineen lähti. 


Tuo suuri miesjoukko oli hajaantunut useaan tiheään 
ryhmään. 

— Veljet, miten nyt käynee? — kuului eräässä 
ryhmässä levoton, pelokas ääni; joku huoahti raskaasti, 
muutamat loivat ympärilleen hätääntyneitä katseita. 

— Kapteenia ei olisi saanut tappaa... 

Suurimman ryhmän keskellä seisoi murhaaja, masen- 
tuneena, kuolemankalpeana; veri vuoti hänen suus- 
taan ja sieraimistaan, mutta ei hän näyttänyt sitä huo- 
maavankaan. Kun hän raskaasti hengittäen katsahti 
himmein silmin ympärilleen, tuli mieleen kuolettavasti 

haavoitettu metsäneläin, joka herkillä korvillaan kuulee 
lähenevän metsästäjän askeleet... 

— Veljet... pahasti minä tein... — puhui hän 
matalalla, miltei vaikeroivalla äänellä. — En ymmärrä, 
miten kaikki kävi, en aikonut... Mutta kun jalkaani 
poltti niin kovin siitä juoksuttamisesta päivällä, ja kun 
hän ei tauonnut... en ymmärtänyt enää mitään... 

— Oma vikansa! Sinua emme syytä! — huusivat 
useat kiihkeästi. 

— Oikein teit! 

— Oikein se ei ollut, — alkoi matalalla, sointuvalla 
äänellä sama mies, joka luutnanttia oli puhutellut. — 
Siitä voi tulla vielä kauheita seurauksia. Mutta minkä 
sille voi — ihminen on sentään ihminen. 

— Niin on! Emme voi syyttää! 

— Emme sinua syytä, veli! 

Keskeytyksen vaiettua jatkoi taas äskeinen puhuja 
hillitysti ja vakavasti: 

— Nyt meidän täytyy vain koettaa estää nuo seu- 
raukset. Ja ensimmäinen ehto on se, että pysymme 
lujina päätöksessämme. = Jos pienempikin osa luopuu 
tovereistaan, niin silloin joudumme kaikki kuoleman 
omiksi; mutta jos kaikki ovat miehiä — niin heidän 
on vaikea ampua täysilukuista pataljoonaa...  Roh- 
keutta siis! Ja älköön kukaan pettäkö veljiänsä. 

Kun hän oli lopettanut, kuului innostuneita, päät- 
täviä huudahduksia: 

— Oikein puhut, veli! 

— Kaikki pysymme lujina! 

— Minut ainakin saa tappaa — mutta minä en 
peräydy! 

— Enkä minä! 

Ja aivankuin vastaukseksi noihin huudahduksiin, 
alkoi kaukaa kaupungilta kuulua kumeata jyrinää; se 
läheni lähenemistään — aivankuin olisi lähestynyt troo- 
pillisten maiden pelottava hirmumyrsky ... 

Se tuntui kaamealta illan hiljaisuudessa... 

— Panssariautot ... 

Syvän hiljaisuuden vallitessa kuuntelivat he, miten 
ne kasarmia lähestyessään hiljensivät vauhtiaanm — 
aivankuin pahantekijät, jotka lähenivät rikospaikkaa... 

Osa niistä kuului pysähtyvän pääportille. Pitkä 
ulkohuonerivi kadun varrella esti näkemästä mitä siellä 
tapahtui, mutta hillitystä jyminästä ja maan tärinästä 
tiesivät he, että panssariautoja vyöryi toisellekin por- 


tille — aivankuin salaa hiipien. Hetken kuluttua oli 
hiljaista: ne olivat kaikki paikoillaan... 

Ympäröity! 

Heidät oli siis sulettu aivankuin häkkiin — kuni 


lauma petoeläimiä... 

Ja saarrettujen petojen lailla he katsahtivat ympä- 
TIESIN. 

Kauhea voimattomuuden tunne oli kalventanut 
heidän kasvonsa — se saattoi heidät kiristelemään ham- 
paitaan ... 

Joku kuului hiljaa kuiskaavan: 

— Porttien takana on nyt kuolema. 


PERUSTUKSET HORJUVAT. 


— Nyt hän tulee! — huudahti eräs lihava, punakka- 
kasvoinen kenraali. 

Ulkona kuului suuren moottorin lähenevä jyrinä, 
ja samassa seisahti auto ulkopuolelle. 

Hetken kuluttua lennähtivät esikunnan loistavan 
kokoussalin kaksoisovet auki, kummallekin puolelle aset- 
tui jäykkänä koreapukuinen sotilas — ja valtakunnan 
sotajoukkojen ylipäällikkö astui sisään. 

— Mitä on tapahtunut? — kysyi hän jonkunver- 
ran levottomana, kätellen nöyrästi kumartelevia ken- 
raaleja. 

— Teidän korkeutenne, on puhjennut kapina! — 
lausui esikunnan päällikkö, vanha, pienikokoinen mies, 
jolla oli sileäksi ajellut, terävät kasvot. Hän oli äsken 
saanut siitä telefoonitse tiedon ja käskenyt jonkun upsee- 
reista tulemaan heti tänne selostamaan tapahtumaa. 
Onneksi oli esikunta vielä koolla, jotta voidaan heti... 

Päivystävä upseeri tuli sisään ja ilmoitti, että odo- 
tettu lähetti oli saapunut. 

Herrat istuutuivat heti suuren pöydän ympärille; 
puheenjohtajan paikalle istahti ylipäällikkö. 

Ensin päätettiin kuulla lähetin selostus. 

Vanhempi luutnantti, joka suoraapäätä oli lähtenyt 
sinne kasarmin pihalta, oli vieläkin kalpea äskeisestä. 
Hän sai kertoa tapauksen alusta loppuun, ja esikunnan- 
päällikkö pyysi hänen toistamaankin eräitä kapinallis- 
ten lauseita ja merkitsi niitä muistiin. 

Kun luutnantti oli poistunut, saatuaan käskyn 
jäädä odotushuoneeseen, vallitsi pitkä äänettömyys. 
Kaikki näyttivät vakavilta, jopa huolestuneiltakin. Vih- 
doin esikunnanpäällikkö pyysi ensimmäisen puheen- 
vuoron ja alkoi hitaasti puhua: 

— Hyvät herrat! Ensinnäkin todentaa tämä tapaus, 
että se sotilassalaliitto on erinomaisesti järjestetty. Juuri 
tänään sain tietää, että lentolehtisiäkään ei anneta muille 
kuin agitaattoreille, ja kaikki käy suullisesti näiden 
kautta. Vakoiluosaston miehet ovat kyllä päässeet täl- 
laisiksi agitaattoreiksi, mutta yksikään heistä ei tiedä, 
kuka on johtaja — kuka kirjoittaa nämä lento- 
lehtiset — sillä ne tulevat perille toisten apulaisten 
välityksellä. Näitä apulaisia, enimmäkseen sivilihenki- 
löitä ja naisia, on paljon vangittu, mutta nekään 
eivät tiedä! 

— Anteeksi, että keskeytän! — huudahti kiihkeästi 
eräs laiha, parrakas kenraali. — Näiltä pitäisi ottaa 
tieto johtajista... Kai ne tietäisivät, jos... 

— Herra kenraali! — lausui varmasti esikunta- 
päällikkö ja hänen ohuet, ryppyiset huulensa vetäytyi- 
vät julmaan hymyyn. — Olkaa vakuutettu, että näin 
tärkeässä asiassa kaikki keinot on käytetty. Siellä 
on terävät päät toimessa — ja kun koko pataljoona tekee 
tuollaisen päätöksen, niin tämä salaliitto ei ole vähä- 

pätöinen. Me olemme siis kieltämättä mitä vaikeimmassa 
asemassa. 

Syntyi pitkä, kiihkeä keskustelu. Suuri enemmistö 
oli sitä mieltä, että säälimätön ankaruus on nyt parasta; 
keinoista vain oli er'äviä mielipiteitä. Useimmat tah- 
toivat, että jokainoa sotilas sotaoikeuden säätämässä 
järjestyksessä tuomitaan ja ammutaan; toiset että viivy- 
tyksen välttämiseksi koko pataljoona tuomittaisiin yht- 
aikaa. = Eräs väitti syyttömäin teloitusten herättävän 
mieltenkuohua; toinen huomautti, ettei aliupseerin mur- 
haan syyllisiä voi saada selville ja esitti että otettaisiin 
arvan mukaan esim. 20 miestä joka komppaniasta ja 
ammuttaisiin. Yksi ainoa, kenraali A., ehdotti anteeksi- 
antoa, upseerin murhaaja vain rangaistuskomppaniaan. 
— Tällainen ennen kuulumaton lempeys olisi suuren- 
moinen voitto ihmisyydelle — vakuutti kenraali — ja 
samalla voimakas isku tuon salaliiton naamioituja kas- 
voja vastaan, salaliiton, joka kaivaa maata valtakunnan 
lujimman ja tärkeimmän perustuksen, armeijan 
alta. 

Esikunnanpäällikön ohuet huulet vetäytyivät suo- 
rastaan pirulliseen hymyyn, kun hän hitaasti ja yli- 
mielisesti lausui: 

— Minä pelkään suuresti, että ensinnäkin niissä 
arpajaisissa lankeaisivat kaikki voitot vastustajil- 
lemme — ja sentähden pyytäisin nöyrimmästi vastustaa 
niiden toimeenpanemista ... 

Kaikki paitsi asianomainen ehdotuksentekijä hymyi- 
livät ja useat nauroivat ääneen. Kenraali A., joka oli 
lihava, terve ja iloinen mies, nauroi ehkä äänekkäim- 

min. Mutta äkkiä hän taukosi, sillä esikuntapäällikön 
terävä, ivallinen katse sattui häneen kuni pitkän, hieno- 
siimaisen piiskan sivallus ja myrkyllinen ääni puhui 
teennäisen vakavasti: 

— Samalla pyydän kenraali A:lle ilmoittaa, että 
myöskin minä suorastaan kunnioitan ihmisyyttä. Juuri 
sentähden pidänkin sitä kotona, turvassa — varsinkin 
sotaan lähtiessä on parasta lukita se, vaikkapa kassa- 
kaappiin ... Se on vielä liian heikko ja lapsellinen — 
voisi eksyä ja tukehtua kaasupilveen, tai saisi päähänsä 
50 cm mörssärinpommin ... Muuten luulen, että jos 
kenraali A. ryhtyisi diktaattoriksi ja antaisi salaliittolai- 
sille tuon ennenkuulumattoman iskun, niin nämä mah- 
dollisimman pian tekisivät vallankumouksen ja har- 
taan kiitollisuutensa osoitukseksi kohottaisivat kenraa- 
lin suorastaan ylös maasta... 

Hänen puhetapansa oli niin vastustamatonta, että 
murhatut ehdotukset näyttivät ihan mielettömiltä. 
Kaikki muut paitsi kenraali A. hymyilivät — useimmat 
kiitollisina siitä, etteivät itse olleet esikuntapäällikön 
hampaissa. 

Mutta samassa hänen kasvonsa muuttuivat ja kaikki 
vaikenivat. 


— Hyvät herrat! — lausui hän hitaasti ja juhlalli- 
sesti. — Eikö totta että teidän jokaisen toimintanne s u u- 
rin päämäärä on ollut sota — kosto niistä iskuista, 
joita viime maailmansodassa isänmaahamme iskettiin? 

— On, on, on! — kuului joka taholta. 

— Minä tiedän sen, hyvät herrat! — jatkoi esi- 


kuntapäällikkö sointuvalla ja läpitunkevalla äänellä; mus- . 

tat silmät loistivat ja hän näytti parikymmentä vuotta 
nuoremmalta kuin äsken. Hän perusteli pikaisen sodan 
välttämättömyyden niin vakuuttavasti, että kaikki kuun- 
telivat henkeä pidättäen, ja lopetti seuraavin sanoin: 

— Kun me siis olemme näinä vuosina varustautu- 
neet, miltei yli-inhimillisin ponnistuksin, kun meillä 
nyt on ylivoima, jonka uusi lentokoneemme takaa miltei 
kaksinkertaiseksi — niin nyt on iskettävä! Ja aivan 
heti! —Jo ensi viikolla saattaa heillä olla joku kek- 
sintö, joka tasoittaa voimasuhteet. Siis mahdollisim- 
man pian! 

— Minä olen samaa mieltä! — sanoi eräs vanha 
kenraali. = Ja esikuntapäällikkö jatkoi: 

— Tämä suuri asia on siis kapina-asiassakin pidet- 


tävä pohjana. Sillä — hyvät herrat — tämän kapinan 
alku on pakottanut meidät sodan kynnykselle! Nyt 
on kysymys tunneista — korkeintaan päivistä . .. Kapi- 


nallisiin nähden on siis mielestäni vain yksi menet- 
telytapa: ettei heidän rankaisunsa heikonna armeijaa, 
vaan lisää sen kuria ja voimaa... 

— Niin, luonnollisesti — ja että se tapahtuu sota- 
lakien mukaan. 

Esikuntapäällikkö katsahti läsnäolijoihin ja hiljensi 
äänensä omituisen läpitunkevaksi kuiskaukseksi: 

— Hyvät herrat! Nyt on niin tärkeä hetki, että 
laitkaan eivät saa olla tiellämme. Jos siis sodan etu 
vaatisi kapinallisten armahtamista, tehtäköön se. Jos 
nuo tuhannen nuorta miestä on uhrattava, niin teh- 
käämme sekin silmää räpäyttämättä laeista huolimatta. 

— Mutta myöntänette toki, herra kenraali, että 

tuo puhe on hiukan outoa teidän asemassanne ole- 
valta henkilöltä! — huudahti sama kenraali, joka äsken 
huomautti sotalaeista. 

— Minä olen samaa mieltä viimeisen puhujan 
kanssa! ... — yhtyi toinen. 

— Hyvät herrat! 

Ken näki esikuntapäällikön sillä hetkellä, ei ihme- 
tellyt, että hän oli armeijan vaikutusvaltaisin mies — 
tuo pienikokoinen suutarin poika... Sillä kun hän 
hitaasti kohosi seisoalleen, näytti hän monen mielestä 
entistä pitemmältäkin. = Ja hänen sanansa putoilivat 
kuin jääkylmät kivet paljastetulle rinnalle: 

— Sotalakeja ja perustuslakeja voidaan milloin 
tahansa laatia uusia — mutta kun valtakunnat 
kaatuvat, niin niitä ei enää voi nostaa — samat mie- 
het eivät enää koskaan niitä rakenna. 

Suuressa salissa olisi kuullut kärpäsen surinan, 
kaikki tuijottivat jähmettyneinä puhujaa. —Ylipäällikkö- 
kin oli kalvennut ja änkytti käheästi: 

— Mitä tarkoitatte, herra kenraali. .? 

— Minä tarkoitan sitä — että nyt horjuvat 
PIS TMI IUIKISKeNti 

Tuossa äänessä, tuossa hehkuvassa katseessa oli 
jotain salaperäistä ja kauhistavaa — joka lumosi heidät 
niinkuin jättiläiskäärmeen katse... Ja hänen sanoil- 
laan oli kaksinkertainen voima sentähden, että hän 
yleensä oli optimistinen, mutta ei myöskään puhunut 
koskaan mitään harkitsematonta. 

Nuo kreivit ja paroonit, kenraalit ja marsalkat, 
jotka aina olivat kylmiä, ylpeitä ja ylimielisiä, näytti- 

vät nyt kalpeilta ja hermostuneilta; jotkut olivat nous- 
seet seisoalleen ja änkyttivät kalpein huulin: 

— Onko se mahdollista ..? 

— Eivät asiat toki liene niin hullusti. 

— Selittäkää herra kenraali! 

— Se olisi kamalaa... 

— Selittäkää ajatuksenne, herra kenraali! — sanoi 
ylipäällikkö ja koputti hiukan pöytään vasarallaan. ja 
esikuntapäällikkö alkoi salaperäisesti: 

— Se horjahdus, joka äsken tapahtui, voi saattaa 
koko perustuksen horjumaan ja vihdoin jaoittaa; sen 
alta on kannettu maata liian paljon. 

Hän vaikeni hetkeksi, antaen läpitunkevan kat- 
seensa liukua levottomasti tuijottavien miesten yli ja 
jatkoi tunteettoman kylmästi: 

— Sotalakien mukaan ovat ne kaikki syyllisiä. 
Jos siis ammutaan vain yksi, joka varmasti voidaan 
todistaa syylliseksi, niin salaliittolaiset näkevät heik- 
koutemme — ja kapina leviää kuni kulovalkea. — Jos 
asetamme suuren joukon sotaoikeuden eteen, niin sala- 
liitto saa aikaa sekä kiihoitusaseita, ja te saatte nähdä, 
hyvät herrat, että tuomioita toimeenpantaessa syttyy 
kapina. —Jos taas annamme kaiken olla sillänsä, niin 
salaliittolaiset olisivat aaseja, elleivät käyttäisi sitä hyväk- 
sensä — mutta niiden toiminta osoittaa, että siellä on 
nerokkaita miehiä. Otamme siis minkä tahansa näistä 
menettelytavoista, niin armeijaa uhkaa hajoamisen vaara. 
Ja kaikesta tästä huolimatta pitäisi heti julistaa sota — 
sillä muutenhan se voi olla myöhäistä. 

Hän vaikeni, ja kuulijoiden kasvoilla kuvastui neu- 

vottomuus ja hermostuminen. Puhuja katseli heitä 
kylmän ja läpitunkemattoman näköisenä — ikäänkuin 
nauttien sanojensa vaikutuksesta. 

Kuului käheitä, tuskastuneita huomautuksia: 

— Asema näyttää todellakin synkältä... 

— Mitä oikeastaan pitäisi tehdä? 

— Sitä en ymmärrä. 

— Sanokaa, hyvät herrat, mitä on tehtävä? 

— Mitä te ehdotatte, herra kenraali? 

— Yhdestä asiasta olemme kai yksimielisiä — 
kuului taas esikuntapäällikön läpitunkeva ääni. — Siitä 
nimittäin, että näin tärkeällä hetkellä ei meidän auta 
panna huomiota kellastuneihin papereihin, johonkin 
inhimillisyyteen, tai muutamiin ihmishenkiin — sillä 
te tiedätte, hyvät herrat, mistä on kysymys! 

Nyt kuului kaikkialta kiihkeitä huudahduksia: 

— Ne eivät saa tulla kysymykseenkään. 

— Ei ei! 

— Meidän täytyy käyttää kaikkia keinoja! 

— Nyt on isänmaa vaarassa! 

Eräs uskomattoman pyöreä kenraali oli noussut 
seisomaan. Hänen lihavat kasvonsa olivat tulipunaiset, 
kun hän nyrkkiä puiden huusi: 

— Jumalani! Nuo roistot aikovat ryöstää meiltä 
virkamme — laillisen valtamme! 

Ja useat lisäsivät kiihtyneinä: 

— Niin juuri — se on niiden aikomus. 

— Mutta se on estettävä! 

— Estettävä, estettävä! 

— Mutta miten? 

Silloin kuului ylipäällikön matala ääni: 

— Hyvät herrat! Meidän on nyt keskusteltava 
siltä, mitä menettelytapaa on käytettävä. Onko herra 
esikuntapäälliköllä tehtävänä joku ehdotus? 

— Niin! joku keino, jolla voitaisiin pelastaa asema! 
— lisäsi lihava kenraali innokkaasti. 

Esikuntapäällikkö rykäisi ja lausui hiljaa, korostaen 
joka sanan: 

— Meillä ei ole muuta kuin yksi ainoa pelastus — 
että kahden päivän kuluttua julistetaan sota. 

Kuului kummastuneita kysymyksiä: 

— Sota — kahden päivän kuluttua ..? 

— Eihän liikekannallepanokaan ole loppuun suo- 
ritettu? 

— Entä kapinalliset? 

— Ei sitä voi niin pian. 

— Niin, pitäisi ministerineuvoston kanssa yhtei- 
sesti keskustella ... 

— Hyvät herrat! — alkoi taas esikuntapäällikkö. — 
Minä olen jo keskustellut ministerineuvoston puheen- 
johtajan kanssa. Ministerineuvosto on paraillaan koolla, 
joten voimme tarpeen vaatiessa siirtyä sinne — kun 
kapinallisten asia on ensin päätetty. — Sitten hän miltei 
kuiskaavalla äänellä esitti, miten kapinalliset on ran- 
gaistava ja ehdotti, että huomenna aamupäivällä on 
hallituksen toimesta levitettävä kaikkialle lyhyt julis- 
tus, jossa m. m. ilmoitetaan, että vihollinen on jo hyö- 
kännyt rajan yli, ja lopetti puheensa seuraavasti: 

— Kun siis samaan aikaan kuin se tapahtuu levi- 
tetään nuo julistukset, on salaliittolaisilta maa pois jal- 

kojen alta; ne eivät uskalla ryhtyä kostotoimiin — 
ne näkevät heti että me emme nyt leikittele! 

Kaikki tuijottivat kauhunsekaisella ihailulla tuota 
miestä. Monet vihasivat häntä, koska hän oli nousu- 
kas, alhaissyntyinen — rohkeni julkeasti ja säälimättö- 
mästi ivailla heitä, elleivät aina hyväksyneet hänen 
mielipiteitään ja ehdotuksiaan. Mutta tällä hetkellä, 
kun hän kylmäverisimpienkin hermostuessa yhtäkkiä 
kykeni keksimään noin loistavan suunnitelman pelasta- 
maan heidät — tuntui hän yliluonnolliselta nerolta! 
Ja muutamien mielestä hän ohuine huulineen, hehku- 
vine silmineen oli paholainen ihmishaahmossa.. 

— Mutta jos tulee ilmi, ettei vihollinen ole... — 
kuului käheä kuiskaus. 

— Herra kenraali on hieman hermostunut... — 
hymyili esikuntapäällikkö pilkallisesti. — Mitä me 
lopultakaan tekisimme sotasensuurilla? 

— Kas, kun todellakin unohdin! — tunnusti syyl- 
linen hämmentyneenä ja hymyili kiitollisena siitä, 
ettei esikuntapäällikkö lyönyt häntä kovemmin... 

— Kunhan vain saataisiin kaikki niin nopeasti val- 
miiksi. 

— Aika on todellakin lyhyt — myönsi esikunta- 
päällikkö. — Mutta nyt täytyy jokaisen ponnistaa tar- 
monsa äärimmilleen — asema vaatii. Ilmailuosasto, 
joka ensin on tärkein, on kuitenkin valmis. 

— Mutta jos kapinallisten kohtalo herättääkin suut- 
tumuksen myrskyn — ellemme onnistukaan? — kysyi 
taas eräs jännittyneenä. 

— Hyvät herrat! — lausui esikuntapäällikkö kole- 
asti. — Siinä tapauksessa olemme hukassa. Mutta muuta 
me emme voi tehdä — se on viimeinen keino. 

Pitkän aikaa vallitsi salissa miltei kuolemanhiljai- 
suus. 

Vihdoin ylipäällikkö rykäisi arvokkaasti ja julisti 
juhlallisella äänellä: 

— Minä puolestani kannatan herra esikuntapääl- 
likön tekemää ehdotusta. 

Ja pöytään nojaavien kenraalien loistavapukuisesta 
rivistä kuului kaikkialta yksitoikkoisia, hartaita ääniä: 

— Ja minä. 

— Ja minä. 

— Ja minä. 

— Ja minä. 

Yleisesikunnan päällikön tummissa silmissä välähti 
kerran ikäänkuin ylimielinen, salattu pilkka, ja ohuet 
huulet sulkeutuivat entistä tiukemmin. Hän muisti, 
miten nuorena luutnanttina oli aina purskahtaa nau- 
ruun, kuunnellessaan nahkapoikien rivijaossa hartaasti 
lausuvan: 

— Yks, kaks! 

— Yks, kaks! 


Kun kapinallisen pataljoonan luutnantti tuntia myö- 
hemmin yleisesikunnan määräys taskussaan astui odot- 
tavaan autoon, olivat hänen kasvonsa vielä kalpeammat 
kuin illalla kasarmin pihalla... 





YOLLINEN SEIKKAILU. 


Muutamat salaliittolaiset pitivät myöskin häthätää 
pienen neuvottelun ja päättivät, jos suinkin mahdollista, 
lähettää kapinallisille kehoituksen, etteivät missään 
tapauksessa ryhtyisi vastarintaan, vaan pysyisivät rau- 
hallisina. Ja kun he aavistivat, että kasarmi oli mitä 
tarkimmin vartioitu, tarjoutui Marcus lähtemään sinne. 

Heidän neuvottelunsa oli tällä kerralla tapahtunut 
erään hienon hotellin yksityishuoneessa naurun ja lasien 
kilinän säestämänä. Ja kun Antonius oli tullut sinne 
nopealla kilpailuautollaan, jolla Marcus oli paljon aja- 
nut, päätti hän lähteä sillä, ja Julius pyysi hartaasti 
päästä mukaan. Kello yhdeltätoista he lähtivät, ja puo- 
len tunnin kuluttua olivat he perillä — sinne oli vain 
25 km. Julius jäi pikku puistikon suojaan kaupungin 
laidassa; Marcus lähti erään mäen ylitse kasarmia 
kohti. 

Mutta saapuessaan mäelle, huomasi hän tehtävänsä 
mahdottomaksi: kasarmia ympäröivät kadut ja tiet oli- 
vat yhtä valoisat kuin päivällä! Ja jokaisessa panssari- 
autossa oli tietysti valonheittäjän vieressä kuularuiskun 
perää pitelevä mies, joka epäilemättä pitäisi valaistun 
kadun puhtaana elävistä olennoista... 

Marcus ajatteli jo lentokonetta, mutta silloin huo- 
masi hän, että takaportista meni sisään joitakin olentoja 
— tietysti vahteja. Turhaa siis olisi pihalle pudottaa 
mitään tiedonantoja! 

Mutta kauheata olisi jättää asiaa sikseen. He oli- 
vat siksi epätoivoisessa asemassa, että voisivat ryhtyä 
mihin tahansa. Fi, hänen täytyy päästä sinne! 


Akkiä hän lähti kiireesti alas mäeltä, hypähti autoon, 
tarttuen ohjauspyörään — ja hurjaa vauhtia takaisin 
pääkaupunkiin! 

Onneksi oli tie verrattain suoraa ja leveätä; muuten 
olisi täytynyt tapahtua jokin onnettomuus, sillä Mar- 
cus lennätti 80—90 km tuntinopeudella — syysyön 
pimeydessä! Tosin autossa oli voimakkaat lyhdyt, mutta 
ei niillä kuitenkaan pitkälle näkynyt ja yhteentörmäys 
olisi ollut todellakin ratkaiseva! 

Mutta onni näytti heitä suosivan sillä kerralla — 
sillä kun pikkukaupungin tornikello löi puoli yksi, sei- 
sahtui Marcus taaskin samalle mäelle — puettuna palkka- 
väen upseerin univormuun. Ja taas hän alkoi vaivata 
aivojaan samalla kysymyksellä: miten voisi tunkeutua 
kasarmia ympäröivän valorenkaan lävitse. 

Tornikello 1öi yksi, löi kaksi — mutta hän ei uskal- 
tanut toteuttaa suunnitelmaansa. Joka portilla oli upsee- 
reja, ja ne kyllä tunsivat toisensa. Ja aika joutui — 
kello oli kolme! 

Marcus oli seissyt kokonaisen tunnin erään lankku- 
tapulin takana, kun hän näki erään upseerin poistuvan 
pikkuportilta ... 

— Nyt! — kuiskasi hän itsekseen, juoksi pois- 
päin portista — ja sitten läheni rohkeasti vastakkai- 
selta suunnalta vahdissa seisovaa aliupseeria ja kolmea 
sotilasta. 

Aliupseeri teki kunniaa ja Marcus kysyi röyhkeästi, 
oliko tästä päästetty sisään joku lyhytkasvuinen palkka- 
väen pukuun puettu mies, ja väitti, että kasarmiin oli 
päässyt kapinallisten lähetti. 

Aliupseeri puolustautui, ettei tästä ollut päässyt, 
mutta Marcus käski hänen tukkia suunsa ja lupasi mennä 
ottamaan sen roiston kiinni kaikessa hiljaisuudessa. — 
Hälyyttää ei saa missään tapauksessa. Jos kutsun 
vihellyspillillä, silloin tulette heti kahden miehen kanssa 
avukseni! —Ymmärrättekö? 

— Ymmärrän, herra kapteeni! Mutta enkö saa..? 

— Vaiti! — sähähti Marcus kiukkuisesti. Hän 
oli nähnyt hämmästystä ja epäluuloa aliupseerin tuijot- 
tavissa silmissä; hän tiesi kaiken riippuvan hiuskar- 
vasta ja käsitti, että röyhkeys oli ainoa, mikä voisi kohot- 
taa hänen luottoaan. Hän käski aliupseerin noudattaa 
hänen käskyänsä, säestäen sitä purevalla haukkuma- 
sanalla ja kirouksella, — ja lähti kasarmiin. 

Pääoven luona seisoi kaksi tummaa haamua; hän 
meni näiden luokse ja kuiskasi hiljaa: 

— Olkaa heti valmiit tulemaan avukseni, jos huu- 
dan tai vihellän... Menen ottamaan selvää... 

— Hyvä on, herra kapteeni! — vakuutti vahti 
innokkaasti. 

Koko yön olivat sotilaat neuvotelleet, mitä olisi teh- 
tävä. Esitettiin lukemattomia ehdotuksia, mutta suuri enem- 
mistö kallistui lopulta sille puolelle, että on aseet kädessä 
rynnättävä ulos, koska heitä kaikessa tapauksessa odotti 
kuolema. Järkevämpien varoituksia ei enää kuunneltu. 

Suuressa, pimeässä harjoitussalissa pitivät piiritetyt 
miehet kokousta; he olivat juuri tekemäisillään sen- 
suuntaisen päätöksen, kun Marcus astui sisään. Hän 
ehti vain kuulla erään sotilaan päätöstä koskevat, kiih- 
keät sanat. Suoraa päätä nousi hän tuolille mustan jou- 
kon viereen ja kuiskasi nopeasti ja läpitunkevasti: 

— Olen sotilaskomiteasta ja ehdin sanoa vain jon- 
kun sanan — luulen tulleeni ilmi. = Älkää ryhtykö 
mihinkään väkivaltaan! Liitto pelastaa tei- 
dät ennenkuin tuomiota ehditään toimeenpanna. Siis 
rauhallisuutta. Lupaatteko? 

Joukko hyväksyi sen hillityllä, innokkaalla mumi- 
nalla ja Marcus lisäsi nopeasti: 

— Jos minut saadaan tuolla kiinni, niin pysykää 
te vain rauhallisesti sisällä. Hyvästi toverit! 

Samassa hän katosi ovesta ulos. 


Kun Marcus varovasti läheni pikkuporttia, näki 
hän kahden upseerin kiihkeästi viittoillen puhuvan ali- 
upseerin kanssa. Sitten ne paljastivat revolverinsa ja 
lähtivät kasarmiin. — Marcus näki niiden seisahtavan 
vielä portilla ja toinen käski sotilaiden seurata heitä. 

; Marcus katsahti terävästi ympärilleen; hänen 
sydämensä alkoi kiivaasti lyödä: piha oli siltä kohdalta 
aivan autio, — ja upseerit lähenivät. 

Marcus painautui maahan ja huomasi samassa 
jotain tummaa polun läheisyydessä; matalana kuin vaa- 
niva jaguari* hiipi hän nelinryömin sen taakse — se 
oli jokin rikkaruohopensas. : 

Liikkumattomana, henkeä pidättäen makasi Mar- 
cus, sormi pistoolin liipasimella, kun hänen vainoojansa 
hiljaa kuiskaillen hiipivät ohi. Sitten hän nousi ja juoksi 
äänettömästi toiselle puolelle pihaa. Lankkuaidan raosta 
katsahti hän kirkkaasti valaistulle kadulle, ja nähdessään 
kadun toisella puolella avoimen pikkuportin päätti Mar- 
cus asettaa kaikki viime kortille. Hän oli etevä voimis- 
telija, ja nyt tuntui aivankuin vaara olisi jännittänyt 
hänen ruumiinsa teräsvieteriksi. Hän veti itsensä käsi- 
voimin aidalle, paiskautui notkeasti yli — ja samassa 
silmänräpäyksessä suoraan yli kadun kuni henkensä 
edestä 1! 

Juuri kun hän ehti portille, iskivät kuulat hänen 
takanaan katuun räiskyen ja vonkuen, mutta hän pääsi 
sisään! Samaa vauhtia jatkoi hän pihan perälle ja sieltä 
matalan aidan yli toiselle pihalle — ehtipä jo kolman- 
nellekin ... 

Mutta äkkiä syntyi tavaton hälinä, hälyytyslau- 
kaukset räiskyivät, ja valonheittäjäin suunnattomat valo- 
säteet syöksyivät sinne tänne hätäisesti ja kiukkuisesti 
etsien — aivankuin jotkut ilmestyskirjan pedot olisivat 
raivokkaina piesseet pyrstöillään taivasta ja maata... 
Samassa kuuli Marcus panssariauton kumean jyrinän — 
se seisahtui seuraavan talon kohdalle! 

— Ahaa! Koettavat sulkea tien! — välähti 
Marcuksen aivoissa; sekuntiakaan viivyttelemättä pon- 

nahti hän taas yli lankkuaidan ja huomasi tulleensa 
samalle mäelle, jonka takana Julius odotti! Kaikki voi- 
mansa jännittäen kiiti hän ylöspäin epätasaista kallion- 
rinnettä. 

Hän oli jo miltei kallion laella, kun hänen ympäril- 
lään välähti sokaisevan kirkkaaksi. Hän loikkasi vielä 
muutaman askeleen; kun hän paiskautui erään kiven 
taakse, iskivät kuulat vinkuen ja räiskyen hänen vie- 
reensä yhtenä terässateena, ja hänen mielessään välähti, 
ettei enää pelastu... 

Muuta hän ei muistanutkaan; koneellisesti hiipi 
hän kumarassa korkeimman paikan ylikuulain vinkuessa. 
Sitten hän tunsi nousevansa seisomaan ja lähti hurjasti 
juoksemaan alaspäin... Kuin unessa hypähti hän 
liikkeessäolevaan autoon — tunsi sen paiskautuvan eteen- 
päin kuin pillastunut hevonen... 

Nyt vasta hän huomasi huohottavansa ankarasti, 
kurkkua kuivasi, ja suolainen hiki tunkeutui kirvele- 
vänä silmiin... 

— Pelastuneet! 

Eipäs — sillä samassa kuului takaapäin laukauk- 
sia — ja siellä näkyi auton tulisilmät! 

Marcus hämmästyi: — Julius ajoi suorastaan hir- 
veätä vauhtia eikä toinen sittenkään jäänyt enempää — 
ja taas vinkuivat kuulat korvissa... 

Ahaa! — kilpailuauto — mauserpistooli! — välähti 
Marcuksen aivoissa. = Hän sieppasi nopeasti pienen 
kuularuiskunsa ja kohdisti sen takaa-ajajan lyhtyi- 
hin . 

Marcus ei kyennyt tähtäämään; hänen ruumiinsa 
vapisi ja suolavesi sokaisi silmät. Onneksi näkyi toi- 
nen tulisilmistä sentään sammuvan — hetken kuluttua 


toinenkin. 
Julius hiljensi vauhtia ja he alkoivat suunnitella, 


miten parhaiten pääsisivät kaupunkiin. 


Mutta syysaamu alkoi jo hämärtää, ennenkuin he 
sinne ehtivät. 





JUUDAAN JULISTUS. 


Marcus nukkui vielä, kun Antonius puoli yhdek- 
sän aikana tuli hänen luokseen. Hän näytti kiihtyneeltä 
ja ojensi vaieten Marcukselle paksuilla kirjaimilla pai- 
netun julistuksen: 

»Kansalaiset! 

Isänmaata uhkaa kauhea vaara! = Vihollinen on 
hyökännyt yli rajan! Ja luultavasti saman vihollisen 
palkkaamana teki S:ssa oleva pataljoona eilen illalla 
ilmikapinan! Hallituksen on täytynyt isänmaan edun 
tähden toimia nopeasti. Ja me luotamme lujasti siihen, 
että jokainen maataan rakastava kansalainen on huo- 
kaava helpotuksesta, kuullessaan, että nuo röyhkeät 
isänmaanpetturit ovat tänään saaneet ansaitun rangais- 
tuksensa. = Kehoitamme jokaista toimimaan niin, että 
voimme voimakkaina kestää isänmaata kohtaavat koet- 
telemukset, karkoittaa takaisin julman vihollisenm — 
jos se määrättömässä röyhkeydessään rohkenisi julistaa 
sodan isänmaatamme vastaan!» 

Marcus hieroi silmiään ja tuijotti uudelleen kauhis- 
tuneena paperia. 

— Onko mahdollista. .? — sammalsi hän tolkut- 
tomasti. — Onko tämä hallituksen julistus? Ja miten 
sinä olet saanut tämän ..? 

Antonius puhui kiireisellä, matalalla äänellä: 
— Toveri, joka työskentelee hallituksen kirjapai- 
non »luotettujen» osastossa, lähetti sen *minulle. 


— Mitä on nyt tehtävä..? — änkytti Marcus 
— Olen jo tehnyt suurimman osan siitä, mitä 
tällä hetkellä voidaan tehdä... Menin sähkölennätin- 


virkamiehenä toimivan toverin luokse, ja hän sähkötti 
heti rajajoukkojen päällikölle ja naapurimaan salaliitto- 
laisille. Toveri taas on parhaillaan ilmoittamassa asiasta 
omille sosialisteille ja minä olen suunnitellut lyhyen 
vastajulistuksen joka pitäisi saada aivan heti painoon. 
Vaikein kysymys on vain siinä, miten saamme sen levi- 
tetyksi kaikkialle tarpeeksi pian. Moniin paikkoihin 
voidaan kyllä sähköttää, mutta kun hallituksen julistus 
levitetään koko maassa klo 12, niin julistus pitäisi 
lähettää painettuna. 

— Lentokoneissa! — huudahti Marcus hypähtäen 
seisoalleen. 

— Suuri osa voidaan kyllä lähettää niin. Ja siitä 
aioin juuri puhua sinulle. Kaksi muuta lähtee myöskin. 
Se on kyllä vaarallista, mutta ei auta! 

— Se ei mitään! — Mihinkä minun pitää mennä? 

— H:in. Toimita niin, että lähdet kentältä muka 
kokeilemaan kello 11. Sitten otat koneestasi kaiken 
vauhdin, ja olet siellä ennen puolta 12. Pudoia lähetys 
valtion asetehtaan kohdalle — ja sitten takaisin... 

— Fntäs täällä? 

— Meillä on ollut jakeluliike tällaista tapausta var- 
ten; pojat ja tytöt levittävät sen täsmälleen puoli 12! 

— Mutta jospa heidät vangitaan, ja huomenna tar- 
vitsisi lähettää toinen julistus..? — kysyi Marcus. 

— Huomenna tekee sen toinen liike — jonka 
henkilökunta katoaa... 

Marcus katsahti häneen ihaillen. Mutta kun hän 
vilkaisi taas kädessään olevaan julistukseen, kysyi hän 
jännittyneenä: 

— Mutta rangaistus..? Mitä ne aikovat tehdä 
I SilSn 7 

— Sitä en vielä tiedä, — vastasi Antonius tuskastuen. 
— Lucasin pitäisi tulla tänne ilmoittamaan ... Katsos, 
meidän täytyy saada se tietää, ennenkuin julistus voi- 
daan laatia — ja se myöhästyy, ellei hän pian tule... 
Hän keskeytti, sillä Lucasin auto kuului seisahtuvan 
ulkopuolelle — sitten kuului eteisestä läheneviä hätäi- 
siä askeleita ... 

»VIIMEINEN KEINO». 


Uusi pataljoonanpäällikkö ratsasti edellä uljaalla 
rotuhevosellaan, näyttäen kylmältä ja pahaenteisen sul- 
keutuneelta. — Komppanioittensa etunenässä marssivat 
luutnantit olivat myöskin tavattoman kalpeita ja äänet- 
tömiä — niinkuin astelisivat ammuttaviksi. Sotilaat 
eivät myöskään rupatelleet niinkun ennen, toisinaan vain 
katsahtivat toisiinsa hämmästyneinä. Kulunut aamu oli 
kylläkin antanut siihen aihetta enemmän kuin tarpeeksi. 

Ensimmäinen hämmästys kohtasi heitä päivän val- 
jettua huomatessaan piirittäjät poistuneiksi. Se kasvoi 
yhä, sillä kaikki oli samanlaista kuin muinakin aamuina. 
Aliupseerit kävivät ilmoittamassa, että kasarmiin oli 
saapunut uusi pataljoonan päällikkö. Ja tämä oli ilmoit- 
tanut, että toiminta tulee tapahtumaan samassa järjes- 
tyksessä kuin ennenkin; ampumakentälle lähdetään siis 
entisen tavan mukaan kello yksitoista aamupäivällä. 


Se sotilas, joka illalla oli rauhoittanut tovereitaan, 
marssi toisen komppanian keskellä ja virkkoi hillityllä 
äänellä: 

— Kummalliselta tämä näyttää. Jääköhän todella 
kaikki sillensä? Jos niillä olisi aikomus ryhtyä rankai- 
suun, niin kyllä se olisi heti pantu alkuun. 

— Niin se olla täytyy. 

— Olipa onni, että teimme sotilaskomitean lähe- 
tin neuvon mukaan! 

— Oli se. 

— Muuten olisi kaikki käynyt hullusti. 

— Se vain on ikävää, kun se aliupseeri kuoli... 

— Miksi ne onnettomat siihen hyökkäsivätkin, ihan 
kuin sudet. 

— Hyvä, että edes toinen paranee... 

Näin he keskenään kuiskailivat. 


Oli mitä ihanin syyspäivä. Aurinko heloitti kirk- 
kaansiniseltä taivaalta, tuntuipa miltei helteiseltä, kun 
ei vähääkään tuullut. Maantie oli yhtä pölyinen kuin 
kesälläkin; se peitti marssivat sisäänsä, kuni keltaiseen 
pilveen tarttui heidän hikisille kasvoilleen, tunkeutui 
kurkkuun ... 


Mutta eivät he tällä kerralla pölystä välittäneet. 
Jokaisen katseessa kuvastui sisäinen ilo ja ihmettely, kun 
kaikki näytti päättyvän näin — heidän jalkansa nousivat 
tavallista kevyemmin ... 

Ampumakentälle saavuttua saivat sotilaat tavalli- 
suuden mukaan levähtää hetkisen. Uusi päällikkö il- 
moitti upseereille lähtevänsä kenttää tarkastamaan ja 
laski mustan orhinsa tuliseen laukkaan. 


Pataljoona seisoi riveissä, kun översti palasi tar- 
kastusmatkaltaan. Hän seisautti huohottavan hevo- 
sensa komppanioitten eteen ja hiukan keskusteltuaan 
upseerien kanssa huusi kaikuvalla, tunteettomalla äänellä; 

— Sotilaat! Minä en tule kärsimään missään epä- 
järjestystä. Suojapatteri tuolla on konetykkien harjoit- 
telun vuoksi rikkoutunut liian paljon. Sentähden käs- 
ken, että kaikki sotilaat ottavat varastohuoneesta lapioita, 
kuokkia ja paareja tarpeen mukaan ja laittavat uuden, 
noin kaksi metriä korkean turvekerroksen koko patterin 
leveydelle. Lähemmät ohjeet aliupseereilta. Kiväärit 
mukaan, ettei niitä tarvitse täällä vartioida! Saatte lähteä! 


Kun sotilaat olivat pystyttäneet kiväärinsä kentälle 
kekoihin, alkoivat he työn. Osa irroitti turpeita, 
toiset kantoivat paikalle ja kolmannet alkoivat latoa 
niitä uudeksi lisäkerrokseksi. 


— Ei tämä mitään paikkailemista tarvitsisi! — sanoi 
eräs sotilas hieman katkerasti. — Tämän parempaa 
ampumakenttää ei löydy missään. Tuon uuden herran 


oikkuja! 

Kenttä oli todellakin ihanteellinen. Taustan muo- 
dosti korkea, aivan pystysuora kallionseinä, joka oli 
peitetty turvepattereilla. — Kummallekin sivustalle oli 
vielä laitettu korkeat, kenttää kohti mataloituvat suoja- 
vallit, joten kentän pohjukka oli aivankuin jokin suunna- 
ton suppilo. 

— Fi tarvitsisi, ei! Mutta tehdään nyt, koska 
käsketty on, — vastasi toinen ja lähti toverinsa kanssa 
kentälle turpeita hakemaan. 

Kun hän oli saanut turpeet ladotuksi, huomasi 
hän, että lankomies kotikylästä oli aivan lähellä. 

— Hei siellä! Tuleppas tänne tupakoimaan! 


A ATK vuost kelp etsiä 


Lankomies noudatti kutsua ja he istahtivat alote- 
tulle turvekerrokselle. 
= — No, sinä olet siis jo isäkin! — huomautti kut- 
suja iloisesti. 

— Niin siinä kirjeessä ilmoitettiin, — vastasi puhu- 
teltu, ja hänen nuoret, terveet kasvonsa punastuivat 
kui? tytön. Hän alkoi nyppiä vaaleita viiksenalkujaan, 
ja lisäsi hämillisen näköisenä: 

— Poika kuuluu olevankin — ja oikein suuri 
poika... 

— No, miten sisar voi? Oliko kirjeessä mitään 
siita Ja kenttä "samutn Isisaresimn. Pau 

— Hyvin voi — oikein terve sanottiin olevan! — 
Kaikki siellä hyvin voivat! — sanoi sotilas vilkkaasti. 

He istuivat taas ääneti. Nuori isä veti pari savua, 
mutta sitten paperossi unohtui käteen; hänen ajatuksensa 
lensi kaukaiseen kotiin — kuni salamannopea lintu... 
Hän muisti sen lyhyen, onnellisen ajan, minkä he olivat 
eläneet yhdessä nuoren vaimonsa kanssa . . . Nytkin muis- 
tui mieleen miten tämä viime loman lopussa hyvästel- 
lessä oli purskahtanut katkeraan itkuun. 


— Pelkäätkö kuolevasi..? — oli hän pelästyen 
kysynyt. 

— En...en sitä... Mutta minusta tuntuu niin- 
kuin en enää näkisi sinua... Niinkuin sinä kuolisit ... 


Voi, älä mene! 
Koko viime yön oli hän ajatellut vaimonsa sanoja 
ja kärsinyt kauheasti... Oliko hän aavistanut..? 
Mutta nyt hän oli niin sanomattoman iloinen — kun 
ei kuitenkaan käynyt niin kauheasti! Kun nyt pääsisi 


» Viimeinen keino» 249 





katsomaan heitä, molempia... Lieneekö hän 
laihtunut ... rakas... 

Toveri näki hänen hiukan hymyilevän itsekseen, 
ja hänen kasvoissaan kuvastui onni ja hellyys . .. hänen 
silmänsä kostuivat. Nuo silmät, jotka olivat aivan saman- 
laiset kuin sisarensakin — joka odotti häntä... 

Hänkin alkoi kuvitella, miten hän pääsee täältä — 
sitten he menevät heti naimisiin... 

Hän havahtui unelmistaan, kuullessaan lankomiehen 
puhuvan hiljaa, kuin itsekseen: 

— On se mukavaa mennä lomalle kotiin... kun 
ei ole sitä pientäkään vielä nähnyt! Se pikkuinen onkin 
sitten jo kahden kuukauden... 

Äkkiä hän vaikeni ja nousten seisomaan alkoi kuun- 
nella; hän näki jokaisen pysähtyvän työssään, kaikki 
katseet kohdistuivat kaupunkia kohden... 

Sieltä kuului omituinen pauhu, jyrinä, humina; 
se koveni, se kuului nopeasti lähenevän, se kiihtyi yhä 
ankarammaksi, muistuttaen lopulta kymmenien junien 
pauhua — mutta eihän täällä junia... 

Silloin he näkivät, miten ampumakentän alkupäähän 
porhalsi hurjaa vauhtia palkkajoukkojen suurimallisin 
panssariauto; jatkoi samaa vauhtia heitä kohden — ja 
sitten kääntyi kentän vasemmalle puolelle. Heti sen 
jälessä syöksyi toinen, kääntyen oikealle, sitten kolmas, 
neljäs, viides, kuudes — aina vuorotellen oikealle ja va- 
semmalle ... 

Hirveä aavistus lennähti sotilaiden mieliin: niin 
hirveä, että se tuntui hyytävän veren heidän suonissaan . . 
He eivät lausuneet sanaakaan, eivät liikahtaneet — he 

vain tuijottivat. Harmaan yhä sakenevan tomun lävitse 
näkyi epäselvästi, että kentälle syöksyi hurjaa vauhtia joita- 
kin suuria jyriseviä, harmaita — niinkuin satumaiset jätti- 
läissudet olisivat saavuttaneet uupuneen uhrinsa ja 
verenhimoisesti muristen kiirehtineet piirittämään sen 
kaikilta puolilta... 

Monet luulivat ensin näkevänsä vain kamalaa pai- 
najaisunta. Mutta siitä ei voinut herätä: yhä vain 
niitä tuli... Sakea tomupilvi oli kyllä peittänyt kentän 
toisen pään, ikäänkuin äärettömällä hunnulla, mutta 
pauhu yhä kiihtyi. 

Lopulta se alkoi vaimentua ja sitten äkkiä taukosi 
kokonaan. 

Sitä mukaa kuin tomu hälveni, paljastui heidän näky- 
viinsä panssariautojen jono, joka sulki heidät ympyräänsä 
— niinkuin jonkun pöyristyttävän sadun jättiläiskäärme ... 
Ja heidän takanaan kohoutui pystysuora kallioseinä! 

Eikä pieni kaniininpoikanenkaan ole jättiläiskäär- 
meen syleilyssä avuttomampi, kuin he olivat tuon rauta- 
renkaan puristuksessa. — Muutamat juoksivat jonkun 
askeleen kivärikoloja kohden, mutta pysähtyivät masen- 
tuneina — mitä merkitsevät pienet harjoituskuulat tuota 
kauheata konerengasta vastaan, jossa ei näkynyt ainoata- 
kaan ihmistä! 

Varmuus siitä, että täytyy täysin avuttomana kuolla 
noin julman rikoksen kynsiin, vaikutti heihin järisyttä- 
västi. = Jotkut kiristelivät hampaitaan hurjan raivon 
vallassa ja heidän katseensa muistutti haavoitettujen 
petojen katsetta... Toiset vapisivat kuin löyhkäävään 
teurastusvajaan viedyt eläimet; harhailevista katseista 

tuijotti mieletön kauhu — ja he ahtautuivat lähemmäksi 
toisiaan, läähättäen raskaasti kuni kuolemansairaat ... 

Silloin tuo sotilas, joka illalla oli kehoittanut tove- 
reitaan rauhallisuuteen, tunkeutui joukon eteen; hänen 
silmistään näytti pursuvan tulinen, saemmumaton viha, 
kun hän huusi oudolla, käheällä äänellä: 

— Pyövelit, pyövelit! Jospa tietäisitte, miten 
meidän kuolemamme kostetaan! Tämä on myöskin 
teidän loppunne! Ampukaa pelkurit! Anmpukaa! 

Tuhannesta kurkusta kajahti villi, raivokas karjah- 
dus; se jatkui, paisui 

Mutta silloin tuniui koko auringonpaisteinen ava- 
ruus värähtävän, räsähtävän; kentän laidalla olevista 
puista putosi joukoittain kellastuneita lehtiä, ja varis- 
parvi lensi pelästyneesti rääkkyen tiehensä... 

Samalla tapahtui jotain uskomatonta: tiheä mies- 
joukko luhistui maahan, aivankuin suunnattoman pitkä, 
näkymätön niittokoneen terä olisi siinä nopeasti edennyt 
— ja heidän hurja huutonsa heikkeni, tukehtui . .. Niin- 
kuin se olisi lähtenytkin vain yhdestä kurkusta, jonka 
murhaajan koura hitaasti kuristaa... 

Takimmaiset pysyivät pystyssä kauimmin ... heris- 
tivät nyrkkejään kiroillen ja kostoa huutaen, karjuivat 
sanattomasti kuin mielipuolet; toiset rukoilivat, joku 
ulvoi kuin hullu koira — ja muutamat lähtivät juok- 
semaan eteenpäin toverien ruumiitten yli, huutaen rukoi- 
levalla äänellä: 

— Lakatkaa! 

— Me menemme sotaan! 

— Armoa, armoa... 

Mutta kaikki he lysähtivät maahan ähkyen, koris- 
MSN 000 
Vasta kun viimeinen oli kaatunut, taukosi parinsadan 
kuularuiskun tulimyrsky yhtäkkiä — ja kummallinen, 
repelevä kaiku kiiri vielä hetken taivaanrannasta toi- 
seen ... Ja tuon kamalan metelin jälkeen tuntui syys- 
päivän tyyni hiljaisuus miltei pelottavalta ... 

Sen keskeytti moottorin jyskytys: kaksi suurta 
panssariautoa lähti kaatuneita kohden. Niiden lähetessä 
kuului surmattujen sekasortoisesta läjästä vaikeroivia, 
uhkaavia ja käheitä ääniä: 

— Armoa... Kristuksen tähden... 

— Kirotut murhaajat! 

— Minä kuolen... 

Eräs kohotti kättään ja uikutti heikosti, epäinhimilli- 
sesti: 

— Minä menen sotaan... 

Kummastakin autosta astui kymmenkunta miestä; 
toista ryhmää johti suurikokoinen upseeri, jonka nenän 
kohdalla oli musta side... He astuivat lähemmäksi 
ja paljastivat revolverinsa ... 

Jotkut kaatuneet nousivat vaivalloisesti kyynäspäit- 
tensä varaan, heidän himmeät silmänsä kiiluivat vielä- 
kin sammumattomasta vihasta ja uhmasta. Toiset uhkai- 
livat ja kiroilivat — eräs ojensi suonenvedontapaisesti 
nyrkkinsä ja koetti huutaa, mutta hänen lävistetty kurk- 
kunsa korisi vain käheästi ja veri pursui luodinreiästä ... 
Ainoastaan yksi enää rukoili armoa. Mutta palkkaväen 
upseerit olivat kylmäverisiä ... 

wo... Nuori isä ryömii kotiinpäin. Hän on ryöminyt 
jo monta päivää ja nyt hän on nääntymäisillään, veristy- 
neet polvet kirvelevät; mutta hän kuiskaa hiljaa, itsekseen: 

— Vielä hetkinen... sitten näen poikani... 

Silloin putoo vieras, vavahteleva käsi hänen kas- 
voilleen, hänen kaulalleen pursuaa jotain kuumaa, kohise- 
vaa — ja hän muistaa taas kaikki... 

— Tahtoisin nähdä vaimoni... pienen poikani! — 
kuiskaavat hänen huulensa. — Antakaa minun mennä... 

Hän ponnistaa kaikki voimansa, mutta ruumis ei 
liikahda, hän ei jaksa huutaakaan ... Taivaan sini on 
muuttunut harmaaksi — se näyttää nopeasti tummene- 
van... 

— Jumala, anna minun nähdä pienokaiseni! — rukoilee 
hän yhä kasvavan epätoivon vallassa. — Rakastin vai- 
moani enemmän kuin sinua, mutta anna anteeksi... 
anna minun nähdä hänet vielä kerran ... Ja poikaseni, 
sillä enhän minä ole häntä koskaan nähnyt... en tun- 
tisi häntä iankaikkisuudessakaan ... 

Hän aukaisee vaivalloisesti silmänsä ja hyydyttävä 
kauhu jäykistää hänen ruumiinsa: taivas on sysimusta! 
Aurinko vielä näkyy — mutta mustanpunai- 
SICKTIKONSNEUN 

Hän on kuulevinaan laukauksia, omituinen kuuma 
värähdys kiitää hänen ruumiinsa lävitse... Aurinko 
sammuu, kaikki sekaantuu, pyörii . .. Ja sitten hän luulee 
kuiskaavansa: 

— Sinä tiesit sittenkin... aavistit... — Mutta 
tulithan sinä kuitenkin! — kuulee hän vaimonsa hellyy- 
destä ja surusta värisevän äänen. 

— Pienokainen ... en näe, olen väsynyt... minua 
paleltaa. Nosta hänet pian rinnalleni . . . että tietäisin ... 
lämpiäisin ... 

— Kyllähän minä... Mutta etkö sinä näe..? 

Tuo hellä ääni etenee, laukaukset . . . kaikki etenevät, 
kaikki häipyy, katoaa kauaksi... Mutta hän ei enää 
välitä: jokin lämmin peittää hänen rintansa: se on hänen 
pienokaisensa lämmin ruumis... 


— Poikaseni... oma poikani! Nyt nukumme 
yhdessä . .. nuku sinä vain minun rinnallani... olet 
niin... lämmin... 


Kuului terävä vihellys. Panssariautot lähtivät liik- 
keelle ihailtavan säännöllisessä jonossa. Sen alkupää 
peittyi pian sakeaan tomupilveen; hetken kuluttua oli 
viimeinenkin kadonnut kentältä — kuului vain nopeasti 
etenevä, kumea jymy. 


VELJIEN VERI HUUTAA. 


Ihmiset! 

Asken on tapahtunut pöyristyttävän julma rikos! 

Samaan aikaan kun tätä luette, kello puoli 12, viruu 
L:n ampumakentällä hirveästi silvottuina tuhannen nuorta 
miestä: meidän veljiämme, poikiamme, rakkaitamme. 
He vetävät viimeisiä henkäyksiään — heidän verensä 
vuotaa parhaillaan kentän hiekkaan... Ja syy: 
he rohkenivat eilen illalla ilmoittaa, etteivät lähde 
teurastamaan ihmisiä. ; 

Tämän rikoksen on tehnyt oman maamme halli- 
tus! 

Ja tämän mustan rikoksensa peittämiseksi aikovat 
he tehdä vielä kauheamman rikoksen! Sillä tänään kello 
12 levitetään kaikkialla, koko maassa hallituksen julistusta, 
jossa ilmoitetaan että vihollinen on hyökännyt rajan yli! 

Totuuden selville saamiseksi sähkötimme asian- 
omaiselle päällikölle esikuntapäällikön nimessä, ja saimme 
seuraavan vastauksen: 

*Tiedustelunne johdosta on minulla kunnia ilmoittaa, 
että koko raja-alueella on kaikki erittäin rauhallista. Ei 
toisella puolella myöskään ole rajavartioita lisätty! 

Rajasotajoukkojen päällikkö, Kenraali D:a' 

Se on siis inhottava, rikoksellinen valhe! 

Ja me olemme saaneet varman tiedon, että 
hallitus ylihuomenna aikoo julistaa sodan: hukut- 
taa kansamme vereen! 

Ihmiset! Tämän maan monimiljoonainen kansa: 
saako tuo rikos tapahtua? 

Vastatkaa! 

Tuhannen veljemme äsken silvotut ruumiit huutavat 
kostoa! Heidän vuodatettu sydänverensä on vielä läm- 
mintä — ja veljein verihuutaa maasta: 

— Pois pyövelit! 

EPK OMI S S O I KI kä O TIIRI DIRaNt| 

DArmeijan antimilitaristinen liitto.» 


Tällainen julistus levisi kaikkialle: ensin tehtaisiin, 
työmaille, sitten syrjäkaupunkeihin, ja vihdoin vähää 
ennen kahtatoista keskikaupungille. 

Sitä jaettiin tuhansittain. Ja sen vaikutus oli kauhea; 
ihmiset näyttivät tulevan miltei mielipuoliksi. 

Jo kauan oli ankarain rangaistusten uhalla -kielletty 
lakot, kaikenlaiset kokoukset ja mielenosoitukset. Muttakun 
nämä julistukset saapuivat tehtaisiin, niin koneiden jyrinä 
vaikeni paikalla — ja muutaman minuutin kuluttua 
olivat tehtaat tyhjentyneet kuin taikaiskusta; pomot 
katselivat kauhistuneina työmiesten lähtöä, uskaltamatta 
lausua sanaakaan — heidän kasvonsa näyttivät niin 
pelottavilta . .. Nuoremmat alkoivat juosta keskikau- 
punkia kohden — uhkaavina, äänettöminä . .. 

Marcus lähti jo ennen sovittua aikaa, määräpaikkaa 
lähetessään huomasi kun ilokseen, että kaupunki oli 
kokonaan savunsekaisen sumun peitossa: kirkkojen tornin- 
huiput ja tehtaitten savupiiput vain pistivät esiin, ikään- 
kuin jättiläissuuret kannot . .. Hän tunsi hyvin valtion 
tehtaan valkean savupiipun — ja Julius pudotti julistuk- 
set suoraan pihalle, ja heti hurjinta vauhtia takaisin. 
Kello 12 olivat he taas lentokentällä eikä heidän poissa- 
olonsa näyttänyt herättäneen mitään huomiota. 

Saatuaan koneen suojukseen, ottivat he auton ja 
Marcus käski ajaa keskikaupungille, sotaministerin palat- 
sin läheisyyteen. 

He astuivat autosta erään puiston reunaan, sillä 
ministeripalatsin edustalla oleva tori oli jo miltei täynnä 
väkeä. Ja kaikkialta tulvi yhtämittaa lisää. 

Marcus — tuijotti kasvavaa väkijoukkoa, hänen 
ajatuksensa kiitivät sinne tänne sekavina, kuumeisina ... 

Äkkiä Marcus kääntyi — ja kylmät väreet syök- 
syivät hänen ruumiinsa lävitse... 

Niinkuin musta laavavirta vyöryy tulivuoren rin- 


nettä alaspäin — samoin läheni esikaupungeista johta- 
vaa valtakatua hurjasti juosten kaduntäyteinen, musta 
miesjoukko... Ja heidän rautaisten anturainsa jyri- 


nässä kuvastui sata kertaa suurempi voima kuin silloin 
KERTA. 05. 

Marcus nousi penkille ja hämmästyi yhä enemmän: 
joukko näytti loppumattomalta, tulvivalta virralta... 
Hän muisti lukeneensa jostakin manalan mustasta vir- 
rasta, joka kumeasti pauhaten syöksyy eteenpäin — 
tämä joukko muistutti sellaista virtaa. 


Ylös helvetistä — J7 

Hän seisoi seisomistaan, katsellen huumaantuneena 
ohivyöryvää joukkoa, nokisia, pahaenteisiä kasvoja. Suuri 
tori oli miltei täynnä, mutta joukon loppua ei näkynyt ... 

— Veljet! — kuului jostakin mahtava, kiihkeä huuto, 
ja kaikki käännähtivät sinnepäin. Eräs keski-ikäinen, 
jäntevä seppä oli noussut torin laidassa olevan muisto- 
patsaan jalustalle. Hän selosti äsken tapahtunutta teloi- 
tusta ja hänen äänensä vapisi katkeruudesta ja vihasta. 
Hän vaikeni hetken, sitten ojensi nyrkkinsä ja hänen 
sanansa kajahtivat joukon yli kuin moukarin iskut: 

— Ei niille riitä tuhannen miehen sydänveri! Ne 
tahtovat kuulla miljoonien valitukset ja kuolin- 
huudot, nähdä miljoonien leskien ja orpojen kyyneleet! 
Minä en ymmärrä paljon noista asioista, mutta minulla 
on kuusi lasta — enkä minä lähde sotaan! Tappakoot 
vain täällä! Minulle on samantekevää! Mutta tänne minä 
jään! — Hänen äänensä oli muuttunut lopussa käheäksi, 
hurjan epätoivoiseksi ja toverit säestivät häntä kiihkeästi: 

— Oikein puhut! 

— Oikein! Oikein! 

Samassa kuului torin toiselta laidalta entistä hur- 
jempi huuto — ja laukauksia... Ja niinkuin tulvivat 
virrat keväällä purkautuvat mereen — samoin tulvi torille 
kaikkialta väkeä — ja tungos kävi yhä ankarammaksi. 

Ensimmäisen jälkeen nousi jalustalle toinen puhuja, 
ja kun huudot ja melu hiukan heikkenivät, kaikui hänen 
äänensä sointuvana ja läpitunkevana. 

— Toverit! Te tiedätte yhtähyvin kuin minäkin, 
että nyt vasta ovat maailmansodan iskemät haavat alka- 
neet vähän parantua; vasta nyt alkaa nälkäkuoleman 

peikko hiukan väistyä — ja nyt hallitus aikoo sodalla 
syöstä kansan taaskin äärimmäiseen kurjuuteen... 

Puhuja selitteli sotalaitoksen suunnattomia menoja; 
Marcus hämmästyi kuullessaan tuon työmiehen selit- 
televän niitä ehkä vielä selvemmin ja vakuuttavammin 
kuin Antonius! Puhuja innostui, hänen äänensä muuttui 
yhä voimakkaammaksi ja kaikki kuuntelivat kiihkeinä 
ja äänettöminä; hän oli yksi heistä ja hänen sanansa 
tunkeutuivat suoraan heidän sydämiinsä: 

— Me varotamme hallitusta: älköön se tehkö enää 
tätä rikosta! Me varotamme viimeisen kerran. 
Ja jos he tästä huolimatta julistavat sodan; silloin myöskin 
m e julistamme sodan! Meillä ei ole muuta menetettävää 
kuin kahleet — ja sentähden me tulemme taistelemaan 
loppuun asti! Ja silloin... 

Mutta nyt kajahti kymmenistätuhansista kurkuista 
yhtäaikaa ukkosentapainen huuto. Marcuksesta tuntui 
siltä, kuin olisivat he tuossa huudossa tahtoneet huutaa 
maailmalle pitkät kärsimyksensä, kurjuutensa, vihansa 
ja tuskansa . .. Puhuja ojensi kätensä hiljaisuutta vaatien, 
huuto asettuikin, ja hän huudahti kiihkeän innostuksen 
vallassa: 

— Veljet! Päättäkäämme tässä, että ... 

Jossakin kajahti teräviä kiväärinlaukauksia: puhujan 
ääni katkesi kummalliseen korahdukseen ja hän tarttui 
rintaansa; hän horjui, hapuili vapisevin käsin ympäril- 
leen — niinkuin voimaton, sokea vanhus — ja sitten 
kuului omituinen, raskas mätkähdys ... 

Ensin — parin sekunnin äänettömyys, ja sitten 
tuo musta joukko ärjähti kuin suuri petoeläin. Mar- 

cuskin miltei kauhistui kuullessaan tuon kammottavan 
karjaisun — siinä ilmeni niin pelottava voima ja raivo. 

Samassa eräs kookas työmies hypähti patsaan jalus- 
talle kasvot vääristyneinä. Hän repäisi rajulla tem- 
paisulla puseronsa halki, iski paljasta rintaansa luisella 
nyrkillään ja huusi kuni mieletön: 

— Kurjat murhaajat! =Pelkurit! 'Ampukaa nyt, 
kun mielenne tekee! Kyllä meitä riittää! Ettekö 
osaa ampua? Vaikka minä näytän teille paikan! Minä 
olen vain työmies: mutta minä luin sotilaitten julistuk- 
sen ja minäkin kysyn: kuinka kauan me annamme teu- 
rastaa itseämme kuin karjaa? Minunkin veljeni kuoli 
siellä äsken! Jaminunkin veljeni veri huu- 
Oaraedssi 

Silloin hänkin putosi, ja miesjoukon karjunta tuka- 
hutti kuularuiskujenkin särinän kuulumattomiin. 

Torin toiselle laidalle oli saapunut kaksi palkkaväen 
panssariautoa ja paikalla syntyi vimmattu taistelu. Mar- 
cus ja Julius olivat keskellä suunnatonta miesjoukkoa 
ja se kuletti heitä mukanaan sinne tänne kuni myrskyävä 


meri lastuja... Taistelusta he eivät nähneet mitään, 
vain kuulivat: kuularuiskujen rätinää, hurjia huutoja. 
Kuka oli voitolla, siitä ei saanut tietoa... Toisinaan 


aalto heitti heidät lähemmäksi toisinaan kauemmaksi... 
Lopulta he pääsivät samaan puistoon torin reunassa. 
Täällä Marcus nousi hetkeksi eräälle penkille ja näki 
nyt kapinallisten vallanneen kaksi panssariautoa — niin- 
kuin silloin maailmansodan jälkeenkin! Ja nyt ne eteni- 
vät pakottaen hallituksen joukot peräytymään. 
Mutta torin toisella puolella, missä kuularuiskut 

oli kohdistettu tiheään työläisjoukkoon, kohtasi hänen 
katseensa surullisen näyn: mustana röykkiönä viruivat 
siellä kuolleet ja haavoittuneet sekaisin... eikä ollut 
sairasautoja, ei mitään apua... Siellä he saivat kuolla 
verenvuotoon ja avun puutteeseen. 


Silloin Marcus näki ilmassa vanhamallisen lento- 
koneen joka pudotieli punaisia paperilappuja. Ja miltei 
heti kuului sieltä huutoja: 

— Pois kaduilta! 

— Pois, pois, pois! 

Julius otti kadulta yliden lehtisen; siihen oli painettu 
yksi ainoa lause: »Kaikki aseettomat heti pois kaduilta»! 


Ja allekirjoituksena heidän komiteansa nimi! 


Tuon käskyn vaikutus oli ihmeteltävä. = Kadulta 
kadulle — suusta suuhun toistettiin sitä miltei voiton- 
riemuisesti. Ja äsken täpötäydet kadut tyhjenivät sala- 
peräisellä tavalla... Portit työnnettiin väkirynnäköllä 
auki ja pihat täyttyivät kuni nuijalla lyöden ... He 
lähtivät lentokenttää kohden. 


Edestäpäin alkoi kuulua ankaraa jyrinää; heitä 
vastaan kiiti kaksi kevyttä tykistöpatteria. Nuo 500—600- 
hevosvoimaiset moottorit jyskivät korviasärkevästi ja 
katu tärisi ankarasti, niiden syöksyessä hurjasti ohitse. 
Ja etumaisessa tykkiautossa istui Augustus kalpeana ja 
päättävän näköisenä... Jälessä kiiti muutamia kone- 
tykeillä ja kuularuiskuilla varustettuja panssariautoja. 

— Minne ne menevät? — kysyi Julius jännittyneenä. 

— Arsenaaliin ja sotatarvevarastoihin. Tänään 
päivällä siitä sovittiin. 

Marcus näki erään ilmailuosastolle kuuluvan auton, 
viittasi sen luokseen ja he nousivat siihen. 

Pienen matkan päässä he kohtasivat parinsadan 
suuruisen asestetun sotilasjoukon. Sen johtaja, nuori 
komiteaan kuuluva luutnantti oli kalmankalpea ja hänen 
päänsä oli sidottu; monet sotilaatkin olivat haavoittu- 
neita, kalpeita, kiihtyneitä. 

— Mitä, miten teille kävi? — kysyi Julius hätäi- 
sesti. 

— Tappio, — vastasi nuori upseeri synkästi. — Suuri 
enemmistö oli hallituksen puolella. Sinne jäi paljon 
tovereita — ja meidän täytyi lopulta paeta... 

Samalla hetkellä alkoi arsenaalilta kuulua ankaraa 
tykkien jyrinää. Luutnantti hätkähti ja kysyi käheästi: 

— Mitä se on..? 

Mutta kun Marcus kertoi Augustuksen tykistöstä, 
kirkastuivat luutnantin kasvot; kääntyen sotilaihin, huu- 
dahti hän innostuksesta ja mielenliikutuksesta vapisevalla 
äänellä: 

— Veljet, me olemme voitolla! Lähtekäämme! 
Meidän apuamme ehkä tarvitaan! Järjestykseen! Mars! 

Ja he lähtivät. 











MURHENÄYTELMI Ä. 


Marcus muisti sen kasarmin jossa Brutus oli toimessa. 
Ja muistaessaan Brutuksen olleen epävarman sen kasar- 
min miehistön suhteen, päätti hän ajaa sieltä kautta, 
toimittaakseen sinne apua jos sitä tarvittaisiin. Lähetes- 
sään erästä puistoa huomasivat he jo etäältä taistelun 
merkkejä. Puista oli kaarna karissut, alastomat oksat 
riippuivat kuin katkenneet jäsenet ... Nurmikolla virui 
muutamia kuolleita, ja pensaiden takana istui ja loikoili 
joukko haavoittuneita; monet kuuluivat hiljaa vaikeroivan. 

Akkiä Julius hätkähti ja hypähti autosta ... 

Erään puun alla lepäsi pieni, rääsyinen poika kuol- 
leena. Hänen rikkinäisessä puserossaan oli rinnan koh- 
dalla punainen läiskä — siitä oli luoti lävistänyt hennon 
ruumiin. Laihat, paljaat jalat olivat vielä suonenvedon- 
tapaisesti koukussa, pienet likaiset kädet nyrkissä ... 

— Ahaa! — sanoi Marcus pitkään. 

Hän oli edennyt hiukan ja katsoi ylös siihen puuhun, 
jonka alla murhattu pienokainen oli. 

Julius tunsi kylmien väreiden käyvän ruumiinsa 
lävitse ... 

Siellä oli toinen, pienempi — ehkä viiden- kuuden- 
vuotias poika. Pienokainen oli jäänyt paksulle oksalle 
vatsalleen ja takertunut kouristuksentapaisella voimalla 

toiseen oksaan — aivankuin eräät yölinnut, jotka kuol- 
lessaan puristautuvat oksaa vastaan. Hänen pienet, 
laihat kasvonsa olivat alaspäin, avoimissa, lasittuneissa 
silmissä kuvastui hurja kauhu — ja suu oli jäänyt auki 
kuin viiltävän hätähuudon jälkeen... 

He olivat nähneet äsken kokonaisen röykkiön ruu- 
miitä, mutta sekään ei vaikuttanut niin järisyttävästi 
kuin nämä pienet murhatut veljekset. 


Julius tuijottaa pienokaisia aivankuin jähmetty- 
neenä. Hän on ihan näkevinään, miten lapsukaiset kivää- 
rinpaukkeen lähestyessä kiipeävät puuhun, vanhempi 
auttaen ensin pientä veljeänsä... Pikkuveli alkaa pelätä 
tuon räikeän rätinän lähetessä, mutta vanhempi lohdut- 
telee, että täältä ylhäältä oikein hauska onkin katsella. 
Ne lähenevät ... Pikkuveli alkaa itkeä... ne huomaa- 
vat... nuori upseeri kohottaa pistoolinsa, ampuu... 
Fi käy... toinen nauraa... sitten ampuvat molem- 
mat... Pikkuveli vavahtaa, putoaa monta oksanväliä . . . 
Vanhempi laskeutuu nopeasti, mutta pikkuveli ei voienää 
sanoa mitään, korisee vain . . . Ja äkkiä hänen omat kätensä 
herpoutuvat, hän ponnistaa kaikki voimansa... ei, 
sormet väsyvät, heltiävät . .. hän putoaa, otsa paukahtaa 
kivikovaan käytävään... 

Niin heidät oli ammuttu kuin pienet pyynpoikaset, 
jotka salametsästäjä surmaa niiden ensimmäisellä lento- 
matkalla ... 

Hänen lähetessään kyseessäolevaa kasarmia, kuului 
jo kaukaa tavatonta melua, huutoja... 

Marcus seisautti auton korkean lankkuaidan koh- 
dalle ja he alkoivat jännittyneinä kuunnella. 

Meteli tuntui yhä kiihtyvän, ovien pauketta, kolinaa, 
askeleita — niinkuin sotilaat olisivat kaikki juosseet 
pihalle. Ja sitten kuului pihalta voimakas huuto: 

— Sotilaat! Veljet! Kuulkaa tätä! 

Meteli hiljeni ja sama ääni luki harvaan, läpitunke- 
valla äänellä julistuksen sotilaille. Pääsisältö oli sama kuin 
yleisölle levitetyssä — mutta sen lisäksi ohjeita, miten 
on meneteltävä upseereihin nähden, samoin ilmoitettiin 
miten paljon ennestään on kumouksellisia upseereita . .. 
Julistus päättyi seuraavasti: 

» Veljet! Tämän täytyy olla heidän viimeinen 
rikoksensa! Ottakaa kaikkialla haltuunne ampuma- 
tarpeet ja asevarastot! = Älkää antako enää kenenkään 
teurastaa aseettomia kansanjoukkoja. Nouskaa veljet! 
Nyt on aika tullut! 


Armeijan antimilitaristinen liitto» 


Syntyi tavaton meteli, josta eroitti seuraavia huutoja: 

— Heti arestiin! 

— Upseerit putkaan! 

— Aseet pois niiltä! 

— Aseet pois, heti! 

Marcus nousi seisomaan auton istuimelle ja varpail- 
leen nousten ylettyi hän näkemään, miten sotilaat Bru- 
tuksen johdolla nopeasti piirittivät upseerien rakennuksen. 
Ja sitten kuului Brutuksen kiihkeä, liikutuksesta värisevä 
ääni; 

— Hyvät herrat! Se rikos, mikä tänään on tapah- 
tunut, on liian suuri. Sentähden me toivomme, 
että te kaikki, hyvät herrat, yhdytte meihin, astutte vel- 
jinä riveihimme! Mutta niillekin, jotka eivät katso voi- 
vansa meihin yhtyä, vakuutamme kunniasanallamme 
täydellisen loukkaamattomuuden ja turvan — ehdolla, 
että kaikki luovuttavat aseensa ja pysyvät kasarmissa, 
omissa huoneistoissaan! Eikö niin toverit? 

— Oikein! Oikein! Me lupaamme kaikki sen! — 
huusivat sotilaat innostuneina. 

— Kaikki! Kaikki! 

— Pyydän siis, että herrat upseerit ilmoittavat 
mielipiteensä! — lausui Brutus, kuuluvalla äänellä. 

Silloin Marcus näki, miten upseeriklubin rakennuk- 
sessa aukeni vielä pari ikkunaa — ja muutamat kuula- 
ruiskut alkoivat hirveästi säristä. 

Etumaiset, niiden joukossa Brutus vaipuivat jou- 
koittain maahan — aivankuin tiheään ihmisrykelmään 
olisi iskenyt ukkonen. 

Syntyi kamala sekasorto; toiset alkoivat juosta sivulle- 
päin, toiset alkoivat ampua ikkunoita kohden: kaksi 
kuularuiskua vaikenikin äkkiä... Raivon- ja tuskan- 
huutojen kaikuessa peräytyivät kaikki sivulle, jonne ei 
sopinut kuularuiskulla ampua — ja satakunta miestä 
jäi kentälle... Monet nousivat, alkaen horjuen astella 
tovereittensa jälkeen; toiset kaatuivat uudelleen ja 
jatkoivat matkaa ryömien, jotkut lähtivät heti nelin- 
ryömin — mutta muutamat kohottivat vain päitään ja 
vaipuivat uudelleen maahan kuin vastustamattoman väsy- 
myksen vallassa... 

Marcus alkoi vavista: sillä yhtäkkiä kohdistettiin 
kuularuiskujen tuli näihin avuttomiin haavoitettuihin 
ja kuoleviin — ja hetken kuluttua olivat kaikki muut- 
tuneet liikkumattomiksi ... 

Nyt näyttivät sotilaat raivostuvan, hurjistuvan. 
Villisti huutaen juoksivat he kuularuiskujen tulesta 
huolimatta ovia kohden; paljo kaatui, mutta enemmistö 
ehti oville; ne iskettiin säpäleiksi, he syöksyivät vimmas- 
tuneina sisään, kuului kirkaisuja, pauketta, räiskettä; 
kuularuiskut vaikenivat yksi toisensa jälkeen — ja avoi- 
mesta ikkunasta heitettiin alas jonkun aliupseerin hen- 
getön ruumis... Hyökkääjät eivät nähtävästi päässeet 
kaikkiin sisähuoneisiin, koska sieltä kuului mauserpistoo- 
lien terävää pauketta: upseerit ampuivat ovien läpitse 
kapinallisia . .. 

Äkkiä juoksivat sotilaat ulos ja heidän joukostaan 
kuului moniääninen, läpitunkeva huuto: 

— Tulta, tulta, tulta! 

Kuumeisella kiireellä tuotiin öljykannuja, vietiin 
sisään, valeltiinpa ulkoseiniäkin — ja pian leimahti koko 
rakennus ilmituleen ... 

Sotilaat peräytyivät hiukan taaksepäin, asettuen 
odottamaan, kiväärit ampumavalmiina. 

Pian alkoi palavasta rakennuksesta kuulua ääniä, ja 
savun lävitse ryntäsi upseerijoukko ulos, jokaisella kädes- 
sään paljastettu sapeli, toisessa mauserpistooli. 

Kuului yksi ainoa kumea karjahdus — niinkuin 
suunnattoman suuri kahlekoira olisi karjahtanut ... ja 
upseerit lysähtivät maahan niinkuin jokaisen sääret olisivat 
äkkiä katkenneet... 

Juliuskin oli noussut katsomaan; hän oli muuttunut 
kauhean kalpeaksi ja sopersi vapisevin huulin: 

— Veljeni... mennään täältä ... 

He istahtivat, ja kuljettaja pani auton liikkeelle; mutta 
he pääsivät vain hiljaa eteenpäin — suletun portin taakse 
oli kokoontunut suuri uteliaiden joukko, joka jännitty- 
neenä kuunteli huutoja, tulen kohinaa, ja katseli ylöspäin 
kohoavaa, yhä sakenevaa savupatsasta. 


Hiukan sen jälkeen kun Marcus oli saapunut lento- 
kentälle, ilmestyi ilmailuosaston ylipäällikkö persoonalli- 
sesti sinne. Hän kutsui Marcuksen luokseen ja ilmoitti, 
ettei yksikään ilmailija saa toistaiseksi poistua mihinkään 
ja kaikki koneet on pidettävä lähtövalmiina. 

Kaikeksi onneksi ei hän ryhtynyt tarkastamaan 
koneita — hän olisi silloin huomannut että yksi uusista 
koneista oli poissa. 


Kenraalin lähdettyä puhui Marcus huolestuneena 
Antoniukselle: i 

— Mitä nyt on tehtävä? Eikö sinun pitäisi olla 
kaupungilla? 

Antonius vastasi hiljaa ja varmasti: 

— Ole huoletta! Minä olen vuosikaudet ajatellut 
tätä asiaa lukemattomilta eri puolilta. Muutamien toverien 
kanssa olemme suunnitelleet kaikki pienimpiä yksityis- 
kohtia myöten: jokaisella on oma tehtävänsä ja omat 
apulaisensa. Ennen iltaa ei minua tarvita missään, ja 
silloin me kyllä lähdemme täältä vähin äänin ... 

Hän ilmoitti, että toveri B. oli hartaiden pyyntö- 
jensä jälkeen hänen luvallaan käynyt noutamassa 3—4 
palloa — ja nyt hän koneineen odottaa kaupungin ulko- 
puolella. — Jos kapinalliset alkaisivat joutua tappiolle, 
telefoneeraisi Augustus hänelle ... 

Marcus muisti sen tavattoman voiman ja raivon, 
mikä silloin kokouksessa oli kuvastunut tuon nuoren 
miehen jäntevillä kasvoilla. 


ARSENAALIIN! 


Ilta alkoi jo lähetä, mutta yhä jatkui taistelun pauhu 
kaupungin eri puolilla; toisinaan se heikkeni hiukan, 
toisinaan yltyi hirmumyrskyntapaiseksi. Vain arsenaalin 
taholta kuuluva jyrinä pysyi samanlaisena. Täältä sai 
Antonius sanan, että taistelu on jokseenkin tasaväkistä, 
mutta kaupungilta he eivät saaneet mitään tietoa. 

Tuo epätietoisuus ja taukoamaton taistelun jyske oli 
hermostuttanut: Marcusta tavattomasti. Pitkät ajat 
tuntui hänestä siltä, että tämä on samaa taistelua kuin 
isänkin kaatuessa; hän on kotonaan samoin kuin silloinkin, 
kuunnellen kuularuiskujen rätinää. Ja kun taas huomasi 
totuuden, ihmetteli hän, miten samanlaista kaikki oli kuin 


silloinkin . .. 
— Fi, kyllä minun hermoni pilaantuivat siellä 
vankilassa! — puhui hän katkerasti ystävälleen. — Tus- 


kin voin olla paikallani! En minä ennen ollut tällainen! 

— Älä lainkaan ihmettele! — lohdutti Antonius. — 
Se johtuu toimettomuudesta! Ei sitä kestä 
vahvatkaan hermot! 

Juuri silloin kuului järeän tykin laukaus arsenaalilta 
päin, ja heti senjälkeen granaatin räjähdys. 

— Tuo oli luultavasti 28 cm haubitsi! — sanoi 
Antonius ja lisäsi vakavasti: 

— Kenenkä puolella se lienee? Ettei vain halli- 
tuksen joukoilla... 

Pienemmät tykit olivat alkaneet jyristä entistä an- 
karammin, ja aivan toisaalta, kaupungilta päin, kuului 
välillä kuularuiskujen äänen ylitse ihmisjoukon tuhat- 
ääninen huuto... 

— Kunhan eivät vain räjähdyttäisi ampumatarve- 
varastoa. Voi käydä niin, että tarvitsemme sitäkin, kun 
meillä . .. Niin jos... vihollinen. 

Alkoi jo hiukan hämärtää, mutta mitään ratkaisua 
ei tullut — tykit jyrisivät yhä samalla voimalla. 

Silloin välähti häikäisevä leimahdus — niinkuin 
satakertainen salama; sitten jyrähdys, aivankuin koko 
avaruus olisi omituisesti revähtänyt taivaanrannasta toi- 
seen — ja sitä säesti luhistuvan kivirakennuksen kamala 
BYSKE yo 

— Nyt luulen, että palkkajoukkojen tykistö on val- 
mis! — huudahti Antonius hillitysti. 

— Jospa hän vain olisi osannut pudottaa pienen 
yhtähyvin kuin suuria..? 

— Ole huoletta... Hän on sen kokouksen jälkeen 
salassa harjoitellut samanlaisella pallolla... 

— Eivät todellakaan enää ammu! — huudahti 
Marcus vilkastuen. — Mutta näetkö sitä? 

— En...en näe! — vastasi Antonius ihmetellen. — 
Sitä ei todellakaan näy, vaikka hämärtää vasta tämän verran! 

— Katso! Ettei vain ampumatarvevarasto alkaisi 
palaa . .? — kuiskasi Marcus. 

He katsoivat taas äänettöminä. Tykkien jyrinä oli 
kokonaan tauonnut, silloin tällöin vain kuului arsenaalin 

seuduilta kuularuiskun särinää — niinkuin joku olisi 
leikillään pärryttänyt ... sielläpäin roihusi myöskin val- 
tava tulipalo. 

Ilma muuttui pimeämmäksi, ja tulipalo tuntui yhä 
yltyvän. Niitä alkoi näkyä kolmelta, neljältä eri kohdalta; 
niiden loimu leiskahti toisinaan häikäisevän kirkkaaksi, 
toisinaan hiukan himmeni. Ilma oli niin tyyni, että 
punertava savu nousi miltei pystysuoraan korkeutta 
kohden . .. Marcuksen mielestä koko miljoonakaupunki 
oli kuin kohiseva, hehkuva, jättiläisahjo ... 

Silloin alkoi läheiseltä kadulta kuulua juoksevien 
askeleiden yhtäjaksoista kopinaa ja välillä epäselviä 
huutoja: 

— Arsenaaliin! Arsenaaliin! 

— Arsenaali on valloitettu! 

— Nyt saadaan aseita! 

— Aseihin! Aseihin! 

— Mistä ne tietävät sen? — kysyi Marcus hämmäs- 
tyneenä. 

Antonius otti taskustaan punaisen ilmoituslapun ja 
sanoi tyynesti: 

— Arsenaalin valloituksen ilmoittaminen on ollut 
myöskin erään toverin huostassa. Hänellä ei ole mitään 
muuta tehtävää — ja hänen apulaisensa ovat jo kolmen 
tunnin ajan olleet kaupungin eri puolilla, valmiina jaka- 
maan nämä liput merkin saatuaan. 

— Mutta ellei olisi onnistuttukaan valloittaa sitä . .? 
— änkytti Marcus hämmästyneenä. 

— Silloin ilmoitukset olisivat olleet tarpeettomat; 
he olisivat kuitenkin odottaneet paikoillaan huomisiltaan ... 

Marcus oli näkevinään ikäänkuin hymyn häiväh- 
dyksen Antoniuksen huulilla ja sopersi ihaillen: 

— Sinä olet merkillinen mies... 

— Älähän nyt joutavia! En minä yksin ole-ollut ... 
Muutaman toverin kanssa olemme jo vuoden ajan har- 
kinneet kukin oman tehtävänsä yksityiskohtia, ja kaikki, 
mitä edeltäpäin on voitu valmistaa, se on valmistettu. 

Kuularuiskujen tuli lakkasi kokonaan; joitakin yksi- 
näisiä kiväärinlaukauksia vain kajahti — niinkuin vanhat, 
uskolliset vahtikoirat, jotka yöllä puoleksi nukkuneinakin 
silloin tällöin haukahtavat. 

Kun sitten konetykit yhtäkkiä alkoivat raivoisasti 
jyristä, vaikutti se niin voimakkaasti Marcuksen her- 
moihin, ettei hän voinut estää väristystä. Kiväärien 
pauke kiihtyi, kuularuiskut ärähtivät taas uhkaavasti 
kuni levostaan häirityt villipedot — tulipalon liekitkin 
tuntuivat yltyvän, punertuvan; kuului epämääräistä rys- 
kettä ja huminaa ja eräässä paikassa leimahti muutaman 


kerran punainen tulitöyhtö ylöspäin — niinkuin joku 
raivostunut hirviö olisi voitonriemuisesti hulmauttanut 
tuliharjaansa . .. Kaiken lisäksi kuului taaskin jostakin 
kaukaa entistä hurjempi huuto. 

— Olikohan se avunhuuto? — ajatteli Marcus 
tuskastuneena. 

LAULAEN KUOLEMAAN. 


Komiteaan kuuluvat ilmailijat olivat päättäneet, että 
vain Antonius ja Marcus menevät kokoukseen; herättäisi 
liiaksi huomiota jos monta olisi vasten kieltoa poissa. Ja 
puoli kahdeksan aikana lähtivät he hiljaa ulos takaportista. 

Kaikki tulipalot oli kapinallisten toimesta sammu- 
tettu. Tämä puoli kaupunkia oli miltei kokonaan heidän 
hallussaan, ja katuvalaistus oli sammutettu. 

Kun he olivat vähän matkaa kulkeneet, ilmestyi 
pimeydestä tumma möhkäle: panssariauto. 

Antonius astui varmana kuljettajan aukolle ja kuis- 
kasi jotakin. Etupuolelle ilmestyi pieni punainen lyhty, 
ja kun he olivat nousseet autoon, lähti se liikkeelle hilli- 
tysti jymisten. 

Autossa oli jo ennestään toveri B. Kun Marcus 
pimeässä istui hänen viereensä, tunsi hän tämän tarttu- 
van käteensä ja sanovan liikutuksesta värisevällä äänellä: 


— Veljet... Työväenpuolue on julistanut suur- 
lakon kaksi tuntia takaperin! Yksikään juna ei ole sen 
jälkeen lähtenyt kaupungista — eikä tule lähtemään! 


Yksikään pyörä ei huomenna pyöri! 

Tuosta äänestä soinnahti salaperäinen ilo ja varmuus. 
Marcus ei ollut koskaan kuullut sitä sellaisena. Siitä 
tarttui häneenkin selittämätöntä varmuutta ja rohkeutta. 

He olivat kulkeneet vasta vähän matkaa, kun he 
saapuivat katusululle, jota varustettiin kuumeentapaisella 
kiireellä. Joukon johtajana toimiva työmies tuli heidän 
luokseen ja ilmoitti, että N:n torilla pidettävän kokouksen 
takia on tämä puoli kaupunkia kokonaan sulettu katu- 
suluilla, jotteivät palkkajoukot pääse aseettomien kimp- 
puun. Hän ilmoitti mistä he pääsevät torille. 

Sanottua paikkaa lähetessään näkivät he yhä enem- 
män äänettömiä joukkoja, jotka kaikki pyrkivät samaan 
suuntaan kuin hekin; pimeässä he näyttivät epämääräi- 
siltä haamuilta. 

Eräässä torille johtavan pääkadun risteyksessä seisoi 
lukuisa aseellinen joukko, sotilaita jotka olivat repineet 
olkalappunsa, ja seuraavassa risteyksessä oli luja katu- 
sulku kuularuiskuineen ja konetykkeineen. 

Eräs nuori upseeri tuli heidän luokseen ja johdatti 
heidät saman poikkikadun ensimmäisestä portista sisään 
ja sieltä, säretyn tiiliaidan aukosta, toinen pihan kautta 
samalle kadulle. 


Lucasin upea yksityisasunto oli keskikaupungille 
johtavan pääkadun varrella. Onneksi oli se kapinallisten 
kaupunginosan puolella, mutta aivan läheltä kuului 
taistelun melua. Kun he olivat ajaneet auton pihaan ja 
nousivat toverinsa asuntoon, näkyi ikkunasta omituinen 
näky. 

Noin sadan metrin päässä oli pieni puutalo alkanut 
palaa, ja sen kellertävässä valossa laittoivat kapinalliset 
parhaillaan barrikaadia. 

Kaikki kävi uskomattoman nopeasti. He olivat jo 
aikaisemmin pysäyttäneet kokonaisen jonon raitiovau- 
nuja. Yksi toise: sa jälkeen lykättiin lähemmäksi, silmän- 
räpäyksessä tarttuivat niihin kymmenet miehet, ja ke- 
vyesti kuin tyhjät tavaralaatikot kaatuivat ne poikittain 
kadulle suureen röykkiöön! Siihen joutuivat rikkinäiset 
autot, lähiportit lyötiin säpäleiksi ja pihoilta tuotiin 
vaunuja, lankkuja, kiviä, vieläpä turpeitakin — ja röykkiö 
kasvoi kuni taikavoimalla ... 

Tulipalon loiste kiihtyi yhä, nyt he huomasivat 
etäämmällä pari pienempää panssariautoa, jotka antoivat 
silloin tällöin kuularuiskujen säristä, ikäänkuin koetel- 
lakseen, ovatko kunnossa. 

— Minä en ymmärrä, miksi ne eivät ammu yhtä- 
mittaa .. ? — puhui Antonius kuin itsekseen. — Jospa 
ne odottavat jotakin... 

Paljon ne nytkin tekivät tuhoa. Katusulku oli vielä 
liian heikko: kuulat sinkoilivat vaunujen lävitse kuin 
pahvilaatikoista. Haavoittuneita kannettiin taukoamatta 
eräälle pihalle, jossa valkohihainen mies (luultavasti lää- 
käri) näytti kiireisesti häärivän. Julius kalpeni, katselles- 
saan kiikarilla, miten kuolleet siirrettiin vain hiukan syrjään. 

Silloin kuului toisaalta kiihkeitä huutoja: 

— Tietä, tietä, tietä! 

Väkijoukko puristautui seiniä vastaan, ja keskelle 
aukeni kapea väylä, jota myöten noin 50-miehinen ases- 
tettu joukko nopeasti marssi katusulkua kohden. 

Mutta he eivät ehtineet vielä määräpaikkaansa, 
kun joukon huuto kajahti entistä rajumpana — ja siinä 
kuvastui aivankuin vihaa ja kauhua. 

Samassa he näkivät epäselvästi, miten keskikaupun- 
gilta läheni peräkkäin joitakin suuria, harmaita... 
Tulipalon kaameassa valossa muistuttivat ne entisajan 


kömpelöitä mammutteja... Noin sadan metrin päässä 
ne asettuivat rinnakkain; seisahtuivat ... 

— Minä pelkäsin tuota! — huudahti Antonius 
kiihtyneenä. — Ne aikovat murtautua tästä torille! 

— Mutta kai tänne heti apua tulee..? — änkytti 
Marcus. 

— Tietysti ne tiedon ovat lähettäneet... Mutta 
sitä ennen... Niillä on neljä konetykkiautoa ja vielä 
kuularuiskuja ... Katso, nyt ne alkavat! 


Palavan talon katto putosi sisään ja roihusi nyt 
suunnattomana liekkipatsaana. = Ympäristö oli kirkas 
kuin auringon valossa, ja he näkivät kauhistuneina kapi- 
nallisten ainoan kuularuiskuauton pirstoutuvan muuta- 
massa sekunnissa — hyökkääjät olivat kohdistaneet 
siihen kaiken tulensa. Heti senjälkeen tuli katusulun 
vuoro: Siellä räiskyi, räjähteli; vaununsirpaleet, lankun- 
pätkät sinkoilivat pyrynä, ja tuo suuri röykkiö hupeni 
nopeasti, salaperäisesti — aivankuin hirvittävät, näky- 
mättömät hampaat olisivat sitä raivoisasti pureksineet ... 
Sulun puolustajat kaatuivat joukoittain paikalleen — 
mutta yksikään ei kääntynyt ... 

Juuri silloin sattui jyrinästä muutaman sekunnin 


väliaika — ja nyt sululta kajahti marseljeesi! Marcus 
kuuli sen lähenevän, se vyöryi ohi ... kasvaen, kiihtyen 
kuni pyörremyrsky... Tykit eivät voineet enää sitä 


tukehuttaa! 

Marcus tunsi ruumiinsa kylmenevän: hän näki 
elämänsä — suurimman, — järisyttävimmän näyn: tuo 
kaduntäyteinen työmiesjoukko lähtee kuin yksi mies 
tultasyökseviä * panssariautoja kohden; suurin osa 
heistä on aseettomia, konetykkien ja kuularuiskujen kaa- 
mea räiske lähenee, mutta he astuvat nopeammin! He 
tietävät kaatuvansa, mutta he tahtovat suojella toverei- 
taan ja he etenevät — he marssivat laulaen 
kuolemaan! Ja kun jyrinä kiihtyy, kiihtyy myöskin 
heidän vauhtinsa, ja heidän laulunsa uhkaa tukehuttaa 
tykkienkin jyryn! 

Siinä oli jotain järisyttävän suurenmoista. Mar- 
cuksen mieleen muistui lapsena näkemänsä yliluonnolli- 
nen uni viimeisestä tuomiosta... Hän näki takaapäin 
tulevien sieppaavan kaatuneilta kiväärit, mutta monet 
eivät ehtineet ampua laukaustakaan, kun jo vuorostaan 
kaatuivat ... 

Konetykit olivat toimineet vasta minuutin verran, 
mutta Marcuksella ei ollut mitään käsitystä ajasta, hän 
näki vain veljiensä, noiden nimettömien sankarien kau- 
healla tavalla kaatuvan... Kasvot liidunvalkoisina 
hypähti hän paikaltaan, ja hänen sanansa iskivät nope- 
asti kuin kiväärinlaukaukset: 

— Nyt lähden. Hyvästi! 

— Minä myös! — yhtyi Antonius. 

— Mutta, hyvät veljet, — huudahti Lucas hätäänty- 
neenä — ettehän te pienellä kuularuiskuautolla saa aikaan 
muuta kuin oman kuolemanne! Ehkä jo tulee apua ..? 

Marcus ei vastannut, hän meni parhaillaan ulos 
ovesta miltei juosten. 

Mutta portailla saavutti Lucas heidät, huutaen 
liikutetulla, riemukkaalla äänellä: 

— Alkää menkö! Jo tulevat! Jo tulevat! 

Se tapahtuikin viime hetkellä. Katusulku oli jo miltei 
kokonaan tuhottu, sen etupuolella näkyi musta, kadun- 
täyteinen kaatuneiden röykkiö — ja nyt vihollisautot 
olivat . yksitellen lähenneet aivan barrikaadin jätteiden 
viereen; näiden taakse oli ilmestynyt vielä avuksi kym- 
menkunta autoa: niissä istui satakunta palkkasotilasta 
pikku kuularuiskuineen odottamassa, milloin he pääsisivät 
SIIT OIT AU NC 

Hyökkääjät eivät huomanneet, että väkijoukon suo- 
jassa läheni Augustuksen neljä 75 mm. pikatykkiä ja 
kaksi kaikkein suurinta panssariautoa, joissa oli kaksi 
suurta konetykkiä, kuularuisku ja valonheittäjä. 

Nyt seurasi äskeistäkin kamalampi näytelmä... 

Äkkiä kohdistettiin hyökkääjiin valonheittäjien sokai- 
seva tuli, ikkunat tärisivät huumaavasta jyrinästä — ja 
heti eräs palkkajoukon auto hajosi, singahti kaikille 
tahoille! Siinä oli ollut jokin voimakas pommi tahi käsi- 
granaattivarasto — jonka pikatykin pommi oli lävistänyt. 
Kapinalliset kohdistivat kuulasateen ensin vihollisautojen 
pyöriin, ja kun ne olivat kääntämättä, ei yksikään voinut 
paeta. Ensin ne omituisesti lyyhistyivät ja kallistelivat, 
ja hetken kuluttua alkoivat ne yksi toisensa jälkeen 
kaatuilla kyljelleen — aivankuin suuret, kankeat eläimet, 
jotka ovat saaneet luodin sydämeensä... 

Marcus muisti ne tuhannen nuorta miestä, puun- 
oksiin takertuneen poikasen — ja hän katseli kylmällä 
vahingonilolla, miten autojen suojassa odottaneet palkka- 

joukot hävisivät, niinkuin maa olisi niellyt heidät ki- 
taansa... 

Jyrinä lakkasi, xajahti kaamea, riemuitseva huuto — 
ja mustana maanvieremänä vyöryi valtava miesjoukko 
ottamaan haltuunsa kuularuiskut, lopettamaan viimei- 
senkin vastarinnan... 

He näkivät, että kapinallinen sapööriosasto repi katu- 
kivityksen, alkaen kiireesti kaivaa patteria tykkien suo- 
jaksi. Ja nopeasti marssien saapui paikalle asestettuja 
miesjoukkoja yksi toisensa jälkeen . .. Sitten näkyi toista- 
kymmentä lähenevää sairasautoa... 

Lucas katseli katusululle päin ja virkkoi värisevällä 
äänellä: 

— Kyllä tuolla on kamalaa ... 

— Mutta ne eivät päässeet sittenkään torille! — 
sanoi Marcus lujasti. 

— Ei — eivätkä pääse, — lisäsi Antonius. 


Heidän kokouksensa päättyi kymmenen minuutin 
kuluttua. Lucas oli saanut varman tiedon, että sota on 
päätetty julistaa seuraavana yönä. Päätettiin, että Anto- 
nius ja Marcus lähtevät tänä yönä viemään tästä tietoa 
sikäläisille liittolaisille sekä kansainväliselle pääkomi- 
tealle, ja be ilmoittivat olevansa taas täällä klo 6 aamulla. 


AANI PIMEYDESTÄ. 


Vaikka kokous oli jo alkanut, vyöryi toria kohden 
vieläkin mustanaan työmiehiä. 

Hälyytystorvi. pärisi miltei yhtämittaa, ja joukot 
hajaantuivat kahden puolen aivankuin aallot laivan 
kulkiessa — ja kun punainen lyhty huomattiin, kuului 
heille joukosta innostuneita huudahduksia. 

Lähetessään toria, tapasivat he miltei jokaisessa 
kadunristeyksessä aseellisen joukon, olipa parissa paikassa 
puolivalmis katusulkukin vartiostoineen. Ja torilla, 
joukon ympärillä oli vielä kaksinkertainen ketju sotilaita 
ja asestettuja työmiehiä. 

Väkijoukkoja ei täällä voitaisi karjana teurastaa! 

Heidän saapuessaan torille kuului paraillaan moni- 
ääninen hyväksymishuuto, josta eroitti muutamia yksi- 
tyisiä: 

— Oikein, oikein! 

— Sinä puhut totta! 

Kun he olivat aukaisseet yläpanssarin, kajahti 
pimeydestä harvinaisen voimakas, kaunissointuinen ääni: 

— Niin julmasti on meitä sorrettu. Ja minkälainen 
on meidän elämämme muuten ollut? 

— EFi minun tarvitsisi sitä kysyä, ei ehkä puhua- 
kaan — sillä te tiedätte sen niin kamalan selvästi. Mutta 

en voi vaieta! Meidän suumme on ollut liian kauan 
tuskallisen suukapulan sitoma! Minun, teidän, jokainoan 
työläisen sydän on täynnä vuosien tuskaa ja kalvavaa 
katkeruutta. Meidän on täytynyt nähdä, miten rak- 
kaimpamme ovat menehtyneet nälkään, kylmyyteen, tau- 
teihin. Useimmat pienokaisistamme ovat kuolleet ennen- 
aikaisesti kuin linnunpojat takatalvella . .. haudat ovat 
täyttyneet heidän pienistä, kuihtuneista ruumiistaan ... 

Ääni värähti, sitten vaikeni yhtäkkiä, aivankuin 
tukehtuen. Ja tuossa suunnattomassa joukossa vallitsi 
syvä, pahaenteinen äänettömyys. Mutta ääni pimeydessä 
muuttui vihlovan katkeraksi ja läpitunkevaksi: 

— Heidän on täytynyt kuolla sentähden, että vii- 
meisetkin pennimme on lukemattomina veroina r y ö s- 
tetty meiltä! Ja näillä rahoilla, meidän rakkaittemme 
elämän hinnalla on rakennettu panssarilaivoja, 
yhä suurempia mörssäreitä, yhä lujempia linnoituksia, 
kuularuiskuja, lentokoneita, panssariautoja — joiden 
ainoana tehtävänä on ihmisten murhaaminen, 
ihmisruumiitten silpominen mitä hirveimmällä tavalla! 
Ja kaiken tämän lisäksi on omaisemme kuoleman uhalla 
viety teurastettaviksi... Ja kaikki on täytynyt kärsiä 
äänettöminä. = Keskiajan ingvisiittoritkin antoivat. uh- 
riensa huutaa, mutta meidän on täytynyt äänettö- 
minä kestää sanomattomat kärsimyksemme. Pienimmäs- 
täkin vastalauseesta on toverimme teljetty vankiloihin, 
teloitettu, ja heidän omaisensa, pienokaisensa ovat jääneet 
nälkäkuoleman uhreiksi. Noin julmalla keinolla on mei- 
dät pakotettu vaikenemaan — ja te tunnette tuon suu- 
kapulan polttavan tuskan! 

Ääni vaikeni hetkeksi, ja torilla vallitsi vieläkin 
kuolemanhiljaisuus. Marcuksen mieleen lennähti kamala 
mielikuva: että noiden kymmenien tuhansien miesten 
suut ovat vieläkin sidotut kiduttavalla suukapulalla ... 


— Tänään on tehty kamala rikos — mutta mitä se 
onkaan niiden miljoonien uhrien rinnalla jotka 
tuleva sota aiheuttaisi! —— Näkymätön puhuja kuvaili 


elävästi, miten tuleva sota liittoutumisten ja asetekniikan 
kehityksen vuoksi tulisi olemaan paljon suurempi, vielä 
julmempi ja verisempi kuin viime maailmansota; selitti 
siltä aiheutuvan kurjuuden ja hädän ja huudahti ras- 
kaasti syyttäen: — Ja nyt aikoo hallitus vieläkin pakottaa 
meidät = tuollaiselle, — miljoonien teurastuskentälle ! 
Upottaa = maan tuohon pöyristyttävään kurjuuden, 
tuskan ja kyynelten mereen! 

Tuosta elävästä, kuumeisesti sykkivästä pimeydestä 
kuului matala, kumea murahdus. Se ei ollut äänekäs, 
mutta siinä kuvastui sellainen pidätetty, raivoisa uhka, 
että Marcus tunsi kylmien väreitten syöksyvän ruumiinsa 
lävitse. Tuntui siltä, kuin olisi kidutettu jättiläismäinen 
leijona kumeasti murahtaen noussut seisomaan — ja 
kita avoinna tuijottaisi verestävin silmin kiduttajaansa ... 

Jossakin kauempana alkoi säristä taas kuularuisku. 
Ja näkymättömän puhujan ääni vapisi mielenliikutuk- 
sesta ja katkeruudesta: 

— Hallitus on käskenyt palkkalaisensa murhaamaan 
meidät, he koettavat hurjalla raivolla päästä tämän torin 
kumpaankin päähän, ampuakseen mäsäksi nämä 200- 
tuhatta ihmistä. Juuri äsken on kaksituhatta toveriamme 
uhrannut henkensä estäessään niitä, heidän ruumiinsa 





Ääni pimeydestä 287 





eivät ole vielä kylmenneet, ja suuri joukko kituu silvot- 
tuina, kuolevina... Ja heiaöt, meidät kaikki tahdotaan 
tappaa vain sentähden, että olemme joukkomurhien 
vastustajia! 

Senjälkeen puhuja selitti minkätähden hallitus niin 
epätoivoisesti riippuu sotalaitoksessa, selitti eri puolilta 
sotien syyt. Hänen sanansa putoilivat tuohon näkymät- 
tömään joukkoon kuni tulikekäleet, hänen äänensä paisui, 
siinä kuvastui epätoivon hurja päättäväisyys ja voima: 

— Toverit, veljet! Me olemme kaiken tähänasti- 
sen kärsineet — mutta tämä on liikaa! Me olemme 
olleet äänettömiä, mykkiä orjia — mutta nyt emme voi 
enää, emmekestä enää! Tämä on kuolemaa pahempi. 
Nyt meidän täytyy nousta. Me nousemme itsemme, 
pienokaistemme, miljoonien leskien ja orpojen nimessä, 
Ja me sanomme: seis! Nyt riittää! 

Nuo viimeiset sanat tuntuivat pimeästä avaruudesta 
iskeytyvän joukkoon, huumaten jokaisen vastustamatto- 
malla voimallaan. Marcus hypähti seisoalleen; molem- 
mat nyrkit kohotettuina alkoi hän huutaa kaikin voi- 
18100 a 
Mutta hän ei kuullutkaan ääntään, sillä samassa 
silmänräpäyksessä kajahti pimeydestä niin raju huuto, 
ettei Marcus ollut koskaan sellaista kuullut — se pais- 
kautui seinästä seinään kuni tykkien jylinä. Samassa 
leimahti ilmassa raketti, ja ensikerran Marcus näki — 
mutta punainen valo muutti tuon pikaisen näyn sala- 
peräiseksi, uskomattomaksi: mustan meren pinnalla kel- 
luu lukemattomia kasvoja, siitä kohoaa uhaten satoja- 
tuhansia nyrkkejä ... 

Ja huuto jatkui yhä, kiihtyi omasta voimastaan kuin 
pyörremyrsky. 

Kun se vihdoin vaikeni, kuului kaukaista kiväärien 
rätinää; sielläpäin näkyi myöskin äskensyttyneen tuli- 
palon loimu. 

— Toverit! Tuo ääni muisiuttaa, että meillä on 
edessämme ankarat päivät, — puhui sama läpitunkeva 
ääni kiväärinlaukausten säestämänä. Hän selosti lyhyesti 
asemaa, kehoitti pitämään suurlakon mahdollisimman 
täydellisenä, etteivät hallituksen joukot saa muualta 
apua, ja lopetti puheensa seuraavin sanoin: 

— Kun me olemme vuosikaudet kärsineet nälkää 
heidän tähtensä, kun miljoonat meistä ovat kuolleet 
heidän sodissaan, niin miksemme nyt kärsisi 
muutamia päiviä omassa sodassamme — kuolisi ilo- 
mielin oman asiamme puolesta, lastemme ja tulevien 
sukupolvien puolesta! Veljet, päättäkäämme, että meidän 
täytyy voittaa — tahi kuolla viimeiseen 
an UNS an)! 

Nyt puhkeava huuto vaikutti Marcukseen vielä 
järkyttävämmin: niin, siinä kuvastui epätoivo — kuo- 
leman epätoivon voima. Tulipalo oli alkanut 
valaista sinne asti, ja nyt Marcus epäselvästi näki, 
miten tuo ääretön joukko alkoi liikehtiä niinkuin yölli- 
nen, myrskyävä meri — josta vain silloin tällöin 
eroittaa jotakin epämääräistä, kuohuvaa... Selittä- 
mättömästä mielijohteesta sulki Marcus hetkeksi sil- 
mänsä, hän luuli olevansa valtameren rannalla — ja 
vuorenkorkuiset aallot syöksyvät kumeasti pauhaten 
kallioita vastaan... 

Mutta kun huuto vaikeni, oli jossakin lähistöllä 
alkanut taas taistelu! Palkkajoukot yrittivät kai taaskin 
tunkeutua torille uudesta paikasta! — Sieltäpäin alkoi 
hetken kuluttua kuulua konetykin jyrinää. Torilla syntyi 
vilkas liike; muutamat panssariautot lähtivät porhalta- 
maan jyrinää kohden, aseellisten joukkojen saattamana. 

Antonius antoi kuljettajalle merkin; he lähtivät 
taas ilmailuasemaa kohden. 


Ylös helvetistä — 19 








ONNELLINEN PÄÄTOS. 


Samana iltana kello yhdeksän aikana oli pääministerin 
palatsissa salainen neuvottelukokous kapinan johdosta. 

Siellä olivat koolla ministerit, yleisesikunnan suun- 
nitteleva jaosto, armeijan ylipäällikkö, ilmailuosaston 
ylipäällikkö ja laivaston yliamiraali. Koko valtakunnan 
toimeenpaneva hallitusvalta oli saapuvilla. 

Kokouksessa oli ensin vallinnut jonkunverran her- 
mostunut mieliala, mutta nyt se alkoi rauhoittua; yleis- 
esikunnan päällikkö teki parhaillaan selvää asemasta 
ja esiintyi kylmästi, tyynesti ja varmasti; vieläpä hän 
heitti muutamia pistosanojakin liiallisesta hätäilemi- 
sestä — sillä sisäisesti hän oli sangen rauhaton; hän ei 
luullut teloitusten herättävän sellaista mieltenkuohua. 
Hän lopetti puheensa seuraavasti: 

— Täällä on puolittain syytetty minua siitä, että 
olen eilen ratkaisevasti vaikuttanut kapinallisen patal- 
joonan rankaisua koskevaan päätökseen. Se on totta — 
minä tein sen! Mutta minä sanoin jo eilen, että se 
on ainoa keino — En minä muuten ymmärrä, 
miksi täällä ilmenee, sanoisinko hermostuneisuutta! 
Sillä meidän asemamme ei suinkaan horju. = Suurin 
osa kaupunkia on vallassamme; katuvalaistus toimii, 

ravintolat, vieläpä huvipaikatkin ovat avoinna! Tosin 
arsenaali ja suurin ampumatarvevarasto on mellakoit- 
sijain hallussa, mutta se ei merkitse mitään! Sen keinon 
avulla, jonka herra pääministeri esitti, lakkaa kapina 
huomisaamuna. Ellei lakkaisi, niin linnoitukset ja 
ilmailuosasto todellisuudessa vallitsevat kaupunkia — 
pari ilmailijaa karkoittaa nuo uudet »valloittajat» kym- 
menen minuutin kuluessa! Me voimme siis rauhallisina 
odottaa huomispäivää. 

Kun linnoitusten ylipäällikkö oli ilmoittanut luot- 
tavansa linnoitusväkeen, koska se ei tänään ollut yhty- 
nyt kapinaan, kääntyi pääministeri ilmailuosaston yli- 
päällikön puoleen: 

— Kun ilmailuosasto on uuden suunnitelmamme 
todellinen perustus ja pohja, pyydän vielä kysyä: luot- 
taako herra kenraali täydellisesti kaikkiin ilmailijoihin? 

Nyt kuului eri puolilta hermostuneita, epävarmoja 
ääniä: 

— Niin voitteko vakuuttaa..? 

— Minkälaisia ovat harjoituspäälliköt ja muut vai- 
kuttavat henkilöt .. ? 

— Heistä pitäisi saada varmuus... 

Ilmailupäällikkö näytti harmistuvan ja huomautti 
myrkyllisesti, että hänkin on joskus ollut huomaa- 
vinaan, mikä voima ilmailijoissa on ja perusti näitä 
varten erikoisen tiedusteluosaston, joka on pitänyt 
ilmailijoita jo toistakymmentä vuotta silmällä. Osaston 
ilmoituksen mukaan ei nykyinen harjoituspäällikkö 
ensinnäkään ole harrastanut muuta kuin keksintöjänsä — 
ja niistähän luulisi jokaisen isänmaanystävän iloitsevan. 

Varapäällikön keksinnöt ovat myöskin suuriarvoiset, ja 
häntä ei kai voitane epäillä! Hän on ensinnäkin miljoonan- 
omistaja, hän on kasvattanut ja opettanut parhaat ilmai- 
lijat — ja hänellä on suuri vaikutusvalta niihin... Esi- 
merkiksi uusissa koneissa on vain sellaisia, joista hän on 
luvannut vastata... Nämä ilmoitukset tekivät rau- 
hoittavan vaikutuksen, ja kaikki kannattivat pääministe- 
rin ehdotusta. Sotaministeri yksin vastusti sillä perus- 
teella, että valmistukset jäävät liian vaillinaisiksi; sen ohessa 
piti hän ehdotusta epälaillisena, koska sota virallisesti 
oli päätetty julistaa vasta seuraavana yönä. 
Pääministerin sileäksi ajellut huulet vetäytyivät 
tuskin huomattavaan, kylmään hymyyn, kun hän puhui: 
— Hyvät herrat! Meidän täytyy ottaa huomioon 
se poikkeuksellinen olotila, jossa olemme. Jos esimer- 
kiksi tulisi tietoon sodan julistamisaika, käyttävät kapi- 
nalliset sitä kiihoitusaseena. Mutta kun huomenaamuna 
leviää tieto, että sota on jo syttynyt, ja vihol- 
lisen ilmailijat voivat milloin tahansa tulla pommitta- 
maan kaupunkia — niin kansa repii kappaleiksi sotilaat, 
jotka eivät sellaisena aikana puolusta kotikaupunkiaan. 
Kun luvataan anteeksianto kaikille kapinallisille, jotka 
heti astuvat riveihin isänmaata puolustamaan — niin 
tahtoisin nähdä, mitä salaliittolaiset saavat aikaan! Sodan- 
julistus siis ensiksikin pelastaa meidät sangen vai- 
keasta asemasta; toiseksi ehtivät meidän ilmailijamme 
hyökätä ensimmäiseksi! Miten ja mihin aikaan herra 
kenraali on suunnitellut hyökkäyksen tapahtuvaksi? 
Ilmailuosaston päällikkö rykäisi ja sanoi hitaasti: 
— Herra yleisesikunnan päällikön kanssa suun- 

nittelimme, että retkeen ottavat osaa vain uudet koneet. 
Koska hämärän aika on meille paras, niin täältä lähde- 
tään vasta kello neljältä. Olen jo käskenyt ilmailijain 
pysyä paikoillaan. Ja retkestä on paras ilmoittaa vasta 
2 tuntia ennen lähtöä... 

Kuului yleinen hyväksymisen sorina; sotaminis- 
terikin katsoi parhaaksi luopua vastustuksesta. Lyhyen 
keskustelun jälkeen päätettiin julistaa sota klo 12 — 
siis 3 tunnin kuluttua! 

Senjälkeen päätettiin vielä joistakin yksityiskohtai- 
sista valmisteluista, menettelytavoista kapinallisiin näh- 
den y. m. pienemmistä asioista. 

Muutamien puheenvuorojen jälkeen kuului arvo- 
kas vasaranpaukahdus, ja sitten lausui pääministeri har- 
vaan ja juhlallisesti: 

— Neuvottelu on päättynyt. 


Hän nousi reippaasti seisomaan, kalpeille kasvoille 
nousi hauska ryppyverkko ja hänen äänensä muistutti 
luokalta päässeen koulupojan ääntä ikävän tunnin loput- 
tua: 

— Ja nyt, hyvät herrat! Koettakaa viihtyä joten- 
kin hetkinen, sillä puolen tunnin kuluttua alkavat illal- 
liset! 

Silloin armeijan ylipäällikkö alkoi hieman epäröiden: 

— Teidän ylhäisyytenne! Mitenkä lienee..? Ei 
kai liene sopimatonta juhlia tällaisena yönä, kun... 

Hän vaikeni neuvottomana, sitten huiskautti kädel- 
lään ja lisäsi hymyillen: 

— No, enpä tiedä, ajattelin vain — ja sanoin arve- 
LU NNs 

— Ensinnäkin pyydän huomauttaa, teidän ylhäi- 
syytenne, että se ei ole mikään juhla — ainoastaan yksin- 
kertainen illallinen! — lausui pääministeri vaatimatto- 
masti hymyillen. — Mutta jos jättäisimme sen silleen, 
tehtäisiin siitä suurimerkityksellinen, valtiollinen tapah- 
tuma. — Sitäpaitsi; tulevan vihollisemme lähettiläs on 
myöskin kutsuttu tänne, ja kun hän nykyään on hie- 
man levoton ja epätietoinen aikeistamme, rauhoittaa 
se ehkä hänenkin hermojaan, kun näkee meidät rauhal- 
lisina. 

Nuo sanat tuntuivat todella pumpuliin käärityn 
naskalin pistoilta! Jotkut nauroivat hillitysti ja vahin- 
goniloisesti. Ja pääministeri lisäsi: 

— Niin, voimme kutsua hänet noin 12 aikana 
tähän huoneeseen hieman tupakoimaan ja samalla ilmoi- 
tamme vutisemme! Minä myönnän, hyvät herrat, 
että päätöksemme saattaa olla laiton, sopimaton, arvo- 
ton — mahtavalle valtakunnallemme, ehkä joku 
sanoo sitä kevytmieliseksikin. Mutta me uskallamme 
aina puolustaa sitä: se on ainoa, joka sopii nykyi- 
seen asemaan, se on edullisin. Ja elämä, hyvät 
herrat, on tärkeämpi kuin vanhat tavat! =(Oikein! 
Oikein!) Ja pikku illanvietossamme voimme todella 
iloita. Sillä minusta tuntuu, että kaikki on hyvin! Kapi- 
nallisten maatapanoaikakin oli jo pari tuntia sitten, ja 
jos ne kerran valvoisivatkin hiukan myöhempään, niin 
he eivät tule tänne asti — ainakaan meidän aika- 
namme, hyvät herrat! Tuskin milloinkaan. 

Näkyi iloisia, hymyileviä kasvoja. kuului naurua, 
reippaita, hyväksyviä huudahduksia: 

— Oikein sanottu, teidän ylhäisyytenne! 

— Hyvä! Minä kannatan teidän mielipidettänne, 
herra pääministeri! 


Mutta he eivät olisi olleet niin äänekkäitä, jos oli- 
sivat tienneet, että tulevan vihollismaan lähettiläs istui 
työhuoneessaan kuulotorvi korvalla ja kynä kädessä. 

Hänen kotimaassaan oli äsken salaisuudessa kek- 
sitty mitä herkin megafooni, äänenlisääjä; sellainen oli 
yhdistetty hänen telefooniinsa — jonka johto sillä ker- 
ralla päättyi pääministerin virkahuoneen 
KI28LM OKO INN 

Lähettiläs oli maksanut miljoonan, lahjoessaan pää- 
ministerin taloudenhoitajan. — Mutta nyt hän ajatteli 
itsekseen, että kymmenenkin miljoonaa olisi ollut huo- 
kea hinta siitä tiedosta, minkä hän nyt sai. 

Kolmen minuutin kuluttua sähkötti hän salakirjai- 
milla hallitukselleen. 


JÄNNITTÄVÄT HETKET. 


Kello läheni puolta kahtatoista. 

Antonius ja Marcus seisoivat äänettöminä pienen 
takaportin pielessä ja tuijottivat odottaen pimeyteen. 

Antonius katsahti kelloaan, jonka taulu näkyi valoi- 
sana pimeässäkin ja sanoi hiljaa: 

— Kauan hän viipyy... 

— Ettei vain olisi onnettomuus tapahtunut ..? — 
kuiskasi Marcus rauhattomasti. Taas he seisoivat pit- 
kän aikaa äänettöminä. 

— Ehkä meidän täytyy lähteä ilman ..? — sanoi 
Marcus hiljaa. 

— Ei, kyllä täytyy odottaa. Ajattele, ettemme 
saisi niitä lainkaan, emmekä voisi auttaa tovereitamme .. 
Nyt on sopivin aika... . 

— Mutta jospa ne huomataan koneessa..? — 
kysyi Marcus levottomana. 

— Sentähden minä silloin ehdotin sinulle sitä vara- 
öljysäiliötä, — huomautti Antonius. — Siitä ei kukaan 
ymmärrä koskaan etsiä... 

Marcus oli pitkän aikaa sanaton ihmetyksestä; hän 
muisti, miten Antonius oli yllättänyt hänet kerran toi- 
sensa jälkeen. Mutta ei hän nytkään ollut pahoillaan, 


J ännittävät hetket = 297 





tarttui vain ystävänsä käteen, puristi sitä lujasti ja sanoi 
vilpittömästi ihaillen: 

— Veli! Minä olen ollut aika tomppeli! Mutta 
onpa hyvä että sinä edes... 


— Ahaa! Tuolla hän tulee! 


Pimeydestä kuului hiljainen, kumea jytinä, ja 
panssariauton tumma haahmo eteni hitaasti heitä koh- 
den, seisahtuen pienen matkan päähän portista. 

He menivät auton viereen: siitä astui ulos toveri 
B. ja kuiskasi hiljaa: 

— Voidaanko ne heti viedä lentokoneisiin? 

— Voidaan, — vastasi Antonius ja lisäsi kuin 
lievästi moittien: 

— Kauan sinä viivyitkin... 

— En uskaltanut ajaa nopeasti... olisivat voi- 
neet räjähtää... — puolusteli hän hämillään. 


— Voi hyvä veli! Nuo kumikotelot ovat niin 
valmistetut, että lentokone voisi pudota, jokseenkin 
paljon särkyäkin — ilman että pallot räjähtäisivät! 

Antoniuksen ääni oli taas lämmin ja ystävällinen — 
niinkuin hän olisi hymyillyt. 

— Se oli ikävää, etten paremmin tiedustellut... 

— No, ei se mitään! — sanoi Antonius ja lisäsi 
hiljaa: — Viedään nyt varovasti sisään, etteivät meidän 
henkivartijamme näe! Saimme tänne 200 kaartilaista 
tykkeineen ja kuularuiskuineen — pelkäävät kai kapi- 
nallisten hyökkäystä. 

Autossa oli kaikkiaan neljä eri koteloa; yksi jäi 
autoon toveri B:lle, loput veivät he Marcuksen, Anto- 
niuksen ja erään kolmannen komitealaisen koneeseen. 

Kun he parhaillaan hiipivät lentokonesuojuksen 
seinänviertä, näkivät he pitkän, mustan varjon nopeasti 
ja äänettömästi lähenevän heitä ja kuulivat röyhkeän, 
hiukan vapisevan äänen: 

— Kuka siellä? Seis! 

Antonius aukaisi parhaillaan ovea, työnsi heidät 
nopeasti sisään ja sitten sulki oven. Kun sotilas uudisti 
kysymyksensä, kuuli Marcus Antoniuksen kylmästi 
kysyvän: 

— Kuka siellä huutaa? Kuka te olette? — Jahaa! 

Viimeinen huomautus tuntui hieman pilkalliselta. 


— Eikö tuonne sisälle mennyt joku? — kuului 
taas sotilaan puiseva ääni. 

— Kuka sinne olisi mennyt? — kysyi Antonius 
halveksivasti. 


— Minä menen katsomaan! 

Lukon kädensija liikahti. = Silloin Marcus peläs- 
tyi: hänen toverinsa tempasi tikarin tupestaan ja liukui 
ovenpieleen nopeana ja äänettömänä kuin varjo... 
Mutta samassa kuului Antoniuksen karmiva ääni: 

— Jos pelkäätte pimeässä ja tahdotte nähdä, oliko 
harhanäkynne totta, niin menkää vain! Mutta jos tah- 
dotte suojella meitä eläviltä olennoilta — niin minä 
sanon, että teillä ei ole siellä mitään tekemistä. Kyllä 
me suojelemme itsemme. 

— Käsky, tuota... 

— Täällä käsken minä! Ja nyt minä käsken: mars! 


Jännittävät hetket j , , : 299 





Tallissa paloi pieni, vihreä lamppu, ja tuossa vih- 
reässä hämärässä näyttivät nuoren ilmailijan luisevat 
kasvot kammottavan kovilta, päättäviltä ... 

Kun sotilaan askeleet etenivät, pisti hän nopeasti 
tikarinsa tuppeen. = Antonius kiersi oven lukkoon ja 
kuiskasi avaimenreijästä: 

— Toista tietä. 

Marcus hiipi hiljaa eräälle pimeälle käytävälle ja sieltä 
pienestä ovesta porttikäytävään, jossa Antonius jo odotti. 
Kun he olivat kadulla, kysyi toveri B. hiljaa: 

— Onko tapahtunut mitään er.koista? 

— Olinpa unohtaa! — kuiskasi Antonius. — Vähän 
kokouksemme jälkeen sai sosialistien puoluesihteeri sala- 
merkkisähkösanoman, jossa hänet kutsuttiin sodanvaa- 
ran vuoksi pidettävään kokoukseen. Eräs virkamies 
oli keksinyt sen ja sihteeri vangittiin. Hän sai siitä 
tiedon ja ehti kirjoittaa kirjeen, jonka viemme. Ja aamulla 
kello kuusi olemme taas täällä. 

— Ehditteköhän niin pian? 


— Kyllä me koetamme, -—— vastasi Marcus ja lisäsi 
hiljaa: — Mutta ellemme ehtisi, ellemme joutuisi enää 
takaisin, niin koeta sitten veli tehdä kaikki mitä voit... 

— Minä teen kaiken minkä voin! — kuului kai- 


kuna liikutuksesta käheytynyt ääni. 

Hän pudisti lujasti toveriensa käsiä ja rykäisi, niin- 
kuin olisi aikonut jotain sanoa, mutta ei sanonutkaan. 

— Muista sitten veli, että sinulla on vain 10 pal- 
loa — huomautti Antonius. 

— Menettekö kahdella koneella? — kysyi B. häm- 
mästyen. 

— Kyllä, katsos asia on niin, että jos ne aikovat 
ensi yönä lähteä sieltä tänne, niin — Marcus tulee ilmoit- 


tamaan — minä ehkä jään sinne... 

— Yksin? 

— Teidät kaikki tarvitaan täällä. Palloja minun 
kylläkin täytyy ottaa enemmän... ja teen sen kuin 
voin, estääkseni... 

— Hyvä on veli... minä ymmärrän. Minä en 


myöskään tule ainoatakaan hukkaan heittämään! — 
mutisi B. koleasti, puristi vielä kerran heidän käsiään 
ja lähti notkeasti ja äänettömästi astellen pimeyteen. 


He olivat jännittyneinä odottaneet jo lähes puoli 
tuntia. Kaartilaisen hitaat, raskaat askeleet kumisivat 
kivikovalla kentällä yön hiljaisuudessa; toisinaan ei 
pitkiin aikoihin kuulunut mitään, ja he luulivat miehen 
poistuneen ja tulivat ulos suojuksesta. Mutta kun Mar- 
cus hetken tuijotti pimeyteen, alkoi kauempana vähi- 
tellen häämöttää jokin liikkumaton, pylvääntapainen. 
Sitten tuo haamu lähti hiljaa eteenpäin — aivankuin 
rosvo, joka on odottanut sopivaa hetkeä ja lähtee äänet- 
tömästi hiipien uhrinsa kimppuun... 

Jossakin kaukana löi tornikello puoli yksi, eivätkä 
he pääse lähtemään! Marcus tunsi hien nousevan pää- 
hänsä ja hänen täytyi kiristellä hiljaa hampaitaan. Anto- 
nius oli ulkonaisesti tyynempi, mutta pimeässäkin hänen 
silmänsä näyttivät omituisilta. 

Tietysti olisi voinut lähteä jollain tekosyyllä, mutta 
se olisi silloin tullut tietoon... 

Marcus katsahti kelloaan: 5 min. yli puoli yksi! 
Onko mahdollista, että nyt, kun on kysymys miljoonien 
ihmishenkien pelastuksesta ... yksi tuollainen saa estellä 
heitä! 

— Ei, minä lähden katsomaan, vieläkö se on tuolla, 
— kuiskasi Marcus. 

— Se on nyt minun tehtäväni! — kuiskasi Julius 
innokkaasti. — Lentokoneen ohjaajan täytyy olla ko- 
neensa vieressä valmiina. Nyt menen. 

Samassa hän lähti äärimmäisen varovasti hiipimään 
sinnepäin, missä kaartilainen viimeksi oli seissut. 

Siellä ei ollut ketään, hän meni pieneen puistoon — 
mikä tuo on..? 

Julius tuijotti terävästi eräälle penkille puiston 
keskellä. Hänen ruumiinsa jännittyi, hän tunsi aistiensa 
teroittuvan ja hiipi takaapäin penkkiä kohden äänet- 
tömänä kuin varjo — aina välillä pysähtyen ja kuun- 
nellen ... 

Oo — hän kuuli kuorsausta! Hän kuunteli hetken, 
ja hänen 2ivoissaan syntyi sukkela juoni... 

Äärimmäisen varovaisena pääsi hän kuorsaavan 
sotilaan taakse. Silloin tämä liikahti ja murahti hiukan 
unissaan ... 

Teeskentelikö hän... Vähääkään ajattelematta 
tarttui Julius tikarinsa kahvaan; häntä hiukan vapisutti ... 
Hän seisoi liikkumattomana kuin kuvapatsas. 

Aivan oikein! Pikku kuularuisku oli penkillä hänen 
vieressään! Julius otti sen hyvin hiljaa ja lähti samaa 
tietä takaisin, miltei yhtä varovasti kuin tullessakin. 

Kuumeisen jännityksen vallassa kuiskasi Julius 
asian tovereilleen. Kaikki oli valmista, Marcus painoi 
sähkönappulaa, suuret ovet aukenivat. Mahdollisim- 
man hiljaa ajoi hän ulos kentälle, ja kun Antonius oli 
ehtinyt myöskin ulos ja Julius noussut paikalleen, pani 
Marcus moottorit käymään ja äänensammuttajat toi- 
mimaan. 

Hän ohjasi loivasti viistoon noin 400 m korkeuteen, 
sitten Julius asetti koneen taakse pienen vihreän lyh- 
dyn. Ja kun Julius ilmoitti nähneensä Antoniuksen 
vastamerkin, pani hän koneen täyteen vauhtiin. 

He olivat ehkä lentäneet 40—50 km, kun Marcus 
äkkiä huomasi jotain outoa, joka saattoi hänet silmän- 
räpäyksessä pysäyttämään moottorit ja vääntämään 
merkkilyhdyn sammuksiin ... 
































HE EIVÄT TIEDÄ. 


Suuren miljoonakaupungin yllä lepää yö. 

Siinä näyttää olevan kaksi kaupunkia — toinen 
nukkuu, toinen valvoo... 

Kapinallisten kaupunginosa ja suuret esikaupungit 
ovat mustan pimeyden peitossa — ikäänkuin murehtien 
kaatuneita lapsiaan... Näyttää kuin ihmiset nukkui- 
sivat, tahtoisivat kerätä voimia huomiseksi — jolloin 
taas alkaa epätoivoinen taistelu elämästä ja kuolemasta... 

He eivät tiedä mitään huomisesta... 

Mutta kaupungin hienoin osa ei nuku. Siellä on 
valoa, iloa, elämää... Katuvalaistus on illemmalla 
lisätty täydelliseksi, monet rakennukset ja palatsit näyt- 
tävät ihan ylpeilevän loistossaan. Ravintolat, varieteet, 
bordellit — kaikki huvipaikat ovat täynnä väkeä. Viini 
virtaa, sukkeluudet singahtelevat, huudot ja laulut kai- 


kuvat... Siellä on suurkaupungin kuumeisesti heh- 
kuva yö — yhtä hillitön, ylimielinen ja huoleton kuin 
ennenkin. 


He eivät tiedä... 

Pääministerin palatsin juhla voittaa kaikki toiset. 
Suuri sali peiliseinineen on valaistu lukemattomilla, 
erivärisillä sähkölampuilla — se muistuttaa satumaista 


Ylös helvetistä — 20 








306 ykä a Ylös helvetistä 





valomerta. = Utuisena pilvenä leviävät yli salin naisten 
valkeat harsopuvut, alastomat olkapäät ja käsivarret; 
valkorinnoilla ja kauloilla säkenöivät jalokivet kuni 
lukemattomat, salaperäiset tulet — ja kaiken yli leviää 
vieno hajuvesien ja kukkien tuoksu... 

Seura ei ole kovin lukuisa, mutta siinä on vain 
valittuja: ylhäisiä, jalosukuisia. Loistopukuiset upsee- 
rit hymyilevät kohteliaasti, ja heidän sirosti kumar- 
taessaan helähtää rinnoilla lukuisat kunniamerkit; frakki- 
pukuisilla välkähtelee vain pari kolme arvokkainta ritari- 
merkkiä. Naiset, sorjavartaloiset, hienot naiset näyttä- 
vät ihanilta kuin keijukaiset tuossa ruusunvärisessä 
valossa. Ja puheensorinan sekä helisevän naurun yli 
kuuluu valitun jouhiorkesterin soitto... 

Kevyt illallinen on päättynyt. 


Pääministeri oli koko illan ollut loistavalla tuu- 
lella — suorastaan säkenöivä. Kaikki kuuntelivat kuin 
lumottuina hänen sanojaan. 

Mutta kun kello läheni kahtatoista, olisi tarkka 
silmä huomannut levottomuutta hänen €katseessaan. 
Lopulta hän antoi salaisen merkin sotaministerille ja 
yleisesikunnan päällikölle, poistuen yksityiseen tupakka- 
huoneeseen ... 

— Missä X:n lähettiläs viipynee? Hän on jo ollut 
poissa puolitoista tuntia! 

— Tietystikään hän ei voinut mitään aavistaa, 
teidän ylhäisyytenne? — kysyi esikuntapäällikkö. 

— Ainakaan hän ei voinut tietää mitään! — 
vastasi pääministeri. 

— Ja hän lupasi poistua vain hetkeksi? — kysyi 
sotaministeri. 

+— Niin... 

— Tämä tuntuu omituiselta, — tuumi esikunta- 


päällikkö miettivästi. 
Pääministeri katsahti kelloonsa ja sanoi sisäisen 
levottomuuden vallassa: 


— Kello lähenee kahtatoista... Ja hänen pitäisi 
olla saapuvilla, ottamassa vastaan sodanjulistus ... Missä 
hän oikein viipyy..? 

— Hm... tämä on todellakin ... todellakin kum- 
mallista. 


Juhlasalissa oli mieliala muuttunut yhä iloisem- 
maksi. — Varsinkin helkkyi naisten nauru hurmaavana. 
Samppanjan vaikutuksesta hehkuivat heidän poskensa 
ruusuisina, silmänsä loistivat omituisen kosteina — 
kaikkialla näkyi kiehtovia, arkoja ja tulisia katseita, jotka 
sanovat enemmän kuin sadat sanat... 

Kello löi kaksitoista. Soittajat virittivät jo viulu- 
jaan alkavaa tanssia varten... 

— Kunnioitettavat naiset ja herrat! 

Se oli itse isännän, pääministerin sointuva ääni, 
ja kaikki vaikenivat silmänräpäyksessä. Mitähän hän 
nyt aikoo puhua? Varmaankin jotain hauskaa... 

Mutta hän näyttikin jännittyneeltä, vieläpä kal- 
pealtakin. Hetken vaitiolon jälkeen lausui hän hitaasti 
ja juhlallisesti: 

— Odottaessamme häntä, jolle minun ilmoitukseni 
oikeastaan kuuluu, käytän tilaisuutta hyväkseni ja ilmoi- 

tan teille, korkea-arvoiset vieraani — että tästä het- 
kestä, kello kahdestatoista lähtien olemme sodassa 
päävihollisemme X:n valtakunnan kanssa. 


Nuo sanat putoilivat loistavaan joukkoon kuin 
sytyttävät tulikipunat... 

Kasvot kalpenivat, silmät suurenivat, kuului omi- 
tuinen kahahdus, ikäänkuin kaikki olisivat yhtaikaa 


huoahtaneet — ja sitten kajahti ihastuksen ja hyväk- 
symisen huuto. Joukko liikahti, silmät alkoivat hehkua 
innostuksesta, kaikki oli yhtenä pauhuna... Pääminis- 


terin esittämä eläköönhuuto räjähti niin voimakkaana 
että ikkunat helähtivät... 

Pääministeri piti lyhyen puheen, joka kohotti 
innostuksen huippuunsa. Ja kun hän lopuksi huomautti, 
että vihollismaan lähettiläs oli tilapäisesti poistunut, 
luvaten heti palata, huudahtivat kaikki ikäänkuin huu- 
maantuneina: 

— Tulkoon hän heti! 

— Hakekaa hänet tänne! 

— Me tahdomme nähdä, kun se ilmoitetaan! 

— Me tahdomme nähdä! 

— Hakekaa hänet! 

— Heti! Heti! 

Lähettilään asunto oli lähellä, ja pääministeri päätti 
noudattaa ylhäisten vieraittensa toivomusta. Pari virka- 
miestä lähti kiireesti autolla lausumaan ministerin koh- 
teliaan toivomuksen, että lähettiläs suvaitsisi saapua... 


Kaikki tuijottivat uteliaina, jännittyneinä ja voiton- 
riemuisina, kun ovet avautuivat. 

Mutta virkamiehet palasivatkin ilman lähettilästä. 
Kuului kärsimättömiä huutoja: 

— Missä hän on? 

— Eikö hän tullutkaan? 

— Mitä tämä merkitsee? 

Kun melu oli vaiennut, rykäisi toinen virkamies ja 
puhui hiukan vapisevalla äänellä: 

— Palatsin ovet olivat auki, kaikki sekasorron 
vallassa, ja pelästyneet palvelijat kertoivat, että lähetti- 
läs rouvineen ja tyttärineen oli puoli tuntia takaperin 
noussut autoon ja lähtenyt... Kirjoituspöydältä löy- 
simme tämän sähkösanoman ... 

Kuului hämmästyneitä, vihaisia ääniä: 

— Hän on paennut, jottei voitaisi julistaa sotaa! 

— Eivät he siitä niin pääse! 

— Se on pelkurimaista! 

— Sota on julistettu! — kajahtaa yli melun pää- 
ministerin ääni. — Ja se pysyy julistettuna kaikesta 
huolimatta! 

— Hyvä! Hyvä! 

— Lukekaa sähkösanoma! 

— Hyvä! 

Sähkösanoma annettiin eräälle virkamiehelle, joka 
oli äskettäin keksinyt vihollisen salamerkkikielen ja 
alkoi lukea... 

Mutta hänen kasvonsa kalpenivat, ja hänen otsal- 
leen pusertui suuria hikihelmiä; sitten pyyhki hän hätäi- 
sesti otsaansa, katsellen neuvottomasti ympärilleen, ja 
paperi vapisi hänen kädessään... 

— Mitä siinä on? 


310 ja | Ylös helvetistä 





— Ettekö saa selvää? 

— Kyllä... mutta, — änkytti virkamies. 

— No lukekaa sitten! — 

Virkamies epäröi vieläkin, mutta silloin kajahti 
joka taholta kärsimättömiä, kiihkeitä huutoja: 

— Mitä siinä on? 

— Lukekaa heti! 

— Lukekaa vihdoinkin! 

— Heti paikalla! 

— Heti, heti! 

Silloin virkamies luki käheällä, vapisevalla äänellä: 
»Poistukaa kaupungista perheinenne puolen tunnin 
kuluessa vähintään kymmenen kilometrin 
päähän. Ulkoministeri.» 

Hänen sanansa vaikuttivat kummallisesti loistavaan 
joukkoon. Useat katsahtivat toisiinsa tolkuttomasti, 
vieläpä joku hermostuneesti naurahtikin — ikäänkuin olisi 
joutunut kiusallisen pilanteon esineeksi. Mutta muuta- 
mat aavistivat hämärästi jotain hirmuista ja alkoivat 
ankarasti vavista; kuului raskasta hengitystä, omituista 
rykimistä, ja kiduttavan äänettömyyden jälkeen häm- 
mästyneitä, hermostuneita ääniä: 

— Mitä tämä oikein merkitsee? 

— Hyvät herrat, mitä tämä on? 

— Selittäkää, selittäkää! 

Silloin kajahti yleisesikunnan päällikön terävä, läpi- 
tunkeva ääni: 

— Tyyneyttä! Ei mitään hätää! Kutsukaa nopeasti 
tänne kymmenen lentokonetta. — Kaikki toiset nous- 
koot heti ilmaan vihollisia vastaan! 





He eivät tiedä 311 








Syntyi sekava hälinä. Virkamiehet juoksivat tele- 
foonikoppeihin, mutta palasivat heti takaisin kasvot 
kalpeina, änkyttäen katkonaisesti: 

— Ei toimi! 

— EFi kuulu mitään... vastaanottoasema... sä- 
retty. 

— Fn voi ymmärtää... 

— Nyt on kaikki hukassa... 

Yht'äkkiä kuului vihlova, kauhusta värisevä nai- 
sen huuto: 

— Jumalani! Täytyykö meidän kuolla..? Juma- 
lani, Jumalani! 

Syntyi tavaton sekasorto. Naiset hypähtivät pai- 
koiltaan läpitunkevasti kirkuen; näkyi lumivalkeita kas- 
voja, tuijottavia silmiä, ja jalokivisormuksilla koristetut 
kädet vääntelehtivät kouristuksentapaisesti . .. Melusta 
eroitti epäselvästi vain muutamia lauseita: 

— Mitä ne aikovat tehdä ..? 

— Nyt on kaikki hukassa! 

— Jumalani, auta minua! 

— Pelastakaa minut! 

— Jumalan tähden, viekää minut täältä! 

— Täytyykö meidän kuolla? 

— Jumalani, Jumalani! 

Pääministerin kasvot olivat kauhean näköiset; hän 
koetti puhua rauhoittavia sanoja, mutta hänen käheä 
äänensä hukkui meluun. Sillä kauhu oli vallannut useim- 
mat miehetkin, äskeinen hymyilevä tyyneys oli koko- 
naan kadonnut — he astelivat neuvottomina edes- 
takaisin ja heidän katseensa harhaili kuin apua etsien. 

Kuului tukahutettuja sadatuksia, käheitä kuiskauksia, 
naisten kirkaisuja, nyyhkytystä ... 

Yleisesikunnan päällikkö astui keskilattialle; hänen 
äänensä oli vieläkin terävä ja läpitunkeva: 

— Kunnioitettavat naiset ja... 

Silloin tapahtui jotain uskomatonta, yliluonnollista: 
salin täytti kammottava, sokaisevan sinikirkas leimah- 
dus, sadat sähkölamput himmenivät näkymättömiin: 
sitten kaamea räjähdys, palatsi vavahti perustuksia 
myöten — kaikki ikkunat särkyivät siruiksi... 


Ja sitten alkaa kuulua joka puolelta samanlaisia 
räjähdyksiä. Koko kaupungin ikkunat lentävät sirpa- 
leiksi ja sanomaton kauhu valtaa ihmiset; he eivät tiedä 
mistä nuo räjähdykset syntyvät — tuntuu kuin aukeaisi 
maa joka puolelta. = Juopuneet selviävät humalastaan, 
bordellien asukkaat lemmenhuumauksestaan, puolialas- 
tomat tanssijattaret taukoavat tanssista ja jäävät kal- 
peina paikoilleen... Ja äkkiä sammuvat koko kaupun- 
gin sähkövalot — sähkölaitos on räjähtänyt ilmaan... 
Jossakin, luultavasti linnoituksessa, jyrähtää muutamia 
tykinlaukauksia, mutta niiden ääni häipyy heti räjäh- 
dysten pauhuun. 


Pääministerin juhlasali näyttää kamalalta, mutta 
vielä kamalammilta näyttävät vieraat... Hyydyttävä 
kauhu on jäykistänyt heidän kielensä, koko olemuk- 
sensa; räjähdysten ilmanpaine jyskyttää heidän ruumis- 
taan kuni raskaat moukariniskut, kaameat välähdykset 

sokaisevat heidän silmänsä... Voimakkaimmat miehet 
seisovat vielä lattialla äskeisillä paikoillaan, toiset istu- 
vat tuoleilla kumartuneina, silmät sulettuina, painaen 
käsillään korviansa; muutamat ovat horjuen hiipineet 
ulos. Naiset ovat tarrautuneet miehiinsä, sulhasiinsa, 
rakastajiinsa hukkuvien suonenvedontapaisella voimalla; 
näkyy pyörtyneitä ja kauhusta vapisevia olentoja, jotka 
ovat peittäneet päänsä kuin jäniksenpojat vaaran uha- 
tessa — kuuluu tukehtunutta voihkinaa, vaikerrusta ja 
epätoivoisia rukouksia... Ja eräs tavattoman hieno 
nainen tunkeutuu nelinryömin suuren pöydän alle — 
aivankuin loistavahöyheninen, ammuttu lintu, joka vii- 
meisillä voimillaan koettaa paeta pensastoon kuole- 
maan ... 


Esikunnan —päällikkö on istahtanut nojatuoliin; 
jännittäen äärimmilleen ajatuskykynsä käsittää hän, 
että nuo kauheat räjähdykset lähenevät joka 
puolta. 

Taas pysähtyy ajatus; tylsänä tuijottaa hän kau- 
pungin suurkirkon kupoolia, joka leimuavassa kajastuk- 
sessä kohoutuu mahtavana ja ylpeänä taivasta koh- 
AC DIEN 

Mutta silloin leimahtaa entistä kauhistuttavammin, ja 
ylös ilmaan syöksähtää jotakin muodotonta, mustan- 
punaista; niinkuin kirkon paikalle olisi äkkiä auennut 
raivoava tulivuori — eikä sitten enää ole kirkkoa. 

Äkkiä kuuluu takaapäin matala nauru... Se on 
kuin merkki... 

Räjähdys tukehuttaa moniäänisen, kaikkialta kuu- 
luvan purskahduksen ... 

Mutta kun sattuu muutaman sekunnin väliaika, 
tuntee hän hiustensa nousevan pystyyn... 

Epäinhimillinen hohotus... harakkain inhottava 
räkätys, vihlovan kimeä uikutus, kuolevien hevosten 
hörhötys — kaikkein kammottavimmat, eläimelliset äänet 
kaikuvat hänen ympärillään . .. 

Kaikki tuntuu sekaantuvan, särkyvän; hän tuntee 
mieletöntä halua yhtyä tuohon hirmuiseen kuoroon... 

— EFi! — kuiskaa hän. — Ei! 

Vielä kerran jännittää tuo pieni mies rautaisen 
tahtonsa. Hän katsoo ympärilleen, näkee hirvittäviä, 
nauravia naamoja. Hänen ohuet huulensa vetäytyvät 
vielä kerran ikäänkuin halveksivaan hymyyn. 

— He ovat mielipuolia... mutta minä — olen 
minä! — on hän kuiskaavinaan. Kun hän näkee liha- 
van kenraalin suonenvedontapaisesti ammottavan suun, 
lisää hän lujasti: 

— He nauravat... mutta minä — minä kat- 
selen heitä, käsitän... 

Mutta sitten sattui yhdessä silmänräpäyksessä lii- 
kaa: = jokin terävä, sininen sokaisi silmät, näkymätön 
nyrkki iski hänet hurjasti tuolin selkänojaan, palatsi 


hypähti, vapisi, mutta mitään ei kuulunut — pää 
vain kumeasti jymähti; epäselvästi hän näki suuren, 
harmaan syöksyvän ikkunasta sisään — ja jokin vaalea 


paiskautui lattialle, ponnahti hänen jalkojansa vas- 
ERA Nam DY AU VÄ vaan. 

Hän on tukehtumaisillaan kuumuuteen, katkuun; 
tomu täyttää hänen kurkkunsa, pää tuntuu kuolleelta. 
Leimahdukset lähenevät, rappaus putoaa seinäin hor- 


juessa — ja kuoleman hiljaisuus! Vihdoin 
hän hämärästi käsittää, että se oli vastapäätä oleva yö- 
ravintola — ja korvakalvot särkyivät... 


Kaikki tuntuu särkyneeltä, kaikki pyörii sekavana: 
jokin hirmuinen, näkymätön lähenee, hän taistelee epä- 
toivoisesti, hän alkaa nääntyä ... 

— EFi! Minä olen minä! Ooh... hän ei kuule 
edes itse ääntään — hän katsoo tuskallisesti ympäril- 
108. 

Hän näkee vierellään nauruun jäykistyneet kas- 
vot... samassa tuntuu hänen jalallaan jotain värähtele- 
vää; hän kumartuu — ja tiilenpätkien ja soran seassa 
viruu alaston, vavahteleva naisruumis... 


Kaikki sekaantuu yhä kummallisemmin, ja kun 
hän kohottaa katseensa — näkee hän sokaisevien 
leimausten valossa suunnattoman suuren, nauravan 
sm. 

Se lähenee, suurenee... se täyttää koko huoneen. 
Ja sen äänettömässä naurussa kuvastuu kau- 
hea, villi riemu... Hän tuntee sen valtaavan olemuk- 
sensa; hän ei voi enää pidättää — yhtäkkiä hänen päänsä 
heittäytyy taaksepäin, ja hänen naurunsa muistuttaa 
taivaan vuohen kaameata hohotusta pimeänä syysyönä ... 





DE MORTUIS... 


— Mitä..? — mutisi Marcus, tuijottaen terävästi 
alaspäin ... 

Siellä läheni hurjaa vauhtia punainen, pyöreä 
pilkku — ja sitten syöksähti heitä vastaan ala puo- 
lelta suuri tumma haahmo: lentokone! Ja heti 
tämän jälestä toinen, kolmas, neljäs — niitä tuli koko- 
nainen pitkä jono, jokaisella punaiset merkkilyhdyt. 
Hänestä tuntui aivankuin parvi siivekkäitä paholaisia 


olisi siinä ilkeästi muristen kiitänyt eteenpäin — veres- 
tävä silmä kostonhimosta ja kiukusta kiiluen... Sinne 
ne katosivat pimeyteen — ja niitä oli ollut vähintään 
neljäkymmentä! 


Marcus oli muutaman hetken kuin jähmettynyt. 
Mutta sitten hän äkkiä muisti Antoniuksen ja näytti 
nopeasti merkin: = »Alasl» 

Julius kohdisti valonheittäjän alas, pimeätä maata 
kohden: siellä oli lavea, ruskea pelto, siis heinäpelto! 
Marcus laskeutui sinne mahdollisimman nopeasti. 

Muutaman hetken kuluttua laskeutui myöskin Anto- 
niuksen kone. Marcus juoksi hänen luokseen ja änkytti 
hätääntyneenä: 

— Mitä tämä on..? Ne olivat... olivatko ne 
todellakin vihollisia ..? 

Antonius ei näyttänyt kuulevan hänen sanojaan, 
ei näkevän häntä. Hän hypähti kiireisesti alas; kään- 
nähti tolkuttomasti koneensa vieressä, ja Marcus kuuli 
hänen mutisevan oudolla, matalalla äänellä: 

— Mitä minä olen tehnyt. . . mitä, mitä minä tein ..? 

Sitten hän seisahtui, tuijottaen pimeyteen; rykäisi 
käheästi ja kosketti koneellisesti kaulaansa — siellä 
kirveli ja poltti jokin kuuma, se nousi ylemmäksi... 

— Kolme miljoonaa . . . pienokaisetkin . . . — Hänen 
hengityksensä korisi, rautainen rengas alkoi kiertyä 
hänen kaulansa ympärille... se tuntui kiristyvän, 
kiristyvän . .. Taretaanko heidät kaikki nyt heti..? 
Tuleeko hän nyt hulluksi? Eihän koskaan ole... Kuo- 
leeko hän ..? 

Marcus näki, miten hän äkkiä repäisi kauluksensa 
poikki, ähkyen tukehtuneesti: 

— Pian se nyt tulee... ja minun tähteni! Mi- 
hinkä, mihinkä minä menen ..? Niin, minä myös- 
kin astun helvettiin! 

Marcuksen sydäntä pusersi hirveä tuska ja peläs- 
tys: hän luuli Antoniuksen menettäneen järkensä ja 
tarttui ystävänsä vapiseviin käsiin, puhuen liikutuksen 
vallassa: 

— Veli raukka... koeta rauhoittua... eihän se 
sinun syysi ole, veli... Eikä sitä voi enää auttaa... 

Antonius riuhtaisi itsensä irti, sanoen soinnutto- 
malla äänellä: 

— Se on minun syyni. Minä olen ne val- 
mistanut. — Hän ajatteli hetkisen, sitten löi kädellään 
otsaansa. — Niin! Ei ilmaiseksi! Fi ilmaiseksi — ei! 

Sitten hän kääntyi apulaisensa puoleen, sanoen 
käheästi ja hätäisesti: 

— Kiitän sinua — olet ollut uskollinen toveri... 
Nyt saat astua pois jos tahdot, sillä... Niin, tahdotko 
mennä? 

— Miksi minä pois astuisin? — kysyi tämä ihme- 
tellen. 

— Katsos, minä en ehkä tule enää takaisin — 
niin, en tule! 

Kuului kolea naurahdus ja apulainen lausui lujasti: 

— Minä olen paikallani. 

Antonius teki nopeasti jotain valmistuksia pom- 
minpudotuslaitteessa. — Sitten hän astui Marcuksen ja 
Juliuksen luokse, puristi heidän käsiään, ja tuossa vie- 
raassa äänessä kuvastui kauhea tuska ja epätoivo: 

— Veljeni — niin, teitä molempia pidin veljinäni ... 
Kuvittelin niin paljon, ja näin kävi... Tervehtikää niitä 
tovereita, jotka vielä tapaatte. Minä tiedän myös, että 
te teette kaiken minkä voitte... Ja nyt — hyvästi. 

— Rakas veljeni? — pyysi Julius tukehtuneesti 
nyyhkyttäen. — Alä... älä... 

— Veljet, minä olen iloinen, että näen teidät nyt 
juuri — viimeiseksi — sillä teitä yksin minä olen 
rakastanut. 

Julius painoi päänsä Antoniuksen rinnalle äänettö- 
mästi itkien. Tuo näky vaikutti Marcukseen järkyttä- 
västi: niinkuin poika olisi viimeisen kerran syleillyt 
mestauslavalle lähtevää isäänsä. Ja sitten värähti matala 
ääni — aivankuin surumarssin viimeinen akordi: 

— Hyvästi, pikkuveli... 


De mortuis 5389 





Marcus tunsi kättään lujasti puristettavan, kuuli 
saman surullisen kuiskauksen: 

— Marcus... koeta tulla onnellisemmaksi kuin 
minä olen ollut — sillä sinun täytyy elää. 

Viimeisessä sanassa kuvastui peitetty uhka, ja sit- 
ten syöksyi suoraan sydämeen: 

— Muista Aureliaa! 

Silloin sinertävä leimahdus valaisi pariksi sekun- 
niksi koko pohjoisen taivaan... = Antonius hypähti 
nuolennopeana koneeseen, epäselvästi häämötti koho- 
tettu nyrkki — ja tyynessä yössä kajahti terävänä, uhkaa- 
vana ja voimakkaana kuin miljoonain joukolle: 

— Muistakaa tämä yö! 

Samassa kuului valtava jyrähdys, ja kun sen omi- 
tuinen, ratkova kaiku vielä kiiriskeli taivaanrannasta 
toiseen — syöksyi Antoniuksen kone uhkaavasti ulvah- 
taen ylös pimeyteen... 


Siellä kaukana alkoi leiskua yhtämittaa, ja ukkosen- 
tapaiset jymähdykset seurasivat vasta pitkän ajan kulut- 
TU a 
Marcus tarttui ohjauslaitteeseen, mutta huomasi, 
että hänen pomminsa olivat vielä kotelossa! Vapisevin 
käsin hapuili hän umpimähkään, otti yhden käteensä, 
aikoen asettaa sen pudotuslaitteeseen ... 


— Julius... minä en ymmärrä, minä tulen hul- 
luksi! En tiedä, mitenkä tämä ..? Ja tuolla... tuolla, 
katso nyt... 


Hänen äänensä vapisi, hänen kätensä vapisivat — 
hän ei selviytynyt... 

Julius mutisi jotakin hermostuneesti ja välillä vil- 
kaisi sivulleen. Siellä kaukana leiskui tuhkatiheään; 
räjähdysten kaiku kiiri heidän ylitseen kaameana rys- 
keenä — niinkuin tuhannet tykkiautot olisivat raivoi- 
sasti ampuen kiitäneet salamannopeasti ilmassa... 

Mutta eihän Antonius asetellut mitään! — huu- 
dahti Julius äkkiä. Ja tarkastaessaan huomasivat he, 
että pommit tulevat kotelosta automaattisesti esiin, kun 
kotelo vain asetetaan pudotuslaitteeseen. 

Marcus pani moottorin käymään ja mutisi tuskal- 
lisesti: 

— Jospa nyt on jo myöhäistä... — 


Marcus tuijotti tuskasta jähmettyneenä tuota nopeasti 
lähenevää hirmunäkyä: miljoonakaupunki, jonka hän vasta 
äsken jätti, näytti nyt äärettömältä savu- ja tulimereltä . .. 
Ja yhtämittaa kohoilee siitä sokaisevia, kirkontornin 
korkuisia liekkipatsaita, — ja silloin punaisenkeltainen 
tulimerikin kalpenee kaamean sinertäväksi... 

Lähetessään — havaitsi Marcus, että keskikau- 
punki oli vielä säästynyt; mutta se pieneni nopeasti. 
Sillä säännöllisessä, vähitellen pienenevässä ympyrässä 
kiiti kilometrin korkeudessa lentokoneparvi — aivan- 
kuin jättiläissuuret, julmat petolinnut, jotka eivät päästä 
ainoatakaan uhriansa pakenemaan... Ja niiden ala 
puolella . .. ooh! 

Silloin Marcus näki hiukan alempana edessäpäin 
viholliskoneen häviävän tuleen — ja hänen oma ko- 
neensa hypähti kuin pelästynyt hevonen ... — Hän oli 

tullessaan jo nähnyt ilmassa kolme leimahdusta, mutta 
hän oli niin herpaantunut, että nyt vasta käsitti sen 
olevan Antoniuksen! Hän ohjasi nopeasti parisataa 
metriä niiden yläpuolelle, ja hän tunsi julmaa koston- 
iloa, nähdessään miten Antonius menetteli — ylä- 
puolelta hänen koneensa näkyi... 

Antoniuksen kone — joka oli vihollisen yläpuolella, 
syöksähti äkkiä eteenpäin; sokaiseva leimahdus, ja vihol- 
liskone putosi palavina sirpaleina alas tuliseen, räisky- 
vään syvyyteen. 

Heti kun Antonius oli saanut koneensa hillityksi, 
syöksyi hän seuraavan vihollisen kimppuun, ja hetken 
kuluttua sekin katosi. Tuntui aivankuin nuolennopea * 
kotka olisi pakenevasta kyyhkysparvesta surmannut 
yhden toisensa jälkeen... 

Sitten Marcus näki kamalan näyn. 

Antonius pudotti taas pomminsa — mutta viholli- 
sen kone ei räjähtänytkään! Pommi räjähti siellä al- 
haalla heidän syntymäkaupungissaan ... Ja Antonius 
hiljensi kylmäverisesti vauhtinsa, näytti aivankuin sovit- 
televan hetkisen — ja nyt vihollinen katosi siniseen 
liekkiin ... 

Eihän yksi pommi todella paljoakaan merkinnyt — 
kun putoilevat pommit yhtämittaa leiskuivat ja räjäh- 
telivät siellä alhaalla! —Viholliskoneita oli liian paljon; 
ne kiersivät järkähtämättöminä pienenevää rataansa, 
välittämättä vaikka jok'ainoa jäisi tänne — kunhan 
vain määräys tulee täytetyksi! 

Marcus näki, että sotalaivastoa tuhottiin parhail- 

laan — ja lentokonesuojusten paikkaakin oli miltei mah- 
doton löytää! Se tuhottiin tietysti ensimmäiseksi. 

Hurja raivo valtasi Marcuksen; hän kiiti nuolena 
erään viholliskoneen kohdalle ja hiljensi vauhtia; hän 
mietti hetkisen, voisiko pudottaa sen kuularuiskutulella, 
mutta muisti, että vihollisen koneissa oli erittäin hyvät 
panssarit. 

Marcus asetti jalkansa pomminpudotuslaitteelle . . . 





KADOTETTUJEN HUUTO. 


Marcus hiljensi koneensa vauhdin mahdollisimman 
pieneksi ja antoi sen kierrellä hiljaa ylöspäin. 

Hän pyyhki kasvoiltaan virtoina vuotavaa hikeä — 
leimahdukset lakkasivat ja vihollisen koneet katosivat 
näkyvistä. 

Mutta neljäs osa niistä vain pakeni! Hänen ko- 
neensa paremmuuden vuoksi olivat he onnistuneet 
tuhoamaan niin paljon; hän oli pudottanut kuusi kap- 
paletta — ja Antonius oli tuhonnut vähintään kuusitoista! 

— Herra Jumala! — kuuli hän Juliuksen käheästi 
huutavan ja näki että tämä peitti käsillään tuskasta vää- 
ristyneet kasvonsa... 

Marcus oli ollut omituisen raivon ja koston huu- 
maustilassa; hän ymmärsi miten turhaa heidän pon- 
nistuksensa oli ollut... 

Marcuksen kurkusta tunkeutui omituinen voih- 


kaus . .. hän pelkäsi tulevansa hulluksi... 
— Tai olenko minä jo mielipuoli? — änkytti hän 
itsekseen kauhistuneena. — Jospa tuo onkin mieli- 


puolen harhanäky..? 
Marcus muisti kertomukset Rooman palosta ja 
päätti mielessään, että sen on täytynyt olla lapsenleikkiä 

verrattuna tuohon leimuavaan, hyppivään, aaltoilevaan 
tulimereen — johon puolentunnin kuluessa on hukku- 
nut kolme miljoonaa ihmishenkeä... 

Tulimeri..? Fi, vaan helvetti! Marcuksen mie- 
leen lennähti elävästi äitivainaan kuvaukset helvetistä. 
Ja hänestä tuntui, että hän nyt näkee helve- 
EN 

Kauhun ja tuskan järkyttämänä jupisi hän tietä- 
mättään ääneen: 

— Kolme miljoonaa ihmistä on juuri äsken 
kärsinyt tuolla kaikkein kiduttavimman kuoleman... 


Samalla hetkellä kuului alhaalta syvyydestä, tulen 
mahtavan pauhu yli moniääninen, vertahyydyttävä 
hätähuuto ... 

Tuo kamala huuto tuntui tunkeutuvan terävänä 
puukkona hänen rintaansa;konemaisesti katsahti hän 
sinne alas, ja hänen ruumiinsa alkoi väristä — niin- 
kuin sitä puukkoa työnnettäisiin yhä syvemmälle. 

Tuon tuliaavikon keskellä näkyi pieni ala, jossa 
ei vielä näkynyt liekkejä, sen peitti vain sakea savu. 
Huuto kuului siis tuon läpitunkemattoman, mustan- 


punaisen savupilven alta... Siellä voi olla kym- 
meniä tuhansia ihmisiä — ja heidän täytyy kaikkien 
vähitellen ... 


Taas kuului tuo epäinhimillinen huuto, se oli vielä 
tukehtuneempi kuin äsken... 

— Kuule! Kuuntele! — huusi Marcus äkkiä kuin 
mieletön. — Jos helvetti olisi, niin sielläkään ei voisi 
olla noin kauhistavaa! Ajattele: ne tukehtuvat 

myt juuri... nyt — Eikö... eikönse jo tau- 
koa..? — 

Marcus tukkii korviaan, mutta se kuuluu... 
Hän lisää koneen vauhtia, ohjaten suoraan pois- 
päin, kiertää äänensammuttajat paikaltaan ja moot- 
tori alkaa vimmatusti surista — mutta se on kuu- 
luvinaan sittenkin... Hän on eroittavinaan naisten 
kimeitä kirkaisuja, hullujen naurua, lasten hentoja, 
rukoilevia ääniä: 

— Äiti, äiti! 

Vieläkään ei siltä kohdalta nouse liekkejä! Marcus 
sulkee silmänsä päästäkseen näkemästä, mutta hän 
näkee entistä enemmän, selvemmin... "Toinen tois- 
taan pöyristyttävämmät näyt palavasta kaupungista 
kiitävät hänen silmiensä editse... 

— Ooh! — Pois! — huutaa Marcus käheästi. — 
Lähdetään jonnekin täältä . . . Missä Antonius lienee ..? 

Julius otti kädet kasvoiltaan ja sanoi vapisevin 
huulin: 

— Minä näin hänen silloin. heti... . lähtevän ylös- 
PAImsstt. 


HIRMUISIA HETKIÄ. 


Marcus ohiasi koneensa heti ylöspäin, hän tunsi 
epämääräistä levottomuutta... 

Hän ebti tehdä kuusi kierrosta, kun äkkiä tapahtu: 
jotain, vielä hirmuisempaa kuin entiset... 

Koko avaruus tuntui näet yhtenä jättiläissalamana 
leiskahtavan tuleen. Koko näköpiiri, kaukaiset met- 
sät, vuoret, koko maailma leimahti aavemaisen sini- 
kirkkaaksi, tulimerikin kalpeni samanlaiseksi. Vaistomai- 
sesti tarttui Marcus kaikin voimin ohjauspyörään, ja pit- 
kän, tuskallisen hetken jälkeen ryskähti kone niin anka- 
rasti kuin olisi heidän päälleen korkeudesta pudonnut 
suuri kallionlohkare. He paiskautuivat alaspäin hir- 
muista vauhtia — ja alapuolella tuo riehuva helvetti! 

Isku oli lyönyt Marcuksen miltei tainnoksiin, mutta 
onneksi jaksoi hän käsittää epätoivoisen tilansa... 
Hän koetti ohjata vaakasuoraan, mutta vauhti oli liian 
hirveä; ohjauslaite vapisi hänen kädessään — ja helvetti 
läheni ... 

Siinä silmänräpäyksessä hän huomasi, että moot- 
torit kävivät vain puolella nopeudella. Salamannopeasti 
täysi vauhti, viimeinen epätoivoinen ponnistus ohjauk- 
sessa; konekin värisi aivankuin elävä olento ankarasta 
ponnistuksesta — mutta vihdoin se lensi vaakasuoraan! 

Mutta he olivatkin jo mustanpunaisen savun kes- 
kellä. — Viimeiseksi näki Marcus sen lävitse leiskuvia 
liekkejä, hän luuli palavansa, ja kamala pauhu tuntui 
voitonriemuisesti ulvovan: myöhäistä! 

Savu sokaisi Marcuksen, hän oli tukehtumaisil- 
laan ja kone oli vinhasti pyörivinään ympäri — 
ikäänkuin suunnaton hyrrä; päässä jyskyi hirveästi, 
mutta hammasta purren ohjasi hän ylöspäin, väänsi 
lisävauhdin venttiilin auki — pian, pian ylöspäin! 

Sitten hän tunsi saavansa ilmaa! Hän alkoi rajusti 
yskiä, mutta taas hän veti keuhkoihinsa ilmaa! Ylem- 
mäksi! Silmiä kirveli niin ankarasti, kuin olisi nii- 
hin ruiskutettu jotain tulista ainetta. 

— Aah! — hänen rinnastaan kohosi raskas huo- 
kaus. Vihdoinkin raitista, ihanaa ilmaa! Silmätkin jo 
pysyivät auki! 

Nyt vasta hän huomasi, että Julius oli kumartunut 
paikallaan eteenpäin kuin avuton juopunut, käsi riippui 
hervottomana alhaalla — pyörtynyt... 

Marcus tunsi värisevänsä, muistaessaan, miten 
vähällä oli, ettei hän itse pyörtynyt... Vielä muu- 
tama henkäys paksumpaa savua — ja he olisivat pudon- 
neet alas, hävinneet sinne kuin kaksi vesipisaraa hehku- 
vaan sulatusuuniin... 

Hän tunsi kummallista liikutusta: niinkuin tämä 
kone, hänen koneensa olisi ollut elävä olento, 
uskollinen ystävä, joka oli pelastanut hänet hirmuisesta 
kuolemasta . .. 

— Särkyiköhän koneeni? — ajatteli Marcus ja 

kiersi äänensammuttajat paikoilleen, kuullakseen, räti- 
sikö kone jostakin. Ei rätissyt... 
Marcus alkoi kuunnella... 


Ei — ihmisääntä ei enää kuulunut; nekin, jotka 
äsken huusivat liekkien kauhistavassa syleilyssä, ovat 
jo valenneet — he eivät enää tunne tuskaa... 


Siellä ei ole enää ainoatakaan elävää olentoa. 

Mutta kaikki-nielevä tuli ulvoo, kohisee, ryskyy — 
se pauhaa mahtavammin kuin myrskyävä valtameri... 
Ja vielä senkin yli kuului toisinaan luhistuvien kivi- 
rakennusten kumea jyrinä. 

Marcus päätti laskeutua alas — mutta mihin? Hän 
ei tietänyt enää missä oli, kaikki oli muuttunut vie- 
raaksi. 

Silloin huomasi hän tuliaavikon keskellä aivankuin 
tulivirran. Se kiilsi ja välkkyi kuni sadun tulessa 
asustava kultakäärme — se värisi kuin saaliin- 
himosta ... 

Joen asemasta tiesi Marcus että tällä puolella oli 
ollut ylhäisön huviloita ja heti kaupungin ulkopuolella 
suuri kilpa-ajokenttä, autorata, tennis- ja potkupallo- 
kenttiä y. m. Ja se on tuulen yläpuolella. Marcus ohjasi 
heti sinnepäin. 

Kirkkaassa, punakeltaisessa valossa näki hän ensiksi 
suuren, soikean renkaan: autorata... 


Tuossa aavemaisessa valossa näkivät he kirjavan, 
juoksevan ihmisjoukon ... Oliko siellä valkopukui- 
siakin... syysyönä..? 

Sieltä kuului omituista huutoakin, mutta Marcus ei 
pannut — siihen huomiota. — Kummallinen — raukeus 
valtasi hänet tuon tavattoman jännityksen jälkeen 
ja hämärä ihmettely siitä, että pääsee vielä maahan — 
saa elää tuon hirvittävän jälkeen. 

Hän kiersi vielä yhden ympyrän, sitten laskeutui 
keskelle kilpa-ajokenttää. 

Hän istui hetken liikkumatta, pitäen kiinni ohjaus- 
pyörästä. Hän kuuli pitkäveteistä huutoa, mutta tuo 
omituinen raukeus valtasi hänet yhä voimakkaampana, 
oli niin suloista levähtää . .. hän oli nukkumaisillaan . . . 

Mutta silloin tuo huuto kuului lähempää ...seoli ... 

Hän katsahti taakseen — ja niinkuin patonsa sär- 
kenyt hyökyaalto vyöryi heitä kohden sekava, puner- 
tavan kirjava joukko. Ja huuto... niin siitä ei saat- 
tanut enää erehtyä — se oli niin hirvittävä kuin susi- 
lauman riemu-ulvonta, nähdessään takaa-ajetun hevo- 
sen nääntyneenä kaatuvan lumeen... 

Julius muuttui aivan kalpeaksi ja sanoi käheällä äänellä: 

— Ne tulevat tappamaan meitä... 

— Niin kai, — sanoi Marcus ja näytti vielä- 
kin omituisen välinpitämättömältä. Mutta kun joukko 
* oli noin 70—80 m päässä, hypähti hän seisoalleen huu- 
dahtaen: 

— Fi! Emme anna tappaa itseämme! = Kuula- 
ruisku heitä kohden, ja ammu ilmaan heti kun sanon! 
Ei missään tapauksessa joukkoon! 

Jo näkyi heiluvia nyrkkejä, ammottavia suita, tylsiä 
silmiä — ja heidän huutonsa tukehutti hetkeksi tulen- 
kin kohinan... 

Marcus oli huomannut käsiensä vapisevan, odottaes- 
saan hyökkääjäin lähenemistä. Mutta kun tuli toimin- 
nan hetki, hermostus katosi. Hän nousi seisoal- 
leen ja heiluttaen käsiään, huusi kaikin voimin: 

— Kansalaiset! En ole vihollinen! Seisahtukaa! 

Vaivoin kuuli hän oman äänensä! 

Onneksi oli lentokoneen kori verrattain korkea ja 
kevyesti panssaroitu: muuten heidät olisi suorastaan 
tallattu jalkoihin. Pari miestä koetti kiivetä lentokonee- 
seen, mutta hän työnsi heidät takaisin, tarttui pieneen 
kuularuiskuun ja huusi hurjasti: 

— Takaisin! Ammun! Ettekö kuule! Seisahtukaa! 

Kuularuiskujen vaikutuksesta pysähtyi joukko, kir- 
kuen villisti: 

— Kuolema lasten pyöveleille! 

— Pian tuleen! Tuleen! 

— Konna, missä .on lapseni! 

— He pääsevät omaan tuleensa: 

— Pian paistumaan! 

— Paistumaan! Paistumaan! 

Vieläkin Marcus viittoili ja huusi kaikin voimin. 
Äkkiä muuttui joukon huuto hurjan voitonriemui- 
seksi — ja hän tunsi miten raudanluja, luinen koura 
tarttui hänen niskaansa... 

Marcus käännähti rajusti ja iski samassa hyökkää- 
jää kyynäspäällään rinnan alle; mutta koura ei hellittä- 
nyt, kynnet tunkeutuivat syvälle ihoon, kuni petoeläimen 
kynnet. Marcus ponnisti kaiken voimansa, pudotti 
hyökkääjän ja huudahti Jäpitunkevasti: 

— Ammu! 

Parikymmentä miestä koetti parhaillaan kiivetä 
koneeseen, mutta kun kuularuiskun terävä rätinä puus- 
kahti miltei heidän kasvoilleen, vaikeni huuto ja useim- 
mat kääntyivät pakoon. 

Julius lopetti, ja samalla hetkellä huusi Marcus 
läpitunkevasti: 

— Ihmisraukat! — Oletteko tulleet mielipuoliksi? 
Ettekö näe, että olen ystävä..? 

Joukko pysähtyi kuin epäröiden. Ja nyt Marcus alkoi 
vavista; nuo ihmisraukat olivat miltei kaikki puolialastomia: 
miehillä housut, toisilla paita, joillakin vain rääsy keskiruu- 
miilla, ja monet olivat antaneet viimeisetkin riekaleensa 
pienokaisilleen; niiden väsynyttä itkua kuului kaikkialta... 

Silloin Marcus näki nuoren, aivan alastoman äidin 
pitelevän pienokaistaan ... 

Tämä vaikutti järisyttävästi Marcukseen; mitään 
ajattelematta hän sieppasi viltin, hyppäsi alas ja kietaisi 
sen nopeasti naisen ympärille. 

Tuo teko vaikutti joukkoon enemmän kuin mitkään 
sanat; monet alkoivat itkien ja soperrellen tunkeutua 
hänen luokseen, pyytäen anteeksi menettelyään. 

— Ystäväni... ystäväraukat! — änkytti Marcus 
liikutettuna. — Minä kyllä ymmärrän, että... 

— Mutta miksi te ammuitte meitä? — keskeytti 
äkkiä uhkaava miehen ääni. 

— Ettekö ymmärrä, että me ammuimme ilmaan! 
Kun te — muistakaa vain, miten te... 

— Niin, niin, meissä oli syy! 

— Hyvä on! Hyvä! Hyvä! 

— Te olette ihmisiä! 























TULIMEREN RANNALLA 














ODOTTAMATON KOHTAUS. 


Marcus nousi koneeseen, ja kun hän punertavassa 
valossa näki tuon puolialastoman, nyyhkyttävän jou- 
kon, valtasi hänet vastustamaton liikutus ja sääli. 

Viitaten palavaan kaupunkiin koetti hän puhua 
joitain lohdutuksen sanoja. Hän ei muistanut itsekään, 
mitä puhui; sitä vain muisteli vakuuttaneensa, etteivät 
heidän omaisensa olleet turhaan kuolleet. 

Kun Marcus vaikeni, kuuli hän tulen kohinasta erään 
värisevän naisäänen, joka vaikutti häneen omituisesti: 
— Päästäkää minut! Se on hän! Hän elää! 

Hän näki Aurelian tulevan valkeissa alusvaat- 
teissaan, musta tukka hajallaan... 

Ja Marcus mutisi kuin kaiku: 

— Hän elää... 

Marcus katsoi kuin kuumehoureissa: juuri tuollai- 
sena oli hän kuvitellut hänet vankilassa, silloin kama- 
lana yönä... 

Ja taas kuului kiihkeänä, värisevänä riemu- 
huutona: 

— Hän elää, elää! 

Tyttö koetti tunkeutua lentokonetta kohden — 
Marcus näki hänen kaatuvan. 

Sitten Marcus tunsi vain hämärästi, että hän rajulla 
voimalla tempoili ihmisiä tieltään, huutaen kiihkeästi: 
— Tietä! —Päästäkää! Pois tieltä! 


Kaikki tuntui omituisen sekavalta... Hän tunsi 
Julian, näki hänen (€ pyörtyneen, kantoi € hänet 
koneen pehmeään nojatuoliin ja kallisti sen makuu- 
sohvaksi — sitten puki tytön ylle oman pehmeän 
turkkinsa ... 

Julia aukaisi silmänsä ja vavahti ensin pelästy- 
neenä. Mutta kun hän katsahti Marcusta silmiin, kuvas- 
tui hänen katseessaan rakkautta, riemua, rukousta; hän 
aikoi sanoa jotain, mutta hänen huulensa alkoivat 
vavista — ja suuret kyyneleet tunkeutuivat pitkien, 
mustien silmäripsien välistä. 

Marcuksen valtasi syvä liikutus... Hän laskeu- 
tui polvilleen ja suuteli noita kalpeita, vapisevia huu- 
Ia 

Katkonaisesti itkien kertoi Julia, että hän oli ollut 
yksin kotona, isä oli lähtenyt illalla pääministerin luokse 
juhlaan. — Heti ensimmäisen jyrähdyksen jälkeen oli 
hän pelästyneenä noussut vuoteelta ja lähtenyt juokse- 
maan; hämärästi vain muisti, että viereinen huvila 
räjähti ja alkoi palaa, sytyttäen heidänkin huvilansa. 
Hän ei muistanut sitäkään, miten oli joutunut urheilu- 
kentälle — hän oli vain juossut ... Sitten hän 
katsoi taas sivulleen, äärettömään, pauhaavaan tuli- 
mereen ja alkoi vavista, huutaa ja itkeä hysteerisesti ... 

Marcuksella oli haavoittumisen varalta morfiinia 
ja hän antoi sitä Julialle — yön tapaukset olivat koske- 
neet liiaksi hänen hermoihinsa. 

Julia näyttikin rauhoittuvan, kasvoilta katosi vähi- 
tellen tuo tuskan ja kauhun ilme; katse muuttui rau- 
keaksi, ja vihdoin hän nukkui. 

Marcus istui hänen viereensä ja katseli noita laihtu- 
neita kasvoja: nyt ne olivat täydelleen samannäköiset 
kuin Aurelian ... 


Sekavat tunteet valtasivat Marcuksen mielen. Hän 
tunsi katumusta ajatellessaan että Julia oli laihtunut 
ja kalvennut juuri hänen tähtensä — sillä sen hän nyt 
tiesi varmasti, että. Julia rakasti häntä. Ja hän ei ollut 
edes käynyt tervehtimässä tyttöparkaa. Ei edes Aure- 
lian tähden... 

Tytön kasvoille tuli tuskallinen ilme, hän värähti 
koko ruumiiltaan; luultavasti näki hän jotain äskeisistä 
tapauksista unissaan. 

Peite oli liukunut hänen €jaloiltaan; Marcus 
nousi niitä peittämään ja huomasi, että silkkisukat 
olivat rikki — ja hento jalkapohja kokonaan verillä 
. . . S0Oran ja terävien kivien repelemä... 

Syvä liikutus, hellyys, ja vielä jokin ennen tunte- 
maton tunne tulvahti Marcuksen mieleen; hän olisi 
heti tahtonut tehdä jotakin hänen tähtensä, rukoilla häneltä 
anteeksi, ettei ollut ymmärtänyt... Suudella noita 
jalkoja, jotka olivat pienet ja hennot kuin lapsen jalat ... 


W 
»w 

— Sillä tavalla hän siis kuoli... 

Marcus hätkähti, kuullessaan tuon matalan, tukeh- 
tuneen äänen — ja nähdessään Juliuksen tuijottavan 
palavaa kaupunkia. Hänen katseessaan kuvastui omi- 
tuinen, jähmettynyt tuska. 

Tuo ääni herätti Marcuksen kuin unesta. Hänen 
mieleensä syöksyi yhtaikaa katkera suru, tuska ja kau- 
hunsekainen ihailu: Antonius! Häntä ei enää kos- 
kaan nähdä... Yksikään kuolevainen ei tule koskaan 
tietämään missä hänen ruumiinsa on... Hän meni 
Juliuksen luokse, tarttui hänen käteensä, puhuen 
oudon innostuksen vallassa: 

— Niin veli — hän kuoli niinkuin oli elänytkin. 
Hän tahtoi saada aikaan suurta — ja kun noin kävi, 
niin hän ainakin kuoli suurenmoisella tavalla. Sillä 
hän oli mies — voimakas mies. 

Kalpeina ja äänettöminä tuijottivat he taas kama- 
laa näyteimää. Tasangolta oli alkanut puhaltaa jää- 
kylmä syystuuli. Toisinaan leyhähti tulimeren polttava 
henkäys sinne asti, mutta alastomien ihmisraukkojen 
oli miltei heti täytynyt siirtyä tulta lähemmäksi. Kel- 
taista tuliseinää vasten näytti heidän joukkonsa rauhat- 
tomalta haamujoukolta. Ja toisinaan kuului sieltä tulen 
pauhinan ylitse vihlovaa kirkunaa, itkua ja vaikerrusta. 

Marcus havahtui tylsyydestään, väristessään vilusta. 
Hän luuli ensin olevansa kuumeessa, mutta sitten huo- 
masi, että tuuli oli vähitellen kiihtynyt myrskyntapaiseksi, 
jota tulimeren hirveä kuumuuskaan ei jaksanut yhtämittaa 
läpäistä — sinne oli lähes kaksi kilometriä. Julius värisi 
myöskin, ja Juliankin kasvot ja kädet tuntuivat kylmiltä. 

— Julius... meidän täytyy myöskin siirtyä lähem- 
mäksi, — huomautti hän hiljaa. 

Kilpa-ajokentän keskusta oli aivan tasaista, kovaa 
ruohonurmea... Marcus pani lentokoneen liikkeelle, 
ja kummipyörillään se vyöryi palavaa kaupunkia koh- 
den — hiljaa, äänettömästi — niinkuin jokin tropiikin 
kauhea jättiläishyönteinen olisi varovasti ryöminyt mat- 
kailijan nuotiota kohden... 

Jo löyhähti vastaan niin tulinen henkäys, että 
Marcus sulki silmänsä ja kumartui. Ja hän ihmetteli, 
miten nuo ihmisraukat voivat sitä kestää. 

Mutta lähemmäksi tultuaan huomasi hän, että tuli- 
seinän ja onnettoman joukon välillä oli vinottain lähes 
ihmisenkorkuinen kiviaita — se suojeli pahimmalta 
kuumotukselta. 


PIENOKAISET. 


Kun Marcus hiljalleen ohjasi lähemmäksi onnetto- 
mien joukkoa, luuli hän silmiensä pettävän — kaikki 
tuntui mielettömältä, kuumehoureisen näyltä... 

Kamalan sekasortoisena kaaoksena liikehti onnetto- 
mien joukko: varsinkin puolialastomat naiset näyttivät 
aivankuin etsivän jotakin polttavan tuskan pakottamina. 
Jotkut seisahtuivat välillä väännellen käsiään, toiset 
kuroittivat niitä tuskallisesti tulimerta kohden — niin- 
kuin olisivat möyryävältä tulihirviöltä rukoilleet armoa, 
rakkaittensa elämää... 

Muutamat makasivat kuolleitten tavoin maassa, 
kasvot nurmikkoon painettuna näkyi suonenvedontapai- 
sesti vavahtelevia vartaloita, ja jotkut peittivät kasvonsa 
kyyristyen aivankuin murhaajan kuoliniskua odottaessa . ... 

Mutta kun Marcus oli kääntänyt koneen tuulta 
vasten ja pysäyttänyt moottorin, huomasi hän, 
että näkyäkin kamalampi oli joukon melu. Siitä kuului 
vihlovaa itkua, valitusta, kirkaisuja; vihan, tuskan ja 
epätoivon huutoja; jäntevien nyrkkien noustessa kajahti 
kauheita kirouksia ja uhkauksia, muutamat rukoilivat 
suurella äänellä Jumalaa; joku etsi kiihkeästi vaimoansa, 
ja useat naiset huusivat lakkaamatta miestensä ja lastensa 

nimiä — näkyi myöskin itkusta nääntyneitä, harhaile- 
via pienokaisia, heidän ääntään ei enää kuulunut... 

Mutta toisinaan kuului kiviaidan vierestä tuskan- 
huuto, joka tunkeutui sydämeen veitsenterävänä, viil- 
tävänä. Ja Marcus näki siellä olentoja, jotka kiemur- 
telivat poljettujen matojen lailla: palaneet. 


Kun hän näiden joukossa näki muutamien pieno- 
kaisten vääristyneitä kasvoja, muistui Marcuksen mie- 
leen, miten hänen paljaalle jalalleen kivääritehtaassa 
kerran roiskahti sulaa terästä... Hän oli nytkin tunte- 
vinaan saman tulisen tuskan, kun se heti vei nahan 
ja lihankin syvältä... 

Hetken hän seisoi, sitten otti vapisevin käsin 
morfiinipullon ja ruiskun sekä hypähti alas. 

Hänen täytyi sulkea silmänsä, saapuessaan kiviaidan 
luokse — hänen hampaansa alkoivat kalista... 

Miehiltä oli palanut parrat, hiukset, paidat — ja 
valkealla iholla näkyi häikäisevän punaisia läiskiä; mutta 
näitäkin hirveämmiltä näyttivät mustuneet kohdat... 
ja lapset... 

Heitä oli sillä kohdalla vain neljä: kolme pientä 
poikaa ja noin 8-vuotias, laiha tyitö — ja juuri tämä tyttö- 
parka oli pahimmin palanut. Hänen vaalea, silkinhieno 
tukkansa oli kärventynyt vain latvoista, mutta selittä- 
mättömällä tavalla oli pieni käsi kärventynyt mustaksi 

päältäpäin nahkakin käpertynyt... Pienokainen 
aukoili suutaan kuni kivenheitolla puusta pudotettu 
lintu — ja kuolevan linnun varpailta näyttivät myöskin 
nuo hennot, mustuneet sormet... Poikaset huusivat 

sydäntäsärkevästi, mutta tyttöraukka vaikeroi vain hil- 
jaa — ikäänkuin kuolemanväsyneenä. 

Marcuksen — silmissä tuntui = hämärtävän; hän 
kuuli kuin unessa erään värisevän naisäänen huudahta- 
van: 

— Jumala siunatkoon teitä! 

Ja eräs keski-ikäinen mies, jonka kasvot hehkuivat 
tulipunaisina. ähkyi käheästi: 

— Ettekö voisi antaa minullekin . . ? Maksaisin ... 

— Ja minulle! Minulle! — kuului kaikkialta vai- 
keroivia ääniä. 

Marcus kääntyi heihin ja hänen äänensä kuului 
tukehtuneelta: 

— Ystäväni... ystäväraukat... Fi ole muuta 
kuin näille... pienokaisille ... 

Sitten kuului matala tuskallinen ääni: 

— No, me olemme edes miehiä... kuolkaamme 
vain... Mutta kun nuo pienet lapsiraukat saavat kitua 
niin hirveästi... 

— Antakaa heille pian... 

Marcus antoi ensin pojille, ja kaksi heistä oli jo 
laannut itkemästä. 

+ Kun Marcus tuli tyttöparan luokse tarttuen hänen 
hentoon käsivarteensa, vääntyi noille pienille sinikal- 
peille kasvoille hirveä tuska ja hän kuiskasi aivankuin 
viimeisillä voimillaan: 

— Äiti... polttaa... 

Tuo heikko ääni ja ilme vaikuttivat Marcukseen 
kummallisesti. Tuntui siltä kuin olisi pienokainen ollut 
jo kauvan sairaana — niinkuin hän olisi kuullut äänettö- 

män kuiskauksen: En voi, en jaksa enää... olen 
niin pieni, heikko... Armahtakaa — antakaa minun 
vihdoinkin — kuolla... kärsin niin kovin... 

— Pieni... pieni lapsiraukka ... sinun ei tarvitse- 
kaan enää kärsiä! — oli Marcus kuiskaavinaan. Ja hän 
antoi pienokaiselle niin paljon, että tämä vaikeni heti: 
näytti nopeasti vaipuvan syvään uneen... 

Marcus ei tuntenut pientäkään katumusta — päin- 
vastoin hän hiukan rauhoittui Sitten otti hän lapsen 
varovasti syliinsä sanoen: 

— Vien hänet koneeseen nukkumaan, siellä on 
pehmeämpää ... 

Ihmisjoukon raivokas huuto mylvähti sekavana, 
rajuna pyörremyrskynä, tukehuttaen hetkeksi tulenkin 
pauhun. Vain vaivoin saattoi siitä eroittaa muutamia 
yksityisiä: 

— Voi murhaajia! 

— Kuka on tämän tehnyt? 

— Konnat! Missä on lapseni? 

— Nyt on tuomiopäivä! 

— Helvetti on jo sytytetty valmijksi! 

— Jumala, armahda meitä! 

— Rukoilkaamme! 

— Minä olen enkeli! — Enkeli! — Vihdoinkin sain 
siivet! 





MIELIPUOLET. 


Julius tarttui äkkiä suonenvedontapaisesti Mar- 
cuksen käsivarteen ja änkytti: 

— Herra Jumala! Katso . .. heitä... on kym- 
aak 0la1a6 Ala läUsta o 

Marcus oli kaiken aikaa nähnyt jotain tava- 
tonta, mutta hän ei ollut pannut siihen huomiota. Nyt 
hän tarkasteli noita onnettomia — ja hänen selkäänsä 
kylmäsi ... 

Muutamat istuivat maassa liikkumattomina tai hil- 
jaa huojutellen itseänsä ja tuijottivat tylsällä kauhulla 
liekkeihin; eräs loikki nelinryömin maassa, haukkuen 
kuin koira ja heti hyökkäsivät monet hänen jäl- 
keensä, matkien eri eläinten huutoja. Heitäkin kau- 
heampi oli eräs papin näköinen mies, joka tavatto- 
malla kiireellä juoksenteli edestakaisin hien vuotaessa 
virtana hänen kasvoiltaan; välillä hän tömisti kenttää 
paljaalla, paksulla jalallaan ja huusi ankaralla saarna- 
äänellä: 

— Nouskaa haudoistanne! Hän tulee heti! Val- 
vokaat ja rukoilkaat! 

Hän vaikeni, kuunnellen tuskallisen jännityksen 
vallassa; sitten alkoi hyppiä tasajalkaa, jotta tanner 

tömisi. Taukosi taas hengästyneenä ja ärjyi yhä 
ankarammin: 

— Älkää yrittäkö piiloutua! Kyllä minä näen, 
että vielä puuttuu seitsemän kappaletta! Minun toi- 


mekseni on annettu ajaa teidät ylös — ja minä ajan 
myöskin teidät ylös — ellei muuten niin ruoskilla ja 
skorpiooneilla! i 


Äkkiä hänen hikiset kasvonsa muuttuivat kauhusta 
kuolemankalpeiksi ja hän alkoi käheästi parkua: 

— Mi... mitä..? Ette nouse minun käs- 
kystäni ..? Koska... Niin, minä tein sen! Minä siu- 
nasin sotajoukkoja, ja... ja rukoilin... Mutta minä 
tein velvollisuuteni... tein sen esimies- 
teni käskystä! Enkä minä tietänyt, että minun 
syntini tähden tulisi viimeinen tuomio... Nouskaa, 
sanon minä! Sillä tietäkää, te niskurit ja hitaat sydä- 
mestä: minä olen Herran, Sebaothin enkeli! Ja tämä 
on minulle toimeksi annettu... 

Eräs tavattoman pitkä, laiha mies oli hiljaa kiiven- 
nyt kiviaidalle. Hänen yllään oli vain valkea yöpaita 
suunnattoman leveine hihoineen; hänen kalpeat kas- 
vonsa vääristyivät pelottavasti ja hän heilutti pitkiä 
käsiään, karjaisten hirmustuneella äänellä: 


— Voi sinuas, väärä profeetta, valehtelija — joka 
olet juopunut valittujen verestä! Tiedä sinä! Tietä- 
kää kaikki — tietäköön koko maan piiri: minä kut- 


sun, julistan: tulkaat tuomiolle! 

Kuului vihlova kauhunhuuto. Suurin osa, var- 
sinkin naisista, oli yön tapauksista pelästynyt miltei 
mielettömiksi. Kun nuo kauheat sanat -kajahtivat hei- 

dän takanaan ja he kääntyessään näkivät pitkän, valkean 
olennon, mustenivat heidän silmänsä, he luulivat todella 
näkevänsä viimeisen tuomion julistajan. Monen järki 
sammui, kuului käheätä, uikuttavaa naurua, joka muis- 
tutti nälkäisten lintujen huutoa. = Sekasorto kiihtyi, 
kuului kauhistuneita, kimakoita kirkaisuja: 

— Herra, anna anteeksi! 

— Olemme kuunnelleet väärää profeettaa... 

— Armahda! — Armahda! 

Sitten kuului näidenkin yli voimakas miehenääni: 

— Ihmisraukat! = Ettekö näe, että hän on hullu? 

Mielipuoli oli huudoista välittämättä jatkanut kai- 
ken aikaa puhettaan. Hän oli unohtanut personallisen 
vihansa, hänen äänensä oli muuttunut jylisevän juh- 
lalliseksi: 

— Niinkuin pitkäisen tuli leimahtaa idästä hamaan 
länteen, niin on myös Ihmisen pojan tulemus! Sillä 
silloin pitää suuren vaivan oleman ja ihmiset pitää nään- 
tymän pelvon ja odotuksen tähden! Ja elementit pala- 
vuudesta sulavat... 

Jotkut koettivat tunkeutua joukon lävitse, ja 
mielipuoli karjaisi kammottavalla äänellä: 

— Menkäät pois minun tyköäni, te kirotut, tu o- 
hon ijankaikkiseen tuleen, joka valmistettu on perke- 
leelle ja hänen enkeleillensä! Siellä pitää oleman itku ja 
hammasten kiristys! Ja kuolema ja helvetti heitettiin 
tuliseen järveen, ja tämä on se toinen kuolema! 

Vasta nyt hänen äänensä lakkasi kuulumasta — 
puhkesi — sellainen —ulvonta, = kiljuna, että Julius 
kumartui koettaen — tukkia korviaan. — Onnettomat 

ihmisraukat olivat alkaneet tapella keskenään: toiset 
tahtoivat saada = mielipuolen alas aidalta, mutta 
joukko pelästyneitä, hulluja ja hysteerisiä naisia seisoi 
tiellä kiljuvana, mielettömänä muurina. Heidän ulvon- 
tansa tukahutti toisinaan tulenkin pauhun. Mieletön 
huitoi ja huusi taukoamatta — ja kaiken ylitse 
valoi raivoava tulimeri verisen hohteensa... Vain 
toisinaan kuului melun yli joitakin yksityisiä huutoja: 

— Pois mielipuoli! 

— Alkää koskeko häneen! 

— Jumala, ole armollinen... 

— Alas sieltä! Muuten kaikki tulevat hulluiksi! 

— Peljätkää herran vihaa! 

Nyt hypähti lulius seisoalleen ja ähkyi kauhistu- 
neella äänellä — niinkuin hänkin olisi tullut mielipuo- 
leksi: 

— Marcus! Pois! Pian — minä en kestä kauempaa. 

Marcus nousi nopeasti ylös, istahtaen ohjauspaikal- 
leen — ja samalla hetkellä kuului melun yli luonnotto- 
man terävä, kiljuva naisääni: 

SAA ATO L etkomikoisike amm monta 
enkeliin! Hän on tullut kutsumaan teitä viimeiselle 
tuomiolle — ja te aiotte tappaa hänet! 

Marcus pani nopeasti moottorin käymään, ja 
lentokone alkoi hiljalleen edetä, mutta yhtenä ulvovana 
hornankuorona = yhtyivät |mielipuolet —johtajattarensa 
huutoon. Marcus kiihdytti vauhtia, mutta vinkuvien 
piiskaniskujen tavoin satelivat takaapäin yön sur- 
keimpien uhrien huudot: 

— Oi jumalattomat — niskurit! 

— Tahdotteko estää viimeisen tuomion? 

— Herra on murskaava tomuksi! 

— Helvetti on jo sytytetty teitä varten! 

= Haha hal He 'hemhe! 

— Katsokaa, kuinka se loistaa! 

— Tahdotteko murhata enkelin — julmurit! 

— He ovat piruja, piruja! 

— Katsokaa, niillä on sarvet ja hännät! 

— Menkää takaisin helvettiinne! 

— Tuonne takaisin — saatanat! 

— Rukoilkaamme! 

Sitä mukaa, kun he etenivät, häipyivät sanat kuu- 
lumattomiin, sekaantuen huumaavaksi meluksi. Julius 
katsahti taakseen ja näki jotain sekavaa, heiluvia nyrk- 
kejä, pyörivää, kuni villiä tanssia — ja hänestä tuntui, 
että noiden mielettömäin yläpuolella tanssii tyhjässä 
ilmassa parvi punaisia paholaisia, iloisina vartioiden 
uhrejaan ... Mutta lopulta hän käsitti, että kiviaidalla 
juoksenteli ja tappeli puolialastomia miehiä... 


Marcus pysäytti koneen noin kolmensadan met- 
rin päähän kodittomien joukosta ja alkoi kuunnella... 

— Emmekö menisi vähän kauemmaksi . . ? — kysyi 
Julius arasti. 

— Ei hyödytä, — vastasi Marcus synkästi ja kat- 
kerasti. — Sanoja tänne ei enää selitä — ja heidän 
yhteistä huutoaan ei pääse pakoon . .. Vaikka tunkeu- 
tuisi maan uumeniin, niin kyllä se aina korvissa soi... 

— Oikeassa sinä olet, veli... 








NÄKYJÄ. 


Tulen voima näytti yhä yltyneen. Niinkuin näl- 
käinen, raivostunut hirviö oli se taas nielaissut yhden 
esikaupungin kuin suupalaksi — ja ihmiset pakenivat 
poispäin, kuni takaa-ajetut eläimet itkien ja parkuen 
kuin mielipuolet. Kerran, kun ihmisraukkojen huuto 
hiukan vaimeni, kuului suuren koiralauman haikea 
ulvonta. Juliuksen kiihoittuneessa mielessä tuntui siltä 
kuin olisivat kolmen miljoonan murhatun sielut itke- 
neet tuon suuren rikoksen tähden — suuren kau- 
pungin hävityksen tähden... 

He tuijottavat kuin jähmettyneinä: esikaupunkien 
sytyttyä näyttää tulimeri uluttuvan taivaanrannasta toi- 
seen, ja tuon äärettömän ulapan pinnasta hyppivät 
hurjassa tanssissa tulipatsaat kuni korkeat hyökyaallot 
— myrskyävä tulimeri! Miljoonat kipinät kiitävät pil- 
vittäin avaruudessa, puoli maailmaa näyttää palavan ja 
taivas hehkuu veripunaisena — niinkuin sekin olisi 
värjäytynyt sen viattoman veren paljoudesta, joka 
tänään oli maahan vuodatettu... 

Marcus = tuijotti yhä ääretöntä pätsiä; ajatellen 
Antoniusta: vuosikaudet ponnisteli keksintönsä vuoksi; 
vuosikaudet suunnitteli, työskenteli taukoamatta päivät 
JAyOT in. JARSIETEDI EN: 

— Kun ajattelee, että hänen työnsä avulla tuo 
on saatu noin kammottavaksi ... puhui hän itsekseen 

ja lisäsi epätoivoisesti: — Tuntuu siltä, kuin ... täy- 
tyisi tulla hulluksi... Ja mitä, mitä tuolla lienee 
tapahtunut . . ? Muistatko sen huudon, sieliä keskellä ..? 

Marcus muisti, että lähistöllä on myös työläisten kau- 
punginosa, ja nyt hän muisti siellä olleen tuhansia työläis- 
perheitä, joista isä vietiin toissapäivänä kasarmiin... 

Marcus havahtuu, kuullessaan, miten Julius äkkiä 
alkaa katkerasti itkeä... 

Mutta Marcus ei voi itkeä, hänellä on vain sellai- 
nen tunne, kuin alkaisi tukehtua. Hän koskettaa vaisto- 
maisesti kaulaansa — ja hänen mieleensä lennähtää An- 
toniuksen raju tempaisu illalla, hänen reväistessään 
kauluksensa rikki... 


Kauhealla selvyydellä näkee hän, miten nuo yksi- 
näiset työläisäidit äsken hypähtivät kauhusta kirkaisten 
vuoteiltaan . . . Lapsilauma juoksee itkien äidin turviin, 
kuni linnunpojat emonsa siipien alle... Äiti ottaa pie- 
n'mmät syliinsä, painaen vaaleatukkaiset päät poveansa 
vastaan, hän peittää isompienkin päät, jotteivät näkisi 
noita kamalia leimahduksia — ja rukoilee kauhusta 
kalpein huulin apua Jumalalta... Mutta liekit lähene- 
vät nopeasti, lapset alkavat sydäntäsärkevästi huu- 
taa . . . Räjähdys, helähdys, räiskettä — ja sinertävä liekki 
syöksähtää sisään kuni raivokas, notkea peto... Suun- 
nattomalla tulikielellään se nuolaisee ahnaasti; lasten 
ohuet paidat, heidän vaaleat kutrinsa katoavat silmän- 
räpäyksessä . .. He huutavat, kiemurtelevat . .. hennot 
kädet mustuvat, käpertyvät ... 

ENSIMMÄINEN VALONSADE. 


Harmaa syysaamu oli jo valjennut, kello oli jo 
yhdeksän. 

Marcus oli tyytyväinen, että oli Julialle antanut 
niin paljon morfiinia: hän nukkui vieläkin. 

Sillä nyt näytti entistä kauheammalta. = Alaston 
pakolaislauma oli yhä kiihtyneen kuumuuden vaikutuk- 
sesta siirtynyt lähemmäksi. Kaikkialta virtasi yhtä- 
mittaa nääntyneitä pakolaisia: puolikuoliaaksi pelästy- 
neitä naisia, itkeviä lapsia, tylsästi tuijottavia miehiä. 
Vähitellen oli tuo säälittävä joukko lisääntynyt yhä 
lukuisammaksi — nyt se lainehti heidän ympärillään 
yhtenä ihmismerenä...  Onnettomien lisäksi saapui 
ympäristöltä suuria ihmisjoukkoja, läheisestä = kau- 
pungista tuli palokunta autoineen, mutta täällä ei 
ollut mitään tulelta pelastettavissa. He olivat kii- 
reesti palanneet hakemaan vaatteita, ruokaa. Kellään 
ei ollut mitään syötävää — ja pienokaiset alkoivat yhä 
äänekkäämmin itkeä ruokaa... 

Täydellinen epätietoisuus yhä lisäsi sekasortoa. Lan- 
gaton sähkölennätinasema, telefoonit, rautatiet, sillat, 
kaikki oli hävinnyt. = Autoillakin pääsi kaupunkiin vain 
yhtä maantietä myöten. 


Ylös helvetistä — 23 

Ihmisraukat näkivät vain tuon suunnattomana hel- 
vettinä hehkuvan rovion, mutta miten kaupunki oli 
siksi muuttunut, ei kukaan voinut oikein käsittää. Heitä 
kauhisti vielä enemmän se, ettäitse kaupungista 
ei täällä ollut ketään. Pienestä huvilakaupun- 
gista vain muutamia. Jokainen ymmärsi, ettei toisella 
puolella kaupunkia olevasta savumerestä yksikään pelas- 
tunut; syntyi pöyristyttäviä, mielettömiä huhuja... 


Eräs pelastusosastoista oli saanut tiedon, että oma 
hallitus oli julistanut sodan. 

Tämä tieto levisi kulovalkeana onnettomien jou- 
koissa. Epätietoisuuden, kauhun, surun ja hysteerisen 
hermostuneisuuden lisäksi puhkesi esiin hurja raivo — 
tuo joukko näytti taas hullujen laumalta. 

Marcuksen koneen viereen tuli muutamia alusvaat- 
teihin puettuja nuoria miehiä kysymään, tiesikö hän 
mitään. Marcus kertoi lyhyesti kaiken muun paitsi 
vihollisten ja omien pommien laadun sekä matkansa 
tarkoituksen. Tieto levisi joukossa uskomattoman nopeasti 
eteenpäin, herättäen raivon ja katkeruuden huutoja. 
Marcus kysyi mielipuolien olinpaikkaa ja huomasi 
erään katsahtavan pelokkaasti nukkuvan Julian puo- 
leen ja sitten änkyttävän käheästi: 

— Ne menivät kaikki sinne... 

— Mitä, onko se mahdollista. .? — änkytti Mar- 


cus katkonaisesti. — Miten ne sinne menivät... 
— Siellä oli eräs pitkä, mieletön mies, — alkoi 
nuorukainen hiukan tyyntyneenä puhua — joka sanoi 


olevansa enkeli Mikael ja kehoitti kaikkia uskovaisia 

seuraamaan itseänsä tuomiolle ja taivaan iloon Kris- 
tuksen luo. Monet sanoivat myöskin näkevänsä Juma- 
lan. Riemusta huutaen lähti kokonainen lauma juokse- 
maan johtajansa jälessä — ja sinne he hävisivät... 

Nuorukaisen ääni muuttui yhä käheämmäksi. Ja 
sitten kysyi Marcus hiljaa: 


— Kaikki..? 

— Vain muutamat palasivat. He eivät kai olleet- 
kaan hulluja — olivat vain joutuneet eräänlaisen hys- 
teerisen hurman valtaan... 

— Eikö... eikö kukaan koettanut estää heitä ..? 
— kysyi Julius, tuskasta vääristynein kasvoin. 

— Fi, — vastasi mies. — Ja miksi? Heille itselle 


oli niin parempi — ja mitä he olisivatkaan vielä saaneet 
aikaan ..? 

— Ihme, etteivät kaikki ole tulleet hulluiksi, — 
huomautti vapisevalla äänellä eräs toinen. — Kyllä 
tämä niin kauhistava yö on ollut... 

Marcus otti nenäliinan taskustaan ja alkoi pyyhkiä 
otsaansa — se oli kylmästä hiestä märkä. 


Äkkiä kuului läpitunkeva huuto: 

— Lentokone! 

Kaikki katseet kohosivat yhtaikaa kuin komennuk- 
sesta. 

Tavattoman korkealla näkyi todellakin lentokone — 
samassa ilmestyi pilvenhattaran takaa toinenkin, mutta 
ne olivat niin korkealla, ettei voinut nähdä, kenen lento- 
koneita ne olivat. 

Marcus sieppasi jännittyneenä suuren ilmailukiika- 
rinsa, ojensi sen lentokoneita kohden ja kalpeni — 
vihollisen koneita... 

Lähin ihmisjoukko tuijotti odottaen häneen. Kun 
hän ei vastannut, kuului kiihkeitä huutoja: 

— Mikä, kenenkä se on? 

— Sanokaa pian! 

— En tuota ei... siitä nyt ... — kierteli Marcus. 

Silloin huudot räjähtivät uhkaavana karjaisuna: 

— Sanokaa paikalla! 

— Ottakaa se häneltä! 

— Pian, pian! 

Marcus ilmoitti. 

Parin sekunnin tuskallinen äänettömyys. 

— Vihollisten lentokoneita! 

— Vihollisten lentokoneita! 

— Tulevat tappamaan loputkin. 

— Katsokaa, ne pudottavat jotakin! 

— Ne pudottavat pommeja! 

— Pommeja, pommeja! 

Nuo huudot kiirivät kaikkialle kauhistuttavana kuin 
tuomiopasuunan ääni. Se lamautti Marcuksenkin niin, 
ettei hän ymmärtänyt mitään. Konemaisen nopeasti 
riisui hän vain nahkatakkinsa ja kääri senkin 
Julian pään yli — kuolkoon Julia äkkiä kuulematta, 
näkemättä ... 

Sekavana hirmumyrskynä pauhasi ja kuohui hänen 
ympärillään; naiset kirkuivat vääristynein kasvoin, toi- 
set paiskautuivat suulleen maahan ja odottivat vavis- 
ten kuolemaa; miehet hyppivät hurjistuneina ja heris- 

tivät nyrkkejään mielettömästi ja eläimellisesti kar- 
JLS TN. 

Marcus katsahti ylös — ne olivat jo miltei kohdalla. 

Silloin hän äkkiä hyppäsi ylös rajusti karjaisten: 

— Kuolema ja helvetti! Minä olen hullu tolvana! 
Meillähän on niitä! Julius! Valmiiksi! 

Hän pani silmänräpäyksessä kaikki moottorit käy- 
mään ilman äänensammuttajaa; vasta kun väkijoukko 
oli kääntynyt, väänsi hän sen kiinni ja viittoen käsil- 
lään huusi kaikin voimin: 

— Pois tieltä! Pois tieltä! Minä pudotan ne alas! 
Pois pois! 

Silmänräpäyksessä aukeni lentokoneen eteen leveä 


aukko; mutta se ei ollut vielä tarpeeksi pitkä — vielä 
ei pääsisi. Hän huusi kuin hurjistunut:' 
— Pois! Pois! — No menkööt sitten päät poikki! 


Marcus kuuli Julian pelästyneen kirkaisun, näki 
Juliuksen menevän hänen luokseen, katsahti vielä ker- 
ran joukkoon ja tarttui venttiiliin, mutisten: 


— Fi auta... ehkä jo pääsenkin... 

Silloin hän näki kauempana edessä putoavan jotain, 
ja samassa kuului omituista suhinaa... aivan ylä- 
Lao) KOS ly: SES 


Marcus sulki silmänsä, ja aivoissa välähti: pommi... 

Samassa silmänräpäyksessä kuuluikin kummallinen 
mätkähdys, hän aukaisi silmänsä — ja aukealla paikalla 
oli läjä punaisia, painettuja julistuksia. 

Edemmäksi oli pudonnut jo ennen; sieltä kuului 
huutoja, ilohuutoja... Julius hypähti alas ja heitti 
Marcuksen syliin kokonaisen tukun noita lehtisiä... 

Marcus oli lukenut vasta pienen osan, kun hänen 
korvissaan oli kuuluvinaan kummallista huminaa... 
Hän katsahti sivulleen — ja aivankuin hämärän lävitse 
näki hän huutavia, juoksevia ihmisiä, jotka kaikki tah- 
toivat saada noita papereita... Oudon tunteen val- 
taamana nousi hän seisoalleen ja alkoi heitellä julistuksia 
kiihtyneeseen ihmisjoukkoon. 

— Ilmailija, ilmailija! Lukekaa! 

— Ilmailija! Lukekaa pian! 

Marcus ei muutaman hetken aikana käsittänyt 
mitään. Ja sitten hän kuuli kuin unessa oman, mielen- 
liikutuksesta vapisevan äänensä lukevan: 


»Lukemattomien miljoonien elämä on uhrattu sodan 
alttarille; kokonaiseen mereen ei mahtuisi ihmisveri, 
mikä on vuodatettu aikojen kuluessa sadoilla sotatante- 
rilla. Tuhannet kaupungit on poltettu, pommitettu 
poroksi; vuosisatojen kuluessa luotu taide, sukupolvien 
uuras työ on monesti muutamassa hetkessä hävitetty. 

Mutta vielä koskaan ei ole tehty niin kauhistutta- 
van julmaa rikosta kuin viime yönä: yksi Euroopan 
uljaimmista kaupungeista suitsee suunnattomana tuli- 
roviona, kolmen miljoonan ihmisen: naisten, vanhusten 
ja satojentuhansien viattomien pienokaisten tuskanhuu- 
dot ovat siinä sammuneet viime yönä — siinä palavat 
parhaillaan heidän ruumiinsa... 

Kauheata on ajatella, että tämä rikos on aivan joh- 
donmukainen tulos militarismin kehityksestä; loppu- 
mattoman varusteluvimman, räjähdysaine- ja asetek- 

niikan kuumeisen kehityksen on lopulta täytynyt 
johtaa tähän. Kaikki kävi tavallisessa järjestyksessä: 
eräs suurvalta julistaa sodan, toinen on valmiina ja 
panee toimeen hirmuisen hävityksen. Militarismi s aa- 
pui siinä huippuunsa! Mutta se saavutti myös- 
kin loppunsa, 

Marcus oli lukenut näin pitkälle kun hänet 
valtasi viime sanojen vuoksi niin voimakas liikutus, 
että hänen täytyi hetkeksi vaieta. Ympärillä oli syvä 
äänettömyys — lapsetkin olivat laanneet itkemästä, 
aivankuin aavistaen jotain merkillistä. Tulen ahnas 
kohina vain kuului. 

»Kolme tuntia takaperin lennähti tieto tästä ympäri 
maapallon. = Ja koko ihmiskunta on värähtänyt kau- 
husta ja inhosta. Jo parin tunnin kuluttua saapui eri 
maista tietoja, että miljoonat työmiehet lopettivat heti 
työnsä. Täällä on militarismin viimeisen rikoksen toi- 
meenpannut hallitus lukkojen takana, ja sodanjulistus 
on peruutettu.» 

Marcus kuuli, miten hänen äänensä paisui joka 


sanalla; hän katsahti joukkoon — nuo äsken tylsinä 
tuijottavat silmät. olivat alkaneet omituisesti hehkua. 
»Kaikkien maiden sotilaat — koko maailman työ- 


läisten lukemattomat miljoonat! Te olette eniten 
kärsineet sotien tähden. Veljet — teilläon voima! 
Ja nyt on aika tullut! 

Ihmiset! 

Te kaikki, jotka tahdotte inhimillisyyden ja sivis- 
tyksen voittoa: yhtykää tähän taisteluun! Täällä on 
alettu. Vyöryköön se yli koko militaristisen maailman, 

kuni puhdistava ukkosmyrsky! Syöskää maahan veri- 
nen barbaria! 

Ihmiset! Koko ihmiskunnan todellisesti sivistynyt, 
jaloin osa! Me huudamme teille inhimillisyyden, sivis- 
tyksen, ihmiskunnan hyvinvoinnin ja tulevaisten suku- 
polvien nimessä, me huudamme viime maailmansodan 
miljoonien uhrien nimessä; me huudamme niiden kol- 
men miljoonan nimessä, jotka viime yönä ovat kärsi- 
neet kiduttavimman kuoleman — joiden hiiltyneet ruu- 
miit vielä tällä hetkellä palavat: 


Lopettakaa sota! 


Kansainvälinen Sosialisti- Kansainvälinen armeijain 
nen sihteeristö. sodanvastustusliiton = pää- 
komitea. 


Tähän julistukseen yhtyy: 
Kansainvälinen Rauhanliitto.» 


Yö oli ollut liian kamala ihmisen kestettäväksi. 
Miltei kaikki olivat menettäneet omaisiaan; toinen tois- 
taan järisyttävämmät tapaukset olivat raadelleet heidän 
hermonsa kokonaan piloille: pienikin ilo olisi aiheutta- 
nut hysteeristä naurua, pienikin vaara olisi ollut heille 
hirveämpi kuin kuolemantuomio ennen; vain muuta- 
mat harvat olivat kokonaan tylsistyneet. 

Jok'ainoa oli äsken luullut seisovansa pöyristyttä- 
vän kuoleman edessä — tuo kauhu tylsistytti heidät. 

Sentähden ei käsitettykään, ettei vihollinen viitsi väki- 
joukkoon pommeja pudottaa. Taas muuttui: he 
eivät sitäkään ensin käsittäneet. Mutta loppupuolella 
he jo ymmärsivät. Tuon nuoren miehen äänessä kuvas- 
tui villi voima, joka tuntui tulena karkaavan heidän 
suoniinsa. He unohtivat kamalan yön, omaistensa surun 
— he tunsivat vain jotain salaperäistä riemua ja huusi- 
vat kuin juopuneet... 

Marcus oli samanlaisessa huumaustilassa. = Kaikki 
oli ennen tuntematonta, sekavaa, joku vanha mies val- 
keine partoineen kiipesi lentokoneeseen, syleili häntä 
kyyneleet silmissä ja puhui jotakin vapisevalla äänellä. 
Marcus muisti vain yhden sanan: »poikani» — ja hänen 
kurkkunsa tuntui kumman karhealta. 

Silloin hän tunsi hennon, vapisevan käden tart- 
tuvan omaansa, ja Julia seisoi siinä kalpeana, haltioitu- 
neena ja toisteli värisevällä äänellä: 

— Oi Marcus, Marcus, Marcus! 

Tuossa äänessä helähti salaperäinen riemu, mutta 
sitten hän näytti muistavan jotain, hänen katseensa 
painui alas ja hän alkoi hiljaa, katkerasti itkeä... 

Marcuksen sydämeen koski kipeästi tuo itku, hän 
puristi tytön pään rintaansa vastaan kuiskaten hellästi: 

— Kaikki tulee vielä... hyväksi... 

Nyt vasta hän huomasi väkijoukon melun ja kat- 
sahti hiukan arasti sivulleen. Mutta hän näki, että monet 
itkien syleilivät toisiaan. Ja se vanha mies, joka äsken 
kutsui häntä pojakseen, seisoi aivan lähellä katsellen 
heitä kyyneltynein silmin... 

Tulimeri pauhasi yhä raivoisana — mutta ihmis- 
joukon mieliala oli muuttunut: sen aiheutti julistus. 

Nuo ylhäältä pudotetut julistukset vaikuttivat onnet- 
tomiin aivankuin virkistävä sade kasveihin, jotka ovat 
kuivuudesta kuolemaisillaan. — Äärimmäisin hermostu- 
minen tyyntyi, ihmiset alkoivat taas toivoa, lohduttaa 
toisiaan, tehdä suunnitelmia — ja vähitellen alkoi apua- 
kin saapua enemmän. 

Marcuskin taas reipastui. Kun Julia ilmoitti, että 
heillä oli maakartano, jonne hän mielellään menisi, jos 
vain pääsisi, teki Marcus nopeasti suunnitelman: ensin 
lähimpään suurkaupunkiin hakemaan apua kodittomille, 
sieltä J:n kaupunkiin samalle asialle; Julia jää sinne yöksi, 
hän lähtee X:n pääkaupunkiin kokoukseen ja palaa huo- 
menna takaisin — ja sitten hän vie Julian lentokoneella 
kauas maaseudun rauhaan, kunnes pahin sekasorto on 
ohi. 

Marcus nousi seisomaan esittäen matkansa, ja kaik- 
kialta kuului äänekkäitä hyväksymishuutoja. = Miehet 
raivasivat nopeasti tilaa, Julia istahti Marcuksen vie- 
reen, ja tämä pani moottorit käymään... 





KORKEUTEEN. 


Marcus ohjasi ensin loivasti viistoon, mutta kun 
eteen tuli näkymätön savumuuri eikä hän viitsinyt 
enää kiertää, pani hän koneen täyteen vauhtiin ja tarttui 
lujemmin ohjauslaitteeseen ... 

Julia oli urhoollisesti koettanut olla kylmäverinen, 
mutta kun lentokone yhtäkkiä hurjasti syöksähti y 1 ö s- 
päin — silloin pakeni veri hänen kasvoiltaan, hän 
tarttui äkkiä suonenvedontapaisesti Marcuksen käsi- 
varteen. 

Hän rauhoittui tosin, tuntiessaan tuon jäntevän 
käsivarren järkkymättömyyden... Hän hymyili hiu- 
kan, sulkien silmänsä hetkeksi, ja muutaman silmän- 
räpäyksen aikana lennähti hänen mieleensä kokonainen 
sarja ihania kuvia: he kulkevat käsikkäin, vihdoin- 
kin hän saa nojautua tuohon jäntevään käsivarteen ... 
He astelevat hiljalleen meren rannalla. Fi, täällä 
he ovatkin! Eikä hän välitä vähääkään vaikka paikalla 


putoaisi — kun vain saa yhdessä pudota... tur- 
vautua häneen... 

— Pelkäätkö ..? — kuuli hän äkkiä sydämellisen 
äänen. 


Hän havahtui unelmistaan, katsahti Marcusta lois- 
tavin silmin ja kuiskasi aivankuin huumaantuneena: 

— Fn... en minä nyt pelkää. .! 

Sitten hän hämmentyneenä rohkeudestaan käänsi 
kasvonsa toisaalle. 

Marcus tunsi taas tuon oudon tunteen valtaavan 
sydämensä. Hän aukaisi jo suunsa sanoakseen jotakin, 
mutta silloin hän näki Julian tuijottavan alaspäin, kuuli 
hänen hämmästyneenä huudahtavan: 

— Mitä, katsokaa! 

Syvällä alapuolella näkyi jotain pelottavan suuren- 
moista... Virta... penikulmia leveä virta — ikään- 
kuin hehkuvaa metallimassaa... Siinä 
näkyi tummanpunaista rautamalmia, valkeanhehkuvaa 
terästä, harmahtavaa lyijyä, häikäisevän keltaista kul- 
taa; toisinaan nousi sen pinnalle pikimustia läiskiä 
likaisena kuonakerroksena. Poreillen ja kuohuen näytti 


tuo kammottava koski vyöryvän eteenpäin — eikä 
sen loppua näkynyt... 
— Mitä... mitä tuo on..? -— sopersi Julia kal- 


pein huulin. 

— Savua — siinä menee meidän pääkaupunkimme! 
— vastasi Marcus värisevällä äänellä. 

— Mutta... sehän hehkuu..? — kysyi Julia lii- 
kutuksen vallassa. 

— Aurinko. 

Julia huudahti hiljaa. Nyt vasta hän huomasi, 
että aurinko paistoi siniseltä taivaalta — ja siellä alhaalla 
oli taivas ollut täydessä pilvessä! 

— Kuinka korkealla me olemmekaan 1 — kysyi 
hän jännittyneenä. 

Marcus vilkaisi korkeusmittariin ja vastasi tyynesti: 

— Kolme kilometriä. 

Julia katsoi tuota suurenmoista näkyä aivankuin 
haltioituneena koneen syöksyessä eteenpäin hurjaa vauh- 
tia. Julius huokasi raskaasti; hän ei puhunut sanaakaan 
— hän näytti sairaalta. 

Fnsimmäisen määräpaikan piti olla nyt lähellä, 
ja Marcus pelkäsi että kaupunki olisi peittynyt 
savuun. 

Hetken kuluttua alkoi osa kaupunkia näkyä: toinen 
puoli näyiti hukkuneen tuohon äärettömään savuvir- 
taan! Laskeutumiskenttä oli kuitenkin savuton. 


Heti kun he olivat laskeutuneet, kysyi Marcus 
vartiosotilailta, mikä se tavattoman suuri kansanjoukko 
N:n torilla on. Hän sai tietää, että siellä oli kokous — 
kaupunki oli täydelleen vallankumouksellisten hallussa! 
Sotaväestä olivat vain muutamat osastot ensin ryhty- 
neet vastarintaan, mutta sitten antautuneet... 

Tuo tieto täytti heidän sydämensä ilolla. Marcus 
huudahti reippaasti: 

— Odottakaa te vain täällä! Minä menen toimit- 
tamään asiani — ja sitten lähdemme mahdollisimman 
pian I:hin! 

Kapinallisten sotilasautolla lennätettiin hänet nopeasti 
torille. Juuri kun hän saapui sinne, kuului korvia- 
särkevä huuto, josta eroitti vain joitakin sanoja: 

— Alas sota! 

— Alas murhaajat! 

— Alas, alas! 

Hän oli tuonut mukanaan suuren tukun julistuksia, 
mutta täällä oli niitä miltei jokaisen kädessä! Ja hänestä 
tuntui, että kaupungin puoli miljoonaa asukasta oli 
kokoontunut tähän torille, kaikkialla väkijoukossa sotilaita 
— tuo näky saattoi hänen sydämensä sykkimään ilosta! 

Nyt hän huomasi että miltei toisella puolella toria 
seisoi puhujalavalla mies, joka alkoi taas jatkaa huu- 
tojen keskeyttämää puhettaan: 

— Kun ajattelee, että täytyisi palata entiseen, 


niin luulee tukehtuvansa, tulevansa hulluksi... Tun- 
tuu kuin koko luomakunta, koko maailman avaruus 
värisisi tuskasta ja inhosta ... Sillä tuo savu, tuo kamala 


käry nousee miljoonien ihmisten ruumiista! On aivan 
kuin kuuluisi tuosta kitkasta pienten lasten tukehtuneita 
hätähuutoja . . . 

Marcus huomasi nyt vasta, että torillakin oli savua. 
Marcus ei ollut koskaan senhajuista savua tuntenut — 
se oli ihmislihan käry... 

Puhuja huusi taas läpitunkevalla, tuskan värisyt- 
tämällä äänellä: 

— Vaikkei sitä kuulisikaan — niin he huutavat 
sittenkin! Niinkauan kuin sotia on maan päällä, tule- 
vat nuo sadattuhannet naiset ja pienokaiset huutamaan 
vihlovalla, tukehtuneella äänellä: Alas sota! Lopetta- 
kaa vihdoinkin joukkoteurastukset! 

Lähetti oli heti hänen tultuaan juossut hakemaan 
jotain vallankumouksellisten johtajaa. Marcus näki 
kuin unessa, että auton viereen tuli muutamia miehiä. 
Hän selitti lyhyesti asiansa ja nämä lupasivat heti lähet- 
tää parisataa autoa viemään apua. 

Juuri kun auto lähti liikkeelle, kajahti tuhansista 
kurkuista jatkuva, mahtava huuto: 

— Pois sota! Pois sota! 

Marcus palasi takaisin lentokentälle kertoen järky- 
tettynä ja riemukkaana mitä oli kuullut ja nähnyt. 

Suuri ilo täytti heidän jokaisen mielensä, ja Mar- 
cus jatkoi hiljaa aivankuin haltioituneena: 

— Nuo uhrit eivät siis ole kuolleetkaan hukkaan — 
heidän tuhastaan nousee uusi, onnellisempi elämä... 

Julia alkoi hiljaa itkeä. Ja hetken kuluttua lähti- 
vät he täyttä vauhtia toista määräpaikkaansa kohden. 


ONNI KUOLEMAN KESKELLÄ. 


Kun he lähenivät I:n kaupunkia, muisti Marcus, 
että siellä oli viime vuonna valmistunut suuri loisto- 
hotelli, johon tulevaisuutta silmälläpitäen oli laitettu 
täydellinen laskeutumiskenttä lentokoneille. He päätti- 
vät mennä suoraan sinne. Marcus oli äsken puhunut 
Juliukselle, että tämä lähtisi heti tänne saavuttua jon- 
nekin suureen muotiliikkeeseen ja käskisi tuoda kaiken- 
laisia naisten pukuja... 

Marcus oli Antoniuksen neuvosta jokaiseen uuteen 
koneeseen itse valmistanut erään aivan pienen, helposti 
irtautuvan kappaleen, jota ei ollut piirustuksissa; se 
teki koneen käyttökelvotiomaksi, kun se irroitettiin, 
eikä koneesta näyttänyt puuttuvan mitään. Nyt hän 
otti sen ja pisti taskuunsa. 

Kun Julia nousi seisoalleen, näki Marcus, että 
hänen kalpeat kasvonsa vääristyivät tuskasta ja hän 
istahti uudelleen ... 

Marcus kuiskasi muutaman sanan Juliukselle, joka 
riensi edellä hotelliin. Ja kun hän ilmoitti, että valta- 
kunnan ilmailuosaston varapäällikkö on täällä louk- 
kaantuneen rouvansa kanssa ja tarvitsee huoneiston, 
muuttui ovenvartija tavattoman kohteliaaksi ja esitti 

hienoimman huoneistonsa: neljä huonetta, ikkunat kadun 
puolella ja loistava näköala yli kaupungin kahdeksan- 
nesta kerroksesta... 

Julius suostui, ja hetken kuluttua tuli Marcus, kan- 
taen sylissään Juliaa. 

Hissi lennätti heidät nopeasti ylös korkeuteen; 
ovenvartija ja palvelijat aukaisivat kunnioittavasti 
kumarrellen ovet ja sulkivat ne heti kun hän oli astu- 
nut taakkoineen sisään.. 


Marcus näki että Julia oli vieläkin raukea ja kalpea, 
ja hänet valtasi syvä sääli ja hellyys. Mitään ajattele- 
matta istahti hän pehmeään sohvaan, pidellen yhä Juliaa 
sylissään kuni pientä lasta... 

Julia alkoi hengittää nopeammin; kun hän kat- 
sahti Marcusta loistavin silmin, valtasi Marcuksen taas 
tuo sama, omituinen tunne: aivankuin tuo tyttö olisikin 
Aurelia — nimi vain on toinen; niinkuin hän ei enää 
surisikaan samalla tavalla kuin ennen — ettei hän ole- 
kaan mitään kadottanut. 

Marcus tunsi piston sydämessään: kuinka hän voi 
noin katkerasti loukata Aurelian muistoa... Mutta 
tuo tunne ei poistunut. 

Juuri silloin tunsi hän, että Julia puristi hiukan 
hänen kättään ja sitten kuiskasi hiljaisella, värisevällä 
äänellä: 


— Marcus... nyt minä tahtoisin kuolla. 
— Miksi... miksi niin..? — änkytti Marcus 
hämmästyneenä. 

— Olen niin sanomattoman onnellinen! Te elätte, 
elätte! Ja kun... kun olen teidän sylissänne... 

Viime sanat hän oli kuiskannut tuskin kuuluvasti 
ja loi katseensa alas. Mutta heti hän taas katsahti Mar- 
cuksen silmiin ja puhui ikäänkuin yliluonnollisen hur- 
mauksen ja riemun vallassa: 

— Fi minulle enää koskaan ' tule näin onnel- 
lista hetkeä . .. Sentähden tahtoisin nyt juuri — tällä 
hetkellä... Ja jos kuoleman jälkeenkin olisi jo- 
tain... niin ei Jumalakaan hennoisi heittää minua 
tuskaan — kun viime hetkeni maan päällä olivat näin 
ihanat . .. elämäni ihanimmat... 

Hänen sointuva äänensä alkoi vavista yhä enemmän, 
ja hänen silmänsä tulivat täyteen kyyneleitä... 

— Julia, Julia — sopersi Marcus miltei tukehtu- 
neesti. 

Tuhannet tunteet risteilivät hänen sydämessään; 
hän muisti hämärästi, että myöskin Aurelia oli viimei- 
senä iltana puhunut jotain kuolemasta... Oliko sit- 
tenkin jotain yliluonnollista — onko heillä sama sielu .. ? 
Ja hän tunsi yhtäkkiä rakastavansa Juliaa. Hän 
koetti vieläkin karkoittaa tuota tunnetta, mutta ei voi- 
nut... Kaikki hänen ajatuksensa sekaantuivat — hän 
tunsi vain sydämensä olevan tulvillaan — ja kuiskasi 
värisevällä äänellä: 

— Rakkaani... sinä et saa puhua noin! Armaani.. 

Tytön ruumis värähti hänen sylissään kuin sähkö- 
iskusta ja hänen poskilleen leimahti punaiset ruusut... 

— Mitä sinä sanot..? — sopersi hän vapisevin 
äänin. Ja hänen ruumiinsakin tuntui hiukan vapisevan.... 

Marcus puristi hänet rajusti rintaansa vastaan ja 
suuteli kiihkeästi, kuiskaten: 

— Rakkaani... sinä et saa koskaan kuolla... 

Kyyneleet nousivat Julian silmiin, mutta hän 
hymyili onnellisena ja sopersi hiljaa, tulisesti: 

— Marcus... Tämä on aivankuin kaunista unta... 

He olivat kauan ääneti, katsoen vain toisiaan. 
Eivätkä he muistaneet niitä kauheita onnettomuuksia 
ja tuskia, joita heidän oli täytynyt kokea. Vihdoin puhui 
Julia hiljaa ja surullisesti: 

— Nyt Aurelia olisi iloinen, jos hän voisi vielä 
tuntea... ja tietäisi tämän... 

Marcus säpsähti kuni rikoksesta yllätetty pahan- 
tekijä kuullessaan tuon nimen ja kysyi hiukan käheällä 
äänellä: 

— Mistä sinä tiedät sen..? 

— Hän puhui siitä samana iltana kun hänet vie- 
tilmiss.. ja hän antoit. a 

Julia kohoutui hiukan, aukaisi nopeasti turkin, ja 
sitten hän hiukan punastuen veti poveltaan ohuen, 
kultaisen medaljongin ja otti siitä tavattoman pienen, 
sinetillä suletun kirjekuoren. Marcus aukaisi sen vapi- 
sevin sormin ja luki seuraavaa: 


»Rakas! 

Jos minä joudun pois, niin älä vain saata itseäsi 
ikävyyksiin minun tähteni. Marcus: anna Julian olla 
s €, jota minä en voinut olla — minä pyydän sitä! Hän 
on hyvä, parempi kuin minä, ja hän rakastaa sinua! 
Ja jos te joskus iltaisin kahden istuessanne muistelette 

minua — niin muistakaa ilman surua. Sillä Marcus: 
hän on sinulle silloin sama kuin minä. Rakasta 
häntä, niinkuin minäkin häntä rakastin. 

Jos minun elämäni täytyy sammua, niin sammu- 
vissa ajatuksissani olette viimeisinä — te molem- 
mat. 

Aurelia.» 


Marcus oli muuttunut aivan kalpeaksi, mutta kun 
hän taas katsoi tyttöä, syöksyi veri uudelleen hänen 


poskilleen. 
— Rakas, pieni tyttöseni... — kuiskasi Marcus 
kiihkeästi. — Miksi salasit tämän minulta..? 


Pitkät mustat silmäripset vaipuivat alaspäin, ja 
poskille nousi taas puna. 

— Minä aavistin . .. hänen puheistaan, mitä siinä 
oli, ja... Kun olin varma, ettet minua rakasta... 
niin en voinut sitä antaa... 

— Mutta rakkaani! Minä olen sentähden tehnyt 
erään vääryyden... 

— Onko siinä jotakin ... jotakin sellaista. .? Etkö 
sinä näytä minulle..? — änkytti Julia pelästyneenä 
ja hänen kätensä alkoivat vavista. Ja Marcus sanoi 
hämillään: 

— Kyllä näytän sitten myöhemmin. Mutta sen 
vääryyden olen tehnyt juuri sinulle, Julia, kun... 

— Ooh! Et sinä mitään vääryyttä ole tehnyt! — 
huudahti Julia hellästi, ilostuen. 

Marcus oli omituisen liikutettu, hän tunsi epä- 
määräistä katumusta ja ihmettelyä. Ja nyt hän käsitti, 

että oli jo kauan rakastanut Juliaa, vaikkei ollut sitä 
ymmärtänyt — eikä tahtonut ymmärtää. Hän 
katsoi rakastettuaan silmiin ja kysyi hiljaa, epäröiden: 

— Tiesikö hän, että... sinä pidit minusta? 

— Tietysti hän tiesi! — huudahti Julia innostuen. 
Ja sitten hän puhui lapsellisen naivisti ja avomielisesti 
muistojensa valtaamana: 

— Jo siellä iltakutsuissa me aloimme molemmat 
pitää sinusta... Kun Aurelia sitten ilmoitti, että sinä 
häntä rakastit — en minä ollut vähääkään katkera; minä 
sanoin vain miten paljon sinusta pidän ja sitten me 
itkimme yhdessä — sillä minä rakastin häntäkin... 

— Julia... rakkaani — kuiskasi Marcus liikutet- 
tuna. — Enkä minä tietänyt tulla edes tapaamaan 
sinua... 

— Minä kyllä tapasin useasti sinut — kaukaa! — 
puhui tyttö hämillään ja hymyili onnellisena. — Minä 
kävin usein lentokentän laidalla ja näin kun sinä len- 
sit... Jospa tietäisit, miten vapisin silloin paraatissa, 
kun sinä pudottauduit sillätavoin — ja sitten kun hävi- 
sit ylös näkymättömiin ... Ja kun sinä olit vangittu ... 
en minä paljoa nukkunut siihen aikaan — kun vielä 
Aureliakin oli vankilassa... Ja minä olen ikävöinyt 
sinua niin kovin... 

Marcus näki tytön hennon poven kohoilevan kii- 
vaasti, näki noiden sädehtivien silmien kyyneltyvän, 
ja hän ymmärsi äkkiä, ettei kukaan olisi voinut rakastaa 
häntä sellaisella rakkaudella kuin tuo tyttö — ja hänen 
oma rakkautensa tuntui kasvavan satakertaiseksi. Hän 
oli sen tietämättään tahtonut tukehuttaa — mutta nyt 

se tuntui tulena syöksyvän hänen sielunsa ja ruumiinsa 
lävitse ... Hän puristi tytön rajusti rintaansa vastaan 
ja toisteli tulisesti ja hellästi: 

= Julia i... Julia... Julia ..! 

Silloin kuului koputusta, ja Marcus kantoi Julian 
nopeasti ja äänettömästi toiseen huoneeseen. Hän palasi 
heti ja huusi: 

— Sisään! 

Sieltä tuli Julius, seurassaan hieno muotiompeli- 
jatar — ja jälessä kolme juoksupoikaa kantaen joukoit- 
tain koteloita ja pieniä laatikkoja! 

Marcus pyysi neidin tavaroineen menemään heti 
Julian huoneeseen. Ja sitten hän sanoi sydämellisesti 


hymyillen: 

— Kylläpä sinä veli sait tulemaan tänne koko 
muotikaupan! 

— Kyllä siinä on juonia... sillä kaupat ovat sulet- 
tuja... Mutta sain lopulta sittenkin... 


Kun muotineiti oli lähtenyt, aukeni sisähuoneen 
ovi, ja Julia astui sisään, puettuna yksinkertaiseen, hie- 
noon pukuun. 

Marcus hämmästyi sanattomaksi; nyt hän vasta 
oikein huomasi, mikä muutos Juliassa oli tapahtunut! 
Hän oli aina tottunut ajattelemaan Juliaa erikoisen 
kauniina tyttönä — mutta nyt hän näki nuoren, ihanan 
naisen! Hänen sorja vartalonsa näytti vielä solakam- 
malta ja notkeammalta kuin ennen, kapeat kasvot entistä 
hienommilta, henkevämmiltä — ja mustista silmistä 

sädehti salaperäinen, sanoin selittämätön sulo, joka 
tulee vain surusta ja sisäisistä kärsimyksistä... Ja 
kun hän hymyili vienosti punastuen, näyttivät hänen 
poskensa läpikuultavilta, jostakin harvinaisesta kivestä 
veistetyiltä. — Marcuksesta tuntui, ettei hän koskaan 
ollut nähnyt niin hurmaavan kaunista naista! Niin, 
hän on vielä kauniimpi kuin Aurelia... Marcus eh- 
dotti että mentäisiin yhdessä aamiaiselle, ennenkuin 
he lähtevät — ja se hyväksyttiin. 

Silloin Julius hienotuntoisena nousi ja sanoi toimek- 
kaasti: 

— Minä lähden varaamaan hyvät paikat! 

Kun ovi oli sulkeutunut, kiiruhti Marcus Julian 
luokse ja suuteli häntä, kuiskaten kiihkeällä hellyydellä: 


— Rakas... se mitä nyt sanon on vanhaa, mutta 
minun täytyy se sittenkin sanoa: sinä olet kaunis! 
— Marcus! — koetti tyttö moittia, mutta hänen 


hymynsä, sädehtivät silmänsä ja hohtavat poskensa 
kuvastivat vain hellyyttä, onnea. Molemmat näyttivät 
rajattoman «onnellisilta — niinkuin ei olisikaan käy- 
mässä hirveä taistelu. He olivat vielä niin nuoria. 

Kun Julia Marcuksen käsivarteen nojautuen hil- 
jaa astui hotellin loistavaan ruokasaliin, herätti hän 
tavatonta huomiota. Kun saatiin tietää, että hän oli 
pelastunut yöllisestä tuhosta, ja nähtiin hänen vielä 
ontuvan, muuttui tuo mustapukuinen pääkaupungin 
kaunotar jokaisen silmissä yhä mieltäkiinnittävämmäksi 
— kaikki katseet kääntyivät häneen. 

Siellä oli myöskin pieni ryhmä upseereita. Mar- 
cus tunsi epämääräistä vastenmielisyyttä, kuunnelles- 


376 m Ylös helvetistä 





saan heidän äänekästä varmuuttaan. Useimmat siviili- 
— henkilöt sensijaan näyttivät synkiltä ja epävarmoilta. 
Erään herran puheesta sai hän tietää, että suuri osa 
asukkaista, varsinkin rikkaimmat, olivat tänä aamuna 
paenneet kaupungista. 

Hetken kuluttua tuli itse ravintolan johtaja Mar- 
cuksen luo ja sanoi kohteliaalla, salaperäisellä äänellä: 

— Suvaitseeko teidän ylhäisyytenne lukea muuta- 
mia äsken tulleita sähkösanomia, joita on käsketty antaa 
tilapäisesti täällä oleville korkeammille upseereille. . 

— Olkaa hyvä ja tuokaa! — vastasi hän tyynesti. 

— Heti paikalla, teidän ylhäisyytenne! 

Hän kiiruhti pois, ja Marcus hymähti pilkallisesti: 

— Kylläpäs minä olen kohonnut! (Jospa nyt sit- 
ten saisi vastineeksi joitain todenmukaisia tietoja... 

Hetimmiten toikin tarjoilija ne — kannellisessa ruoka- 
astiassa! Marcus asetti ne sanomalehden päälle, niin- 
kuin olisi sitä lukenut. 

Päällimmäisessä oli raportti eräästä pikkukaupun- 
gista, jossa kapinalliset olivat voitolla. Toisessa ilmoi- 
tettiin kaiken olevan vielä epätietoista. Ja kun hänen 
seuralaisensa jännittyneinä odottivat, sanoi Marcus hil- 
jaa vain yhden sanan: 

— Hyvin. 

Mutta kolmas sähkösanoma vaikutti häneen kuin 
nyrkinisku vasten kasvoja! Sen sisältö oli seuraava: 

yTaistelu jatkuu. Neljäsosa sotilaista kapinallisten 
puolella. Olemme tykkitulella valloittaneet niiltä yhden 
kaupunginosan. Se palaa. Niiltä kaatunut 5000 — 
meiltä 63. Me voitamme!» 

Seuraavassa kapinalliset hiukan voitolla; viiden- 
nessä häilyi voitto sinne tänne — hallituksen joukot 
odottivat tykistöä. 

Mutta kuudes oli aivan pöyristyttävä; siinä ker- 
rottiin, että O:n kaupungissa kapinalliset olivat sulkeu- 
tuneet erääseen tehtaaseen, ia kun he eivät poistuneet 
muuten, ammuttiin sinne kuvernöörin käskystä sytytys- 
pommeja — ja kaikki paloivat. Kapinalliset olivat kos- 
toksi vkoonneet suunnattoman suuren raa'an joukom, 
piirittivät kuvernöörin talon ja polttivat sen omistaji- 
neen poroksi. = Osoitteeksi joukon hurjasta raivosta 
mainittiin, että eräs sosialisti, joka oli kehoittanut heitä 
luopumaan aikeistaan, iskettiin paikalla kuoliaaksi; ja 
virkamiehiä oli surmattu kymmenittäin ... 

Samalla hetkellä kajahti jossakin kauempana kivää- 
rinlaukauksia; se kiihtyi yhä ankarammaksi. Hetken 
kuluttua alkoi niitä kuulua toisaaltakin... 

Marcus päätti lähteä katsomaan, mutta eteisessä 
tuli häntä vastaan eräs insinööri, jonka hän oli kauan 
tuntenut. Marcus puristi kiihkeästi hänen kättään ja 
kysyi kahakan yksityiskohtia. 


— Tämä ej ollut vielä mitään, — vastasi insinööri 
kiihtyneenä. — Mutta minä pelkään jotain, jotain kama- 
laa — sillä koko kaupunki on palkkajoukkojen vallassa. 


Senjälkeen kun niiden kasarmi viime kuussa valmistui 
miltei linnoitukseksi, ei niille... 

— Linnoitukseksi . .? — keskeytti Marcus häm- 
mästyen. 

— Niin, kuvittele vain suurta, nelikulmaista raken- 
nusta, jonka betoniset ulkoseinät täydellisesti kestävät 

pikatykin — tulta, jonka ikkunoina on vain ampuma 
aukkoja ja muurin reunat täynnä pikatykkejä ja kuula- 
ruiskuja! Ja kun se on korkealla kukkulalla, niin todel- 
lisuudessa se vallitsee kaupunkia kuin entisajan ryöväri- 
linna ympäristöään ... Sentähden ei täällä ole uskal- 
lettukaan mitään. 

— Todellakin. .. — mutisi Marcus huolestu- 
neena. — Luuletko todella, että ne... 

— Minä todella pelkään, veli! = Ajattele: tuolla 
torilla on vähintään satatuhatta ihmistä... jospa ne 
panssariautoilla | piirittäisivät koko kaupunginosan... 
Tämä päällikkö on kerran ennen tehnyt sellaista — ja 
niiltä saa muutenkin odottaa mitä tahansa... 

Marcus tuijotti hetken synkästi eteensä ja sitten 
lausui päättävästi: 

— Sitten mekin jäämme vielä tänne — toistai- 
SEKSIN 

Hän pyysi ystävänsä samaan pöytään ja selitti 
lyhyesti miten Julia oli pelastunut. 

Julia ilostui suuresti nähdessään insinöörin ja kysyi 
oliko hänen rouvansa mukana — tämä oli Julian enti- 
nen kotiopettajatar. Mutta insinööri kertoi tyytyväi- 
senä, että oli aamulla lähettänyt hänet lasten kanssa 
kauas maalle. 


TELOITTAJAT TYÖSSÄ. 


Oli kulunut noin puoli tuntia, he olivat juuri lopet- 
taneet kahvinjuontinsa, kun taas alkoi kuulua kiivasta 
kivääritulta — jostakin aivan lähistöltä. He kiirehtivät 
kaikki neljä ylös huoneistoonsa, suoraan kulmahuo- 
Meese DN kk. 

Sieltä olikin mainio näköala, sillä hotellirakennus 
sijaitsi ylängöllä. Kaupungista johtavan valtakadun 
eroitti laaja hotellille kuuluva huvipuistikko; tämä lisäsi 
yhä näköalan laajuutta: koko kaupunginosa kymme- 
nine sivukatuineen näytti lepäävän siellä alhaalla, syvyy- 
dessä — ikäänkuin tavattoman suuri kartta! 

Mutta suuri oli siinä esiintyvä näytelmäkin. 

Lukematon ihmisjoukko vyöryi esikaupunkeja koh- 
den leveätä valtakatua myöten; itse katu näytti 
liikkuvan mustana koskena — ja avuttomina kuni ran- 
taan sidotut veneet seisoivat kadun syrjillä auto- ja 
raitiotievaunurivit ... 

Laukaukset kuuluivat esikaupungilta päin, jonne 
joukko kulki. Ja sitten näkivät he kaukaiseen kadun- 
risteykseen ilmestyvän muutamia panssarjautoja, alkaen 
hurjasti ampua; sieltä kuului huutoja, näkyi kohotettuja 
käsiä. 

Joukko pysähtyi, se alkoi haarautua sivukadulle, 


niinkuin kauhean suuri, monipäinen hirviö — mutta 
sieltäkin puuskahti vastaan laukausten myrsky! 

— Niin käy kuin ajattelin! — sanoi insinööri kähe- 
ästi. 


Kun Julia sai kuulla insinöörin mielipiteen, huu- 
dahti hän kiihoittuneena: 

— Mutta ei kai ihmisiä sentään ihan syyttömästi 
saa ampua! 

— Fi ei! — puhui insinööri karmivan katkerasti. 
— Ei tietystikään syyttä! Mutta tuo ihmisjoukko on 
aivan varmasti ruvennut mellakoimaan! Hyö- 
kännyt jonkun poliisin tai palkkasoturin kimppuun! 
Täkäläisten palkkajoukkojen päällikkö on todellinen kyky 
siinä suhteessa! 

Osa ihmisjoukoista oli kääntynyt toisille sivuka- 
duille ja palasi takaisin — kaikki tiet olivat tukitut! 

Silloin näytti hurja raivo valtaavan ihmiset. Vil- 
listi huutaen lähti tuo mahtava joukko juoksemaan 
valtakatua myöten — se näytti pauhaavalta hyökyaal- 
lolta, joka vyöryy yli maiden särettyään patonsa... 

Mutta silloin yhtyi kuularuiskujen kuoroon vielä 
konetykkien terävä jyrinä... 

Marcuksesta tuntui ensin ikäänkuin olisi nähnyt 
eilisiltaisen näyn — mutta heti hän ymmärsi, että tämä 
oli sata kertaa hirmuisempi! Eilen olivat kaikki mars- 
sineet laulaen eteenpäin, mutta tuolla oli naisia, vieläpä 
lapsiakin ja... Julia muuttui lumivalkeaksi, ja insi- 
nööri puri hammastaan — siellä alhaalla tapahtui usko- 
mattoman nopeasti seuraavaa. 

















Teloittajat työssä = 381 





Joukon alkupää koetti seisahtua, ihmiset huusivat 
kohotetuin käsin — mutta takaapäin ryntäävä joukko 
ei kuullut, ei käsittänyt ... Se painoi lumivyöryn voi- 
malla, heidän täytyi mennä eteenpäin — 
ja kaatua konetykkien ja kuularuiskujen kauheasta 
tulesta — yksikään ei edennyt... 

Lopulta alettiin huomata, että jotakin oli hullusti 
— joukko pysähtyi. 

Ja taas se haarautui sivukaduille. Mutta silloin 
muuttui näytelmä uskomattomaksi, sekavaksi painajais- 
uneksi: Kaikkia katuja myöten lähenivät pans- 
sariautot turvatonta joukkoa kohden — aivankuin suun- 
naton puristuskone, joka syleilyssään murskaa kallion- 
lohkareet, ratakiskot... kaikki... 

Silloin puhkesi joukko hirvittävään hätähuutoon, 
syöksyen sinne tänne mielettömän kauhun vallassa — 
aivankuin sutten piirittämä lammaslauma. Se koetti 
tunkeutua porteista, mutta täällä oli vain rautaportteja — 
ja kaikki sulettuja! Hotellinkin huvipuistoon johtava 
portti kajahteli iskuista, kumisi tuskanhuutojen säestä- 
mänä ikäänkuin jokin kaamea kuoleman kello ... Mutta 
turhaan, turhaan... Koneiden jyrinä ja särinä vain 
kiihtyi yhä kauheammaksi, niiden ristituli alkoi tehdä 
pöyristyttävää jälkeä. Ne lähenivät yhä aseetonta jouk- 
koa hiljalleen — kuni julmat jättiläishämähäkit, jotka 
ahnaina ja säälimättöminä lähestyvät verkkoihin taker- 
tuneita uhrejaan... 

Mutta nyt muuttui Marcus kauhean kalpeaksi, 
hypähti seisoalleen, huudahtaen päättävästi: 

— Fi — tuo ei saa tapahtua! 

Sitten hän nopeasti otti matkalaukustaan pienen 
kuularuiskun patruunavöineen, antoi ne insinöörille, 
käskien lyhyesti: 

— Sinähän osaat käyttää tätä. Jos tarvis tulee, niin 
puolusta häntä viimeiseen. Ja kun olen noiden kohdalla, 
niin menkää pois ikkunan äärestä — ne särkyvät... 

— Täällä asti? — kysyi insinööri ihmetellen. 

— Tee kuten sanoin! — kuului nopea vastaus. 

Julia oli tahtomattaan hiljaa huudahtanut. 

Marcus tarttui hänen käteensä ja sanoi hellästi: 

— Ja sinä Julia — älä pelkää... Ole valmis läh- 
temään kymmenen minuutin kuluttua. Tulen silloin! 

Julius seisoi jo ovella ja he lähtivät alas. 

— Marcus! — huudahti Julia kuolemankalpeana 
ja aikoi juosta hänen jälkeensä. 

Mutta insinööri tarttui hänen käsiinsä ja sanoi 


lempeästi: 

— Rakas, pieni ystäväni! Te ette saa estää häntä; 
ajatelkaa — hän voi ehkä pelastaa kymmenientuhan- 
sien ihmisten elämän... 

— Niin, niin... 

Julia oli kauhean tuskan vallassa: jospa ne ampu- 
vat hänet..? Hän putoaa... koneineen... ooh! 


Mutta jos hän voi pelastaa heidät..? Se olisi suuri 
hyvätyö ... 
Kuin unessa tunsi hän, että insinööri kääri paksun 


huivin moninkerroin hänen päähänsä... Hän alkoi 
hirveästi vavista... 
— Älkää nyt! Olkaa vain rauhallinen . .. Tulkaa 


toiseen huoneeseen! 

— Fi, minä tahdon nähdä kuinka hänelle käy! — 
huudahti Julia kiihkeästi ja meni ikkunan ääreen. 

Julia katsahti ylöspäin — ja siellä, huimaavan 
korkealla näkyi hänen rakastettunsa kone! 

— Nyt se on heti kohdalla... Tulkaa siis hiukan 
sivuun — koska hän tahtoi! 

Insinöörin ääni tuntui kuitenkin vapisevan jännityk- 
sestä ja hän tarttui Julian käteen, vetäen hänet ikkuna- 
pielen taakse... 

Leimahdus, jyrähdys, helinää, kirkaisuja — ja tuo 
mahtava hotellirakennus vavahti heidän allaan kuin 
arka hevonen ruoskaniskusta ... 

Kun he tointuivat, ei ikkunassa ollut ainoatakaan 


lasisirua — kaikki lattialla! 

— Mitä... mitä..? — änkytti insinööri kalve- 
ten; hän hieroi silmiään — ja katsoi uudelleen kuin 
jähmettyneenä.. 


Siinä sileällä kivikadulla, missä muutama sekunti 
sitten oli neljä suurta, tultasylkevää panssariautoa — 
SLA eI n yo ta ON IMuUTI Tat aa (ISIN 

Hän katsoi kiikarilla: laakea, musta syvennys kes- 
kellä katua ja sen pohjalla näkyi paksu likavesiputki 
paljastuneena, särkyneenä ... 

Leveän kadun kumpaakin puolta reunusti sillä 
kohdalla matala puurakennusrivi; niiden katot olivat lentä- 
neet tiehensä kuni peloittavan pyörremyrskyn kynsissä, 
ja kaikki lähitalojen ikkuna-aukot ammottivat tyhjinä 
ja mustina kuin pääkallon silmäaukot... 

Insinööri tarttui lempeällä väkivallalla Julian käteen 
ja vei hänet sisähuoneeseen, sanoen tyynesti: 

— Kas niin, pieni ystäväni! Valmistautukaa siis 
lähtemään! Kyllä minä heti ilmoitan teille, kun hän 
lähtee tännepäin ... 

— Niin sanokaa! — huudahti Julia ja alkoi pukea 
päällystakkia ylleen. 

Taas räjähti! Mutta se oli toisella puolella eikä 
vaikuttanut tänne niin ankarasti. Insinööri meni kii- 
reesti Julian luokse ja sanoi vilkkaasti: 

— Nyt hän kääntyi tännepäin! Hän tulee pian! 











ALKAVA ELÄMÄ 

HÄVITYKSEN LINTU. 


Marcus syöksähti sisään kuin tuulispää; hänen jän- 
tevät kasvonsa hohtivat, silmät hehkuivat, hän tarttui 
ystävänsä käteen, lausuen lyhyesti ja nopeasti: 

— Kiitos, viivy täällä hetkinen — turvallisuutesi. 
Nyt lähdemme, Julia. Hyvästi. 

Hän sieppasi laukkunsa, jonka insinööri jo oli pan- 
nut kuntoon, tarttui Julian käteen — ja he lähtivät. 

Julian mielestä tapahtui kaikki pyörryttävän nopeasti. 
Hissi pudotti heidät alas, ruokasalin lävitse mennessään 
heitti Marcus mitään puhumatta suuren setelin kassan- 
hoitajalle — ja sitten suoraan lentokentälle... 

Julius odotti koneessa, ja juuri kun Julia oli istah- 
tanut Marcuksen viereen, tunsi hän ruumiinsa jähmet- 
tyvän: hotellista juoksi neljä upseeria revolverit kädessä; 
he olivat aivan kalpeita raivosta ja etumainen huusi 
käheällä, uhkaavalla äänellä: 

— Oletteko te... Mitä tämä merkitsee, herra 
kapteeni? 

Mutta silmänräpäyksessä ojensi Marcus mauser- 
pistoolinsa heitä kohden, ja hänen äänensä kajahti kyl- 
mänä ja läpitunkevana kuin laukaus tyynenä pakkas- 
päivänä: 

— Seis! — Sitä, hyvät herrat: älkää liikut- 
tako käsiänne! 

He seisahtuivat, ja Marcus viittasi taakseen, jossa 
Julius oli valmiina kuularuiskun ääressä. Sitten hän 


pani moottorit käymään ... 
Julia oli vieläkin kun puutunut; hän ei edes huo- 


mannut että he kohosivat ylöspäin. 


Mutta sitten tapahtui jotain hirvittävää. Ensin 
kuului koneen panssarissa terävää rapinaa, kaukaista 


kuularuiskun särinää — sitten omituinen voihkaus ja 
Juliuksen hätäinen, soinnuton ääni: 
— Lentokoneita ... veljeni, minä kuolen, sano .. 


Sitten se katkesi käheästi korahtaen. 

Hätkähtäen käännähti Marcus, näki Juliuksen tart- 
tuvan rintaansa... 

— Julius... Julius! — huudahti hän kamalan 
tuskan vallassa. Samalla näki Marcus sivullaan, noin 
kilometrin etäisyydellä kaksi lentokonetta ja pani ko- 
neensa syöksymään miltei pystysuoraan... ylöspäin. 
Ja kun hän taas katsahti taakseen, muistutti hänen äänensä 
hukkuvan hätähuutoa: 

— Julius veljeni, veljeni! Odota... 

Juliakin katsoi taakseen ja näki miten Julius vai- 
valloisesti kohottautui; hänen kätensäkin nousi ja hän 
katsahti Marcukseen sammuvin katsein. Sitten hän 
aukaisi suunsa kuin sanoakseen jotakin — mutta samassa 
purskahti veri hänen suustaan, käsi vaipui alas kuin 
katkenneena ja koko ruumis hervahtui eteenpäin alu- 

miinikaiteelle — niinkuin hänet olisi äkkiä vallannut 


kuolettava väsymys... 
Ja sitten hän oli liikkumaton. 


— Ooh! 
Tuo hirveä karjahdus tuntui tunkeutuvan Julian 
sydänjuuriin asti, lamauttavan hänet kauhusta... Ja 


kun Marcus katsahti alapuolellaan olevia lentokoneita, 
näytti hänen silmistään pursuvan ulos tulinen viha ja 
kostonhimo ... 

Ne koettivat myöskin kohota, mutta äkkiä lähti 
toinen pakoon ja toinen jälestä. Mutta ne olivat van- 
haa mallia — Marcus saavutti toisen miltei heti. Sil- 
loin tällöin rapisivat sieltä ammutut kuulat ohutta pans- 
saria vastaan, niinkuin raesade ikkunoihin, mutta al- 
haaltapäin ne eivät voineet enää vahingoittaa. 

He olivat jo noin kolmesataa metriä koneen ylä- 
puolella, kun Julia näki Marcuksen sovittavan jalkansa 
erääseen lentokoneen lattiassa olevaan renkaaseen, ja 
sitten hän väänsi silmiensä kohdalle erään monihaaraisen 
kiikarin näköisen laitteen ja katsoi sillä... 

Julia näki että Marcus hiljensi pari kertaa vauhtia 
ja taas lisäsi . . . hiljensi — sitten salamannopeasti eteen- 
päin ja... Juliasta tuntui siltä kuin olisi auto hurjim- 
massa vauhdissa ajanut suuren äkkijyrkän kiven päälle, 
paiskautunut korkealle... ja vielä jotain kauheata... 
kaikki musteni ja lakkasi kuulumasta... 

Sitten hän huomasi suonenvedontapaisesti pitä- 
vänsä kiinni Marcuksen käsivarresta... Ja nyt vasta 
hän hämärästi käsitti, että oli ollut hetkisen jonkun- 
laisessa tainnostilassa, Marcuksen jäntevä käsi puristi 

ohjauspyörää, hän katsoi nytkin pomminpudotuslait- 


teen kiikarista — välittämättä vähääkään hänestä... 
Nyt räjähti huumaavalla räiskeellä useita pom- 
meja alapuolella, sitten ylempänä... ympärillä... 


Marcus kohotti vihan vääristämät kasvonsa lait- 
teesta, katsahtaen alas, kuului viiltävän terävä ham- 
masten kirskaus — ja kun hän katsahti niihin kasvoihin, 
jotka olivat hänelle rakkaimmat, alkoi häntä puistat- 
taa — hän pelkäsi Marcusta kuin jotain yli- 
luonnollista olentoa... 

Ehkä Marcus huomasi, miten äkkiä Julia irtaan- 
tui hänen käsivarrestaan, koska hänen ilmeensä lientyi 
hiukan ja hän huusi lujasti: 

— Huivi... pääsi ympärille! 

Kun Julia kuuli hänen äänensä, poistui tuo epä- 
määräinen kauhu ja pelko. Ajattelemaan hän ei oikein 
kyennyt, mutta hämärästi hän käsitti, ettei Marcus 
voinut toisin . . . kun Juliuskin . .. Nythän ymmärsi 
Marcusta. 

Yhä räjähteli ympärillä, ja Marcus tuijotti taas 
jännittyneenä kiikariinsa. 

Julia kääri nopeasti huivin korvilleen, tarttui hil- 
jaa rakastettunsa käsivarteen ja sulkien silmänsä nojasi 
luottavasti päänsä Marcuksen olkapäähän. 

Ihmeellistä! — Heti katosi kauhu ja pelko Julian 
sydämestä. = Tulkoon nyt kuolema miten tahansa; 
yhdessä He kuolevat — ja hän tunsi että Marcus 
kuitenkin rakastaa häntä... 

Ja kun toisen kerran tapahtui tuo kamala räjähdys 
ja hyppäys, ei hän pelästynytkään niinkuin ensimmäi- 

sellä kerralla... Hän puristi vain lujemmin tuota käsi- 
vartta, sulki tiukasti silmänsä... Ja taas hän tunsi, 
että kone syöksyi ylöspäin... 


Palkkajoukkojen päällikkö seisoi ylhäällä muurin 
reunalla kiikari kädessä, seuraten kauhusta jähmetty- 
neenä kamalaa näytelmää... Toinen hänen kutsu- 
mistaan lentokoneista oli juuri äsken hävinnyt olemat- 
tomiin, räjähtänyt tulisiruiksi — kuni suunnaton jätti- 
läisraketti ... Ja tuo hirveä hävittäjä oli heti käänty- 
nyt toisen jälkeen... 

Tämä oli paennut toisaalle saavuttaen siten parin 
kilometrin etumatkan, mutta kostaja lähenee pelotta- 
van nopeasti... Kuni kuolemankauhun vallassa kään- 
tyy se takaisinpäin kasarmin suojaan, mutta 
armottomana, hirmuisena kuin kuolema seuraa toinen ... 
Päällikkö karjuu ilosta, komentaen kaikki tykkien ja 
kuularuiskujen ääreen — ne lähenevät, lähenevät... 

Pian se jo on vainotun yläpuolella, mutta se onkin 
jo kasarmin kohdalla. Päällikkö antaa merkin, koko 
kasarmi tuntuu olevan yhtenä huumaavana räiskeenä, 
räjähtävien pommien. savutöyhdöt ympäröivät vainoo- 
jan kuin suunnattomat pumpulikasat, laajeten kokonai- 
siksi pilviksi — mutta se on liian nopea, liian korkealla! 

Se on kohdalla, se hiljentää vauhtiansa... Vai- 
nottu kääntyy taas kasarmin kohdalle — toinen seuraa 
varjona yläpuolella välittämättä räjähdyksistä ympäril- 
lään. Päällikkö karjuu, uhkaa ampujia raivoisasti kiro- 
(e 

Mutta hän keskeytyy, horjahtaa taaksepäin, pöker- 
tyen miltei tajuttomaksi näkymättömästä iskusta... 
Hämärästi hän vain tuntee toisenkin lentokoneen tu- 
leksi tuhoutuneen, katsoen koneellisesti, miten kostaja 
nuolena syöksyy ylöspäin, poispäin... muuttuen 
yhä pienemmäksi... 

Silloin hän huoahtaa helpotuksesta; hän tuntee 
taas elävänsä, toivovansa — ja kohottaen nyrkkinsä 
kajahuttaa hän sydämensä pohjasta raikkaan kirouk- 
Sen, toisen... 

Mutta kolmas tarttuu kurkkuun, hän luulee verensä 
pysähtyvän . .. Hän tarttuu otsaansa, tuntee kylmän 
hien valuvan sitä myöten, koko ruumista myöten... 
Hän ei voi sanoa mitään: se on kääntynyt... 


Koko kaupungin asukkaat olivat seuranneet tuota 
hirmuista taistelua syvän äänettömyyden vallitessa. Fi 
kuulunut riemuhuutoja raadellusta joukosta silloinkaan, 
kun vihatut teloittajat tuhoutuivat: näytelmä oli ollut 
liian tavaton, hämmästyttävä ... 

Mutta nähdessään sen kääntyvän ja yhä jyrkem- 
min kohoten siirtyvän palkkasoturien kasarmin kohdalle, 
näyttivät kaikki pidättävän hengitystään ... jotkut tart- 
tuivat päähänsä... 

Siellä huimaavassa korkeudessa se näytti hiljentä- 
vän vauhtiansa ja alkoi kierrellä pienessä ympyrässä 
kasarmin kohdalla — niinkuin kotka, joka valmistau- 
tuu syöksymään saaliinsa kimppuun ... 

Äkkiä ihmiset sulkivat silmänsä, monet lysähtivät 
polvilleen ... 








Hävityksen lintu £ 393 


Ja kun he hiukan tointuivat, kun he taas aukaisivat 
silmänsä, luulivat he niiden pettävän: kasarmia tykkei- 
neen, panssariautoineen, vihattuine miehineen ei enää 
ollut olemassa paikallaan... Sen ympäristökin, koko 
laaja kukkula oli yhtenä suitsuavana kivikasana. 

Ja hävityksen lintu liiteli vieläkin siellä korkeu- 
dessa pari kierrosta. Ja sitten katosi se nopeasti etäisyyteen. 


Kun Marcus oli kiikarilla tarkastanut viimeisen 
pomminsa vaikutusta, sattui hän katsahtamaan taak- 
seen, ja hätkähti — ikäänkuin olisi unohtanut Juliuk- 
sen kohtalon... Nopeasti sitoi hän ohjauslaitteen, 
käski Julian vielä pitää siitä kiinni ja meni Juliuksen 
luokse. Hän koetteli hänen valtimoaan ja huudahti 
värisevällä äänellä: 

— Julia! Hän elää vielä! 

Sitten hän hypähti ohjaustuolille, huutaen epätoi- 
von kiihkolla: — ; 

— Lääkäriin! Lääkäriin! 

Hän pani heti moottorit täyteen vauhtiin ja heti 
sen jälkeen vauhdinlisääjän ... 

Marcus silmäsi nopeusmittaria: se näytti vähän 
vaille 400 km tuntinopeutta. Mutta Julia kuuli hänen 
tuskallisesti mutisevan: 


— Kun pääsisi nopeammin... nopeammin... 
Ja hetken kuluttua: 

— Ahaa! 

Sitten hän katsahti Juliaan ja sanoi kiihkeästi: 
— Rohkea, pikku tyttöseni... Ethän pelkää, jos 


menisimme kovempaa..? 

Tuon äänen ja katseen tähden olisi Julia ollut val- 
mis pudottautumaan lentokoneesta hänen kanssaan, jos 
hän olisi tahtonut. 

— En pelkää! — huudahti hän kuin huumaantu- 
neena ja hänen poskensa sävähtivät punaisiksi. 

Silloin Marcus todella alkoi pudottautua alaspäin, 
ensin loivempaan, sitten yhä jyrkemmin, jyrkemmin ... 
Julia nojautui taaksepäin, sulkien silmänsä ja tarttui 
tietämättään yhä lujemmin Marcuksen käsivarteen. Ilma 
vonkui ja ulvoi puistattavasti; sen mukaan kuin vauhti 
kiihtyi, muuttui se yhä korkeammaksi ja läpitunkevam- 
maksi. Ja vauhti oli niin -hirvittävää että Juliaa alkoi 
pyörryttää... Hän taisteli vastaan kaikella tahdon- 
voimallaan, mutta lopulta alkoi pimetä, pyöriä — ja hän 
aikoi pyytää Marcusta hiljentämään... 

Mutta samassa kone heilahtikin tasaisesti vaaka- 
suoraan, hän aukaisi silmänsä ja näki, että he olivat lähellä 
maata... Ja aivan lähellä edessäpäin pieni kaupunki! 

Marcus huomasi hänen kysyvän katseensa ja sanoi: 

— Y:n kaupunki, joka on vallankumouksellisten 
hallussa. 

Ihmeekseen näki hän lentokentällä suuren väki- 
joukon, joka hajautui aivankuin taikavoimalla sivulle. 
Ja sitten alkoivat valkeat liinat liehua kuin tanssivat 
lumihiutaleet; kohdalle tultuaan pysähdytti hän moot- 
torin, ja nyt kuului joukon taukoamaton huuto... 

Hän tunsi kentän ja laskeutui mahdollisimman 
nopeasti. 

Heti kun koneen pyörät sattuivat maahan, juoksi 
suuri ihmisjoukko hattujaan heiluttaen heitä kohden; 

näkyi kiihtyneitä kasvoja, loistavia silmiä, ja kun kone 
pysähtyi, eroitti tuosta huumaavasta pauhusta joitakin 
yksityisiä, innostuneita ja riemukkaita huutoja: 

— Te olette pelastanut kymmenien tuhansien elämän! 

— Vihdoinkin petojen pesä hajoitettu! 

— Te olette pelastanut meidänkin henkemme! 

— Jumala teitä siunatkoon! 

— Emme teitä koskaan unhota! 

— Eläköön, eläköön! 

Marcus nousi seisomaan, heilutti kättään, ja kun 
melu hiljeni, huusi hän läpitunkevasti: 

— Kansalaiset! — Ystäväni on ammuttu — hän 
kuolee! — Lääkäri! Paarit! Pian! 

Tänään olivat miljoonat kuolleet, ja tässä oli kysy- 
mys vain yhdestä kuolevasta; mutta se oli hänen äänensä, 
hänen tuskalliset kasvonsa, hänen, joka oli pelasta- 
nut ehkä heidän elämänsä — sentähden se vaikutti 
järkyttävästi joukkoon. 

Jokainen olisi tahtonut tehdä jotain hänen 
hyväkseen; he alkoivat hääriä neuvottomina ja kaikkialta 
kuului kiihtyneitä huutoja: 

— Täällä on! 

— Täällä on lääkäri! 

— Hakekaa paarit! 

Senjälkeen kävi kaikki kuumeentapaisella nopeu- 
della. Lentokoneeseen hypähti kaksi - kolme lääkäriä! 
Hämärästi hän käsitti heidän puheistaan, että saman 
kentän urheilupaviljongissa on huone loukkaantuneita 
varten: — Juliusta kannettiin, hän auttoi Julian alas 
koneesta ja pyysi muutamia miehiä vartioimaan sitä. 


TUHANTEN RAKKAUDELLA VIHITTY. 


Kuin unessa tunsi Marcus, että Julia nojautui 
vavisten hänen käsivarteensa — ja korkealla leikkaus- 
pöydällä makasi Julius. Lääkärit häärivät pöydän ympä- 
rillä puhuen matalalla äänellä, ja toisinaan näkyi hei- 
dän välistään Juliuksen alaston, verintahrattu rinta... 
Marcus odotti pitkän aikaa, mutta vihdoin kysyi vapise- 
valla äänellä: 

— Hyvät herrat... Jääkö hän elämään? 

Hetken äänettömyyden jälkeen vastasi vanhin lääkäri: 

— Jaa — ellei mitään erikoista tapahdu, niin kyllä 
hän eloon jää... 

Tämä vaikutti järkyttävästi Marcukseen — hän 
oli tuntenut tavattoman raatelevaa tuskaa luullessaan, 
että vielä Juliuskin kuolisi. Hänestä tuntui siltä, kuin 
olisi suunnaton, musertava paino yhtäkkiä vieritetty 
hänen päältään... Hän tuijotti ensin jäykästi lääkä- 
reihin änkyttäen toistamiseen vapisevin huulin: 

— Hyvät herrat... onko se totta..? 

— Kyllä. Luoti on lävistänyt vain oikean keuh- 
kon ulkosyrjältä. 

Vieläkin seisoi Marcus hetkisen. Mutta sitten hän 
rajun riemun ja liikutuksen valtaamana yhtäkkiä syök- 

sähti leikkauspöydän ääreen ja suuteli tiedotonta Juliusta 


poskelle, puristi lääkärien käsiä — puhuen nopeasti 
omituisen vieraalla äänellä: 
— Veljeni... mikä onni! — Hyvät herrat! Olen 


teille ikuisessa kiitollisuudenvelassa ... 

— Te olette tehnyt meille niin suuren työn, ettemme 
voi sitä koskaan korvata! — puhui eräs nuori lääkäri 
liikutettuna. 

Mutta Marcus oli jo Julian luona, hän syleili niin 
rajusti tyttöä, että tämä tuskin voi hengittää — ja suu- 
teli häntä kuiskaten riemukkaasti: 

— Rakas... Rakas... Nyt on kaikki hyvin... 

Hetken kuluttua tuli se nuori lääkäri lähemmäksi 
ja sanoi liikutettuna: 

— Kyllä hän jo huomenna voi verrattain hyvin! 
Illalla voitte tulla häntä katsomaan. Minä lähden hänelle 
vain hommaamaan jonkun rauhallisen paikan. 

— No sitten me tulemme myöskin ulos! — huu- 
dahti Marcus. 


Kun Julia ja Marcus käsikädessä ilmestyivät rap- 
pusille, hämmästyivät he suuresti: suunnaton, odot- 
tava väkijoukko paviljongin edustalla tervehti heitä 
äänekkäällä riemuhuudolla ... 

Marcus ei käsittänyt mitään, mutta samassa nousi 
eräs herrasmies viereisille poriaille ja selitti innostu- 
neesti, miten he olivat langattomalla telefoonilla saa- 
neet tietää, että viisi tykeillä varustettua panssariautoa 
ja kaksi kuularuiskuautoa oli juuri ollut lähdössä tänne — 
määräyksellä tuhota kaupunki sytytyspommeilla, ellei- 

vät vallankumoukselliset muuten antaudu. He olivat 
odottaneet kauhulla, mutta sitten tulikin tieto, miten 
Marcus oli hävittänyt kaikki, vapauttaen koko läänin 
kauheasta painajaisten pesästä... 

Kuului sekavia, kiihtyneitä huutoja. ja puhuja 
lisäsi: 

— Ilman teitä olisi kaupunkimme ehkä nyt jo 
roviona. Emmekä voi muuta kuin kiittää! Ja me oli- 
simme iloisia, jos viipyisitte mahdollisimman kauan 
keskellämme ... 

Taas kajahti riemukas, moniääninen huuto. Kun 
se vaikeni, lausui Marcus hämmästyneenä muutamin 
sanoin, että tuo kaikki oli tapahtunut sattumalta. Hän 
oli tehnyt vain velvollisuutensa — jonka jokainen hänen 
asemassaan olisi tehnyt... 

Kuului vastustavia, iloisia huutoja, ja kun Marcus 
liikutettuna vetäytyi taaksepäin, huusi nuori lääkäri 
kaikuvalla äänellä: 

— Kansalaiset! Meidän pelastajamme ystävä on 
vaikeasti haavoittunut, hänen nuori puolisonsa on viime 
yönä töintuskin pelastunut liekeistä... 

Marcus tunsi Julian puristavan käsivarttaan, hänen 
poskensa hohtivat ja silmät loistivat onnesta ja hellyy- 
destä. Hän ei lainkaan kuullut lääkärin sanoja; lopulta 
hän kuuli seuraavat sanat: 

.. niin ilmoittautukoon minulle, sillä heidän täy- 
tyy levähtää, koettaa haihduttaa nuo kauheat tapaukset 
mielestään ... 

Monet olisivat tahtoneet saada luokseen nuoren 
pelastajansa; he viittoilivat ja huusivat innostuneesti. 

Ja eräs arvokkaan näköinen vanha mies alkoi puhua 
juhlallisella, liikutetulla äänellä: 

— Niin, ystävät! Me emme tule unohtamaan 
pelastajaamme, mutta muistakaamme samalla hänen 
nuorta, rohkeata vaimoansa! Se, että hän on voinut 
kestää sortumatta viime yön kauhut, osoittaa hänen 
olevan urhokkaan miehensä arvoinen! — Puhujan ääni 
alkoi yhä enemmän väristä. — Ja minä luulen, ettei 
tässä joukossa ole ainoatakaan, ken ei palavasti 
toivoisi heille onnea — jos ne jotain vaikuttavat, niin 
heidän elämänsä tulee olemaan onnellinen! Joku voisi 
ajatella, ettei nyt auta ajatella yksityisten onnea, mutta 
minä sanon, että näistä nuorista, jotka ovat säilyneet 
hävityksen ja kuoleman sekasorrosta, puhdistuneet kuin 
kulta tulessa, heistä alkaa uusi elämä, onnellisempi, inhi- 
millisempi... Ja heidän lastensa ei enää tarvitse kokea 
sellaisia kauhuja — sillä heidän vanhempansa ovat kaikki 
kestäneet! Eläkööt he kauan ja onnellisina! Eläköön! 

— Eläköön! 

— Eläköön! 

Noissa huudoissa kuvastui valtava riemastus ja 
liikutus. Juliasta tuntui, että ne lisäsivät hänen onnensa 
tuhatkertaiseksi — mahtavan tuulispään tavoin tem- 
pasi tuo huuto ja liikutus hänet mukaansa; mitään ajat- 
telematta heittäytyi hän Marcuksen rintaa vastaan, 
huudahtaen yliluonnollisen hurmauksen vallassa: 

— Marcus... rakas... tämä on ihanaa..! Mar- 
cus . .. tämähän on meidän hääpäivämme! Kuule, 
kuuntele heitä: he toivovat jokainen meille onnea! Rak- 
kaani... 

Hän ei voinut sanoa enempää; hänen huulensa 
vapisivat, ja loistavat silmät täyttyivät kyyneleillä. 

Yhä kuului huutoja. Ja niinkuin häävieraat vihki- 
misen päätyttyä onnittelevat morsiusparia — riensivät 
lähimpänä olevat onnittelemaan heitä. 

Mutta kuinka erilaisia olivatkaan onnittelut! Täällä 
ei näkynyt tehtyjä kumarruksia, ei kuolleita hymyilyjä! 
Jokainen sana ja hymy näytti nousevan suoraan sydä- 
mestä — näkyi kyyneleisiä katseita. 

Ja Julia katseli kuin sumun lävitse noita liikutet- 
tuja, vieraita kasvoja — mutta ne tuntuivat paljon rak- 
kaammilta kuin sukulaiset. Ja niinkuin unessa kuuli 
hän lempeitä, väriseviä naisääniä: 

— Pieni raukka... sinä olet nähnyt nuo kau- 
heat näyt... 

— Oliko miehesi kotona? 

— Miten kaunis ja nuori sinä vielä oletkaan, lapseni! 

— Jumalalle kiitos että kuitenkin pelastuit! 

Ja eräs harmaatukkainen nainen syleili ja suuteli 
häntä, kysyen lempeällä, sydämellisellä äänellä: 

— Onko sinulla pienokaista, lapseni? 


— Fi... — nyyhkytti Julia hiljaa. 
— Se oli onni... sillä ajattele, että hän olisi jää- 
nyt sinne... lä itke lapsi raukka... sinä tulet ole- 


maan hyvin onnellinen! Sinä olet vielä niin nuori... 
Minä tulen tervehtimään huomenna... 

— Niin, tulkaa rakas äiti... 

Vanha nainen poistui, ja puristaessaan hänen kät- 
tään tuntui Juliasta siltä kuin olisi hän saanut toisen 
äidin, joka rakasti häntä yhtä paljon kuin hänen oma 
äitinsäkin ... 

Aivankuin suloisen huumauksen vallassa näki Julia, 
että paviljongin eteen tuli auto... Marcus tarttui 
hänen käsivarteensa, he nousivat siihen — ja sitten 
hiljaa eteenpäin... joukon lävitse; iloisia huudahduk- 
sia, hymyileviä kasvoja, liehuvia liinoja... 

— Tämä on aivankuin lähtisimme häämatkalle... 

— Oi ajatteletko sinäkin sitä..? — huudahti 
Julia kiihkeästi keskeyttäen ... 


Uusi pormestari kumarsi hiukan, lausuen sydämel- 
lisen kohteliaasti: 

— Olkaa hyvät ja astukaa tilapäiseen asuntoonne! 

Ja sitten hän ojensi käsivartensa Julialle. Samassa 
tuli heidän jälessään sama nuori lääkäri ja ilmoitti, että 
Julius voi hyvin; oli juuri tullut tuntoihinsa ja sitten 
nukkunut — ja he lähtivät ylös punaisen maton peit- 
tämiä portaita myöten. 

Eteisessä pysähtyi tohtori ja selitti matalalla äänellä, 
että tämä talo kaikkineen on heidän käytettävänään, 
ja pyysi hartaasti, ettei Marcus nyt tekisi pariin päi- 
vään kerrassa mitään. 

Hän aikoi jo lähteä, mutta sitten kääntyi ja lisäsi 
matalalla äänellä: 

— Unohdin mainita, että makuuhuoneen kalusto 
muutetaan kokonaan — mutta ei se tule teitä häiritse- 
mään: he kulkevat toisia portaita... 

— Älkää nyt meidän tähtemme... 

— Rakas ystävä, — keskeytti tohtori sydämelli- 
sesti hymyillen. — Sallikaa meidän itsemme täh- 

den tehdä jotakin! Sillä meidän olisi paha olla, ellemme 
saisi edes mitään... 

Tohtorin puhe keskeytyi, sillä alhaalta juoksi soti- 
laspukuinen lähetti ja ilmoitti hengästyneenä: 

— Lentokone . .. kaukana etelässä... ”Tähystäjä 
ilmoitti ... 

— Auto! — käski lyhyesti Marcus, juoksi sisään 
Julian luokse, samassa takaisin — ja ulos! Tohtori juoksi 
suoraan ulos ja huusi kaikin voimin väkijoukolle: 

— Tie auki! Tie auki! 

Ja pitkin katua kuului nopeasti etenevä, kaiun- 
tapainen huuto! 

— Tie auki! Tie auki! 





UUTEEN ELÄMÄÄN. 


Salin loistokello löi seitsemän. 

Julia oli koettanut lukea, mutta nyt hän ei enää 
voinut, hän hypähti seisoalleen entistä levottomampana. 
— Missä hän viipyy? — mutisi hän hiljaa. 

Sitten hän sammutti sähkökruunun eräässä kulma- 
huoneessa ja veti paksun samettiuutimen syrjään. 

Fi, ei mitään! Kaupunki oli pimeä kuin hauta — 
niinkuin kaikki asukkaat olisivat sen jättäneet. Hän 
kuunteli — siellä vallitsi kuolemanhiljaisuus ... 

Hän poistui ikkunan äärestä, sytytti taas katto- 
kruunun ja alkoi kävellä loistavasti sisustetuissa huo- 
neissa... 

Julia kuuli ruokasalista hillittyä helinää: siellä 
katettiin illallispöytää heitä varten! Hän tunsi rau- 
hoittuvansa, = ajatellessaan miten kaikki huolehtivat 
heistä — aivankuin kaikkein rakkaimmista omaisista ... 

Julia asteli taas hetkisen. Sitten hän aukaisi makuu- 
huoneen oven ja hänen huuliltaan kuului hiljainen 
hämmästyksen huudahdus: siellä oli kokonaan toisen- 
laista kuin pari tuntia takaperin — se oli muuttunut 
kuin taikaiskulla! Miltei äänettömästi oli sinne muu- 
tettu uusi, hieno kalusto! Se oli valaistu ruusunvärisellä 
valolla ja ilmassa tuntui suloinen kukkien tuoksu... 

Julia asteli hiljaa vuoteen viereen, ja kun hän pai- 
noi pehmeätä höyhentyynyä näki hän sormiensa vapi- 


sevan ... Ennen tuntematon, puolittain pelokas tunne 
valtasi hänet; omituinen väristys kiiti hänen ruumiinsa 
lävitse . .. hän hengähti syvään... 


Mutta saapuessaan saliin, seisahtui hän paikalleen 
kuin naulattuna ja hänen silmänsä alkoivat loistaa: 


kadulta kuului auton hiljainen jyminä... Julia tunsi 
poskiensa kuumenevan, sydämensä lyövän kuin vasara 
— hän tunsi nuo notkeat, kevyet askeleet... Ovi 
aukeni... 


Kun Marcus astui valaistuun saliin, tunsi hän 
suuren hellyyden valtaavan mielensä ja hän aivan häi- 
käistyi rakastettunsa kauneudesta. = Julia oli pukeutu- 
nut ohueen, ruumiinmukaiseen aamupukuun ja hänen 
kasvoillaan kuvastui taas samanlainen liikutus ja rie- 
mastus kuin päivälläkin ... 

Hän riensi nopeasti tytön luokse ja puristi rin- 
taansa vastaan tuon solakan, notkean vartalon. Sitten 
kuuli hän vienon, sointuvan äänen: 

— Sinä tulit... Marcus! 

He istahtivat sohvalle, ja Marcus puhui nopeasti: 

— Olen niin pahoillani, että sinun täytyi kolme 
pitkää tuntia täällä yksin odottaa, rakas... Mutta 
kun... Niin! Saitko tiedon, että se oli vallankumouk- 
sellisten lentokone? 

— Sain, sain! — huudahti Julia. — Kiitos sinulle, 
että heti lähetit tiedon... olin niin huolissani... 

— Ne pudottivat tiedonantoja, että huomenna on 
X:n pääkaupungissa kaikkien maiden työväen ja sotilas- 
järjestöjen yhteinen neuvottelukokous, jonne minunkin 
pitää lähteä. 

— Koska sinun pitää lähteä? 

— Vasta myöhään aamupäivällä! — vastasi Mar- 
cus reippaasti. — Meidän pormestarimme ja sosialis- 
tisen yhdistyksen puheenjohtaja tulee mukaan. 

— Teillä oli siis ehkä kokous... ajattelinkin sitä, 
kun et joutunut... — puhui Julia hellästi ja arasti 
tutkien. 

— Katsos Julia, rakas... täällä ei ollut mitään 
puolustuslaitteita — yksi palkkalaisten panssariauto olisi 
voinut konetykeillään saada arvaamatonta tuhoa aikaan. 
Sentähden kävin vähän joka puolella varustamassa edes 
vähän. Miinoitettiin pari siltaa, kahdelle tielle tehtiin 
sulut ja vietiin kumpaankin kuularuisku lentokonees- 
tani. Tästä talosta on löydetty konetykki ja kuularuisku. 
(Ajatteles, tämä palatsi on pienintä huonekalua myöten 
valtion; rakennettu sitä varten, että kuvernööri saisi 
välillä levätä täällä!) Nyt ne kapineet olivat tarpeen, 
lähetettiin kirkontorniin lentokoneiden varalle. Tulet 
sammutettiin kaikkialta, ja muutenkin on kaupunki 
nyt edes jonkunlaisessa puolustuskunnossa. 

— Miten paljon sinä oletkaan toimittanut! — kuis- 
kasi Julia ihastuneena. 

Marcus punastui ja sanoi hiljaa, ääni hellyydestä 
värähtäen: 

— Fn olisi muuten voinut olla rauhallinen, kun 
sinä huomenna jäät tänne... 

— Oo rakkaani... — sopersi Julia puristaen Mar- 
cuksen jäntevää kättä ja hetken kuluttua kysyi jännit- 
tyneenä: 

— Entä Julius..? 

— Hän voi oikein hyvin! — huudahti Marcus 
iloisesti. — Kävin nyt viimeiseksi siellä. Ehkä sinä 
huomenna menet häntä katsomaan? 

— Menen tietysti! Mutta nyt sinä olet kai nälis- 
säsi — ehkä menemme illalliselle? 

Marcus hämmästyi nähdessään kukilla koristetun 
pöydän. Ja kun Julia selitti, mitä täällä oli tehty, kuis- 
kasi Marcus liikutettuna: 

— On niin omituista ajatella, että kaikki pitävät 
meistä — koko kaupungin asukkaat! 

— Niin, he pitävät meistä sinun tähtesi! — 
lisäsi Julia tulisesti. 


He olivat jo aterioineet ja istuivat nyt salissa 
matalan kahvipöydän ääressä toisiaan vastapäätä. 

Kaikkialla oli hiljaista ja äänetöntä — hekin olivat 
äänettömiä. He katsoivat vain toisiansa loistavin silmin. 

— Tiedätkö Marcus, — puhui Julia hiljaa, kuin 
uneksien. — Minusta tuntuu kuin olisi kaikki omituista, 
ihanaa unta... Ensin niin kauhistavaa, ja sitten näin 
sanomaton onni... Koko entinen elämä ei ole mitään 
tämän rinnalla... 

Tuo vieno ääni värähti kuni kalliin viulun ääni — 
ikäänkuin unessa katsoi Marcus, miten Julia nojautui 
hiukan taaksepäin nojatuolissaan hymyillen autuaalli- 
sen näköisenä. 

Silloin Marcus yhtäkkiä muisti Aurelian, ja hänen 
mieleensä tunkeutui syyttävä, ahdistava tunne — ikään- 
kuin Aurelia olisi yksinäisenä ja hyljättynä itkenyt 
jossakin kylmässä pimeydessä... 

Tuo tunne kyllä poistui, hänen muistaessaan Aure- 
lian kirjeen. Mutta sitten muistui taas mieleen alaston, 
kauhea totuus... ja huomaamatta kosketti hän tolkut- 
tomasti kaulaansa huoaten käheästi, joka saattoi yhtä- 
hyvin olla voihkaisu. 

Julia kalpeni ja sopersi pelästyneenä: 

— Rakas... mikä sinulle tuli . .. sano minulle... 

Marcus koetti tyyntyä ja sanoi hillityllä äänellä: 

— Muistin vain niitä kaikkia siellä... Mutta 
älä sinä Julia vain... Fi sitä voi auttaa enää... 

Julian kasvoilla näkyi ensin epämääräinen kauhun 
ilme, mutta sitten näytti siltä kuin olisi hän äärimmäi- 
sin ponnistuksin sen haihduttanut. Ja aivankuin aavis- 
taen Marcuksen ajatukset lausui hän liikutuksen val- 
lassa: 

— Niin, se on kamalaa — mutta sitä ei voi enää 
auttaa. Marcus, kuule minua; sinä olet tehnyt niin 
paljon kuin ihminen koskaan voi tehdä. Huomenna 
sinä taas menet, ja kuka tietää, palaatko enää takai- 
sin... Etkö sinä siis voisi unohtaa noita kamalia muis- 
toja. .? Minäkin koetan unohtaa — tänään... 

Marcus katsahti häneen: Julian poskille oli taas 
noussut punaa, ja tuo loistava katse puhui enemmän 
kuin sadat sanat... 

Ennen tuntematon liikutus valtasi Marcuksen. 
Kaikki kauhukuvat syöksyivät mieleen yhtenä tulvana 

— hän jää niistä huolimatta elämään..? Ympärillä 
kuolema ja hävitys — hänellä sanomaton onni..? 
Hänen sielussaan tuntui kaikki järkähtävän: se on totta 
— hän istuu tuossa. Hänen äänensä värähti oudosti 
kuiskatessaan hiljaa kuin itsekseen: 

— Sinä todella... rakastat ..? 

Hänen ruumiinsa alkoi äkkiä omituisesti vavah- 
della kuin äänettömistä nyyhkytyksistä. Mutta silloin 


hän jännitti ruumiinsa, kiristi hampaitaan — ja kun 
hän kumartui, painaen kasvot käsiinsä, oli hän todella 
liikkumaton, äänetön... Tukehtunut, huokauksen- 


tapainen henkäisy vain silloin tällöin tunkeutu' hänen 
rinnastaan ... 

Jotain suurenmoista ja pelottavaa ilmeni tuossa 
voimassa, jolla hän hillitsi rajun liikutuksensa — näytti 
siltä kuin hänen rintansa halkeaisi, mutta hän pakotti 
sittenkin tuon henkäisyn hitaaksi. Julia ei ollut koskaan 
nähnyt mitään sellaista, ja se vaikutti häneen järisyt- 
tävästi... Kasvot lumivalkoisina heittäytyi hän pol- 
villeen, painaen vapisevat huulensa Marcuksen jänte- 
vää kättä vastaan — ja hänen äänessään kuvastui raja- 
ton antautuminen, haltioituminen: 

— Marcus, sano minulle... minä en ymmärrä... 
Minä tahdon tehdä jotain sinun tähtesi! Käske 
minun tehdä jotakin vaarallista, jossa saatan kuolla... 
Että käsittäisit . .. miten... 

Marcus tunsi, että hento käsi tarttui hänen silmiä 
peittävään käteensä — ja suuteli sitä kiihkoisasti. 

— Oi Marcus... minä jumaloin sinua — minä 
en muuta voi... Sinä olet — minun juma- 

lani! Oi nyt sinä hymyilet — ja minä olen siitä niin 
onnellinen! — Muistatko Marcus, että nyt on meidän 
hääiltamme..? 

Aivankuin huumaantuneena tempasi Marcus Julian 
syliinsä ja suuteli häntä kiihkeän hellyyden ja liikutuk- 
sen valtaamana: 

— Rakas... minun mieleeni lennähti liian pal- 
jon äsken . .. mutta en nyt enää... Mutta erään sanan 
tahdon muistaa kuolemaani asti: sen, jonka kuiskasit 
tänään siellä ... siellä... Miten se ensin tuli mieleesi? 

— Pormestarin puhe... onnittelut... kaikki oli 
niin omituista — niinkuin olisi ollut meidän hääpäi- 
vämme ... 

— Sinä olet siis minun pieni vaimoni..? — 
kuiskasi Marcus vapisevalla äänellä. 

— Niin, minä olen sinun vaimosi! — päätti Julia 
hiljaa, liikutettuna; hän hymyili, mutta samalla vieri 
poskille helminä muutamia kyyneleitä. Niinkuin lapsi 
lepäsi hän Marcuksen sylissä, katsoen häntä silmiin. 
Ja hän alkoi puhua yhtä luottavasti ja luonnollisesti 
kuin lapsi äidillensä: 

— Ensin minä luulin, että nyt olisi väärin olla 
onnellinen, mutta kun tarkemmin ajattelin, niin käsi- 
tin, että elämä olisi vielä kauheampaa, ellei yhtään onnel- 


lista olisi... Ja sitten... niin Marcus, älä vain suutu 
minulle siitä mitä nyt sanon: katsos, minä pelkäsin 
jotenkin ... tätä iltaa... Mutta sitten ajattelin niitä 


pormestarin sanoja... ja... 
Julian lapsellisen naivi puhe järkytti kokonaan 
Marcuksen mielen, hän tunsi itsensä miltei rikolliseksi 

tuon puhtaan, teeskentelemättömän lapsen rinnalla — ja 
hän käänsi kasvonsa poispäin... 

Julia hätkähti ja vaikeni pelästyen, nähdessään 
nuo rakkaat piirteet surullisina. Hän punastui ja puhui 
nopeasti aivankuin suuri syyllinen: 

— Rakas Marcus... Oletko .pahoillasi... että 
minä sinua sillätavoin... pelkäsin. .? — hän puristi 
Marcuksen kättä ja lisäsi hiljaa: 

— Marcus, minä en osaa oikein selittää, mitä tah- 
toisin... Katsos... kaikki on toisenlaista — kaikki 
on niin kummallisen sekavaa... ja minäkin olen pal- 
jon muuttunut. — Sinun seurassasi muutun yhtämit- 
taa — vaikkemme puhuisikaan. Ja nyt minä ajattelen 
siitäkin asiasta vallan toisin . .. Sillä kuinka minäsinua 
saattaisin pelätä... 

Julia vaikeni ja Marcus kuiskasi liikutettuna: 

— Julia... rakkaani... 

Silloin kiertyi hienohipiäinen, värisevä käsivarsi 
hänen kaulalleen, hän tunsi solakan vartalon painautuvan 
syliinsä ja suuteli tuoksuavaa tukkaa... Tuon värise- 
vän vartalon lämpö tuntui salaperäisenä sähköaaltona 
syöksyvän hänen ruumiiseensa oudolla hehkulla: hän 
tunsi ensikerran, että hänen sylissään oli nainen — 


hänen nuori, ihana naisensa... Hän tunsi yhä suurem- 
paa onnea katsellessaan rakastettuaan, joka oli niin kau- 
nis, luonnollinen ja puhdas... Ja sellainen olento 


rakasti häntä! Häntä huumasi... 

— Julia, minusta tuntuu, että nyt vasta elän todel- 
lista elämää... — kuiskasi hän hiljaa. 

— Sinäkin! — huudahti Julia, ja lisäsi värisevin äänin; 

— Tiedätkö, rakas... minä en ole tietänyt mitään 
elämästä . .. Nyt, nyt juuri tunnen sellaista, etten 
koskaan ennen... niinkuin heräisin... heräisin elä- 
mään ... Elämä tuntuu niin kummalliselta... 

— Niin Julia... vasta yhdessä me elämme 
täydellistä elämää... Ja muistatko, mitä vanha por- 
mestari päivällä sanoi meistä ..? 

Julia kohosi istualleen ja katsoi kiihkeän jännityk- 
sen vallassa Marcusta silmiin — ja sitten kuiskasi hiljaa: 

— Nyt tiedän, mitä tarkoitat! Sitä, kun hän sanoi, 
että meistä alkaa uusi elämä... niinkö Marcus..? 

— Niin, pieni rakastettuni... sitä minä tarkoitin! 

Tuli pitkä äänettömyys. Julia lepäsi edelleen Mar- 
cuksen sylissä. Hänen kasvonsa punastuivat yhä hela- 
kammiksi, niillä kuvastui ihmettely, salaperäinen hur- 
maus ja innostus. Vihdoin hän puhui hiljaa, haaveksi- 
vasti: 

— On niin kummallista ajatella sitä... "Tuntuu 
aivan uskomattomalta, että me... sinä Marcus ja 
minä ... 

— Niin Julia... me molemmat! — kuiskasi Mar- 
cus tulisesti. — Kun vain sinä tahdot ... rakkaani... 

Julia katsoi taas hellästi Marcusta silmiin, ja sit- 
ten kuului hänen huuliltaan vieno ääni, joka hiukan 
värisi: 

— Minä olen sinun... 


ONNEA MATKALLE. 


Tuhannet silmät tuijottivat liikkumattomina, kun 
lentokonesuojuksen leveät ovet avautuivat. Sieltä alkoi 
kuulua omituista hyrinää, ja hetken kuluttua vyöryi 
juhlallisen hitaasti esiin mahtava lentokone niinkuin 
tuntemattomien maailmojen jättiläiseläin olisi laiskana 
ja kylläisenä kömpinyt ulos luolastaan jaloittelemaan . .. 

Ja aivankuin elävä olento lukemattomien uteliaiden 
viholliskatseiden ympäröimänä tyrmistyneenä pysähtyy, 
samoin pysähtyi tämäkin liikkumattomaksi; uhkaava, 
kiukkuinen hyrinä vain kuului. 

Sen edessä oli noin 60 metriä leveä, kentän toiseen 
laitaan ulottuva kuja. Ja kahden puolen kujaa seisoi 
äänettömänä koko kaupungin väestö: jokainen ken 
liikkeelle pääsi, sillä kaikki rakastivat »kaupungin nuorta 
pelastajaa. 

Kun kone oli pysähtynyt, kiipesi siihen pormestari 
erään toisen miehen seurassa, ja Marcus osoitti heille 
heidän paikkansa. Sitten hän hypähti notkeasti alas, 
lähtien väkijoukkoon avautuvaa kujannetta myöten erästä 
autoa kohden. 

Julia astui nopeasti alas autosta nähdessään tulijan 
ja tämän tarttuessa hänen käteensä kuiskasi hän levotto- 
muudesta värisevällä äänellä: 

— Marcus... Älä nyt vain mene niin lähelle kau- 
punkeja että sinut ammutaan ... : 
— En, en... Ole huoletta rakkaani! 


— Lähdetkö sinä nytkin niin kovaa vauhtia..? — 
kysyi hän arastellen. 

Marcus puristi lujemmin hänen kättään ja kuiskasi 
tulisesti: 


— Rakas! Älä vain kiellä — nyt minä tahtoisin 
mennä kaksi kertaa nopeammin! Senkin tähden, että 
ehtisin taas pian takaisin sinun luoksesi... Julia! 


Marcus katsahti hiukan arasti väkijoukkoon, mutta 
kaikki näyttivät niin sydämellisiltä, ja muuan vanha 
nainen kuului hartaasti lausuvan: 

— Jumala suokoon teille onnea, lapset! 

Marcus kiirehti taas koneeseen; kun hän istahti 
ohjauspaikalle, puhkesi väkijoukko äänekkäästi huuta- 
maan: 

— Onnea matkalle. 

— Palatkaa terveinä. 

— Tuokaa hyviä uutisia. 

— Onnea, onnea! ä 

Marcus nousi seisomaan ja huudahti kaikuvalla 
äänellä: 

— Kiitoksia toivotuksistanne, rakkaat ystävät! Me 
teemme voitavamme! 

Hän istahti, ja paikalla syntyi kuolemanhiljaisuus. 
Julia kuuli, että hän pani kaikki moottorit käymään täyttä 
vauhtia! 

Noin minuutin ajan seisoi kone paikallaan hillitysti 
humisten, ja lähellä olevat näkivät sen kummallisesti 

värisevän — niinkuin hyppyyn valmistautuva hirviö 
joka värisee verenhimosta... 

Mutta sen lähtöä ei sovi verrata minkään hirviön 
lähtöön! Ei tunnetun eikä tuntemattomien maailmojen 
hirviöt voi lähteä niin kauhealla vauhdilla kuin lähti 
ihmisen kone. Eikä mikään ulvahdus kuulua niin pelot- 
tavalta kuin tuo nopeasti etenevä vongahdus, koneen 
äkkiä syöksähtäessä vienoon vastatuuleen. Monet 
naiset kiljahtivat, peittivät kasvonsa... 

Julia seisoi yhä autossa, kasvoillaan selittämätön 
kaipauksen ja riemun ilme. Nyt näkyi vain pieni 


pilkku = sinitaivaalla... ja hänen mieleensä välähti: 
rakastettuni on kuin uljas kotka! 

Kotka ..? Oo — kotkakaan ei voi kohota niin 
korkealle kuin hän on kohonnut! Kotka ei ole niin 
nopea ja rohkea kuin hänen rakastettunsa... Nyt, nyt 
katosi ... 


Hiljaa huoahtaen katsahti hän kansanjoukkoon ja 
sitten istahti auton pehmeälle nahkaistuimelle . . . 

Mutta huomenna hän tulee! — ajatteli Julia. Hän 
muisti taas kaikki — ja hän tunsi rakastavansa Marcusta 
vielä enemmän kuin ennen... 


— Oo — siellä näkyy katoilla punaisia lippuja! 
Olkaa hyvä ja katsokaa! 

Marcus käännähti ja näki että hänen toisen matka- 
toverinsa käsi vapisi ojentaessaan kiikarin pormestarille, 
mutta hänen kasvojaan valaisi kaunis hymy. 

Pormestari katsoi hetken ja sitten huudahti innostuen: 

— Siellä on kaikki hyvin! Joudummeko menemään 
C:n yli? Siellä on paljon sotaväkeä. 

— Menemme suoraan sinne! — vastasi Marcus 
iloisesti; se mitä he olivat äsken nähneet muutti hänen 
mielensä entistä kevyemmäksi ja reippaammaksi... 

Marcus oli nukkunut lähes yhdeksän tuntia, ja siitä 
sekavasta, kuumeisesta mielentilasta, jossa hän eilen oli 
ollut, häipyi loppukin täällä puhtaassa, kirkkaassa ilmassa. 
Hän oli niin onnellinen, kaikki näytti nyt valoisalta. 

Julia... Mitä enemmän Marcus ajatteli, sitä 
enemmän hän rakasti ja ihmetteli Juliaa. Hän oli 
niin kokonaan toisenlainen kuin muut ylhäisön nuoret 
naiset. 

Tosin hän oli viettänyt koko ikänsä maalla, äitinsä 
ja kotiopettajattaren seurassa, mutta hän oli sittenkin 
harvinainen. 


Taas muistui mieleen eilis-ilta .. 

Se oli kuin suloinen uni... 

Marcus oli vieläkin näkevinään notkean, solakan 
vartalon, jota ei vielä koskaan kureliivi ollut kuristanut; 
se oli virheetön kuin kallis taideteos ja terve kuin luonnon- 
lapsen ruumis. 

Miten terve, tulinen ja luonnollinen hän olikaan! 
Asken kehittynyt nuori nainen — ja kuitenkin puhdas ja 


viaton kuin lapsi... Marcus tunsi kiihkeän hellyyden 
läikähtävän olemuksensa lävitse — kuumana koskena. 
Jokohan pian tullaan C:hen? — kysyi pormestari 


aivankuin huolestuneena. — Mitä harmaata tuo on? 

Marcus ojensi kiikarin sinnepäin ja sanoi hetken 
kuluttua: 

— Se on C:n kaupunki. 

Hän antoi työmiehelle kiikarin ja katsoi miten tämän 
kasvot huolestuivat. 

— Kyllä minä sitä pelkäsin, kun tänne ei päässyt 
telefoonilla eikä sähkösanomalla! 

Pormestarin ääni vapisi kun hän ojensi kiikarin taas 
Marcukselle. 

He olivat saapuneet jo verrattain lähelle, ja Marcus 
näki että taistelu riehui useammassa paikassa. 

Hän hiljensi vauhtia ja alkoi kierrellä alemmaksi. 
Jo alkoi näkyä parvittain muurahaisenkokoisia ihmisiä, 
ja tykinlaukaukset kuuluivat heikkoina kuin nyrkiniskut 
oveen. Kiikarilla näkyi, että suuri joukko oli kaikilta 
puolilta saarrettu erääseen kaupunginosaan. 

He olivat ensin epätietoisia, keitä saarretut olivat. 
Mutta sitten näkyi erään rakennuksen katolla saarroksen 
ulkopuolella punainen lippu, — hallituspuolueen joukot 
olivat siis saarrettuja. 

Saarretuilla oli tykistöä, ja se näytti saaneen toisin 
paikoin suurta tuhoa aikaan. Marcus näytti hetkisen 
kiihkeästi ajattelevan ja sitten huudahti reippaasti: 

— Ahaa! Nyt tiedän! Toveri! Tulkaa ohjauspaikalle! 

Marcus vähensi vauhdin, sitoi ohjauksen, ja kone 
alkoi säännöllisissä ympyröissä kohota ylöspäin. 

Marcus otti nopeasti esiin paperia ja kynän ja antoi 
ne pormestarille sanoen lyhyesti: 

— Hyvä ystävä! Olkaa hyvä ja kirjoittakaa piirittä- 
jille että me pakotamme piiritetyt antautumaan. Ne 

jotka eivät yhdy vallänkumoukseen, vangitaan toistai- 
seksi; palkkajoukko kokonaan. Muuta rankaisua ei. 
Minä kirjoitan piiritetyille. 

Hämmästyneenä — noudatti — pormestari — käskyä. 
Hetken kuluttua ojensi Marcus hänelle paperin ja lausui 
lyhyesti: 

— Hyväksyttekö tämän? — 

Sotilaat! Toverit! 

Miksi te taistelette? Kenen puolesta? Hallitusta 
ei ole. Yhtykää vallankumoukseen! — Jättäkää aseet 
sinne missä olette ja menkää toverienne luokse — he 
ottavat teidät vastaan ystävinä. Ne jotka eivät yhdy, 
vangitaan. 

Ellette heti tämän pudottua noudata kehoitus- 
tamme — täytyy meidän käyttää teihin samaa menette- 
lyä kuin eilen I:n palkkajoukkoihin . . . 

Armeijan vallankumouksellisten 
komitea, 


Pormestari katsoi häneen aivankuin tolkuttomana. 
Sitten hän sanoi vapisevalla äänellä: 

— Te olette ihmeellinen mies, nuori ystäväni! 

Kirjeet sidottiin pudotuslippuun ja Marcus tarttui 
taas ohjauspyörään. 

— Pudottakaa! — sanoi hän hetken kuluttua. 

Sitten hän yhtäkkiä antoi koneen syöksyä hurjinta 
vauhtia ylöspäin, ja pian he olivat kilometriä ylempänä 
kuin äsken, piiritettyjen: yläpuolella. 

He voivat seurata monivärisen pyrstön putoamista, 


sen kierrellessä hiljaa piiritettyjen yläpuolella. 
Ylös helvetistä — 27 

Marcus katsoi kiikarilla sinne alas ja puhui jännitty- 
neenä pienten väliaikojen kuluttua... 

— Sieltä näkyy valkeita liinoja . .. Kas, punaisiakin! 
Nyt... nyt lähtevät! Nyt ne alkavat juosta! 

Marcus katsoi taakseen äänettömänä. Sitten huu- 
dahti hän innostuneena: : 

— Piirittäjät heiluttavat lakkejaan ... Hyvä! 

Hän oli kalpea mielenliikutuksesta, kun hän ojensi 
kiikarin pormestarille sanoen omituisen hillityllä äänellä: 

— Olkaa hyvä! Ja nyt lähdemme. 

Hän pani täyden vauhdin lentokoneeseen, ja kahden 
tunnin kuluttua he laskeutuivat X:n pääkaupungin 
laajalle lentokentälle. 


MARSELJEESI! 


Hetken kuluttua laskeutumisestaan pyyhälsivät he 
nopeassa torpeedoautossa kokouspaikkaa kohden. 

Kadut olivat täynnä ihmisiä, ja ohivilisevien ihmisten 
kasvoissa, liikkeissä, huudahduksissa — kaikessa kuvastui 
salaperäinen ilo ja innostus... Miljoonakaupunki näytti 
yhdeltä ainoalta riemun ja voiman kuohuvalta pyör- 
teeltä. 

Mutta tuo pyörre oli järjestettyä voimaa; mitään 
väkivaltaisuutta, epäjärjestystä tai rähinää ei ilmennyt, 
pahimmassakin tungoksessa pysyi tarpeellisen leveä ajo- 
tie aina vapaana. 

Marcus ei ehtinyt ajatella vielä mitään, kun he jo 
saapuivat suurelle torille, jonka täytti ääretön väkijoukko; 
suoraa ihmiskujaa myöten lennättivät he sen toiselle 
laidalle erään palatsin eteen — ja hetkistä myöhemmin 
aukaisi heidän oppaansa Kansainvälisen Sosialistitoimis- 
ton oven. - 

Kun opas ilmoitti tulijat, nousi pöydän äärestä 
vanha, valkopartainen mies. 

Mutta Marcus hämmästyi, nähdessään miten kevyesti 
ja joustavasti tuo mies asteli häntä vastaan; solakka var- 
talo oli aivan suora — ja silmät loistivat kuin nuorukaisen! 

Hän oli kansainvälisen sihteeristön puheenjohtaja; 
toinen oli sikäläisen sotilasliiton johtaja, jonka luokse 
Marcuksen piti juuri lähteä! 

Marcus oli jo lentokentällä kuullut, että kaikki 
ilmailijat olivat yhtyneet vallankumoukseen. Nyt hän 
sai tietää, että hallitus oli epäillyt näiden uskollisuutta 
ja salaa harjoittanut ehdottomasti kuuliaisen joukon, 
joka sitten pani toimeen tuon hävitystyön. Vain muuta- 
mat palasivat retkeltään; nämä vangittiin laskeutuessaan 
kentälle — kaksi heistä oli menettänyt järkensä. 

Valkopartainen mies kysyi järkytettynä, miten kaikki 
oli tapahtunut, mutta vilkaistuaan kelloonsa pyysi hän 
Marcuksen kertomaan kaikki nyt alkavassa kokouksessa. 
Hiukan enäröityään lupasi Marcus kertoa. 


Marcus hämmästyi astuessaan tuohon äärettömään 
saliin, jossa oli 35 tuhatta istumapaikkaakin — ja se oli 
sivukäytäviä myöten täynnä. Hän katsahti ulos ikkunasta: 
laaja tori, sivukadut — kaikki näytti olevan yhtä ainoata 
tummaa ihmismerta . .. Ulkomaalaisille oli varattu paikat 
lähelle puheenjohtajaa, ja Marcus istahti seuralaistensa 
ja sotilasliiton puheenjohtajan kanssa kolmannelle penkki- 
riville. 

Puhujalavan edessä hiukan alempana oli suuri, 
gramofoonitorven tapainen laite; hänen vierustoverinsa 
selitti, että äskettäin parannetun äänenlisääjän ja johtojen 
avulla voidaan sen välityksellä ulkona 20 paikassa seurata 
kokousta yhtähyvin kuin salissakin! 

Äkkiä kajahti parvekkeelta mahtavan orkesterin 
esittämänä Marseljeesi — ja kolmekymmentäviisi tuhatta 
ihmistä ponnahti seisomaan... 

Marseljeesi! 

Marcus muuttui liidunvalkeaksi, kuullessaan tällai- 
sella hetkellä tuon tuhansien katusulkujen laulun... 
Hänen ruumiinsa kylmeni, kun hän muisti miten ne työ- 
miesjoukot toissapäivänä kuolivat tuo laulu huulilla. 
Hänen aivoissaan välähti kuin tulenliekkinä: niin ovat 
sadattuhannet, miljoonat nimettömät sankarit kuolleet, 
uhranneet henkensä vapauden puolesta maailman vallan- 
kumouksissa — eikä kukaan tiedä edes heidän haudois- 
taan... Keskiosan synkän surullisessa kohdassa oli 
hän miltei kuulevinaan näiden miljoonien kuolinkellojen 
äänen, kahleiden kalinan ja omaisten vihlovan itkun... 

Sosialistien kansainvälinen sihteeri nousi puhuja- 
lavalle, lausuen kolmella kielellä kaikki tervetulleeksi. 
Hän selitti lyhyesti, että Kansainvälinen Sihteeristö ja 
Sotilasliiton edustajat oli kutsuttu koolle uhkaavan sodan- 
vaaran takia, mutta kaikki eivät vielä ehtineetkään tänne, 
kun saapui tieto siitä kamalasta tapauksesta, joka on 
herättänyt koko maailman: kaikkialla soivat tällä hetkellä 
vallankumouksen torvet... 

Kuului keskeyttäviä hyväksymishuutoja. Niiden 
päätyttyä puhuja jatkoi, huomauttaen, että tämä on tais- 
telua elämästä ja kuolemasta militarismin ja ihmisyyden 
välillä. Jos edellinen voittaisi, olisi se ihmisyyden, kulttuu- 
rin kuolema; 'mutta militarismi tietää, että myöskin sille 
on tappio sama kuin kuolema — ja se tulee käyttämään 
kaikki keinonsa. Sentähden vaaditaan kansoilta voimaa, 

kestävyyttä ja innostusta. Tätä silmällä pitäen kehoitet- 
tiin kansainvälisen Sosialistipuolueen ja Sotilasliiton; 
Rauhanliiton, Anarkistien, Syndikalistien sekä radika- 
listen porvaripuolueitten edustajia kaikkien Euroopan 
maiden jokaiselta suuremmalta paikkakunnalta saapu- 
maan — ja yli 2000 edustajaa on nyt saapunut tähän 
kokoukseen. Pian saadaan tiedot kaikista maista ja voi- 
daan yhdessä päättää avun lähettämisestä y. m. Kun 
monet ehtivät vielä tänään kotipaikoilleen, niin ehkä 
tieto avunsaannista y. m. antaa uutta voimaa ja innos- 
tusta taisteleville. 


Kun kokoukselle oli valittu virkailijat, ehdotti 
kokouksen avaaja, että koskeivat sähkösanomat ole vielä 
saapuneet, alettaisiin yleiskeskustelu asiasta kokonaisuu- 
dessaan. Ehdotus hyväksyttiin. 

Kokouksen puheenjohtaja ilmoitti että oli pyydetty 
Marcusta selostamaan tuota kamalaa tapausta alkuvai- 
heita myöten. Ilmoitusta tervehdittiin raikuvilla hyvä- 
huudoilla. 

Marcus tunsi kansainvälisen komitean puheenjohtajan 
puristavan kättään, — isällinen ääni kuiskasi: 

— Nuori ystäväni, puhukaa vain niinkuin minulle 
— sitten muistatte kaikki! 

Samassa kuuli hän nimeänsä mainittavan ja asteli 
koneellisesti puhujalavalle. 

Akkiä hiljeni kaikki, ja kun Marcus näki 80 tuhatta 
tuijottavaa silmää, tunsi hän hämmentyvänsä. Mutta 
kun valkotukkainen pää samassa rohkaisevasti nyökäytti, 
läikähti heti rintaan jotain rauhoittavaa. 

Ensimmäiset sanat lausui Marcus virheellisesti; 
mutta muistaessaan ystävänsä Antoniuksen unohti hän 
kaiken muun — hänen puheensakin sujui yhtähyvin 
kuin äidinkielellä. Hän alkoi kertoa tämän uupumatto- 
masta, vuosikausia kestäneestä ponnistelusta; kertoi siitä 
kokouksesta, jossa hänen keksintöänsä päätettiin käyttää 
vasta viime hädässä, miten se varastettiin... 

Kiihkeät huudot keskeyttivät Marcuksen, mutta ne 
kiihdyttivät häntä omituisesti: hän muisti kaikki, ikään- 
kuin eläisi paraillaan uudelleen. Hän kertoi aivankuin 
olisi nähnyt jokainoan tapauksen edessään. Hän ei 
ollut vielä kenellekään kertonut noita tapauksia, ja se tun- 
tui hiukan lieventävän hänen tuskaansa — nyt hän kertoi 
ihan kaikki... 

Hänen kertomuksensa vaikutti järisyttävästi ihmis- 
joukkoon. Kaikki tuijottivat häneen kuin hypnotisoi- 
tuina. Kuului raskasta hengitystä, kaikkialla näkyi kuole- 
mankalpeita kasvoja — ja monta kertaa keskeytettiin 
hänet kauhistuneilla huudahduksilla. Kun Marcus 
kertoi palaneista lapsista, alkoivat monet naiset tukehtu- 
neesti nyyhkyttää, mutta kun hän hetken kuluttua mai- 
nitsi mielipuolten lopusta, silloin sadat ihmiset hypähti- 
vät kauhistuneina seisoalleen . . . 

Marcus oli itsekin muuttunut niin kauhean näköi- 
seksi, kuin olisi hän vieläkin katsellut noita hirmuisia 


näkyjä. Ja niin se olikin — hän oli siellä . .. hän näki 
kaikki. Aamulla he olivat saaneet tietää, että kaupunki 
paloi edelleen — ja nyt hän aivankuin ääneen ajatellen 


puhui tukehtuneesti: 


